
Aplenkęs Baltimorės! miestą milžiniška kilpa, devynias- 
dešimt penktasis greitkelis vėl pasuko jam priderama 
šiaurės kryptimi. Daugelį mylių dar tęsėsi vienaaukščių 
namų priemiesčių plotai. Pagaliau jie praretėjo, suskilo 
laukuose pasimetusių namų salomis ir pranyko. Donatas 
Vėbra pro žalsvo stiklo autobuso langą žvelgė į besikar- 
tojančias, vietomis tik pusaugiais krūmais, vietomis 1a- 
puočių mišku apaugusias kalvas. Sunku buvo patikėti, kad 
jis važiavo tankiai apgyvendintu rytiniu Amerikos pakraš- 
čiu, kur milijoninių miestų priemiesčiai driekėsi taip pla- 
čiai, jog kartais būdavo neaišku, kur pasibaigdavo vienas 
ir prasidėdavo kitas. Čia civilizaciją liudijo beveik išskir- 
tinai tik patsai trim betono juostom į vieną ir į kitą pusę 
besidriekiantis greitkelis. Tarpas, skiriantis abiejų kryp- 
čių juostas, buvo apaugęs krūmais ir vietomis tiek pra- 
platėdavo, jog į priešingą pusę tekantis judėjimo srautas 
pranykdavo už žalios sienos. Vienišumo įspūdis tada dar 
pagilėdavo, ir atrodydavo, kad tik trys pilko lygaus be- 
tono juostos nėrė pro krūmus į šiaurę. Joks namas, joks 
miestelis netrikdė greitkelio rimties. Tiesa, kas dešimt my- 
lių, o kartais ir tankiau, dideli žalsvi skydai perspėdavo 
vairuotojus, jog už pusės mylios bus išsukimas į kokį mies- 
telį. Nuvažiavus nustatytąjį nuotolį, tarsi koks upelis, 
SPrunkantis iš savo motinos — greitkelio globos, viena be- 
tono juosta grakščiu lanku išsukdavo į dešinę, o dar už 


—— 

1 . . ye . . 
E Dėl vaizdumo romane nurodomos konkrečios lietuvių gyvenamos 
Ietovės. Vertėtų tad pabrėžti, kad nors vietovės ir yra tikros, visi 

kelių šimtų metrų visai tokia pati, tik atvirkštiniu lanku 
besisukanti juosta vėl įsiliedavo. 

— O kurgi jūs važiuojat? — po ilgesnės pertraukos jį 
vėl paklausė gretimoje sėdynėje sėdinti senyva moteris. 
Kaip jau Donatas spėjo pastebėti, Amerikoje autobusais 
daugiausia važinėja senyvos moterys ir iš tarnybos grįŽ- 
tantys kareiviai. 

— Į Šenandoa... — atsargiai skiemenuodamas pavadini- 
mą, atsakė Donatas. Jam dar vis buvo nuostabu, kad štai 
jis kalbasi angliškai su tikrais amerikiečiais, ir kad šie 
jį daugmaž supranta. 

— O... Šenandoa... — draugiškai linksėjo galva mote- 
riukė. Prieš tai buvo kalbėta apie orą ir prieita prie bend- 
ros nuomonės, kad oras šią dieną pasitaikė visai neblo- 
gas.— Ar jūs ten gyvenat? 

— Aš? Ne! Aš tik trys savaitės Amerikoje.— Donatas 
atidžiau pažvelgė į moteriškę, nes jam dingtelėjo mintis, 
kad gal ji iš jo juokiasi. Bet ne. Jos platokas, užpudruotų 
raukšlių išvagotas veidas rodė visai nuoširdų nustebimą. 

— Trys savaitės! Negali būt! Ir taip kalbat... — Ji pa- 
purtė galvą, pabrėždama, jog tai iš tiesų kažkas didvyriš- 
ka.— Jūs, matyt, labai gudrus! 

— Ne, ne! Aš angliškai mokiausi daugiau kaip trejus 
metus. Skaičiau ir klausiausi plokštelių. 

— Bet trys savaitės! Oi, oi! O, mano vargšė galva... 
Tai iš kur jūs? 

— Iš Europos, — jausdamasis truputį kaltas, atsakė Do- 
natas. Jis jau buvo patyręs: jei amerikiečiams tardavai, 
kad esi iš Lietuvos, tada dažniausiai reikėdavo aiškinti 
apie Tarybų Sąjungą, o šitai beveik neišvengiamai ves- 
davo prie sutapatinimo su Rusija. Po to kalbos tonas 
pastebimai pasikeisdavo. Tačiau moteriškei Europos visai 
pakako. 

— Mano dukra ten lankėsi,— tarė ji.— Ji daug važinė- 
ja. Jai patiko, tik sako, kad vandens negalima gerti. Rei- 
kia pavirint pirma. Tai gal giminių turit čia? 

— Taip. Bet ne Šenandoa. Vašingtone. 

— Tai gerai. Nors ten daug negrų. Bet gerai turėt gi- 
minių. 

— Tikrai gerai,— pritarė Donatas. 

sų šiuo teiginiu buvo sunku nesutikti, kadangi „gimi- 
nės“ šiuo atveju reiškė pusbrolį Jurgį Naudžių ir reto 
nuoširdumo jo žmoną Dalę. Giminių iškviestas, atvyko jis 
aplankyti Amerikos ir per tas kol kas čia praleistas tris 
<avaites jau spėjo išnarstyti visą Vašingtoną su apylin- 
kėm, pabūti Niujorke, susipažinti su aibe žmonių ir da- 
bar štai, laikinai ištrūkęs iš Naudžių globos, buvo kelyje 
į Šenandoa, Pensilvanijos valstiją. Tai buvo jį vis iš nau- 
jo stebinančios trys savaitės, ir įspūdžių susigrūdo tiek, 
kad buvo neįmanoma jų visų aprėpti. Tačiau bendrame 
margame sraute, tarsi laiką ženklinantys kelrodžiai, punk- 
tyru išsikišo keli. 

Pavyzdžiui, Smitsono instituto muziejuje kabantis pats 
pirmasis į padangę pakilęs brolių Raitų lėktuvas ir toje 
pačioje salėje pastatytas „Apolono“ erdvėlaivis, kuriuo pir- 
mą kartą buvo nusileista ant Mėnulio. Baltieji rūmai pa- 
sirodė esantys mažesni, negu jis įsivaizdavo, bet užtat 
Niujorko dangoraižiai nepalyginamai didesni. Gal net ne 
patys dangoraižiai, bet ta jų stulbinanti sangrūda. Jie pa- 
vertė gatves betono ir stiklo kalnų tarpekliais. Nors ju- 
dėjimas, užesys, reklamos ir net pornogratinius filmus 
skelbiantys skydai nebuvo taip jau visuotinai skirtingi nuo 
kituose miestuose užtiktų, tačiau tos statmenos, visą erd- 
vę suspaudusios plieno, stiklo ir akmens sienos taip su- 
grūdo viską į siaurą, gyvybe ir purvu tvinksinčią vagą, 
kad nieko ten negalėjai išvengti. Niujorkas jį užgožė, ir 
jis visa tai suvokė tik tuomet, kai po trijų dienų pobūvio 
iš jo išvažiavo. Kai jiedu su pusbroliu Jurgiu pasiekė 
Niu Džersio valstiją ir aštuoniomis betono linijomis išsi- 
kerojęs greitkelis susiaurėjo iki palyginti kuklių keturių, 
Donatas giliau atsikvėpė ir jam atrodė, jog palengvėjimo 
Jausmą tegalima išreikšti pažįstama ir nuvalkiota meta- 
lora. Iš tiesų pasijuto, tarsi krūtinę slėgęs akmuo būtų 
nusiritęs. 

— Žinai, įdomus tas Niujorkas, bet ir prakeiktai vargi- 
nantis,— tarė jis Jurgiui. 

— Na, pagaliau ir tave kas nors nuvargino! Maniau, 
kad Nnuvarysi mane nuo koto, lakstydamas po tuos muzie- 
Jus. Nieko, atsiilsėsi Vašingtone. 

— Pabūsiu dabar keletą dienų. Bet tada manau va- 
žiuoti į Šenadorių. 

— Kokį Šenadorių? 

— Gal tu nežinai, bet pirmieji lietuviai emigrantai taip 
vadindavo Šenandoa miestelį Pensilvanijoj. 

— Ak, Šenandoa... Taip... — Jurgis susimąstė ir kurį lai- 
ką vairavo tylėdamas.— Na, už savaitės galėsime ir nu- 
važiuot. 

— Ne, ne! Aš tavęs daugiau nevarginsiu, Jurgi! Jokiu 
būdu! — suprato Donatas pusbrolio susimąstymo priežastį. 
Jis ir be to jautėsi taip įsiskolinęs, kad giminystės ryšiai 
tai sunkiai begalėjo atpirkti. Guodė save nebent tuo, kad 
pats Jurgis su šeima žadėjo lankytis Lietuvoje ir suteikti 
progą atsilyginti. — Pats važiuosiu! Jokios kitos kalbos 
nėra. Tu turi darbo. 

Jurgis buvo architektas ir dalį savo projektų parengda- 
vo namie įrengtoje braižykloje. Jis tad turėjo kiek dau- 
giau laisvės savo darbo valandas pasirinkti negu nusta- 
tytų raštinės valandų besilaikantis žmogus, tačiau ta lais- 
ve jis Donato labui jau buvo su kaupu pasinaudojęs. 

— Darbo kiek yra,— suliko jis.— Bet per savaitę apsi- 
dirbčiau. Tu dar apžiūrėtum Vašingtoną, o po to nuva- 
žiuotumėm ir į tą Senadorių. Nebent tai ypatingai degan- 
tis reikalas. 

— Degt tai ne. Tai dėl to Sadausko. 

— Tiesa. Minėjai. Gaila, tokio Vašingtone nėra. Bet 
kam čia tas Šenandoa? 

— Jo dėdė ten gyvendavo. Na, ir tas mano draugas 
tikrai prašė. Be to... — Donatas nutęsė, nes, teisybę sakant, 
reikalas buvo kur kas komplikuotesnis.— Be to, aš ir 
pats norėčiau truputį pavažinėti. 

— Nu... — numykė Jurgis.— Jei jau taip... 

Galutinai jie susitarė grįžę, nors ne be Dalės pagalbos. 
Apskritai su Dale Donatui lengviau sekėsi susitarti. Ji 
buvo geraširdiška, truputį stambesnė, negu reikalavo ame- 
rikiečių madų normos, labai realiai į gyvenimą žiūrinti 
moteris. 

— Bet suprask, Jurgi, jis nori pats pasižvalgyti, kalbos 
pasimokyti... — užstojo ji Donatą, kai Jurgio pareigingu- 
mas iš naujo pasireiškė.— Tegul važiuoja. Neprapuls. 

Žinoma. Įsėdu sau į traukinį ir važiuoju... — skubėjo 
pritarti Donatas. 

— Neprapuls! — su tam tikru pasitenkinimu šokosi Jur- 
gis.— Užsimanė Amerikoje traukiniu važinėti! Žmogau, aš 
čia per visą dvidešimt metų kojos traukinin nesu įkėlęs. 
Neina čia jokie traukiniai! 

Šitai pasirodė esama netoli tiesos, ir tai dar kartą nu- 
stebino Donatą. Nors žemėlapis rodė, jog geležinkeliai 
voratinkliais raizgė visą kraštą, tačiau tais bėgiais važi- 
nėjo gal anglys, gal žvyras, pats galas žino kas, tačiau 
ne žmonės. Keleivių susisiekimui čia tebuvo visą gyveni- 
mą pertvarkiusi mašina arba, tolimesnėms distancijoms, 
lėktuvai. 

— Bet užtat yra autobusas! — vėl į pagalbą atėjo Da- 
lė.— Reikia persėsti Harisburge, ir viskas. Tai gal jau 
mes išleiskim tą Donatą... Vis tiek jis mano netekėjusiom 
draugėm nesidomi. 

Atbuvęs dar vieną vakarienę, per kurią nauja šutvė 
Naudžių pažįstamų klausinėjo jį apie gyvenimą Lietuvo- 
je, kitą rytą Donatas atsidūrė autobusų stotyje. Lydėjo jį 
visa Naudžių šeima: abu sūnūs ir juodas, pašiurusiais 
plaukais šunytis, kurį vaikai buvo praminę Krokodilu, nors 
šis ir buvo išskirtinai gero būdo. Prisiklausęs Dalės pata- 
rimų, vaikams bemosuojant ir Krokodilui beamsint, jis 
pagaliau išvyko į Šenadoriaus miestą, kurio vardą pirmą 
kartą matė įrašytą storoje, lakuotais viršeliais maldakny- 
gėje ir kuris jo kelionei į Ameriką teikė tam tikrą turinį. 


*** 


Jie buvo peržengę Pensilvanijos valstijos sieną ir da- 
bar važiavo stambiais ūkiais suskirstytos derlingos žemės 
kraštu. Abipus kelio sodriai žalios, tvarkingai aptvertos 
ganyklos kaitaliojosi su šviesiau žalsvais javų laukais. 
Javai dar nebuvo pakankamai pakilę, kad uždengtų juos 
Pasėjusių kultivatorių vagas. Tarsi perspektyvos pamokai 
nubrėžtos, kultivatorių žymės smigo į tolį ir, prieš pa- 
Siekdamos perspektyvinį tašką, susiliejo į vientisą žalumą. 

2 laukų buvo matyti daržinių stogai, išsišovę net pro 

juos supančius medžius, ir prie kiekvienos jų kilo bent po 
du buku siloso bokštu. Namai ir daržinės atrodė tarsi bū- 
tų šviežiai nudažyti ir savo švariom pastelinėm spalvom 
bando prisitaikyti prie bendro pavasarinio vaiskumo. 

— Čia gyvena vokiečiai fermeriai. Jie religingi ir seno- 
viški žmonės, bet geri ūkininkai... — Gidės pareigas to- 
liau ėjo senyvoji moteris, kuri, kaip Donatas jau žinojo, 
vadinosi ponia Makgeriti, gyveno Postvilio miestelyje ir 
turėjo tris dukras ir dar ne iki galo išvardytų labai pui- 
kių anūkų.— Čia geroji Pensilvanijos dalis, bet paskui 
bus kalnai, o ten apie Šenandoa tai visai nieko nėra. 

— Ten kasa anglis, — tarsi jausdamas pareigą užstoti 
dar neregėtą Šenadorių, tarė Donatas. 

— O, senais laikais — taip! Daug anglių kasė. Kai aš 
ką tik buvau ištekėjus, mano uošvis turėjo krautuvę Še- 
nandoa mieste. Puikią krautuvę... — Ji palingavo galvą, 
ir jos balse suskambo svajingumas. Svajingumas skirtas 
praėjusiai jaunystei arba puikiai uošvio krautuvei.— Jis 
parduodavo maistą, bet daugiausia tai alaus. Tada alų 
dar pardavinėjo iš medinių statinių. Netikėtumėt, kiek 
alaus tais laikais parduodavo Šenandoa mieste! Bet tada 
uždarė kasyklas, ir viskas pasibaigė. 

— Visas uždarė? 

— Gal ne iš karto... Atėjo unija; tada, žinoma, buvo 
streikai... Na, ir kompanijos sakė: ,,Mes kasim anglis Vir- 
ginijoj. Ten nereikia į žemę lįsti“ Tai ir uždarė kasyklas. 
Uošvis turėjo parduoti krautuvę. Beveik veltui. Išsikraus- 
tėme į Baltimorę. Ką kita buvo galima daryti? Šenandoa 
beveik neliko žmonių. 

— Mat kaip išeina. Pasirodo, net pažįstat Šenandoa. 
Gal ten pažinot lietuvių? 

— Ak, jūs lietuvis! Aš taip ir pamaniau.— Ji nusišyp- 
sojo, patenkinta savo įžvalgumu.— O taip. Daug lietuvių 
buvo Šenandoa. Ir burmistras buvo lietuvis. Mano vyras 
jį pažinojo. Ir uošvis. Bet tai jau seniai. Dabar visi iš- 
važiavo. 

— Bet negalėjo visi išvažiuot! Liko gi ten lietuvių pa- 
rapija.— Šitai Donatas buvo spėjęs pasitikrinti lietuviš- 
koje enciklopedijoje.— Vadinas švento Jurgio.., 

Gal... — nutęsė ponia Makgeriti, tačiau iš balso at- 
rodė, jog ji ir tuo abejoja.— Aš tai seniai buvau. Nieko iš 
mano draugų nebeliko. O jūsų yra? 

„ Pamatysim. Bet yra parapija, turėtų tad būti bent 
Koks adresas. 

Jis taip tarė save drąsindamas, nes ponios Makgeriti 
pesimizmas jį savotiškai paveikė. Gaila būtų, jei viskas 
ir pasibaiglų šiame miestelyje su taip gražiai sulietuvintu 
vardu. Ir ne tik dėl to, kad jo kuklusis kaimynas Jonas 
Bertulis to būtų tikrai apviltas. Pats Donatas šios prob- 
Iemos buvo gerokai suintriguotas. Turėjo ji visgi kažką 
bendra su lobių ieškojimu ir buvo net savotiško patrioti- 
nio atspalvio. Kai Bertulis, taip nedrąsiai pradėjęs visą 
vakarą trukusį pokalbį, šitai išdėstė, net Donatui sąžinės 
graužimas dėlei paliekamo darbo truputį sumažėjo. Be 
abejo, Kauno milicija buvo užversta visokiom išeikvojimo 
bylom, bet jų netruks ir grįžus, o Vilnių Sadauską, jei 
jį buvo galima kur nors rasti, tai tik Amerikoje. Todėl 
kelionė tapo ne tik grynai asmeniško malonumo reikalu. 
Tačiau kol kas optimizmui pagrindo nebuvo daug. Konk- 
rečiai tariant, tik lakuotais viršeliais maldaknygė, ant ku- 
rios buvo atvaizduotas švelniai švytintis rausvais skruos- 
tais Kūdikėlis Kristus, išskėtęs savo putlias rankutes. Ji 
buvo prabangi, nors skirta maždaug mokyklinio amžiaus 
vaikams. 

— Mat čia viskas, ką iš tiesų galiu parodyti... — paaiš- 
kino tą kartą Bertulis ir, atlankstęs maldaknygę supantį 
celoianinį popierių, atsiprašomai nusišypsojo. Gal dėl to, 
kad maldaknygė buvo vis dėlto ne visai priimtinas objek- 
tas tarybiniam mokytojui, o gal kad Bertulis apskritai 
buvo itin nedrąsus žmogus.— Mes buvom trys draugai. Vi- 
Si našlaičiai Pasėliavos prieglaudoje. Kostas Vidugiris, 
aš, na, ir Vilnius Sadauskas. Tai jam dėdė atsiuntė šitą 
maldaknygę dar prieš karą. Tada Vilniaus tėvas dar ne- 
buvo miręs. Taigi tai buvo jo maldaknygė, bet kartu ir 
Mūsų visų, nes... Kaip čia pasakius... Našlaičiams drau- 
gystė ypačiai daug reiškia. Ji turi atstoti viską. O Vilnius 
buvo iš tų, kurie visu kuo, ką turėjo, dalinosi. Bet ne tai 
dabar svarbu. Štai čia jo dėdės įrašas... 

Maldaknygė buvo paauksuotais kraštais, stangraus po- 
pieriaus puslapiais, ir pačiame pirmajame buvo negrabia, 
neįgudusia darbininko ranka įrašyta: ,„Mielam mana sū- 
nėnui. Tavo dėdė Juozapas iš Šenadoriaus“ 

Kas tokią maldaknygę siuntė, turėjo priklausyti para- 
pijai. Be to, ir iš Vilniaus apibūdinimo buvo galima vil- 
tis, kad jis savo dėdės nepamiršo, o jei dėdė jau ir miręs, 
tai jam bent mišias užprašė. Tad kokio nors adreso tikė- 
tis gal ir nebuvo pernelyg drąsi mintis. 

Už lango besitęsianti kalvota pieva staiga, be jokio įspė- 
jimo, pavirto milžinišku mašinų kapinynu. Keliolikos hek- 
tarų plotas buvo nuklotas ar tai nelaimėse pasibaigusiom, 
ar apskritai savo amžių atitarnavusiom mašinom. Kadai- 
se jos, be abejo, masino pirkėjus blizgančiu chromu ir 
skyrėsi viena nuo kitos kainomis ir savininko statusą pa- 
brėžiančiais firminiais vardais, tačiau šitoje paskutinėje 
savo būsenos stadijoje jos buvo lietaus ir laiko suniveliuo- 
tos į beveik vienodos išvaizdos pilkus, aprūdijusius skar- 
dos lavonus. Donatas buvo spėjęs patirti, jog mašinų ka- 
pinynai čia žymėdavo artėjančio miesto ribas. Iš tiesų ne- 
trukus pasirodė ir žalsvas informacinis skydas, skelbiantis 
išsukimą į Harisburgą. Ant jo kelių gulinčiame žemėla- 
pyje Harisburgas buvo pažymėtas žvaigždute. Tai reiškė, 
kad miestas yra valstijos sostinė. Dar vienas šio krašto 
ypatumas. Sostinės čia dažniausiai buvo toli gražu ne di- 
džiausieji miestai. Ir Pensilvanija gi galėjo rinktis ir Fi- 
ladelfiją, ir Pitsburgą... Bet buvo šiuo atveju ir logikos. 

Kelias, klusniai sekdamas žalsvųjų skydų nurodymus, 
perskilo. Platesnioji, tris betono juostas apimanti jo dalis 
nesutrikusi šovė tolyn į šiaurę, o dviejų juostų poskyris 
dailiu lanku sukosi į dešinę pusę, tarsi traukte įtraukda- 
mas savo tėkmėn ir autobusą. Lanko posūkiui pasibaigus, 
jie išniro į visai kitą pasaulį. Vietoj krūmų ir žalios vejos 
visos pakelės dabar augino mirgančias reklamas. Tarpu- 
savyje rungėsi benziną, keptą vištieną ir picą pardavinė- 
jančių bendrovių neonai. Ir dienos metu šviesos blausiai, 
bet atkakliai žybčiojo. Buvo matyti modernaus stiliaus 
bankas, kuris panėšėjo į bažnyčią, ir kažkurios protestan- 
tų sektos klasikinio frontono bažnyčia, galėjusi būti ne- 
blogu banku. Vos kelis blokus pavažiavus, namai aukštė- 

jo. Pirma iki trijų, paskui iki penkių ir šešių aukštų. To- 
Kiam miesteliui kaip Harisburgas, nors ir turinčiam sos- 
tinės statusą, tai ir buvo apytikrė riba. Tik vienas kitas 
pastatas kyšojo, išsišovęs gal dešimčia aukštų. Jie artėjo 
prie miesto centro. 

— Čia turėsime persėsti, — dabar jau visai perėmusi 
naujai sutikto turisto globą, Donatą autoritetingai intor- 
mavo ponia Makgeriti.— Į Potsvilį ir į Šenandoa eina tas 
pats autobusas. Nepasimeskite, aš jums parodysiu. 

Atsispirti tokiam autoritetui buvo nelengva, ir Donatas, 
paėmęs savo lagaminėlį ir vieną iš gausių ponios Mak- 
geriti ryšulių, nusekė iš paskos. 

Iki persėdimo teliko keletas minučių. Į rytus nuo auto- 
busų stoties, virš statmenai nukirstų stogų linijos, kilo 
masyvus apvalus kupolas. Paties pastato iš čia negalėjai 
matyti, bet jį buvo nesunku įsivaizduoti. Pensilvanijos ka- 
pitolijus tik su smulkiom atmainom kartojo vašingtonie- 
čio linijas. Virš kupolo, iškėlusi ranką, apgaubta bronzoje 
sustingusių togos klosčių, stiebėsi tradicinė statula. Ši dra- 
matiškai iškelta ranka net apytikriai nustatė kapitolijaus 
amžių. Dar prieš išvykdamas Amerikon, vartydamas apie 
ją iliustruotas knygas, Donatas pastebėjo, jog ranką iš- 
kėlusių statulų amžių Amerika išgyveno devyniolikto šimt- 
mečio pradžioje. 

Autobusas atvyko laiku, ir, į jį lipdamas, Donatas dar 
turėjo šiokią tokią viltį, jog jis bus tiek pilnas, kad jam 
ir poniai Makgeriti teks atsisėsti skirtingose vietose. Jei 
ir naujasis partneris pasirodytų ne mažiau kalbus, tai nors 
temos gal būtų naujos. Tačiau autobusas buvo apytuštis. 
Ponia Makgeriti patenkinta įsitaisė šalia jo ir, pasirausus 
savo didokame krepšyje, ištraukė sumuštinių, kurių Do- 
Natas nesugebėjo atsisakyti. Jis sužinojo, kas buvo likę 
sužinoti, apie jos vaikaičius. 

— Bet jūs tai daug galvojat,— papriekaištavo ji, kai 
autobusas jau kurį laiką vėl riedėjo vis stačiau kylančiom 
Pensilvanijos kalvom.— Negerai taip daug galvot. Matyt, 
turit rūpesčių. 

— Ne... Tik žiūriu į kraštą. Žinot, man nematytas. 

— O aš maniau, kad jūs galvojat apie savo žmoną. 
Ne? Tai apie merginą. 

— Ne... Apie... — Donatas nutęsė ir prikando lūpą. Jei 
būtų prasitaręs, kad į Pensilvanijos akmenuotus kalnų 
šlaitus bežiūrėdamas, negalėjo išvengti minčių apie Lie- 
tuvoje užkastus mokyklinio muziejėlio eksponatus, tai tik- 
rai kalboms ir aiškinimams nebūtų buvę galo.— Gal ir 
apie merginą... 

— Aš žinojau! — patenkinta šypsojosi ponia Makgeri- 
ti. — Jūs toks jaunas... Ji ten, senajam krašte, ar ne? Jūs 
nepykstat, kad aš klausiu?.. 

— Ne... — užtikrino ją Donatas. Kadangi senyvas mo- 
teris apgaudinėti nemandagu, net pabandė pagalvoti apie 
Daivą. Tačiau mintys nesirišo. Ant informacinio skydo 
sumirgėjo jau ir pats Šenandoa vardas. Buvo likę tik ke- 
lios dešimtys mylių. Neišvengiamai mintys grįžo prie Ber- 
tulio pasakotos istorijos, kaip per patį karą, prieš bėgda- 
mi nuo fronto, keli gimnazistai užkasė savo mokyklos 
kraštotyros muziejaus eksponatus. Nedidelis tai buvo tur- 
tas, be abejo, tačiau... 

— Mat ne tik patys tie daiktai... svarbiau tęstinumas, 
tos šaknys... Tai vienas iš pačių esminių dalykų, kuriuos 
reikia perduoti jaunimui. Jų ryšį su šia žeme... Kalbu 
nuobodžiai, kaip pedagogas, be abejo... — Bertulis nusi- 
šypsojo tuo savo kukliu šypsniu.— Ką jau darysi... Toks 
esu. Ir tas mūsų vargšas kraštas tiek niokotas... Tiek vis- 
ko pamesta, išgrobstyta, išdeginta, kad tiesiog svarbi 
kiekviena išlikusi smulkmena. Ten buvo gerai išsilaikęs 
bronzinis ietgalis, senų monetų. Net pats steigiamasis Pa- 
sėliavos gimnazijos aktas, pasirašytas prezidento Stul- 
ginskio. Kitų smulkmenų... O Vilnius turėtų atsiminti. Tai 
jis su Kostu per bombardavimus užkasė tuos eksponatus. 
Aš, deja, bijojau išeiti iš slėptuvės... 

Autobusas lėtėjo. 

— Tai beveik ir Potsvilis jau... — Ponia Makgeriti su- 
skato rinkti savo ryšulius.— Šenandoa bus sekantis su- 
stojimas, tai jūs jau žinosit, kur išlipti... 

— Pasistengsiu nepražiopsoti,— nuramino ją Donatas. 

— Buvo labai įdomu su tamsta pasikalbėti. Tai geros 
kelionės! Ir linkiu jums tą draugą, kurio ieškot, surasti... 

— Ačiū, — nuoširdžiai padėkojo Donatas. Sustojus auto- 
busui, jis jai padėjo išnešti ryšulius. 


14 


x *X 


Svento Jurgio bažnyčios du masyvūs keturkampiai bokš- 
tai buvo aukštai išsišovę virš miestelio. Bepigu jiems iš- 
sišauti; pats Naujausias namas čia buvo statytas maž- 
daug Antro pasaulinio karo metu. Nuo to laiko augimas ir 
statymas Šenandoa mieste visai sustojo, tad bažnyčia iš- 
saugojo tą per šimtmečius priimtą dydžių santykį su ap- 
linka, kuris dabar taip retai beužtinkamas, kad atrodo 
neįprastas. Sonu prie bažnyčios prisišliejęs namas, be abe- 
jo, buvo klebonija. Apimtas savotiško drovumo, Donatas 
paspaudė daugelio pirštų nuzulintą mygtuką. Toli, tarsi 
po žeme, sudžeržgė skambutis, ir vėl stojosi tyla. Siauro- 
ji gatvė priešais bažnyčią tebebuvo visai tuščia. Raudo- 
nom plytom grįstas šaligatvis buvo įdubęs, ir vietomis pro 
ply.ų tarpus kalėsi žolė. Donatas jautėsi, tarsi būtų įžen- 
gęs į kažkokio istorinio lilmo scenovaizdį. Stai čia, ant 
tų kojom nuzulintų laiptų, kadaise stovėjo skarotos mote- 
rys, atėjusios užprašyti mišių už kasyklose žuvusius vyrus. 
Ten, prie bažnyčios durų arkų, prieš sumą. stoviniuodavo 
nuo caro kariuomenės pabėgę ūsuoti ūkininkaičiai, sudir- 
žusiom rankom mažažemių sūnūs, kuriem gimtojoj Lietu- 
voj nebeliko atrėžtino sklypo, ir šiaip lengvesnio duonos 
kąsnio užsigeidę judresnieji kaimo bernai. Ne vienas jų, 
prieš Žengdamas vidun, nusigręždavo šonan ir dar kartą 
stengdavosi iškosėti tas giliai įsėdusias antracito dulkes. 
Dauguma jų jau nebeiškosėdavo. Tokias jau čia anglis 
kasė kadaise. Paskutinės mylios į Šenandoa vedė per su- 
piltas kasyklų atmatų kalvas. Ne vieną, ne tuziną... Visa 
žemė aplink Šenadorių buvo išversta, iščiulpta, išnaudota. 
Palikta juoda su kyšančiom aštrių uolų atplaišom. Palik- 
ta nebereikalinga, kaip ir pats Šenandoa miestas... 

Durys lėtai, be garso prasivėrė, tarsi norėdamos pra- 
tęsti Donatą apnikusią iliuziją. Į jį pažvelgė aštriom klau- 
slamom akim plona, kaulėto veido moteris. Ji dėvėjo tam- 
sią suknelę ilgom, baltų nėrinių rankogaliais rankovėm. 

— Aš norėčiau sutikti kleboną, — prieš jai spėjus ką pa- 
Klausti, aiškiai skiemenuodamas angliškus žodžius, tarė 
Donatas.— Norėčiau informacijos apie vieną parapijietį. 

Pageidavimas jos nenustebino. Kaulėtasis veidas nepa- 
rodė nei intereso, kokia informacija būtų pageidaujama, 
nei kodėl reikėtų jos. Ji pasitraukė į šoną ir, linktelėdama 
galvą, paprašė ateivį vidun. Ranka parodė į koridoriaus 
dešinėje esantį laukiamąjį ir taip pat be garso, kaip buvo 
atėjusi, pasišalino. 

Donato iliuzija, kad kažkur tyliai dūzgė nematomos ki- 
no kameros ir kad visa tai vyko pagal senovę gerai nu- 
manančio režisieriaus nurodymus, pagilėjo. Laukiamojo 
stilius puikiai atitiko bendrąjį istorinį miestelio periodą. 
Prie sienų stovėjo dvi apsauginiais užvalkalais aptrauk- 
tos kėdės ir stambaus juodo medžio rašomasis stalas lenk- 
tom masyviom kojom. Virš stalo kabojo didelis kryžius 
su bronziniu tradicinių formų Nukryžiuotuoju. Šiaip kam- 
barys buvo asketiškai tuščias. Donatas apsižvalgė ir jam 
atrodė, jog Nukryžiuotasis, ant peties nuleidęs savo iš- 
kankintą galvą, atlaidžiai jį stebi. Koridoriuje sušnarėjo 
lėti žingsniai, ir tarpduryje pasirodė senas, visai pražilu- 
siais, beveik permatomai baltais plaukais kunigas. Metų 
išvagotas veidas švelniai šypsojosi, ir todėl atrodė savo- 
tiškai jaunatviškas. 

— Please sit downž... — tarė jis tyliu, bet aiškiu bal- 
su.— Man sakė, kad pageidaujate informacijos. Kokios? 

— Apie vieną jūsų parapijietį. Nežinau net, ar jis dar 
gyvas. Juozapą Sadauską.— Vardą ir pavardę Donatas iš- 
tarė atitinkamu linksniu. Balti kunigo antakiai kilstelėjo. 

— Tai gal jūs lietuvys?.. — paklausė jis minkšta lietu- 
viška tarsena.— Nedaug čia lietuvių pas mumis belikę. 
Visi seni žmonės. Kaip aš va... O Sadauskas tai yra. Jis 
dar už mane senesnis. 

— Juozapas Sadauskas? 

— Kito čia neturim, — patvirtino kunigas.— Ir dar kru- 
ta, nors nelabai drūtas dabarties. A ko tamsta pas jį no- 
rit? 

— Man vienas jo draugas sakė, kad gyvena ŠSenado- 
riuj ir kad užsukčiau. Dabar štai važiavau pro šalį... Tik 
mat kad adreso neturiu. 

Atsakas kunigą visai patenkino. 


2 Prašom sėstis... 

Gerai padarėta. Jis vienas žmogus belikęs. Visą šei- 
mą išlaidojo. Taigis. Dabarties laukiam, kuris katrą lai- 
dosim. Bet tai jau pono Dievo valia. 

Visą šeimą?.. — Donatas jautė, jog nusivylimas, ku- 
ris jį sekė visą kelią į ŠSenadorių, tūnojo čia pat.— Nejau- 
gi ir jo brolvaikis mirė? 

 Brolvaikis?.. — Senosios akys žvelgė pro Nukryžiuo- 
tąjį kažkur į praeitį. — Ar tas dipukas? Kur po vainos at- 
važiavo? 

— Vardas Vilnius. 

— Taip. Bet tai nekrikščioniškas vardas. Koks gali būt 
vardas Vilnius?! Miesto tai taip... 

“ Bet šitas. Ar jis gyvas? 

— Jis turėjo ir antrą vardą... Užtai nesupratau iš sy- 
kio. Palaukite... Jokūbas? Morkus gal?.. Ne, ne evangelis- 
tas... — Kunigo bespalvės lūpos lėtai krutėjo, bandydamos 
įvairius galimus krikščioniškuosius vardus.— Ar tik ne 
Augustinas? 

— Gali būt. Bet ar gyvas jis? 

Donato balsas nejučiomis pakilo. Tai šioje tylioje pa- 
talpoje buvo labai jaučiama. Kunigas pažvelgė į jį, bet 
priekaišto akyse nebuvo matyti. 

— Taip, Augustinas, — jis sėkmingai pabaigė savo pra- 
dėtąją mintį. — Ir manau, kad gyvas. Juozapas būtų mi- 
šias užprašęs, o neužprašė. Taip, jis mandras vyras, ir 
vardu Augustinas. Moterį turi ir vaikų. Tik nepamenu 
kiek. 

— Tai nesvarbu... Dėkui jums labai! — Donatui tarsi 
šviesiau pasidarė, ir jis dabar sugebėjo taip pat nusišyp- 
soti.— Mano pažįstamas labai apsidžiaugs. 

— Matote... O, tas Augustinas vaikis su galva buvo. 
Mokslus išėjo. Tik Šenadoriuje tai nepasiliko. Čia, Še- 
nadoriuj, tik mes, seniai, besilaikom. O būdavo ne taip, 
tamsta. Ne taip! Matėt, kokią bažnyčią išbudavojom, o 
Per sumą ir vietos nelikdavo... 

— Graži bažnyčia,— nuoširdžiai pritarė Donatas. Jis 
dabar jautė pareigą pataikauti senajam kunigui.— Šauni. 
Virš viso miesto iškilusi. Aplankysiu aš Sadauską. Tik mat 
lo adreso bereikia... 

Adresas buvo beveik simboliškas: Anglių gatvė, 22 nu- 
meris. Jį surasti pasirodė nesunku. 

Abi pusės Anglių gatvės, nepaisant jos niūriu juoduimu 
dvelkiančio vardo, buvo nustatytos šviesiai dažytais dvi- 
aukščiais namukais. Namai stovėjo beveik prie pat šali- 
gatvio, ir tik maždaug metro pločio baltom kolonėlėm pa- 
puoštos miniatiūrinės verandos skyrė praeivius nuo prie- 
kinių jų langų. Viskas čia dvelkė tvarkinga, bet kiek 
senoviška ramybe. Buvo taip tylu, kad Donatas girdėjo 
savo guminių padų čežėjimą. Kitoje gatvės pusėje pasi- 
ramsčiuodama ėjo senutė. Vaikų nesimatė. 

Dvidešimt antruoju numeriu paženklintas namas stovė- 
jo beveik vidury bloko. Tvarka ir santūrumu jis visiškai 
nesiskyrė nuo jį supančių kaimynų. Prie durų gulėjo pa- 
tiestas šiurkščių šerių kilimėlis kojom nusivalyti, nuo gat- 
vės ranka pasiekiamas priekinis langas buvo užsklęstas 
pilkai melsvos spalvos užuolaida. Veranda atrodė arba 
neseniai iššluota, arba apskriiai nickad neteršiama. Vėl 
jausdamasis, tarsi būtų patekęs ten, kur jis nepriklauso, 
Donatas stropiai nubrūžino kojas ir pasibeldė. Šitoje ap- 
linkoje viskas privalėjo vykti lėtai, tačiau durys atsivėrė 
vos nuleidus ranką. Tarpduryje, įsitvėręs šluotos kotą, sto- 
vėjo neaukštas senukas. Jam galėjo būti arti aštuonias- 
dešimt, o gal ir gerokai daugiau. Amžius buvo išsiurbęs 
visus syvus iš jo veido ir palikęs tik vandeningai melsvas 
akis ir nesuskaitomą aibę odą sustingdžiusių raukšliukių. 

— Aš maniau, kad tai Stenlis, — tarė senukas angliškai, 
Donatui dar nespėjus prabilti. Šluotos kotas, kurį jis lai- 
kė, buvo pusę sprindžio už jį aukštesnis.— No, no... Aš 
nieko nenoriu pirkti! 

— Atleiskit, ar jūs ponas Sadauskas?.. — paklausė Do- 
natas lietuviškai. Ta užuomina apie pirkimą jį sutrikdė. 

— Hm, maniau, kad Stenlis, — pakartojo senukas jau lie- 
tuviškai.— O čia toks lietuvys. Teip reik sakyti iš sykies. 
Come in, come inš... Aš ot klyninu stubą, nes mano prie- 
telys Stenlis ateina. Bet tu ne iš ŠSenadoriaus. 


3 Prašom vidun, prašom... 

Ne, aš iš kur kas toliau. Užsukau pas tamstą pasi- 


visai tiko. Tiko ir amžius. Jis buvo vienu metu ir muzie- 
jaus prižiūrėtojas, ir jo eksponatas. 

— Kad esi lietuvys, tai ol rait. O seilsmanų aš nelai- 
kinu... — Pasiramsčiuodamas šluota, Sadauskas nuėjo prie 
palangės ir, sugrabaliojęs ten padėtus akinius, juos užsi- 
dėjo. Pakėlęs galvą, pažvelgė į Donatą. Akiniai buvo stam- 
bių rėmų ir darė jį panašų į siaubingai sulysusį apuoką.— 
Ale mano brolys tai jau seniai pakavotas. Jaunesnis bu- 
vo, 0 pasimirė. Grįžo int krajų ir pasimirė. Sakai, kad 
žinojai Kazį? 

— Ne! Ne tamstos brolio ieškau. Jo sūnaus. 

— Iškada, kad nežinojai. Rašė, kad plaučiai. Kaip mū- 
sų papūnis. No, kad Kazys niekad nebuvo mainose. Mamė 
nepavelijo. 

— Bet jo sūnus! Tamstos sūnėnas Vilnius? Ar Augus- 
linas? 

— Ak, Augustinas! — Senukas stabtelėjo, tarsi šią nau- 
ją temą reikėtų nuodugniai apsvarstyti. — O, jis ol rait! 
Ar tu žinai Augustiną? 

— Ne aš. Bet jo geras draugas prašė jį sutikti. Užtai 
atvykau pas jus. 

Sadauskas pažvelgė į jį savo tiriamom sulysusio apuo- 
ko akim. 

— Koks jo prietelys? 

— Draugas iš vaikystės laikų. Jonas Bertulis. 

— Kad tokio nėr Šenadoriuj... Mažne iš Piladelpijos? 

— Ne. Dar iš Lietuvos. Jie kartu į mokyklą ėjo. 

— Ak, iš krajaus... Tai irgi lietuvys. Tai ol rait, ol 
ralt... — Senis pritardamas palingavo galvą ir, nusiėmęs 
akinius, padėjo juos atgal ant palangės. Šitai, matyt, reiš- 
kė visuotinį įtarinėjimų galą, nes jis mostelėjo stalo 
link.— Sit down, sit down“. Atsisėskiet.— Jis pats, sekda- 
Mas savo dviem kalbom vedamu raginimu, lėtai atsisė- 


——- 


4 . . . . . . 
Sėskitės, sėskitės. 

do.— Tai Augustinas pasičiešys, kad atvažiavai. Ale jis 
ne čionais gyvena. Gyvena su savo moteria. 

— Nesvarbu, kad ne čia. Aš jį aplankysiu, kad ir kur 
jis būtų.— Dabar nebebuvo jokio reikalo, bet Donatas vis 
tiek jautė savotišką susijaudinimą.— Kur jis gyvena? 

— Nagi Baltimorėje. Merilando štate,— tarė senukas.— 
Turi ten didelį hauzą. 

— Ne Baltimorėj! — išsprūdo Donatui. Netikėtumas bu- 
vo nemažas. Jis gi Baltimorę aplenkė dar tą patį rytą. 
Tad atostogų turiniu privalėjusiai tapti ieškojimo odisė- 
jai buvo lemta pasibaigti beveik ten, kur ji prasidėjo. Bal- 
timorė gi buvo vos septyniasdešimt kilometrų nuo Vašing- 
tono.— Iš tiesų Baltimorėje? 

— Visą čėsą po to, kai baigė škūlę, gyvena Baltimorė- 
je,— patvirtino senukas.— Int škūlę tai ėjo Piladelpijoj. 
Man čia minyškos parapijinėj sako: ,Juozapai, leisk tą 
boisą int škūlę, ans turi galvą“ No, sakau, kad tik ans 
eitų. 

— Smagu tai girdėt. Mano pažįstamas apsidžiaugs. 

— Aš jam šipkartę nusiunčiau po vainos,— lygiu pasa- 
koriaus balsu tęsė Sadauskas.— Ant akių neregėjau, gi- 
mė ans kontrėj. Mano brolys su mame pargrįžo dar prieš 
deprešioną. Ale jis pasimirė, sako, nuo plaučių, o jo mo- 
teris mirė prieš tai. Norėjova gelbėt mudu su mano mo- 
teria vaikį, tik kad tada negalėjom. Mat vaina užėjo... 

— Tai matot. O tas mano pažįstamas Bertulis kaip tik 
su juo našlaičių prieglaudoje gyveno. Per patį karą. 

— Ale ans vėliaus atsišaukė. Jau mislijau, kad prapuo- 
les suvis, kad užmuštas, kaip mano Jonas. Mislijau, kad 
vienas besu likęs ant svieto... Mano moteris irgi buvo pa- 
simirus.— Mirtis kartojosi senojo Sadausko pasakojime 
su nenumaldomu pastovumu. Jis trumpam susimąstė.— 
Mirė ana keturiasdešimt aštuntais. Grįžau po grabnyčių 
vienas siubon. Visą nedėlią sėdėjau. Lauk nė'au. Ateina 
mano šinkoriai, klausia, ką daryt. Laikiau tada du saliū- 
nus. Vieną čia ant Vestern stryto, kitą Oktaune. Aš int 
vidų neleidžiu. „Eikit,— sakau,— nuo mano galvos!“ Nie- 
ko daugiaus nenorėjau. Ot kaip buvo... Paskiaus atėjo 
gromata iš Augustino, kur tu Vilnium šauki. Rašo, kad 
ans Germanijoj. Tai aš jam šipkartę pasiunčiau. Jis ol 

rait. Kiti vaikai byrą ant stryto geria, ale ans ne. Vis ant 
mokslo ir ant procės. Sakydavo: „Dėde, tu per daug dir- 
bi. Aš padirbsiu“. Aš jam sakau: „Tu int škūlę velyk va- 
žiuok!“ Tai ans išvažiavo. Atvažiuoja dabarties pas mani 
ant vekeišeno, bet nedaug. Užtat gromatą parašo. Nori 
paniatyti gromatą? | 

— O, mielai...— Donatas patapšnojo sau per kišenę, 
ieškodamas pieštuko. Sadauskas neskubėdamas atsistojo. 
Jis vėl nuėjo prie palangės, susigrabaliojo akinius, per- 
ėjo skersai kambarį, kur prie stiklinio, vaškinių vaisių 
prikrauto dubens buvo matyti kelių tvarkingai į eilę su- 
dėliotų vokų nugarėlės. Šituose namuose viskas turėjo 
savo tradiciją ir būtinumu tapusią vietą. 

Donatas apvertė jam paduotą voką. Kitoje pusėje buvo 
užrašyta: „V. Sadauskas, 465 Harbor St. Baltimore, Md.“ 
Užrašyta tvirta vyriška ranka. 

Tai štai ir buvo tas adresas, dėl kurio taip sielojosi Ber- 
tulis! Kažkaip atrodė, tarsi būtų visa tai per daug lengva. 

— Jis ten pat ir gyvena? — pasitikrindamas dar paklau- 
sė Donaias. 

— Nagi, nagi... Hauzą didelį turi. O, jis big man? 
ten! — Sadauskas vėl prisėdo. Storuose akinių stikluose 
buvo matyti lango atšvaistas.— Aš buvau, bet seniai jau. 
Nelaikinu Baltimorės. Tu paskaityk man... 

Donatas skaitė. Tai buvo įprastinis, net kiek sausai ior- 
malus laiškas. Prasidėjo su linkėjimais, pasiteiravimu apie 
sveikatą ir aprašymu šlapios, ne tokios, kokia būdavo Še- 
nadoriuj ar Lietuvoj, žiemos. Paminėta, kad Eglė, duktė, 
matyt, studijuojanti, bet ir sukelianti kiek rūpesčių. Pa- 
tys rūpesčiai nebuvo aprašyti, ir apskritai sakinys atrodė 
tarsi neatitinkąs šiaip išlaikyto pataikaujamai linksmo laiš- 
ko tono. Baigėsi įprastiniais linkėjimais. Išsiųstas sausio 
vidury. Beveik prieš tris mėnesius. 

Senukas klausėsi, truputį palenkęs galvą. 

— Jis dailiai rašo,— tarė jis, kai Donatas, baigęs skai- 
lyti, kišo laišką vokan.— Ale man skaityt jau literos mai- 
šosi. Geras vaikis tas Augustinas. Didelis, kaip mano Jo- 
Nas. Užmušė mano Joną vainoj, bet atsiuntė Augustiną. 
Tu nežinojai mano Jono? 
= ——— 


* Didelis žmogus. 

Donatas papurtė galvą. 

— Jis vot ten! 

Donatas atsigręžė ir trumpą akimirką, paveiktas atmos- 
Ieros, net nebuvo tikras, ką ten pamatys, tačiau kaulėta 
senuko ranka terodė į ant lentynos sustatytas padidintas 
Iotografijas. Virš fotografijų kabojo Aušros Vartų Mari- 
jos atvaizdas. Jie abu priėjo. Vidutinioji ir didžiausioji io- 
tografija vaizdavo apie dvidešimties metų jaunuolį mels- 
va lakūno uniforma ir kiek dirbtina, fotografo pastangom 
išgauta, šypsena. Stangri uniformos apykaklė ir leitenanto 
stulpelis nepajėgė pakeisti fakto, jog šis veidas priklausė 
vos iš jaunuolio amžiaus pradėjusiam kopti vyrui. Apa- 
čioje mašinėle buvo užrašyta: „2-nd Lt. John Sadausk. 
1944“. 

— Tai paskutinis pitčeris mano Jono,— pro akinius vėl 
atidžiai pažvelgęs į jau trisdešimt metų tyrinėjamą veidą, 
tarė Sadauskas.— Jį nušovė su visų eroplanu. Virš Gam- 
burgo. Ar žinai, kur tai yr? 

— Vokietijoje. Vadinasi, Germanijoj. Jis bombonešiu 
skrido? 

— Germanijoj... Mislijau nuvažiuot, bet kad nėr, tai 
ką... Su visu bomberiu nušovė. Tik gromatą atsiuntė, kad 
jau nėr mano Jono. Nė pakavot jo negavom... Ale tu pri- 
sėsk. Aš daugiau pitčerių parodysiu. Yra ir Augustino. 
Ar tu kur leki? 

— Ne. Dabar man skubėti nėra ko,— pritarė Donatas. 


*x XX 


Jie išgėrė arbatos, atsisėdę virtuvėje prie švarutėlio sta- 
lo. Senukas pasistiebęs nuo viršutinės lentynos nukėlė 
tamsaus stiklo butelį ir į storo stiklo stiklines atsargiai 
įpylė abiem po du pirštu skaidraus skysčio. „Tai alijo- 
šius“, — paaiškino jis. Jo mamė, o paskiaus ir jo moteris 
visada augindavusios alijošių ir darydavusios antpilą. Ge- 
rai skrandžiui. Pats jis tos viskės, kurią parduodavo sa- 
vo saliūnuose, niekad negerdavęs. Bet alijošiaus tai kas 
dieną po šitiek. 

Šneka sruveno lėtai, bet užtikrintai. Pagal savo logiką, 
ji tai vingiavo nuo vieno atsiminimų klodo į kitą, tai grįŽ- 

davo atgal, tai truputį pasikartodavo, pridėdama dar vie- 
ną detalę. Skubėti nebuvo kur. Laikas buvo sustojęs prieš 
šito Anglių gatvės namo duris. Siurbčiodamas arbatą, pa- 
vilgydamas lipas karčiu alijošiaus antpilu, Donatas klau- 
sėsi, ir palengva iš paskirų vaizdų ryškėjo vientisa, pa- 
prasta, graudžiai įdomi gyvenimo istorija, kurios užuo- 
mazginė gija driekėsi į praėjusį šimtmetį, kada Senadorius 
puvo jaunas, augantis, darbo rankų ištroškęs miestas. 
Tais laikais, bėgdamas nuo rusų kariuomenės, iš Sim- 
mo valsčiaus atvažiavo čia Juozapo tėvas. Teturėjo jis 
pripratimą dirbti ir tvirtas berno rankas. Kaip tik tokias, 
kokių tūkstančiais tada reikėjo „mainose“ Taip jis tapo 
angliakasiu, ir toks liko, kol numirė kosėdamas, bet ne- 
bepajėgdamas iškosėti juodų, plaučius užgožusių antraci- 
to dulkių. Mirė nedaug per keturiasdešimtį teperkopęs. 
Juozapas tada turėjo penkiolika metų, o jaunesnysis bro- 
lis Kazys tik penkerius. Motina užsispyrė, jog veikiau ji 
pati nusibaigsianti bedirbdama, bet į „mainus“ nė vieno 
savo sūnaus neleisianti. Dirbo ji kaip skalbėja, siuvo na- 
mie, o Juozapas, metęs mokyklą, krovė plytas plytinėj. 
Paskui, suspaudę keletą dolerių pradžiai, jie išsinuomojo 
„saliūną“ Nelengva buvo pradžia, tačiau sumanumo naš- 
lei ir jos augantiems sūnums, matyt, netrūko, nes, kai 
Kaziui sukako penkiolika, buvo uždirbta užtenkamai pi- 
nigų, kad motina galėtų įvykdyti seną tėvo svajonę — grįž- 
ti Lietuvon ir pirkti ūkį. Ji ir grįžo su jaunesniuoju sūnum, 
pirko ūkį Simno valsčiuj ir antrą kartą ištekėjo. O Juo- 
zapas liko Amerikoje. Čia buvo pripratęs, kitokio gyve- 
nimo nepažino, ir, be to, buvo gaila palikti „saliūnus“. 
Jau du jų laikė tais laikais. Darbo netrūko, tačiau, suma- 
niai dirbant, pinigą uždirbti buvo galima. Šitai jis pa- 
brėžė. Pabrėžė ne girdamasis, bet kad tie uždirbti pinigai 
buvo jo ilgo gyvenimo apčiuopiamas rezultatas. Ir ne 
tik sau jis tą pinigą uždirbo. Padėjo motinai, kol ji gyva 
buvo, padėjo broliui Kaziui, bažnyčioje įtaisė dviem lan- 
sam vitražus. Buvo užtenkamai uždirbęs sūnui Jonui tris- 
kart į daktarus išleisti. Bet tada atėjo karas, ir vietoj 
balto daktaro chalato Jonas užsivilko melsvą lakūno uni- 
„Iormą. Atsisveikino, jis ir nebegrįžo. Po karo žmona ilgai 

sirgo, ir, nors daktarai pasiėmė nemažą dalį tų uždirb- 
tųjų dolerių, jos išgelbėti nepajėgė. 

— Ale tų dorelių neiškada... Neiškada. Kad tik būtų 
mačiję. Ale kad nuo smerties nėra liekarstvos... 

Vienas liko jis tada. Tiek vienas, kad gyve buvo ap- 
kartę. Bet per parapiją atėjo jam laiškas iš, Vokietijos, 
o po to, keturiasdešimt devintųjų pradžioje, atvyko ir jo 
sūnėnas Vilnius, kurį jis mieliau vadino antruoju var- 
du — Augustinas. Atvyko ne vaikas, kuris šypsoj 
liose prieš karą atsiųstose fotografijose, bet jau bai 
subręsti jaunuolis. 

— Nagi sakiau tau pitčerių parodysiu. Yra ir mano Jo- 
nas ten. 

Buvo atneštas senoviškais viršeliais, tačiau visai nau- 
jai atrodantis albumas. Pirmuose puslapiuose tvarkingai 
išdėstytos fotografijos rodė ūsuotus vyrus ir apvaliais vei- 
dais, skarelėm ryšinčias moteris. Visų veidai buvo rimti, 
nes Sadauskas priklausė tai kartai, kuriai nusifotograiuo- 
ti buvo rimtas, iškilmingo susikaupimo reikalaujantis Žy- 
gis. Tik maždaug albumo vidury fotografijų pobūdis pa- 
sikeitė. Atėjo nauja karta. 

— Čionais ot mano brolys Kaziukas, jo moteris ir Au- 
gustinas. Senojoj kontrėj. 

Fotografija buvo nedidelio formato ir rodė pagal tris- 
dešimtųjų madą apsirengusią prieš vasarinį namą nu- 
silotogralavusią miestiečių porelę. Prieky stovėjo, per di- 
delę teniso raketę nusitvėręs, kokių septynerių metų 
šviesiaplaukis berniukas. Saulė, matyt, jam spigino į akis, 

vo ir daugiau panašaus pobūdžio fotografijų, tačiau jose 
berniukas buvo dar jaunesnis. 

— Išleidau ir Kaziuką škūlėn,— tarsi jausdamas reika- 
14 paaiškinti miestietišką brolio aprangą, tarė Sadaus- 
kas.— Banke dirbo, no vis tiek pasimirė. Liko nabagas 
Augustinas. O čionais šitą gavau per vainą. Mažne ir tas 
tavo prietelys yra? 

Nuotrauka buvo didesnio formato ir vaizdavo tris apie 
trylikos metų berniukus. Visi jie apvilkti panašiais švar- 
kais ir trumpom kelnėm. Du, stovintys iš šonų, buvo iš- 
tįsę, ir švarkai jiems atrodė per maži; vidurinysis beveik 

galva Už juos mažesnis. Jis ir žiūrėjo ne liesiai į Ioto- 
aparatą, bet kažkur žemiau jo. Veido bruožų panašumas 
buvo ne tiek akivaizdus, bet iš to taip būdingo gesto Do- 
natas tuojau atpažino Bertulį. Vadinas, aukštesnieji tu- 
rėjo būti Kostas Vidugiris ir Vilnius. Berniukas iš dešinės 
stovėjo pasitempęs ir nutaikęs rimtą miną; kairysis ar 
tai pasilyčiojamai, ar šelmiškai šypsojosi. Jis vienintelis 
buvo nesusišukavęs. 

— Jonas Bertulis štai vidury. Bet kuris čia Vilnius? 

— Nagi tas... — virpantis Sadausko pirštas apsistojo 
prie besišypsančio berniuko.— Va, o čia jo pitčeris, kada 
škūlę Piladelpijoj baigė. Man gromatą iš škūlės parašė, 
kad gerai mokėsi. 

Fotogralijos kokybė aiškiai rodė ir pasikeitusias sąly- 
gas, ir laiką. Ir, žinoma, Vilnius buvo pasikeitęs. Tai bu- 
vo neginčijamai tas pats besišypsantis berniukas, tačiau 
dabar jis buvo itin tvarkingai susišukavęs, ir vyriškumo 
bruožus jau įgaunantis veidas atrodė net per griežtai rim- 
tas. Gal tai atitiko momento iškilmingumą. Su pagyrimu 
uždirbtą diplomą, susuktą į ritinį ir surištą kaspinu, jis 
laikė dešinėj rankoj. Akys žvelgė tiesiai į priekį ir jos 
atrodė melancholiškos. Donatas atidžiai įsižiūrėjo į jas. 
Fotogralija buvo pakankamai ryški, ir galėjai tyrinėti de- 
tales. Tačiau mįslės tai neįminė. Akys liko rimtos ir pa- 
reigingos, o tas melancholiškumas gal tebuvo Donato 
vaizduotės padarinys. Pareigingumą pirmoj vietoj pabrė- 
žė Bertulis, ir kaip tik dėl to Bertuliui buvo taip sunku 
suprasti vėlesnius įvykius. Ir papasakoti apie juos buvo 
skaudu. Tačiau papasakoti reikėjo. 

— Aš nežinau, kaip tai išreikšti... Bet turiu jums dar 
vieną labai svarbų prašymą. Asmeniškai svarbų.— Prie 
šito buvo prieita po ilgo vakaro pokalbio, ir, tai tardamas, 
Bertulis susijaudino.— Jei sutiksit Vilnių, pirma, prieš 
minėdamas mano pavardę, paaiškinkit jam, kad aš krei- 
piuosi į jį tik dėlei to muziejaus. Tiktai dėl to! Jokiu bū- 
du ne kokiais asmeniškais sumetimais. Jei jis taip ma- 
nytų, tai verčiau... Verčiau, kad jo nesutiktumėt. 

— Atsiprašau, bet aš nelabai suprantu... — tarė Dona- 
tas. Jie su Bertuliu buvo daugiau kaimynai negu drau- 
gai, ir iki to vakaro, kai jis atėjo pas Donatą ir papasa- 

kojo istoriją apie tris našlaičius draugus, jis Bertulį te- 
pažino kaipo tylų ir gal net kiek nuobodoką vidurinės mo- 
kyklos mokytoją.— Kodėl tai taip svarbu? Gal paaiškinsit? 

— Taip. Nėra kitos išeities, nors... — Bertulis nuleido 
akis labai panašiai kaip toje senoje fotografijoje. Iš su- 
sijaudinimo jis buvo paraudęs.— Mat Vilnius man“ yra 
siuntęs siuntinių. Palaukit!.. Tai reiškia tik, kad jis tada 
gyveno kažkur Amerikoje. Kur gyveno ir kur jis dabar 
yra, nežinau. Buvo tai maždaug prieš penkiolika metų. 
Tada buvau grįžęs iš rytinių kraštų, ir man tie siuntiniai 
padėjo. Tai tiesa. Tačiau man pačiam būtų buvę daug 
mieliau, jei jis jų nebūtų siuntęs. Tikrai mieliau... 

— Kodėl? 

— Dėl to, kad jis išsižadėjo manęs! Savo draugo! — 
staigiai ir su skausmingu įtūžiu išspjovė Bertulis.— Nesu- 
prantu kodėl, nesuprantu... Galvojau visaip. Visko prigal- 
vojau... Galvojau, jog jis manė, kad aš maldausiu ko iš 
jo... Kad aš jį apsunkinčiau... Aš... — Šitai Bertuliui buvo 
sunku ištarti, ir jis, tarsi vydamas šalin tokias mintis, pa- 
purtė galvą.— Jūs turit suprast, kokie mes draugai bu- 
vom. Našlaičiai. Gyvenom tame pačiame kambaryje, ėjom 
į tą pačią klasę... O, žinau! Aš buvau tik neūžauga Jonu- 
kas, o jis — klasės pažiba, bet tada tai nė trupučio ne- 
menkino mūsų draugystės. Kokie draugai! Vilnius, padau- 
ža Kostas —o tas buvo geras padauža,— na, ir aš, ku- 
ris... Sakykim teisybę — niekuo nepasižymėdavau. Tačiau 
mes buvom draugai! Užtai ir dabar to suprast negaliu. 

— Palaukit. Kaip jis jūsų būtent „išsižadėjo“? 

— Jis nenorėjo nieko bendro su manim turėt. Stai kaip! 
Ant siuntinio, kurį gavau, nebuvo jo adreso. Tik jo pa- 
vardė ir adresas Niujorko firmos, kuri siuntinį išsiuntė. 
Tuo adresu aš jam ir parašiau laišką. Aš, kvailys, tiesiog 
apsvaigau iš džiaugsmo, kad štai — Vilnius gyvas! Jokio 
atsako. Vėl gavau siuntinį. Kreipiausi tada į pačią tirmą. 
Prašiau, kad man atsiųstų Vilniaus adresą. Ir gavau at- 
saką. Trumpą ir aiškų...— Jis prikando lūpą ir kurį laiką 
patylėjo.— Atsaką, jog misteris Sadauskas yra pareikala- 
vęs, kad jo adresas nebūtų išduodamas! Taip ir parašyta 
pagal anglišką sutrumpinimą: „Mr.“ Taškas! Misteris Sa- 
dauskas! Man! Tarsi Jonukui būtų galima bet kaip... Aš 

tuojau parašiau firmai, jog jokių siuntinių daugiau ne- 
noriu. Parašiau labai kategoriškai, bet už dviejų mėnesių 
vėl gaunu siuntinį. Nenorėjau jo priimti. Tačiau žmona... 
Tada buvo ką tik gimęs mūsų Algis. Aš dėlei lo pobūvio 
Rytuose, Nors ir reabilituotas, dar nebuvau įsidarbinęs kaip 
reikiant. Tai... Bet tada tuoj parašiau, kad, kas manęs 
pažint nenori, man ne draugas ir tegu nevargina manęs. 
Tuo ir pasibaigė. Penkiolika metų nuo to laiko praėjo. 

Jis giliai atsiduso ir iš padilbų pažvelgė į Donatą. 

— Aš, manau, suprantu,— tarė tada Donatas. 

— Suprantat? 

— Ne jo poelgį, žinoma. Bet jūsų norą... Aš pasisteng- 
siu. 

— Ačiū. O suprast tai... — Bertulis numojo ranka ir 
atsisėdo tiesiau.— Negerai apie tai per daug galvoti! 

Gal tai ir buvo neblogas patarimas, tačiau dabar, žvel- 
giant į pluoštą nuotraukų, kuriose rimtasis jaunuolis bu- 
vo pavirtęs dažniausiai irgi rimtai atrodančiu vyru, Do- 
natui sunkiai sekėsi išvengti to galvojimo. Nuotraukose 
atsako nebuvo — tik blyksniai, atrodo, sėkmingo ir labai 
saulėtame krašte bėgančio gyvenimo. Beveik visos nuot- 
raukos buvo spalvotos. Buvo nuotraukų su merginom, po 
to tik su viena, ir tai akivaizdžiai gražesniąja, kuri, atro- 
dė, jau buvo tapusi jo žmona. Apsivilkęs geru kostiumu, 
štai stovėjo Vilnius Sadauskas prie blizgančios mašinos, 
besišypsanti žmona laikė kūdikį. Keliose nuotraukose fo- 
ne buvo matyti didelis, gėlynais apsodintas namas; vie- 
noje Vilnius sėdėjo grakščių formų motorinėje valtyje, 
šalia jo, ant sėdynės, pusiau klūpojo susivėlęs apie dvy- 
likos metų berniukas. Tai buvo beveik vienintelė nuotrau- 
ka, kurioje jis šypsojosi, tačiau ir joje šypsnys nebuvo 
platus. Jo subrendęs veidas kažkaip tarsi ir netiko šyps- 
niui. 

— Tas ten — tai jo Algis. Jis irgi ol rait... — nurodinėjo 
Senasis Sadauskas.— Matai, koks jo hauzas! Sako man: 
„Come on“, dėde, pas mus į Baltimorę“. Bet kur aš dabar 
Mūvinsiuos... Jau tik int vieną pliacių man beliko. Int 
žemę. 

“ Atvažiuokit. 

— Na jau! Tamsta dar tvirtai atrodot. 

— Antrusyk tiek išgyvenau kaip mano papūnis. Du de- 
sėtku metų ilgiaus kaip mamė. Jau misliju, kad už- 
teks... — Balsas buvo ramus ir užtikrintas. Prieštaraut čia 
būtų ne vietoj. — Surašiau viską ant testamento. Lajeris 
man pamačijo. Pirma mislijau parapijai naujus vargonus 
pirksiu, ale kad nebegied ten lietuviškai. Kad ant angiels- 
ko liežuvio, bus geri ir seni. Tai bus Augustino vaikiui ir 
mergaitei. Man jau dats ol. Latą turiu greivjarde ir dai- 
lų akmenį. Tu nori pamatyt? 

Akimirką Donatui atrodė, jog jie dabar atsikels ir eis 
pasivaikščioti iki parapijos kapinių, tačiau Sadauskas tik 
atvertė likusį albumo puslapį. Tai buvo paskutinis. Dvi 
spalvotos nuotraukos vaizdavo apie pusantro metro aukš- 
čio rausvo granito akmenį iš priekio ir iš šono. Akmuo 
buvo skirtas dviem kapam. Kairėj pusėj, po kuria žydėjo 
melsvų gėlių lysvelė, buvo iškalta: 


In Memoriam 
Elena Sadausk 
1895— 1948 


Simetriškoje antroje pusėje: 


In Memoriam 
Joseph Sadausk 
1887—197- 


Nušlifuota tuščioji vieta laukė savo paskutinio skai- 
čiaus. 

— Tris tūkstančius dolerių kainavo... — paaiškino Sa- 
dauskas. Tai nebuvo pagyros. Sadauskas neturėjo jokio 
reikalo girtis. Jo gyvenimas buvo sutvarkytas, pinigai už- 
dirbti, testamentas parašytas, ir albume nebeliko vietos 
totograiijoms. 


**X* 


Autobusas iš Šenandoa išvažiavo beveik tuščias. Vos 
išvažiavus iš miesto, jis pradėjo kilti siauru keliu, kuris 
siekė milžiniškų supiltų kauburių pašlaitę. Netrukus din- 
go miestelio stogai, galop ir masyvūs keturkampiai švento 

Jurgio bažnyčios bokštai. Dabar autobusas važiavo žmo- 

aus išraustu gamtovaizdžiu. Vietomis krūmai ir vijok- 
liai dengė juodų aštriabriaunių uolų skaldą, bet ta prie- 
danga buvo tik savotiškas maskaradas. Tarsi pudra ant 
raupų išėsto veido. 

Donatas žvelgė pro langą dėkingas, kad autobusas tuš- 
čias ir kad ne tik nereikia kalbėti, bet, įsikniaubęs į sė- 
dynę, gali jaustis daugmaž atsiskyręs nuo pasaulio ir at- 
siduoti savo mintims. Už jo tarsi dalis nublukusiose toto- 
gralijose įamžintos praeities tolo Šenadorius, aplink jį 
nesibaigiantys juodos skaldos kauburiai liudijo tos pra- 
eities realumą. Čia dar galėjai ją tiesiogiai jausti, bet 
dar už trisdešimties mylių autobusas įsuks į keturių ruo- 
žų greitkelį, pro šalį šmėkščios žali informaciniai skydai, 
prie išvažiavimų kils gelsvos Makdonaldo kompanijos pas- 
tatėlių arkos, ir po jom elektroninis skaitiklis praneš, kiek 
bilijonų šių standartinių sumuštinių kol kas buvo Ame- 
rikoje suvalgyta. Šenadorius vėl taps kažkokiu nerealiu 
scenovaizdžiu iš Bergmano iilmo. 

— Praeitį nelengva apčiuopti, bet mums tai gyvybiš- 
kai būtina,— pagautas nuoširdaus poleminio įkarščio, tą 
vakarą tvirtino Bertulis.— Didelės tautos gali sau leist su- 
sižavėt dabartim, bet ne mes... Mums reikia suprast, kaip 
sunkiai buvo dirbta, kentėta ir rizikuota praeityje. Dirbta 
dažnai sunkesnėmis sąlygomis negu dabar, ir būtent kaip 
tik dėl to darbo pasekmių mes esame čia. Tai yra tarsi 
inkaras, kuris mus įtvirtina šitoje žemėje. Štai dabarti- 
niame mūsų mokyklos muziejuje mes turime nudilusį no- 
ragą. Per baudžiavą liečiančią pamoką aš jį paleidžiu per 
rankas, kad vaikai pajustų geležies šiurkštumą, kad su- 
prastų tą darbą, kuris taip išdilino tą geležį. Nes praei- 
ties darbas išlieka. Pavyzdžiui, tarp tų paslėptųjų ekspo- 
natų yra keli geležiniai strėlių smaigaliai. Iškasėm mes 
juos per vieną iškylą čia netoliese buvusio nedidelio pi- 
liakalnio pašlaitėje. Dabar tas piliakalnis jau nukastas 
žvyrui. Bet štai geležis liudija jį ir jo supylimo priežastį. 
Vaikų vaizduotė puiki, tik reikia jai už ko nors užsika- 
binti. Sakyčiau, štai gera galimybė, jog būtent šitie smai- 
galiai kadaise buvo kruvini. Gal nuo mūsų priešų kraujo. 

Tam jie gi buvo nukalti... Tai užtai vėl ryžtuosi pabandyti 
susisiekti su Vilnium. Jūs suprantat? 

Bertulis buvo mažesnis už Donatą, tačiau klausime 
skambėjo tvirta mokytojo intonacija. Donatas klusniai pa- 
lingavo galvą. 

— Viliuosi, jog taip. Nors prisipažinsiu, kad apie pra- 
eitį taip negalvodavau. Tad bendrą padėtį maždaug ži- 
nau. Gal dabar papasakotumėt, kaip tai įvyko. Ypač tas 
paslėpimas. 

— Dieve, kad žinočiau! Turiu prisipažinti, nežinau, bū- 
tent per savo baikštumą. Bet... — Bertulis atsiduso.— Taip 
jau buvo. Iš mūsų trijų Vilnius buvo galva, Kostas — vė- 
javaikiškoji energija, kuri taip reikalinga tame amžiuje. 
Dė! to, kad jį pažinojau, dabar daug geriau galiu atjausti 
panašius savo mokinius. Tai ne taip lengva ir ne visiems 
pedagogams pasiseka. Ta energija ir fantazija pasireiškia 
dažnai ne visiškai pageidaujamu būdu. Taip būdavo su 
Kostu. Jo mokytojai nemėgo, o ir mokėsi jis nekaip. Visi 
manė, kad padauža, ir viskas. Na, bet drąsos jam tai ne- 
trūko. O aš? Na, aš čia dabar nesvarbus. Tik tiek, kad 
man tos drąsos, deja, trūko... 

Ramiai ir nuosekliai jis papasakojo apie pačią Pasėlia- 
vos našlaičių prieglaudą ir gimnaziją. Apie mokslo metus 
karo laiku, kuomet ir susiformavo trijų jaunuolių drau- 
gystė. Galop apie tas savaites, kai artinosi frontas. Vo- 
kiečiai traukėsi, dalis žmonių bėgo, kiti išvažinėjo į kai- 
mus. Visai greta Pasėliavos gimnazijos besitraukiantys 
vokiečiai įrengė priešlėktuvinės artilerijos bateriją. Pati 
prieglauda buvo iškelta į Žemaitijos gilumą, liko tik keli 
vyresnieji vaikai ir pora mokytojų pastatams prižiūrėti. 
Tačiau kai vieną naktį užlėkė lėktuvai ir pradėjo kalenti 
priešlėktuvinė artilerija, likę du mokytojai išbėgo ir pa- 
tarė bėgti visiems. Pasiliko tik trys draugai. Neiabai jie 
ir įsivaizdavo, kur būtų galima trauktis. Prieglauda ir gim- 
nazija buvo jų visas pasaulis. Užsibarikadavo bulvių rū- 
syje ir pergyveno dvi susišaudymo naktis. Po antros nak- 
ties susišaudymas aprimo, ir Vilnius išėjo pasižvalgyti. 
Grįžo labai susijaudinęs. Papasakojo, kad gimnazijos rū- 
mai apgriauti, kad krepšinio aikštėje guli du negyvi vo- 
kiečių kareiviai. Per išbyrėjusį langą jis buvo įlipęs tie 

sa kytojų kambarį, o ten visi dienynai išdrabstyti po 
siai į Mokytojų KA a “ Ee] 
„slą; spinta, kurioje sudėti kraštotyros muziejaus ekspo- 
= tai, apvirtusi. Parodė ir pusę saujos senoviškų pinigų, 
S jis surinko nuo grindų. Būtinai reikia tuos visus 
eksponatus užkasti ir taip apsaugoti, nusprendė Vilnius. 
Kostas tuojau sutiko, bet Jonas išsigando krepšinio aikš- 
(elėje gulinčių lavonų. Tad iš rūsio išėjo tik du draugai. 
Prieš jiems grįžtant, vėl užvirė susišaudymas. 
 Nebandysiu aiškinti, kaip bijojau. Net ir pats ne taip 
gerai atsimenu. Žinau tik, kad, kai jie grįžo, man jokie 
muziejaus eksponatai nebuvo galvoje. Tik viena buvo svar- 
bu, kad jie gyvi ir nusprendę, kad reikia bėgti tolyn. Tas 
susišaudymas juos paveikė, ir tada išsigandę buvom visi 
be išimties. Išlipom iš prieglaudos rūsio. Sproginėjo svie- 
diniai ir švilpė kulkos. Tikrai švilpė. Gal jaunajai kartai 
tai skamba poetiškai? Ką? Švilpiančios kulkos? 

— Aš pats tų laikų neatsimenu, nors, žinoma, esu 
skaitęs. 

— Taip, dabar daug rašo. Ir vis herojiška. Vis kažkaip 
gražu ir didinga. Nesupraskit manęs klaidingai. Žinoma, 
buvo didvyrių tais laikais, bet jie buvo išalkę, purvini ir 
išsigandę. Kaip mūsų Kostas ir Vilnius. Ir poezijos ten 
visai nebuvo. Tik tokia persigandusi, chaotiška proza. Aš 
pirmą kartą pamačiau užmuštą žmogų, kai išlipom iš to 
rūsio. Bombardavo tada už mūsų ir prieš mus. Atrodė, 
kad visur tada bombardavo. Teisingai sakoma — baimės 
akys didelės. Ir, deja, tie eksponatai... Net nesapnavau 
tada apie juos. Svarbu buvo tik kuo toliau nubėgti nuo 
lo pragaro. Ir mes bėgom. Bėgom! Jūs dabar nelabai ir 
suprantat, ką tas žodis reiškia. 

Bertulis suprato. Suprato, ką reiškė žodžiai „baimė“ ir 
„bėgti“ Tas supratimas tūnojo įrėžtas jo ne pagal amžių 
pasenusio veido bruožuose, atsispindėjo liūdnose akyse. 
Nebuvo lengva visa tai vėl prisiminti, bet, kartą pradė- 
Jęs pasakojimą, jis tęsė nuodugniai iki galo. Kai jie pa- 
Siekė Nemuną į pietus nuo Jurbarko, bandė jį perplaukti, 
ir Kostas žuvo. Jonas Bertulis, net tinkamai nepradėjęs 
plaukti, apsisuko ir grįžo atgal į Lietuvos pusę. 

Karas buvo pilnas dramatiškų atsitikimų, ir šita istorija 
įsiterpė į jo foną. Bertulio dalykiškas, ramus pasakojimas 

padarė ją suprantamą. Mįslių joje nebuvo; mįslės prasi- 
dėjo kur kas vėliau, kai iš gyvo likusio Vilniaus atėjo pir- 
mas siuntinys. 

— Gal Vilnius bijojo ko nors,— pasiūlė vieną galimą 
sprendimą Donatas tą vakarą.— Gal bijojo ryšių su Ta- 
rybų Sąjunga. Teko skaityti kažką „Gimtajame krašte“ 

— Gal... — pritarė Bertulis, tačiau jo balsas pabrėžė, 
jog jis netiki šik galimybe. 

— O tie pinigai, pavyzdžiui. Tos monetos, kurias jis 
paėmė iš muziejaus. Ar jas irgi užkasė? 

— Ne. Kažkur palei Jurbarką jas atsiminė. Ir jis tai 
savotiškai išgyveno. Net pasiūlė grįžti. Vilnius buvo kraš- 
tutiniškai skrupulingas. Bet Kostas sakė: ,,„Nekvailiok! 
Kam svarbu čia kažkokie seni skatikai...“ 

— Tai gal, — Donatas nutęsė. Pradėjęs taip galvoti, jis 
pats pasijuto savotiškai kaltas.— Matote, aš esu visgi mi- 
licininkas ir gal užtai per ciniškas. Gal dėl šių pinigų jis 
vengia... 

— Jūs norit pasakyli, gal jie iš tiesų vertingi ir Vil- 
nius, juos pardavęs, susikrovė turtą? — Bertulis tai tarė 
prokurorišku balsu ir tuoj pat ryžtingai papurtė galvą.— 
Ne! Mat šitai galime tiksliai patikrinti. Pačių muziejaus 
eksponatų nėra, bet mūsų istorijos mokytojas vedė labai 
smulkmenišką sąrašą. O tas išliko. Parodžiau jį žinovams. 
Numizmatikos sąraše yra nemažai Lietuvos skatikų, ke- 
lios Dancige nukaltos sidabrinės monetos, keli variokai iš 
Kopenhagos. Nei labai senos tos monetos, nei labai retos. 
Visą rinkinį žinovai įvertino arti dviejų šimtų rublių. Ten 
devyniasdešimt trys vienetai, iš kurių Vilnius nuo grindų 
susirinko gal dešimt. Be to,*'net jei ten būtų buvę dauge- 
lio tūkstančių verti unikumai — Vilnius ne toks asmuo! 
Tikrai ne toks... 

Bertulis pabrėžė „ne toks“ taip kategoriškai, kad klau- 
sinėti toliau ta tema nebuvo kaip. Ne taip karštai, bet 
visgi panašia prasme apie Vilnių kalbėjo ir senasis Sa- 
dauskas. 

— Visi laikino Augustiną. Ans, būdavo, kožnam padės. 
Kaip ir mano brolys Kaziukas... — Stori akinių stiklai at- 
spindėjo švariai ryškias nuotraukų spalvas. Iš jų Vilnius 
žvelgė į juos rimtom rūpestingo tėvo akim. Šalia jo sto- 

vėjo sūnus ir jo petį praaugusi tamsiaplaukė dukra.— O 
man sakė toks susiedas, Jankauskis pavardė,— no, dabar 
pasimiręs — sakė: ,„Juozap, tu vatčyk, kai tas vaikis at- 
važiuos, kad nepagriebtų tavo dorelių!“ — „Tu durnas, 
Jankauski!“ — aš sakau jam. Ir taip buvo. Ans tų mano 
dorelių nei škūlei nenorėjo. Sako: ,„Dėde, eisiu int šopą 
dirbt, uždirbsiu pinigų ir tada važiuosiu int škūlę“. Aš 
sakau: „Ar tu misliji, kad aš tuos dorelius graban nešiuo- 
si? Vienas Sadauskas esi likęs ir galvą turi“. Sakau: „No 
argument'. Važiuok.“ Na, kad taip, tai ans išvažiavo Pila- 
delpijon. 

— Ar pamenat, ką jis pasakodavo iš Lietuvos? 

Senukas pagalvojęs papurtė galvą. 

— Nelaikino jis šnekėt apie krajų. Suvis nelaikino. Sa- 
kau jam: „Kaip pasimirė Kaziukas, tavo papūnis?“ Sako: 
„Numirė, dėde, gospitalėj, ir buvo labai smūtna“. O teip 
šnekėt nelaikino. Sakau: „Kaip ten buvo per vainą?“ Sa- 
ko: „Negerai buvo. Valgyt nebuvo kas, tik karlupeliai“. — 
„Ol rait, sakau, Augustinai. Užtatai dabarties tu valgyk 
steiką! Esi Amerike. Vot“ Sakau jam: ,„Amerike, ir tavo 
dėdė turi iš kol“ 

Už autobuso lango ta Amerika septyniasdešimties my- 
lių greičiu švilpė pro šalį. Donatas atrėmė kaktą į vėsų 
stiklą. Vėl sušmėkščiojo žalsvas skydas. Dabar jame bu- 
vo ir Baltimorės miesto vardas. Kiek mylių, Donatas ne- 
pastebėjo. Nesudarė tai ir skirtumo. 

— Spėkit ką! — Dalė pranešė sekančios dienos vaka- 
re.— Štai vėliausios žinios! Baltimorėje šį šeštadienį bus 
šokiai ir vakarienė. Ruošia Moterų komitetas kažkokia la- 
bai garbinga proga, tik pamiršau kokia... 

— Hmmm... — numykė Jurgis, bet čia aiškiai reikėjo 
tvirtesnio atkirčio, tad jis pirma nurijo kąsnį, tada pa- 
žvelgė į Donatą, ieškodamas pritarimo.— Mudu su Dona- 
tu jau sutarėm plaukti į įlanką pameškerioti. 


" Be ginčų. 


2. Sauja skatikų 33 


— Donatas gali meškerioti Lietuvoj! — visai nesutri- 
kusi dėstė toliau Dalė.— O tokio kaip Baltimorėj tai ten 
tikrai nematys. Vien ta jų salė ko verta! 

— Na jau, dėl salės... 

— Bet bus ir Sadauskai! — paklojo savo triuškinantį ar- 
gumentą Dalė. Grįžęs Donatas, žinoma, papasakojo, jog 
pasirodė, kad jo ieškotieji Sadauskai gyvena Baltimorė- 
je.— Man ponia Dargienė suleikė visas iniormacijas. Pa- 
sirodo, ne tik yra tie Sadauskai, bet ponia Sadauskienė 
yra Moterų komiteto sekretorė ir mirtinai norėtų būt jo 
pirmininkė. Užtat ji tikrai bus, ir, be abejo, bus ir jos 
vyras. 

— Be abejo, bus,— palingavo galvą Jurgis.— Bet kam 
čia tas vargšas Naudžius? 

— Nu, Donatai! Prabilk tu pagaliau, gi norėjai progos 
susipažint su juo! 

— Norėjau,— sutiko Donatas.— O proga čia, atrodo, ne 
tokia bloga. 

Jurgis pasidavęs truktelėjo pečiais. Prieš jungtinius sve- 
čio ir žmonos pageidavimus jis buvo bejėgis ir aiškiai tai 
įvertino. 

— Žinai, brangute, truputį perkepei kotletus... — tarė 
jis, bet Dalė ir tuo buvo nepalenkiama. Ji mėgo kompaniją 
bei išvykas, tačiau Jurgį išjudinti buvo ne taip jau.lengva. 

— Tu pamatysi tą jų salę! — ji dėstė pasigardžiuoda- 
ma Donatui.— Grindys girgžda, lubos kaip bažnyčioje, to- 
kia baisiausia scena su dideliu vyčiu viršuj. Jie viską ten 
išpuošia plastikinėm gėlėm. Tiesiog klykt gali! Labai jau 
lain. Tik kad per tą stuobrį mes taip retai nuvažiuojam 
kultūros pasisemt. Prieš dešimt metų gal buvom. 

— Buvom prieš trejus,— pataisė Jurgis. 

— Na va. Ir dar giriasi! Bet salė ten nepamainoma. 

Dalės hiperbolės pasirodė kiek perdėtos. Užrašas dratu- 
gijos namų iasade liudijo, jog jie statyti ne pradžioje pra- 
ėjusio šimtmečio, kaip ji tvirtino, bet vos 1921-aisiais. Ta- 
čiau pačią salės nuotaiką Dalė nusakė ne taip jau blogai. 
Buvo ji gerokai didesnė, negu Donatas tikėjosi. Lubos 
gaubėsi plačiu lanku ir buvo suskirstytos į didžiulį korį 
primenančius šešiakampius. Pačiame jų viduryje puikavo- 
si nedidelis kupolas. Tetrūko tik varpo. Salės priekį už- 

»mė didelė senoviška scena su rampomis, pjaustytais pa- 
Čražinimais ir pagarbioj centrinėj vietoj — narsiu, kardą 
iskėlusiu vyčiu. Vytis jojo į kovą sukryžiuotų vėliavų fo- 
ne. Negana to, vėliavos buvo apvedžiotos atitinkamų spal- 
vu neoninėm lempom. Jas įžiebus, vaizdas buvo, be abejo, 
ir spalvingas, ir patriotiškas. 

Bilietus patikrino storas vyras su cigaru tarp atkritusių 
lūpų. Stambus cigaras ir vos rankomis apglėbiamas pil- 
vas Donatui kažkuo nesiderino su lietuviškumu, tačiau 
storulis, net neišsiėmęs to apkramtyto cigaro, visai tai- 
syklinga lietuvių kalba pareiškė, kad stalai atvykusiems 
be rezervacijų yra po dešine. 

— O, matau ten Dargienę! — sušnibždėjo Dalė. Važiuo- 
damas Jurgis dar bėdojo, jog toje Baltimorėje jie nieko 
nepažįsta. Tad šitai buvo taikoma ir jam.— Jūs užimkit 
stalą, aš einu sužinoti rinktinių Baltimorės naujienų. 

Dalė nusklendė vieną stalą aptūpusių aukštom šukuo- 
senom ponių tarpan. Neliko nieko kito veikti kaip sėstis. 
Stalai buvo didoki, apvalūs, skirti maždaug dešimčiai žmo- 
nių. Į scenos pusę jie buvo jau daugmaž užimti, tačiau 
arčiau durų laukė ir keletas apytuščių. 

— Susiraskim tokį, kur didžiausias košelienos bliūdas 
ir mažiausiai žolės, — pasiūlė Jurgis. 

Pastaba lietė ant stalų sudėtą užkandą. Ant kiekvieno 
jau buvo padėta keturkampiais supjaustytos šaltienos lėkš- 
tės, ledais pabarstytų salierų kotų, skeltų morkų ir ridi- 
kėlių dubenėliai. Savotiškas kulinarinis kultūrų derinys. 

— Ne taip čia dar blogai, reikia pripažinti, — dėstė Jur- 
gis, žinovo žvilgsniu apmetęs stalus ir išrinkęs vieną.— 
Pamatysi, pavalgyt duos kaip reikiant. Šiaip kai jau tie 
lietuviai sumodernėja, tai nieko kito negausi kaip apsvi- 
lintos mėsos ir tokių va žolių. Sudiev koldūnams ir deš- 
toms! Bet tikėkimės, kad Baltimorė dar atsilaikė. Bent 
Prieš trejus metus taip buvo. 

Jurgio viltys pasiteisino. Dar nespėjus svečiams tin- 
tamai susėsti, iš kažkur už scenos gelmių esančios vir- 
luvės jaunutės merginos pradėjo nešioti garuojančius, su 
Kaupų dešrų ir kopūstų prikrautus dubenis. Sujudimas 
Perbėgo salę, klaidžiojantys grįžo į savo vietas, kalbų 
tembras pasikeitė, palydimas peilių ir šakučių tarškėjimo. 

Prie jų stalo prisėdo pavėlavusi mišri kompanija, kurios 
dėmesio centre buvo nebejaunas, tačiau plaukus vos ne 
iki pečių nešiojantis vyras. Greitų pasisveikinimų metu 
Donatas nugirdo Tonkūno pavardę. Naujai prisėdę domi- 
navo palaikydami užstalės kalbą, tad buvo galima atsi- 
dėti maistui; o to gero tikrai netrūko. Dar neįveikus deš- 
rų, jaunosios merginos pradėjo nešioti pjaustyto kalakuto 
dubenis ir kelias daržovių atmainas. Tada pagaliau grįžo 
ir Dalė. 

— Aš radau tavo Sadauskus,— pašnibždėjo ji, pasilen- 
kus prie Donato.— Nespoksok per daug, bet jie ten prie 
stalo, netoli scenos. Sadauskienė — ta su mėlyna suknele 
ir iškirpte. 

Donatas vėl pajuto savotišką nerimą. Net dešrom bu- 
vo sunku skirti tinkamą dėmesį, o jos to buvo vertos. Pa- 
sisukęs kėdėje, pažvelgė scenos link. Ilgai žvalgytis ne- 
reikėjo. Išsiskyrė ir mėlynoji suknelė, ir apvalių formų 
slėniuką įrėminusi iškirptė. Sadauskienė buvo išvaizdi mo- 
teris, aiškiai pratusi to neslėpti. Tankūs kaštoninės spal- 
vos plaukai dirbtinai nerūpestingom, grožio salone suklos- 
tytom bangom krito žemiau pečių. Veido bruožų taisyklin- 
gumą tinkamai paryškino lakiai išvesti antakiai. 

Vilnius sėdėjo jos dešinėje. Taip, tai buvo Vilnius Sa- 
dauskas. Nors ir kaip įdėmiai buvo tyrinėtos fotografijos, 
atsitiktinai sutikęs jį gatvėje, Donatas nebūtų jo pažinęs. 
Apie lūpas ir akis jau nuotraukose pastebimi šiurkštokai 
susiklostę veido bruožai buvo dar paryškėję ir pabrėžę jo 
rimtumą, o gal ir savotišką nuovargį. Tuo jį kažkas siejo 
su Bertulio veidu. Abu jie atrodė prieš laiką susenę. 

— O kalakuto, Donatai? — Dalė laikė pakeltą garuo- 
jančią lėkštę. Donatas, netikėtai užkluptas, sutrikęs smei- 
gė į ją šakute, laimėdamas reto didumo kulšį. Dalė net 
kilstelėjo antakius. 

— Matyt, čia tau geriau patinka kaip kad mano keptas? 

— Ponia, jūs statote savo vyrą į keblią padėtį, — įsiter- 
pė neseniai prisėdęs ilgaplaukis.— Tarkim, kad šis kala- 
kutas puikus, bet tamstos iškeptasis tai Žavingas! 

Jurgis vos pilna burna nesuprunkštė. 

— Sita ponia perkepa kalakutus,— tarė jis. 

Bent kartą Dalei trūko žodžių, tačiau ilgaplaukis buvo 
iš tų, kurie ponių neapleidžia. 

" Iškepimas tai palyginti smulkmena, — nesutrikęs to- 
liau kalbėjo jis.— Kulinarijoje svarbiau estetinė pusė. O 
šia konkurencijos negali būli. 

 Klausykis ir mokykis, stuobry! — kumštelėjo Jurgį 

alė. 

" ilgaplaukiui teko nustebti. Jis pažvelgė paeiliui 
į Jurgį ir Donatą ir šyptelėjo. 

— Matyt, būsiu apsirikęs mažumėlę... — tarė jis.— Nors 
gal ponia moderniškų įsitikinimų ir... 

— O, pardon! Apleidžiu savo pareigas! — Šalia sėdintis 
įsuotas vyras atbula ranka persibraukė šviesius ūsus ir 
tapštelėjo ilgaplaukiui per petį.— Čia dailininkas Tonkū- 
nas, kuris mums iš Baltimorės paspruko, bet vis tiek jį 
parsivežėm ir suruošėm parodą. O kitoj pusėj ponia... 

— Naudžiuvienė. Iš Vašingtono. O, tai jūs ponas Ton- 
kūnas... 

— Kaltas! — Tonkūnas atsistojo ir galantiškai nusilen- 
kė. Jis buvo švelnių, vos ne moteriškų veido bruožų, todėl 
nelengva buvo spręsti apie jo amžių. Buvo prašokęs bent 
keturiasdešimt metų. 

Dalei prisidėjus, abipusis pokalbis pastebimai pagyvė- 
jo. Pasirodė, jog pagrindinė priežastis, kodėl ši pavėlavusi 
kompanija atėjo jau truputį įsilinksminus, buvo tik prieš 
dieną čia atidaryta Tonkūno tapybos paroda. Nešykštėda- 
mas komplimentų, tai išdėstė ūsuotasis. Būtent puiki pa- 
roda. Pats Tonkūnas, kaip pridera, kukliai numojo ranka. 
Dalė visos šeimos vardu prižadėjo, kad paroda bus būti- 
niausiai aplankyta. 

„Pamažu nyko dešrų ir kalakutienos ištekliai, vyrai pa- 
kilo ir atnešė iš prie durų veikiančio baro pirmą vadina- 
mųjų „drinksų“ turą, o kalba, palikus nuošaly dailės lau- 
kus, išsišakojo į svarbesnes temas. Kad ir didelė buvo 
salė, susidarė jauki, beveik šeimyniška atmosfera, ir Do- 
Natas bent iš dalies įstengė pamiršti prie stalo netoli sce- 
Nos sėdintį rimto veido vyrą. 

— Aa, be Jonaičio tie Baltimorės „Koltai“ jau ne tas! — 
dėstė sporto žinovu apsireiškęs ūsuotasis. Jonaitis, kaip 

jau ir Donatas žinojo, buvo amerikiečių futbolo žvaigždė, 
o „Koltai“ — Baltimorės profesionalų komanda.— Dabar aš 
už ,Koltus“ ir nikelio neduočiau, 

— Kad ir Jonaitis nebe tas... — suabejojo Jurgis.— Žiū- 
rėk, jau koks jo ainžius... 

— O, dėl amžiaus jis dar būtų galėjęs! Tik kad ta ,Kol- 
tų“ gynyba kaip rėtis. Be to, Jonaitis gali tik mest svie- 
dinį, reikia turėti ir tų, kurie gaudytų. Ar ne taip, Ton- 
kūnai? 

— Greičiausia, kad taip,— sutiko Tonkūnas. Jis, matyt, 
sportu per daug nesidomėjo.— Žinot, — kreipėsi jis į Do- 
natą,— aš beveik nusprendžiau, jog jūs ne iš Amerikos. 
Iš Europos? 

— Neblogai spėjot. Iš Kauno. 

— Mat kalba. Gal intonacija, gal kad nesakot „drink- 
sas“. — Jis kilstelėjo jau iki pusės nugertą stiklinę.— Tai 
įdomu, kad iš Kauno. Ar dailės gyvenimą ten pažįstat? 

— Labai mažai... Aš kitokios profesijos žmogus. Įdomu 
būtų išgirsti jūsų nuomonę. 

— Grafika nebloga... Teko matyti įdomios keramikos. 
Bet tapyba... — Jo lygutėliai nuskustas veidas susiraukė, 
tarsi staiga būtų neskaniai pakvipę. Jis atsiduso.— Matot, 
aš dėstau dailės istoriją... 

Paskutinysis sakinys privalėjo paaiškinti tą atodūsį. Do- 
natas siurbtelėjo savo „drinksą“. Atsikirsti čia nebuvo kaip, 
ir jis nelabai žinojo, ar buvo ir reikalinga. 

— O ką jūs ten dirbate Kaune? — pakeitė temą pats 
Tonkūnas. 

— Aš milicininkas. 

— O! Įdomu... — Tonkūno išraiškus veidas pabrėžė vi- 
sišką teiginio priešingybę. Jis valandėlę patylėjo.— Tai ką? 
Gal gurkštelsim? 

Salėje vienos merginos nurinkinėjo lėkštes, kitos ne- 
šiojo kavą ir raikytą obuolių pyragą. Ant scenos keli mels- 
vais švarkais jaunuoliai derino instrumentus ir junginėjo 
pasibaisėtino dydžio garsiakalbius. Žmonės dabar vaikšti- 
nėjo nuo stalo prie stalo. Prie durų esantis baras buvo 
bent trim eilėm liaudies apgultas. Bilietus tikrinęs storulis 

— Na, dar neištuštinot savo? Tai pasirinkit „drink- 
są“, — kaip tik iš ten grįžęs, pasiūlė Jurgis.— Skotiška su 
ledu ar škotiška be ledo. 

— Ir pasirinkimas! Atnešk šampano. Aš žadu pakviesti 
ponią Dargienę,— tarė Dalė. 

— Išgersit škotišką. Ji durpėm rūkyta. Beveik kaip sa- 
magonas, ar ne, Donatai? 

— Žinai, mano pareigos lyg ir neleidžia samagoną gerti. 

— Kaip tik! Gi kai koniiskuojat, bent paragauti reikia! 

— Sunku ginčytis. Nu, truputį į samagoną neša... 

Visi nusijuokė. Nuotaika buvo nebloga. Dėl visu tempu 
veikiančio baro salės pašnekesių ūžesys pastebimai didė- 
jo. Bet prie stalo netoli scenos sėdintis Vilnius Sadauskas, 
kiek Donatas jį stebėjo, prie šito ūžesio nesidėjo. Atsineš- 
ta stiklinė liko kaip ir nepaliesta, ir jis, atsirėmęs į kėdės 
atramą, žvelgė kažkur į salės kampą. Šalia jo žmona gė- 
rė vyną ir šnekučiavosi su madingai apsirengusiu vyru. 

— O čia ponia Dargienė, Donatai,— Dalė supažindino 
su priėjusia malonaus veido šviesia suknele ponia.— Ji čia 
visus pažįsta, ir, jei nori, kad supažindintų... Čia, Aldona, 
mūsų giminė iš Lietuvos. 

Ponia Dargienė paslaugiai nusišypsojo ir prisėdo. Dar 
ne vieną kartą teko atlaikyti tą jau maždaug standartine 
tapusią ir ne taip daug įvairuojančią klausimų grandinę: 
„O, tai iš kokios Lietuvos vietos? Tai kaip jums patinka 
Amerikoje? Bet ten, Lietuvoj, dabar daug rusų, ar ne?“ 

Atsakymai dabar taip pat buvo standartiniai, ir, nepra- 
2jus nė dešimčiai minučių, ponia Dargienė nusprendė, kad 
ką ji iš svečio norėjo sužinoti apie Lietuvą, jau buvo pa- 
sakyta ir buvo galima grįžti prie einamųjų reikalų. Eina- 
mieji reikalai, kaip liudijo bandomų garsiakalbių spragsė- 
jimas, turėjo būti šokiai. 

— Matau, kad tie jaunuoliai kėsinasi pradėti... — parei- 
gingai atsistojo Jurgis.— Kol jie dar neįsismagino, reikia 
pašokdinti žmoną, o po to jau eisiu merginėt. 

— Tu visai kvatė, žinai... — nepiktai subarė Dalė. To- 
liau tos temos gvildenti neteko. Mėlynšvarkiai jaunuoliai 
Iš tiesų pradėjo groti, ir garsintuvų sustiprinta gitarų bei 
būgnų muzika visiškai užliejo salę. Dešros čia buvo tra- 
dicinės, tačiau muzikos, o ypač garsintuvų stiprumo sri- 

tyje, Baltimorė akivaizdžiai laikėsi pačių naujausių tech- 
nikos laimėjimų. 

— Jūs norėjote sutikti Sadauskus? — Dargienė pasilen- 
kė arčiau Donato, nes garsintuvų triukšme kitaip susikal- 
bėti negalėjai. Jurgis su Dale prisidėjo prie tirštėjančios 
minios salės viduryje.— Aš mielai. Teresė Sadauskienė 
mūsų klubo sekretorė. Labai energinga ponia. 

— Man Dalė ją parodė. Graži ponia. 

— O taip! Visada labai madinga. Bet ji gali sau leis- 
ti. — Ponia Dargienė atsisuko scenos pusėn, bet per salę 
užtvindžiusių šokėjų poras dabar Sadauskų stalo nebuvo 
matyti. — O ten va jų sūnus Algis... Hm, nemaniau, kad 
atsivestų... 

Balse suskambo atšiauri gaidelė, ir Donatui buvo ne- 
sunku suprasti kodėl. Matyt, visuose kontinentuose tokiems 
jaunuoliams vidurinioji karta stokojo pritarimo. Jis buvo 
apie aštuoniolikos, žemesnis už tėvą, bet užtai stambesnio 
sudėjimo. Čia, tarp puošniai ir tvarkingai apsirengusios 
publikos, jo aptrintos kelnės ir ilgi išsidraikę plaukai, ku- 
rie gatvėje neatkreiptų dėmesio, atrodė iššaukiamai. Kas 
svarbiau, jaunuolis tai akivaizdžiai suprato. Jis šoko tiks- 
liai, pabrėždamas ritmą pečių bei klubų trukčiojimais; šo- 
ko taip, kaip didžiuma šioje salėje esančių nesugebėtų, o 
ir sugebėję šokti nedrįstų. Jo veido išraiška gerai pabrėžė 
tą jo jaunatvišką pranašumą. Jo partnerė, nublukintais 
plaukais mergina, nors irgi staipėsi nepeiktinai, jam ne- 
prilygo. 

— Ar ten yra tokių pas jus? — paklausė ponia Dargienė. 

— Yra panašių,— jausdamas visą savo dvidešimt aš- 
tuonerių metų naštą, tarė Donatas.— Gal ne tiek, bet... 

— Ir tokių pavyzdingų tėvų. Nežinau... Jis, berods, pra- 
dėjo studijuoti Merilendo universitete. Na, ar tokie būda- 
vo studentai?!. 

Studentai, žinoma, būdavo ne tokie. Per ištisą šimtme- 
čių grandinę jie būdavo ne tokie, kaip tėvai pageidautų. 
Ponia Dargienė, pakankamai pasipiktinusi, atsikando obuo- 
lių pyrago. 

— Čia, Amerikoje, nelengva vaikus auginti,— toliau 
dėstė ji. — Dar kol maži. Štai ponia Sadauskienė taip sten- 
giasi!.. Ir ji viena iš veikliausių moterų čia. Ir klube, ir 

bendruomenėje, ir mus tarp amerikiečių reprezentuoja... 
O sūnus, matote... 

— O koks jos vyras? — naudojosi proga Donatas. 

— Sadauskas? — Dargienė stabtelėjo, tarsi jai reikėtų 
pagalvoti.— Jis malonus žmogus. Pareigingas. Gerai už- 
dirba kažkokioj chemijos kompanijoj. 

Muzika nutilo, ir staiga pasidarė labai tylu. Buvo gir- 
dėti vien atgal į savo vietas einančių porų žingsniai. 

— Tai dabar proga,— atsistojo ponia Dargienė. Pakilo 
ir Donatas. Šokantieji buvo jau pakankamai išsiskirstę, 
idant matytųsi, jog prie Sadauskų stalo Vilniaus nebe- 
buvo. Sėdėjo tik ponia ir anksčiau matytas elegantiškai 
apsirengęs vyras. Tačiau to nuostolio ponia Dargienė, 
atrodo, nepastebėjo. 

— Einam,— tarė ji.— Dabar proga jus su Terese supa- 
žindinti. Pradės groti, ir vėl nieko negirdėsim. 

— Ponia Terese, atleiskit, kad trukdau. Norėčiau jus 
supažindinti su labai įdomiu asmeniu iš Kauno. Jis ten 
pažįsta jūsų vyro giminių. Čia ponas... 

— Vėbra,— linktelėjo Donatas.— Ir ne gimines pažįstu, 
o draugą. 

— Ak, iš Kauno. Kaip įdomu.— Ponios Sadauskienės 
balsas buvo melodingas ir savim pasitikintis. Iš arčiau jos 
grožis buvo dar akivaizdesnis. Atrodė ji arti trisdešimties 
metų, nors turėjo būti bent dešimčia vyresnė.— Ačiū, Al- 
dona. Bet prisėskit... 

— Aš bėgsiu, Terese... — Ponia Dargienė, sėkmingai at- 
likusi savo misiją, nusišypsojo ir paliko Donatą vieną. 
Kadangi dabar po šokio visi buvo susėdę, laisvų kėdžių, 
išskyrus Vilniaus Sadausko, neliko. Tą keblumą pastebėjo 
ir ponia. 

— Prašau sėst. Mano vyras kažkur su draugais... Ap- 
leido mane, matot! — Ir gražus šypsnys pabrėžė, jog iš 
tiesų tokia galimybe ponia Sadauskienė nė trupučio ne- 
tiki. — Tai pažįstat Vilniaus draugą! Keista, jis nieko man 
neminėjo. Aš tai turiu giminių Lietuvoje. 

— Taip? Kurioje vietovėje? 

— Netoli Marijampolės. Mano tėtė kilęs iš to krašto, 
kur gimė Basanavičius. Didelį ūkį ten turėjom. Nors da- 
bar, žinoma, mums tenka juos ten pašelpti. Tai kaip jums 
patinka Amerika? 

Į standartinį klausimą nebuvo kaip kitaip atsakyti, kaip 
jau nudėvėtu tvirtinimu, jog iš tiesų patinka, tačiau po- 
nia Sadauskienė vos klausėsi. 

— Bet jūs tik nespręskite apie Ameriką iš šito... — ji 
niekinamai mostelėjo salės link.— Čia anksčiau buvo emi- 
grantų rajonas, suprantate, o dabar jis dar daugiau nu- 
sigyveno. Baisybė juodų čia atsikraustė. Tikroji Amerika 
yra užmiesčiuose. Jūs turėtumėt pas mus atvažiuoti. 

— Esu matęs ir vadinamuosius „sauburbus“. 

— Bet kažin ar tokį kaip Vilou parką. Tai kur jūs ap- 
sistojote? 

— Pas Naudžius. Tai, vadinas, prie pat Vašingtono. 
Koledž parko rajonas. 

— Aa, Koledž parkas! — Atlaidi šypsena išlenkė ponios 
Sadauskienės išraiškias lūpas.— Tai universitetinis rajo- 
nas. Neblogas, žinoma, bet ir ne tas. Vilou parke tai gy- 
vena daugiausia bankininkai ir daktarai. Būtinai reikia 
pamatyti. O patį Merilendo universitetą ar aplankėt? 

— Dar ne... — prisipažino Donatas.— Žinau, kad netoli, 
žadėjau, bet tiek daug to visko... 

— Tai puikus universitetas! Nors valstybinis, bet vie- 
nas iš geriausių. Užtai mes ten vaikus ir leidžiam. Palau- 
kit... — Ponia Sadauskienė priėjo sprendimą, kad bent uni- 
versitetą svečiui iš Lietuvos būtinai reikėjo aplankyti; ir 
ji savo sprendimus buvo pripratusi nedelsdama vykdyti. 
Truputį pasistiebus, ji apsižvalgė. Jos ilgaplaukis sūnus 
stovėjo ant scenos ir kalbėjosi su ne ką už jį vyresniu 
gitaristu. 

— Alguti! — šūktelėjo ji, ir sūnus nenorom atsigręžė. 
Jis krestelėjo galva, nedviprasmiškai pareikšdamas, jog 
dabar užimtas.— Ateik čia, Alguti! — įsakmiai pakartojo 
motina. Sūnus tingiai nulipo nuo scenos ir priėjo. 

— Čia toks ponas iš Lietuvos, Alguti. 

— Well, so?8— burbtelėjo jis. 


8 Na, ir kas? 


42 


Šiaip tarp lietuvių šio fakto paminėjimas sukeldavo bent 

radinį susidomėjimą. Algio išraiška rodė tik begalinį 
abejingumą. 

Jis dabar gyvena neloli universiteto. Palaukit, kur, 
pomas Vėbra? | | | 

— Pas ponus Naudžius. Tokia Karltono gatvė... — ne- 
noriai atsakė Donatas. Algis kėpsojo prieš juos, visa sa- 
vo laikysena pabrėždamas, jog atėjo čia grynai per prie- 
vartą, o šiaip su tokia kompanija nesiteikia turėti nieko 
bendro. 

— Jis labai norėtų pamatyti universitetą. Gal galėtum 
jam aprodyt? 

Dar nebaigus motinai kalbėti, Algis papurtė galvą. II- 
gieji po šokio dar labiau išsitaršę plaukai gestą įsakmiai 
pabrėžė. 

— Look, Y'm busy, Ma. I got finals coming up!9 

— Valandėlę laiko jau rastum. 

— Atleiskit, nereikia... — bandė įsiterpti Donatas. 

— Bet jis puikiai galėtų. Ar ne, Algi? 

— I don't know... Not really...!0 

— Tikrai nereikia! — jau griežtesniu balsu tarė Dona- 
tas. Prašyti malonių jis nežadėjo iš niekieno, o jau ypač 
ne iš kažkokio užsispyrusio paauglio. Ir būta čia didelės 
malonės! — Aš dabar pats laiko neturiu. 

Ponia Sadauskienė bandė nusišypsoti, bet šį kartą jai 
ne visiškai sekėsi. Keblios padėties, į kurią jis pastatė 
motiną, Algis, atrodė, visiškai nepastebėjo, o gal jam tai 
ir nebuvo svarbu. Jis truktelėjo pečiais, sumurmėjo „bai“ 
ir vėl užsikapstė ant scenos. Prie gretimo stalo sėdinti po- 
Na su neslepiamu pasibaisėjimu nužvelgė jo mėlynus 
džinsus. 

— Jūs tik nepamanykit, kad... — Sadauskienė stabtelėjo, 
nes, atrodė, jai pačiai nebuvo aišku, ką svečias galėjo pa- 
Manyti.— Iš tiesų jis kalba visai gerai lietuviškai... Bet... 
Amerika, žinote... — Ji prikando lūpą ir apsidairė.— Na, 
kur tas mano vyras? 

Nuo tolimesnių nepatogių atsiprašinėjimų ją išgelbėjo 
Naujai siūbtelėjusi muzikos banga. Matyt, griežtų Moterų 
a 
je Klausyk, aš užsiėmęs, mama. Man greit egzaminai! 

Kad nežinau... Kažin... 

komiteto reikalavimų paveikti, mėlynšvarkiai teikėsi sulė- 
tinti ritmą iki jiems, be abejo, vos pakenčiamo, bet užtat 
didžiumai svečių dar šiaip taip pašokamo lygio. Bet gar- 
so stiprumas liko tas pats, ir visos kalbos nutrūko. Poros 
vėl pildė salės vidurį. Ar tai žvilgsniu, kuriuo ji apmetė 
šokančius, ar gestu, kuriuo nubraukė kaštono spalvos 
plaukų sruogą nuo pečių, Sadauskienė leido suprasti, jog 
ji pasiruošusi būt išvesta. Tai suvokė ir Donatas ir buvo 
net besvarstąs šią galimybę, tačiau priėjo anksčiau su ja 
šokęs madingai apsirengęs vyras. Jis pasitaisė savo platų, 
rausvai raštuotą, prie rausvų marškinių pritaikytą kakla- 
raištį ir linktelėjo. Sadauskienė pakilo. 

— Atleiskit... — šūktelėjo ji Donatui.— Nepabėkit! Turit 
dar daug man papasakot. 

Donatas liko vienas prie stalo i: pasijuto savotiškai su- 
trikęs. Pirmoji pažintis su Sadauskais jam paliko itin 
prieštaringą įspūdį. Jei ne reikalo svarba, jis jau būtų 
mielai grįžęs Naudžių globon. Bet reikėjo laukti. Pasida- 
vęs likimui, jis patogiau atsilošė ir apžvelgė šokančiuosius. 
Šokama čia buvo ne taip jau skirtingai nuo Kauno, c lie- 
są sakant, ,„Orbitoje“, susirinkus jaunesnei publikai, ir 
didesnių įmantrybių teko matyti. Kelios Algio amžiaus 
poros trūkčiojo nepeiktinai; labiau prisitaikantieji vyres- 
nės kartos atstovai buvo susikūrę savotišką naujo ir seno 
šokio stiliaus hibridą ir trūkčiojo tik tiek, kiek leido jų 
orumas, tačiau publikos didžiuma, visiškai nežiūrėdama 
naujų ritmų tankumo, atkakliai ir sąžiningai kartojo dar 
jaunystėje įsikaltus fokstroto žingsnius. Donatas tyrinėjo 
poras, ieškodamas Dalės arba bent Sadauskienės, ir tada 
pamatė salės pakraščiu jo pusėn artėjantį Vilnių. Jis ne- 
šė dvi gėrimų stiklines ir saugojosi, kad įsismaginę šokėjai 
jo nestukteltų. Priartėjo prie stalo visai nesidairydamas 
ir, nepastebėjęs Donato, prisėdo ant atitrauktos žmonos 
kėdės. Atsargiai pastatė abi stiklines ant stalo, atsilošė 
ir akimis permetė salę. Suradęs šokančią žmoną, stabte- 
lėjo. Tarsi pradžia šypsenos sujudėjo jo suspaustom lū- 
pom. Jis kilstelėjo stiklinę ir lėtai, neskubėdamas nugėrė 
ią beveik iki pusės. Tik tada suvokė, jog kažkas sėdi ša- 
lia, ir atsigręžė. Jų akys susitiko. Vilniaus buvo mėlynos, 

ir net iš arti Donatas nepajėgė atsikratyti iliuzijos, kad 
:os kažkuo panėšėjo į Bertulio akis. 

— Atleiskit, aš norėjau su tamsta susipažinti, — atsakė 
į akyse užsižiebusį klausimą Donatas.— Jau su tamstos 
R susipažinau. Donatas Vėbra... 

— Kaip? — Vilnius pasviro arčiau. Garsiakalbiai ryžtin- 
cai virpino orą, ir reikėjo pasistengti, kad galėtum susi- 
kalbėti. 

— Vėbra! — pakartojo garsiau Donatas.— Aš pažįstu 
vieną jūsų seną draugą. 

— O, tai jūs greičiausiai iš Filadelfijos! — Vilnius kres- 
telėjo galva, visiškai pritardamas šiai galimybei.— Nema- 
žai draugų ten palikau. 

— Ne! Aš iš Kauno. 

— Iš kur? 

— Iš Kauno! — šūktelėjo Donatas. Jau tikrai užtenka- 
mai garsiai, kad būtų galima išgirsti. Ir Vilnius Sadaus- 
kas tai išgirdo. Pasekmė buvo savotiška. Atrodė, jog jis 
akimirką tarsi apstulbo, tada palengva jo veido išraiška 
išseko. Liko kažkas panašaus į tas gipsines indų kaukes, 
kurios akių lėliukių vietoje turi tik kiaurymes. 

— Kauno... — sušnibždėjo jis. Žodžių negalėjai girdėti, 
tačiau Donatas atsekė lūpų judesius. 

— Mat jūsų draugas Bertulis yra mano kaimynas,— 
atkakliai kalbėjo toliau Donatas.— Ir jis labai prašė, kad 
jei... 

— Man neįdomu! — Sadauskas, pasiremdamas abiem 
rankom, su visa kėde staigiai atsistūmė nuo stalo.— Ne- 
įdomu visai, su kokiais uždaviniais jus čia siunčia! 

Balso tembras buvo pakilęs ir nesunkiai perkirto net 
varsiakalbių griausmą. Piktas ir atšiaurus balsas. 

— Uždaviniais?! — visai nesusigaudydamas, apie ką čia 
kalbama, pakartojo Donatas.— Nieko panašaus... Tik jūsų 
draugas... 

— Aš joks draugas nei jam, nei jums, tamsta! Joks 
draugas! Ir nepakęsiu čia jokių provokacijų!.. 

— Atleiskit, bet jūs tikrai nesupratot... Tikrai ne.. 
Donatas apsižvalgė, tarsi jis iš kur nors tikėtųsi baSalbosi 
Jautėsi dabar nelyg kokiame klaikiame sapne, kur su ne- 

numaldcmu tikrumu artėjo kažkokia nesuvokta katastrofa 
ir nebuvo jokių galimybių jos išvengti. Ji ir atėjo. Su 
paskutiniu būguų trinktelėjimu muzika nuščiuvo, ir salę 
užvaldžiusioje tyloje jis pasijuto tarsi būtų nuogas. Bet 
aiškinti vis tiek reikėjo.— Tik paklausykit! Nieko Bertulis 
iš jūsų nenori, tik sužinoti... Klausykit! 

Tačiau Sadauskas išvis atsisakė klausytis. Jis pašoko 
nuo kėdės, žengė kelis žingsnius, ūmai atsigręžė ir griebte 
pagriebė ant stalo gulintį žmonos rankinuką, tarsi į jį 
irgi būtų kėsinęsis Donatas. Pakilo ir Donatas. Po sumi- 
šimo jį dabar užvaldė įtūžis. 

— Klausykit, po velnių! Kartoju — nieko nenori iš jū- 
sų Bertulis! Nei draugystės! Tik sužinoti apie eksponatus... 

Sadausko veidas buvo pelenų spalvos. 

— Atstokit su savo provokacijom! Aš nepakęsiu šito! 
Atstokit! — iškošė pro dantis. Jis kalbėjo negarsiai, ta- 
čiau stojusioje tyloje balsų intensyvumos atkreipė arčiau 
sėdinčiųjų dėmesį. 

— Kas jus provokuoja! Jūs apskritai rievertas jokios 
provokacijos! 

— Komunistinės provokacijos! — kietai pakartojo Sa- 
dauskas ir, po pažastim suspaudęs žmonos rankinuką, be- 
atodairiškai brovėsi salėje sustojusių porų tarpan. Muzi- 
kantai buvo stabtelėję tik atokvėpio. Vėl sugriaudė gita- 
ros ir būgnas. Garsas apėmė salę, pristojusios poros SsU- 
judėjo, ir Vilnius pradingo tarp jų. Prie gretimo stalo 
sėdinti kompanija smalsiai sekė Donatą akimis. 

— Nieko nenori iš jo, tik... — pusbalsiu tarsi sau, tarsi 
toms akims aiškino Donatas. Bet blykstelėjusi tragikome- 
dija jau buvo pasibaigus. Salėje sukosi poros, kiekviena 
pagal savo išgales bei sugebėjimus, vėl šnarėjo kalbos, 
viena iš juos stebėjusių ponių juokėsi. Be abejo, iš kažko, 
visiškai nieko bendra su Donatu neturinčio, tačiau juokas 
vis tiek skambėjo nejaukiai. Už baro storulis, įsikandęs 
naują cigarą, prakaituodamas pilstė škotiškąją. 

Donatas apsisuko grįžti prie savo stalo. Atsišliejęs sie- 
nos, jį stebėjo ilgaplaukis Algis Sadauskas. Tarsi jį svei- 
kindamas, jis tingiai kilstelėjo ranką. Tačiau šį kartą Do- 
natas žvelgė pro jį, lyg jo ten iš viso nebūlų. 

ir pačioje palangėje įnirtingai čiauškėjo pora karingai nu- 
siteikusių Žvirblių. Dar neišniręs iš blėstančio sapno įta- 
kos, Donatas stengėsi pasukti mintis kuria nors kita link- 
me. Tačiau buvo beviltiška. Vos atsibudus sąmonėn grįžo 
tie patys užgaulūs, beprasmiškai pikti žodžiai, kurie jį per- 
sekiojo visą likusį šeštadienio vakarą. Ir niekaip negalėjo 
jų atsikratyti, nors ir stengėsi. Išgėrė ir alaus, ir škotiško- 
sios, ir konjako. Iš tiesų net per daug išgėrė. Dar gerai, 
jog Vilnius Sadauskas po to susidūrimo pranyko iš sa- 
lės; šiaip galas žino, kas dar būtų galėję įvykti. Visą va- 
karą Donatas jautėsi apdujęs, ir jam atrodė, kad į jį visi 
kažkaip keistai spokso. Taip, žinoma, nebuvo, nes ir tos 
kelios įvykį stebėjusios poros jo iš tiesų nesuprato. Ta- 
ciau Dalė, kuri akyliau sekdavo jo nuotaikas, jam grįžtant, 
kažką pastebėjo. 

— Donatas arba įsimylėjo, arba jam nepatiko Baltimo- 
rė! — nusprendė ji, jiems įsukus į 95-ą kelią. 

— Neįkalbinėk žmogui ligų! — gynė jį Jurgis.— Pavar- 
com visi. O čia jam dar kelias tavo drauges šokdinti 
reikėjo. 

— Kokia kančia! Na, bent užstok moterišką giminę, Do- 
natai! Pasakyk, kad labai žaviai šoko. 

— Labai žaviai šoko, — klusniai pritarė Donatas. 

— Sakykim bent, kad dešros buvo neblogos,— savaip 
visą vakarą susumavo Jurgis.— Kaip su pletkais? 

— O, tų tai netrūko! Tu maici tą Sadauskienę, Jurgi, 
su kuria Donatą supažindino? Ta su mėlyna suknele. 

— Ak, suknelė buvo mėlyna... Aš pastebėjau ką kita. 

— Tu kvalė, žinai! Tai ji... Na, bet jums neįdomu, ir tai 
tik apkalba. Bet pamanykit! Du suaugusius vaikus turi. 
O kaip atrodo! Ji jau turi bent keturiasdešimt metų. 

— Pavydas, brangute! 

— Sutinku — pavydas.— Dalę sutrikdyti nebuvo taip 
lengva.— Be to, aš ne viena. Dargienė ir visos kitos bo- 
bos jai irgi pavydi. Kad žinotumėt, kiek ji išleidžia viso- 
kiom frizūrom ir drabužiams! Kad aš tokį vyrą turėčiau, 

kuris man taip leistų... Tu sutikai tą Sadauską, ar ne, Do- 
natai? 

— Sutikau... — numykė Donatas. Ką nors pridėti jam 
dabar buvo kaip ir neįmanoma. 

Iš tiesų jis sutiko Vilnių Sadauską! 

— Trauk jį velniai!.. — sumurmėjo jis sau dabar.— Ar 
durnių trūksta pasaulyje? Galvok apie ką nors kita pa- 
galiau!.. 

Patarimas buvo geras, kaip ir nemažai kitų lengva ran- 
ka sau ar kitiems dalinamų. Tačiau kaip sustabdyti mintį? 
Kaip ją apsukti 180-ties laipsnių kampu, kad ji eitų prie- 
šinga kryptim? ,„Mintis yra nebloga Heizenbergo netik- 
rumo principo analogija,— kalbėjo kvantinės mechanikos 
kurse profesorius.— Ji laike ir vietoje tuo pačiu metu ne- 
sustabdoma. Gali stebėti tai, ką galvojai, kad ir prieš se- 
kundę, bet ne tai, ką galvoji esamuoju laiku. Pati pastan- 
ga mintį stebėti ją pakeičia“ 

Be abejo, taip. Jis galėjo dar pridėti, jog ji ir nenumal- 
domai įkyri. Ypač kai, visus kitus klausimus nutildžius, 
vis tiek lieka vienas: ,„Ką grįžęs sakysi Bertuliui?“ 

„Atstokit su savo provokacijom!“ Jo ausyse vėl aidėjo 
Vilniaus Sadausko balsas. Prieš tai pavargusiai melancho- 
liškas Vilniaus veidas Donato vaizduotėje vėl tapo pilkas 
ir išsigandęs. 

Ar tikrai išsigandęs? 

Atmintis apgaulinga, ypač kai stengėsi atsiminti neti- 
kėtos įtampos prisotintas scenas. ,„Buvai pats supykęs,— 
priminė sau Donatas.— Iš pradžių beveik apstulbęs, bet 
tuoj po to supykai“ 

Be abejo, taip. Ir jis dar vis tebepyko. Tai buvo asme- 
niškas, draugą, net tautinę savigarbą ginantis pyktis. Kaip 
tas asmuo drįso galvoti, jog kas nors žemintųsi prieš jį? 
Maldautų ko nors iš jo? Bertulio tiek metų išnešiotas 
draugiškumo idealas buvo iš naujo sumintas. Sumintas 
asmens, kuris įsivaizdavo, jog vien už tai, kad jis kitoje 
vandenyno pusėje, vien už tai, kad jam prieinamos ne jo 
pastangomis sukrautos gėrybės, jis gali paniekinti tuos, 
kurie liko! Kurie kentėjo, dirbo ir statė. Kurie dirbdami 
išsaugojo tikėjimą žmogumi ir savo tautos ateitimi. 

— Ne! Aiškintis su juo nebuvo ko! Ir draugystės žo- 
džio nereikėjo minėti. Reikėjo šaukti garsiai. Kad visi 
girdėtų: 

„Grąžinkite, ką esate pavogę! Nieko Tėvynė nenori iš 
ūsŲ, tik tai, kas jai priklauso. Kur tie skatikai, tamsta, 
kurie priklauso praeičiai ir tiems, kurie ją gerbia? Kur 
užkasti eksponatai?!“ 

— Fantazuoji, jaunuoli... — sumurmėjo sau Donatas.— 
Nebūtum taip sakęs ir progą turėdamas. Be to... Pirma 
reikia numaldyti savo pyktį. 

Donatas ryžtingai atmetė antklodę ir iššoko iš lovos. Jei 
nepajėgi suvaldyti minčių, tai reikia jas užgožti veiksmu. 
O veiksmo, atrodo, neturėtų trūkti. Švietė saulė, buvo sek- 
madienis, ir šis tas dar buvo likę apžiūrėtina šitoj Ame- 
rikoj. 

Jis skubiai nusiprausė ir, dar sagstydamas marškinius, 
nulipo tais keliais laiptais, kurie skyrė miegamuosius nuo 
kitų kambarių. Virtuvėie neskubėdama ruošėsi Dalė. 

— Iškept tau kiaušinį, Donatai? — paklausė ji, nors at- 
sakas kas rytą būdavo panašus. Kadangi į darbą eiti ne- 
reikėjo, Donatas pusryčių nevalgydavo.— Jei tik kavos, 
tai taisykis pats. Vanduo užviręs. 

Kavos ir pieno miltelių maišymas buvo jau tapęs ryt- 
metiniu ritualu, kurį Donatas išmoko vos atvažiavęs. Jis 
atsinešė abu garuojančius puodukus prie virtuvės stalo ir 
atsisėdęs siurbčiojo. Baigusi šluostyti dubenį, prisėdo ir 
Dalė. Tai būdavo jų pokalbių laikas. Vaikai ir Jurgis dar 
miegojo, o Krokodilas, išlaižęs dubenį vakarykščios sriu- 
bos, lekuodamas tupėjo po stalu. Su Dale jiedu sutarė 
stebėtinai gerai; iš tiesų net geriau negu su tikruoju pus- 
broliu Jurgiu. 

— Tu susirūpinęs kažkuo, Donatai,— šį kartą be jokio 
humoro atspalvio tarė Dalė.— Ar vakar kas atsitiko? 

— Ne. Kodėl? Įdomus vakaras. 

— Tai, matyt, namų pasiilgai, ką? 

— Žinai, gal truputį, — Donatas, išbandęs šią mintį, pa- 
lingavo galvą. Tai buvo iš dalies ir tiesa. Tas vakarykštis 
įvykis jam labai atšiauriai priminė, jog čia ne jo namai. 
Vien pagalvojus apie Kauną ar Kulautuvą, darėsi kažkaip 
ilgu.— Taip. Truputį būsiu pasiilgęs. Visgi šitiek jau laiko! 

— Ką tu, tik šešios savaitės! Nors... Mes čia priprato- 
me be tikrų namų, tai kartais atrodo, kad taip ir reikia,— 
Dalė prikando lūpą.— Aš buvau tik trejų, kai išvažiavom. 
Jaunesnė už mano jauniausiąjį... 

Atsako tam nereikėjo, ir Donatas tylėdamas gėrė kavą. 

— Žinai, aš manau dabar nuvažiuoti pas Doveiką Či- 
kagon,— tarė jis po kiek laiko.— O gal reikėtų pirma pas 
teią? 

— Pirma pas mamą, Donatai. Ji tavęs taip laukia! — 
Teta buvo Jurgio motina, bet mama ją vadino ir Dalė.— 
Pas draugus suspėsi. Tai ji tau išūš galvą klausimais! 

— Nieko... Man mama irgi užtenkamai klausimų užkro- 
vė. Jos nesimatė — kiek? Trisdešimt metų! 

Dalė iš nuostabos papurtė galvą. 

— Keistas tas mūsų likimas, ar ne? Gersi dar kavos? 

Ji atsistojo, ir tada sudžeržgė durų skambutis. 

— Tai dabar!.. Devintos dar nėr, o jau kažkokie vaikų 
draugai. Palauk, aš jiems šį tą pasakysiu! 

Ji ryžtingai išėjo iš virtuvės, o pasilikęs Donatas nu- 
sprendė, jog kelionės mintis iš tiesų nebloga. Pabus pas 
tetą kokią savaitę, ten, be abejo, panuobodžiaus — 0 tai 
geriausias vaistas nuo pykčio. 

Tada? 

Na, tada reikės galvoti apie kokį nors kitą priėjimą. 
Viena buvo tikra. Taip lengvai Vilniui Sadauskui šitas ne- 
praeis. Ar jam vaidenasi kokios provokacijos, ar ne, bet 
už tuos eksponatus jis turės atsakyti! 

— Čia tau, Donatai,— virtuvės tarpduryje tarė Dalė.— 
Kažkoks ilgaplaukis. 

— Man?! — Donatas jautėsi tarsi antrą kartą šį rytą 
pabudęs.— Ko jis nori? 

— Kalbėjo kažką apie universitecą. Lietuviukas. Var- 
das Algis. 


*X*X* 


Jis buvo atvažiavęs senu aptaškytu „Folksvagenu“ su 
aplamdytais šonais ir viela pritvirtintu duslintuvu. Užpa- 
kaliniame mašinos lange ryškiai raudonai švietė skydelis 
su vyčio siluetu. Nedidelis, tik kokio sprindžio skersmens, 

;ačiau visa mašina atrodė taip nuodugniai dulkina, kad 
žvarios vyčio spalvos primygtinai šoko į akį. 

Tai buvo dar vienas netikėtumas. 

— Mes taip visus žinom, — paaiškino Algis, kai Dona- 
tas apžiūrėjo vytį. Jis tai pasakė lietuviškai. Tarsena skam- 
bėjo minkštai, apeinanti kai kurių priebalsių kietumą. Taip 
kalbėjo jaunuoliai, kuriems lietuvių kalba buvo antraeilė. 

— Žinot ką? 

— Na, kad luganas važiuoja. 

— Tai visgi pats moki kalbėti lietuviškai! 

— O je... Tik, žinai, kai visą laiką bitčina, tai aš ty- 
čia...— Jis nusišypsojo, ir dabar visai neatrodė toks įžū- 
liai atšiaurus kaip vakar. Tiesa, džinsai buvo dar daugiau 
aptrinti, melsvi, trumpom rankovėin marškiniai suglam- 
žyti, tačiau dabar ta apranga atrodė visai vietoj.-- Tai tu 
nori pažiūrėti universitetą? 

Donatas truktelėjo pečiais. Apie šią galimybę jis dar 
tinkamai nebuvo pagalvojęs, bet gilaus sprendimo tai lyg 
ir nereikalavo. 

— Gal vertėtų...— Larė jis. 

— Tai come on!!!— Algis vikriai įsliuogė vairuotojo sė- 
dynėn. Įsėdo ir Donatas. „Folksvagenas“ užsikosėjo ir už- 
blerbė visa prakiurusio duslintuvo jėga. Siame švariai 
apskustų vejų ir pasteliškai dažytų namų rajone garsas 
buvo itin ne vietoj. Įvertino tai ir Algis. Jis atsisuko į 
Donatą ir plačiai nusišypsojo. 

— Geras maileris, ar ne? 

Pagaliau jie pajudėjo, bet tik tuomet, kai pervažiavo iš- 
tisą bloką ir įsuko į viešesnį kelią, Donatas pajuto savo- 
lišką palengvėjimą. Pasiekus pastovų greitį, ir pati ma- 
šina ne taip garsiai virpino orą. Algis atsisuko į jį, tarsi 
norėdamas pasitikrinti, ar jis iš tiesų čia sėdi. 

— Aš tavęs ką paklausiu, gerai? — tarė jis. 

— Klausk. 

— Ką tu ten sakei mano seniui? OA boy!2, kaip tu jį 
Suvabalinai! 

— Aš ką? 

"1 Važiuojam! 

'ž Oi vyruti. 

— Žinai — subaginai! Man tėvas vis rėkia — kalbėk lie- 
tuviškai. Man, was he ever hot and bothered!'3 

Donatas atsiduso. 

— Ar pats dėl to atvažiavai? 

— No. Ne tik dėl to. 

— Tai kodėl? 

— Well'“, tu sakei, nori matyti universitetą... Ir... Ir tė- 
vas sakė nevažiuot! 

Užkritę, pečius siekiantys šviesoki plaukai dabar rėmi- 
no vėl pabrėžtinai užsispyrusio jaunuolio veidą. Dona- 
tas tylėjo. Padėtis vis dėlto buvo banaloka. Maišytis į 
paauglio kivirčus su tėvais Donatas nejautė jokio patrau- 
kimo. 

— Well, tai ką jam ten salėje sakei? 

— Gal pats visgi nevežk manęs į tą universitetą,— tarė 
Donatas. 

— How come?!5 

— Manau, pats supranti. 

— Oh, come on... Aš mačiau, kad tu sujaudinai tėvą, 
tr tik norėčiau žinot... 

— Tai tu jo pats paklausk. 

— O je? Big deal!“ Tu matei, koks jis...— Algis papur- 
tė galvą, pabrėždamas tokio bandymo beviltiškumą.— 
Okay“, jei nenori. 

— Nenoriu,— tvirtai atsakė Donatas.— Be to, aš jam iš 
tiesų nieko nespėjau pasakyti. 

— Je, sure..!5— Algis nutęsė, ir balso intonacija aiš- 
kiai liudijo, kad jis tuo nei trupučio netiki. — Well, čia 
universitetas. 

Pasirodė, kad Merilendo universitetas tikrai yra netoli 
Naudžių, ir jie jau buvo įsukę į jo teritoriją. Iš pirma 
žvilgsnio susidarė įspūdis, jog didesnė šio akim neaprė- 
piamo ploto dalis buvo užlieta astialtu ir subrūkšniuota 
pailgais rombais, ženklinančiais mašinų sustojimo vie- 
tas. Dabar tie plotai buvo apytuščiai, tačiau ir be raibu- 


5 Kad jis kada būtų karščiavęsis ar nervinesis! 
4 Na (gerai). 

15 Kodėl gi? 

16 Baisus daiktas! 

17 Gerai. 

Iš Zinoma... 


52 


liuojančios mašinų jūros jie pabrėžė, jog čia „kas darbo 
dieną susirenka arti trisdešimt penkių tūkstančių studen- 
tų ir keli tūkstančiai profesūros. | | . 

Netrūko tačiau ir medžių, ir jų ione kilo stambūs rau- 
donų plytų universiteto pastatai. Prie kiekvienų paradinių 
durų stiebėsi eilė baltų graikiško stiliaus kolonų, kurias 
dengė klasikinio trikampio stogas. Tai buvo duoklė va- 
dinamajam klasikiniam arba kolonijiniam architektūros 
stiliui. Įspūdis daugeliu atvejų susidarė keistokas, nes ma- 
syvių pastatų tūriai nelabai derinosi prie graikiškųjų ko- 

nų. 

L ae Visur čia universitetas,— neišlipdamas iš mašinos, 
mostelėjo Algis.— Tai kur nori važiuot? 

— Tai universitetą man vis tiek rodysi? 

— Je, kodėl ne? — Algis truktelėjo pečiais ir nusišy p- 
sojo. Tie išsidraikę plaukai, buka nosis dar jaunuoliškai 
atvirame veide darė jį tokiais momentais savotiškai pa- 
trauklų.— Nori važiuot į kompiutercenterį? 

— Tai gal jau pajėgsim ir nueit. 

— Bet yra toli. Va ten! 

Algis jau buvo visiškai mašinos eroje brendęs žmogus. 
Jo rodomo pastato stogas kyšojo vos už kelių šimtų metrų. 

— Paeisim, paeisim...— Donatas išsiropštė iš mašinos, 
ir Algiui teko jį pasekti. š 

Į centrinę universiteto dalį nuėjus, studentų netrūko, 
nors ir buvo sekmadienis. Mat netoli egzaminai, kaip pa- 
aiškino Algis, ir bibliotekos bei laboratorijos atidarytos. 
Donatas pats dar studijavo Kauno politechnikos vakari- 
niuose kursuose, tad susidomėjęs žvalgėsi į savo užatlan- 
tinius „kolegas“, pagrindinį dėmesį kreipdamas į skirtu- 
mus. Jų buvo. Tačiau tai buvo daugiau kiekybinis skir- 
tumas. Apranga, kuri Kaune dar buvo laikoma savotiškai 
egzotiška ir buvo afišuojama drąsesnių ir dažniausiai 
aukštesnę visuomeninę padėtį užimančią tėvų vaikų, čia 
buvo natūrali ir jau kiek nublukusi kasdienybė. Iš tiesų 
Jei buvo galima apibendrinti amerikiečių madas, tai bū- 
tent tuo, kad jos buvo stebėtinai vienodos. Kas kadaise 
buvo laikoma protestu, tapo visuotine norma. Kad ir plau- 
kai, Be lyties, amžiaus ar spalvos skirtumų, jie buvo il- 
S! Ir kiek galint tiesūs. Išsiskyrė iš šios normos tik neg- 
Tal. Dalis jų, užuot plaukus tiesinę, juos sušiaušė, ir taip 

iš prigimties smarkiai garbanotus, į pasididžiavimo vertus 
kūgius. Antrasis vienijantis bruožas — tai tarsi uniforma 
tapusios mėlynos kelnės — džinsai. Tie įvairavo nebent tik 
nublukimo laipsniu ir lopų dydžiais. Merginos visai ne- 
vartojo kosmetikos. Dalis jų net vaikščiojo basos ir, kaip 
neginčijamai liudijo žingsnių taktan besisupančios krū- 
tys, ne visos pripažino apatinių rūbų suvaržymus. 

Algis pasirodė esąs pakenčiamas ir net savotišku entu- 
ziazmu persiėmęs gidas, jeigu jau ėmėsi tų pareigų. Čia 
jis visgi buvo namie ir, primiršęs savo užsispyrimą, el- 
gėsi draugiškai. Iš apžiūrėtųjų įžymybių gal didžiausią 
įspūdį Donatui paliko vadinamas „skaičiavimo centras“. 
Iš lauko tai buvo masyvus palyginti neišvaizdus pastatas, 
ir tos penkios kolonos prie paradinių durų atrodė tarsi 
prilipdytos. Viduje tai pasirodė besąs didžiulis, studen- 
tams lengvai prieinamas elektroninių skaičiavimo mašinų 
centras. Keliose salėse tarsi baterijos stovėjo išrikiuoti 
teletaipų pultai. Beveik visi buvo apsėsti studentų ir nuo- 
lat tarškėjo skaičių tvanu. Tai buvo lyg atskiri kanalai, 
veikiantys tiesiai milžinišką skaičiavimo mašiną, tūnan- 
čią antrame aukšte ir tuo pačiu metu aptarnaujančią vi- 
sus pastate esančius ir dar keletą dešimčių universitete iš- 
dėstytų pultų. Apžiūrėjo jie ir didelę naują biblioteką, ku- 
rioje beveik nebuvo vidinių sienų. Milžiniški kilimuoti 
plotai buvo suskirstyti tik nesibaigiančiom knygų lenty- 
nom. Donatas, savotiškai nustebęs, stabtelėjo, kai praei- 
nant jo akis užkliuvo už Lenino vardo. Ten stovėjo išri- 
kiuotas jo raštų komplektas, siekiantis penkiasdešimt tris 
tomus. Netoliese stovėjo apie dvylika tomų Stalino raštų 
ir panašiai tiek Trockio. 

— Je, ko nori, čia Rusijos skyrius...— abejingai atsa- 
kė Algis, kai Donatas pareiškė, kad lektūra čia gana įspū- 
dinga. 

— Na, bet...— kažkaip tarsi nesisiejo. Gi čia teoriškai 
privalėjo būti šiai santvarkai pavojinga ideologinė me- 
džiaga.— Norėjau sakyt, ar nėra čia specfondo? 

— Spec ko? — paklausė Algis. 

— Pamiršk...— pamojo ranka Donatas. Jis pasijuto kiek 
nepatogiai. — Pamiršk ir einam toliau. 

Galop, kai jau buvo bepradedą pamušti kojas, jie nusi- 
gavo ir iki Algio pradžioje propaguotos Studentų unijos. 

Buvo jau po dvylikos. Jie susirado staliuką studentų bal- 
saiS klegančioje kavinėje. Algis atnešė popieriniuose puo- 
dukuose kavos ir vakarykštį studentų laikraštį. 

" Nemaniau vis dėl to, kad gali būti toks didelis uni- 
versitetas! — visų įspūdžių paveiktas, pareiškė Donatas.— 
Tarsi miestas koks. Atrodo, visko čia yra. 

Je, visko,— be didelio entuziazmo sutiko Algis.— 
Per didelis jis. 

— Manyčiau, tuo įdomiau. 

— Kad per daug. Čia žmogus kaip... Nu, kaip mažas 
numeris. Kompiuteris tau gale semestro rašo: gavai A, 
gavai B arba jau flankinai. 

— Ką padarei? 

— Nu, žinai... Kai — fit, lauk iš universiteto!.. 

— Aha. 

— Je. Kompiuteris parašo laišką, kad „žough Iuck“ 9. 
Žinai, aš turiu klasę, kur aštuoni šimtai studentų. Mes, 
kai gaunam egzaminus, parašom numerį. Numerį, ne var- 
dą. Ar tai gerai? — Jis nubraukė plaukus už pečių. Plaukų 
įrėmintas veidas savotiškai priminė renesanso laikų jau- 
nų vyrų portretus, nors tie iš savo plaukų rėmų žvelgė 
išdidžiai, su visišku pasitikėjimu savimi bei savo šeimos 
kilmingu vardu. O jaunatviškos bravūros pozą pamiršus, 
to tikrumo savimi ir savo vieta Algiui, atrodė, trūko.— 
Aš nenoriu būti numeris. Aš noriu būti aš — Algis Sa- 
(lauskas. 

— Tu esi kitoks kaip dauguma. Esi lietuvis. 

— Je, well... Bet kas tai? Tėvas mane vis bagina — kal- 
bėk lietuviškai! Daryk tą, daryk tą... Big deal! Kas iš tos 
Lietuvos? Vis tiek ten tik rusai. 

— Kaip tai rusai? Iš kur tu tą ištraukei? 

— Nu, visi taip sako... Gal ir ne. But who cares?“, 

— Kai kam ir labai svarbu, Algi. 

— Je, Žinau...— Jis pagalvojo ir, gurkštelėjęs kavos li- 
kulį, sugniaužė popierinį puoduką saujoj. Jo atveju lie- 
tuvybė buvo susipynusi si brendimo bei kartų konilikto 
problemomis, ir atskiras to kamuolio gijas atnarplioti, be 
abejo, nebuvo lengva.— Je, lietuviai okay, bet... Aš bu- 


19 Nepasisekė, 
2 Bet kam tai svarbu. 

vau Čikagoj šokių šventėj. Tas buvo tvarkoj. Tad ir vytį 
priklijavau. Bet vis tiek... Ar ten, Kaune, universitete lie- 
tuviškai mokina? 

— Politechnikoj. O žinoma, lietuviškai... Yra keli rusų 
kalba vedami kursai.— Donatas jautė pareigą būti skru- 
pulingai tikslus.— Bet tik keli. Tu atvažiuok. Pats pama- 
tysi. 

— Je, well...— Si tema jam, matyt, buvo nelabai malo- 
ni, ir jis apsižvalgė, tarsi ieškodamas, kuo ją pakeisti.— 
Klausyk, ar tu esi armijoj? — staiga paklausė. 

— Ne. Kodėl taip pagalvojai? 

— Nu, tu dar nesenas... Bet plaukai, žinai... 

— Ak šitaip...— Donatas beveik nenorom šyptelėjo. Ne- 
buvo net pagalvojęs, kokį įspūdį jo tarnybiškai nukirpti 
plaukai darys čia, daugmaž vien tik ilgaplaukių pilnoje 
studentiškoje kavinėje.— Ne. Aš dirbu Kauno milicijoj. 

— Milicijoj? Oh, you mean juzz!?! Tu policininkas? 

— Pas mus vadina milicininkais. Visuomenei būtina 
tarnyba. 

— Fuzz. How about that.22? Tai užtai tu tėvą taip suba- 
ginai! — Algis pažvelgė į Donatą, tarsi tik dabar būtų 
kažką svarbaus supratęs. Nuo sadauskiškų kompleksų pa- 
bėgti atrodė neįmanoma. 

— Ne, Algi! Jis to net nežino! O jei žinotų, tai nesuda- 
rytų jokio skirtumo! 

— Oje? Tai kas sudarytų? 

— Niekas... Tai reiškia, čia visai ne taip, kaip tu ma- 
nai. 

— Tai kaip yra? Kodėl negali pasakyt? 

— Užtai, kad jis tavo tėvas, ir... Paklausk jį! 

— Oh, sure... Big deal?3.— Jis vėl bematant tapo už- 
sispyrusiu, priekabių ieškančiu paaugliu.— Sure, paklausk 
savo tėvo. Žinai, ką jis sakys? —,,Tylėk, mokykis ir kal- 
bėk lietuviškai!“ Ir sakys: „Tu turi pareigą būti taip ir 
toks, ir...“ God knows what! Screw him!..2* Jis čia atva- 
žiuoja šiandien. 

— Į universitetą? 


21 O, tu nori pasakyti — seklys! 
22 Seklys. Tik pamanyk! 

23 O, žinoma... Baisus daiktas... 
24 Dievai žino kas! 

Je, Pas mane į bendrabutį. — Algis dirstelėjo į elekt- 
rinį sieninį laikrodį. Buvo kelios minutės po pirmos.— 
Sakė antrą... Bet aš nenoriu jo matyti. 'm busy?s. 

Donatui staiga tapo aišku, ką dabar reikia daryti. Jis 

akilo. 

2 Patarčiau jį susitikti, Algi. Nors, tiesą sakant, lai 
jųdviejų reikalas. Bet mane tai tučtuojau vežk namo. 

— Mes dar nematėm, kur iutbolą lošia. 

— Algi... Nebandyk manęs įvelti į savo šeimos nesusi- 
pratimus. Tai, ką norėjau tavo tėvui pasakyti, su tuo ne- 
turi nieko bendra. O jei nenori manęs vežti, aš galiu ir 
pareiti. 

— Okay. Who cares??9 Laikyk savo arklius! — Algis 
atsistojo ir truktelėjo pečiais, tarsi jam tai visiškai nerū- 
pėtų. Tai jam ne visai pasisekė. Jis buvo tik aštuoniolikos 
ir savo užgaulų tikrumą nešiojo kaip apsaugos kaukę. 


**X* 


Pirmadienio oro temperatūra įrodė, jog Vašingtonas bu- 
vo visiškai kitoje geografinėje plotmėje negu Lietuva. Kor- 
korano ir Nacionalinėje meno galerijoje vėsintuvai veikė 
visu pajėgumu, o išlipus iš autobuso, Donatui sudrėko 
kakta, kol jis nužingsniavo tą pusę kilometro iki Naudžių 
namų. 

— Jau balandžio mėnesį pas jus kažkokie tropikai...— 
tarė jis, pasveikinęs Dalę.— Kaip čia būna vasarą? 

— Geriau neklausk! — Ji baigė dengti vakarienei sta- 
lą. Į paties smarkiausio augimo amžių įėjęs ir užtat nuo- 
lat alkanas, sūnus Astas jau pasiruošęs sėdėjo savo vie- 
toje. Tik Jurgis dar nebuvo grįžęs. 

— Vėluoja manasis, bet sėsim. Padarei rezervacijas? 

— Taip. Visai be vargo.— Tai buvo dar vienas jo Žin- 
g£snis nepriklausomybėn. Padaryti lėktuvų rezervacijas 
Amerikoje pasirodė lengva.— Rytoj dešimtą. 

— Taip greit? Bet mama apsidžiaugs.— Dalė sudėstė 
sklindžius į lėkštę. Po pasivaikščiojimo ilgais galerijų ko- 
ridoriais jie atrodė visai nepeiktinai.— Na, Tomuk, žinai 
Savo vietą! 

Aš užsiėmęs. 

* Tvarka. Kam tai svarbu? 

Tomas buvo jaunesnysis, ir jo mėgstamiausia vieta ne 
prie stalo, bet išsiliesus prieš televiziją. Jei motina būtų 
leidus, jis būtų ten ir valgęs. Šalia jo, pasidėjęs snukį ant 
letenų, bet visai abejingas televizijos mandrystėms, snau- 
dė Krokodilas. 

— Kad dar nėra tėtės...— bandė pratęsti savo gulsčią 
poziciją Tomas. 

— Marš, jei sakyta! Be to, girdžiu ir tėtę. 

Nutaisęs kankinio veidą, atsistojo ir Tomas. Prieangyje 
kabino švarką Jurgis. Jis įėjo savotiškai rimtai nusitei- 
kęs. 

— Nusišypsok! — pasveikino jį Dalė.— Šiandien auko- 
jau savo jaunystę karštoj virtuvėj ir iškepiau jums sklin- 
džių. 

Šiaip atkirčio Jurgiui retai trūkdavo, bet šį kartą jis 
tik krestelėjo galvą. 

— Atšilo taip... Kažin ar plamberiai spės prie tų kon- 
dominijų. Unija, ko gero, netrukus vėsinimo pradės rei- 
kalauti! — Jis pažvelgė į Donatą.— Be to, patyriau liūd- 
noką žinią. 

— Ką gi? 

— Apie Sadauską. Manau, kad tas pats. Nebūčiau pa- 
stebėjęs, bet kontraktorius parodė „Evening Star“ Sako: 
„Žiūrėk, ar čia ne lietuviška pavardė?“ 

Jis apsuko rankoje nešamą laikraštį ir, lyg norėdamas 
dar kartą pasitikrinti, pakėlęs dirstelėjo į jį. 

— Greičiausiai tas. Jis turėjo du vaikus, ar ne? 

— Du.— Donatas net nepajuto, kaip pakilo nuo kė- 
dės.— Tai kas su juo yra? 

— Atrodo, paskendo žmogus. Paskendo arba užsimušė. 
Čia, paskaityk pats. 

Laikraštis buvo atlenktas maždaug vidury, kur spaus- 
dinamos vietinės žinios. Dar visai netikėdamas išgirstais 
žodžiais, Donatas jį paėmė. Teko paklaidžioti akimis, kol 
jos sustojo prie sprindžio ilgumo straipsniuko puslapio 
apačioje. Pats pavadinimas atrodė banaliai standartinis: 
„Nelaimingas atsitikimas įlankoje“ Žinutė parašyta da- 
lykiška, žurnalistine kalba. 

„Sekmadienio vakare, balandžio 12-ą, apie devintą va- 
landą, su Norvegijos vėliava plaukiantis prekinis laivas 
„Trondheim“ susidūrė su motorine valtim. Nelaimė įvy- 

ko trys mylios į pietus nuo Česapiko įlankos tiltų. „,Tron- 
dheim“, pakrautas Baltimorėje žemės ūkio gaminiais, bu- 
vo pradėjęs reisą į Brėmeno uostą. Kiek žinoma, jis griež- 
iai laikėsi nustatyto laivams kanalo. Motorinė valtis 
išniro iš tamsos ir, visai nesistengdama išvengti susidūri- 
mo, alsilrenkė į dešinį „Trondheim“ bortą, tuoj apvirto ir 
pradingo laivo sukeltose bangose. Įvykį stebėjo ant bor- 
io išėjęs bocmanas K. Samling. „Trondheim“ tuoj buvo 
sustabdytas, buvo iškviestas pakrančių sargybos laivas ir 
Anapolio uosto policija. Tačiau sutriuškintas motorinės 
valties kevalas rastas tik išaušus. Pagal registracijos nu- 
merį nustatyta, kad jos savininkas buvo V. Sadauskas iš 
Baltimorės ir kad ji buvo laikoma Li Harboro prieplau- 
koje. Misterio S. Džefersono, Li Harboro prižiūrėtojo, liu- 
dijimu, V. Sadauskas išplaukė įlankon vienas. V. Sa- 
dauskas dirbo Baltimorės Delstaro firmoje. Jis paliko 
žmoną ir du vaikus“ 

Taškas. 

Laikraštis ir toliau registravo kitas panašaus svarbumo 
žinias. Du straipsniukai apie autoavarijas, pareikalavusias 
trijų gyvybių, ilgesnė žinia su fotografija apie gaisrą Be- 
tesdos apylinkėj. Sausi, dalykiški žodžiai, kuriuos Donatas 
paprastai permesdavo akimis, jų neregistruodamas. 

Tačiau šį kartą tas nenumaldomas žodžių dalykiškumas 
turėjo visai kitokią įtaką. Donatas perskaitė žinutę dar 
kartą. Niekas nepasikeitė. 

„Trondheim“, Li Harboras, V. Sadauskas, žmona ir du 
vaikai... 

— Ar tikrai taip? — klausė Dalė. Jie visi jau sėdėjo prie 
stalo ir, išskyrus Astą, laukdami jį stebėjo. Astas, prie 
stalo atsisėdęs, nieko nelaukdavo. 

— Tikrai. Bent taip parašyta...— Laikraštis apsunko jo 
rankose, ir jis atkišo jį Dalei.— Nori perskaityti? 

— Ne. Vis tieksnieko nepadės. Tai jo tas ilgaplaukis, 
kur vakar buvo atvažiavęs? 

— Jo sūnus... Jis... 

Įvaizdžiai dabar veržėsi vienas per kitą Donato sąmo- 
nėn. Ilgų plaukų apsuptas užsispyręs Algio veidas, kuk- 
lus, atsiprašomas Bertulio šypsnys, net ponios Sadauskie- 
nės išraiškios, persiko spalva padažytos lūpos. Ir saujoje 
suspaustos senoviškos pažaliavusios monetos! Vanduo ty- 

kšta purslais, monetos slysta pro pabalusius, vandenyje 
išpurtusius pirštus ir krenta žemyn... 

Donatas papurtė galvą. 

— Algis jį turėjo vakar susitikti. Užtat aš grįžau... 
Bet... 

— Kas yra, tėte? — pilna burna kramtydamas, klausė 
Astas. 

— Toks ponas užsimušė. Tu jo nepažįsti, bet dėdė Do- 
natas pažinojo. 

— Iš tikrųjų ir aš ne. Mano kaimynas Kaune. 

— Gaila žmogaus. Tu sėskis, Donatai. Nori su grietine 
ar su mėlynėm? 

Reikėjo vis dėlto sėstis. Apetitas buvo visiškai dingęs. 
Vos ne su pasišlykštėjimu žiūrėjo jis į ką tik taip masi- 
namai kvepėjusius sklindžius. 

— Ir tokia kvaila nelaimė...— lėtai kramtydamas, ste- 
bėjosi Jurgis.— Aš pažįstu tuos vandenis. Pati kvailiausia 
nelaimė, kokią galima įsivaizduoti. Jis turėjo būti aklas ir 
kurčias. Arba užmigęs... 

— Kas, tėte? 

— Tas ponas Sadauskas. Jis buvo išplaukęs į įlanką 
žvejoti ir susidūrė su prekiniu laivu. 

— Oh, wow!7 Ar kur mes plaukiam? 

— Toliau, į įlankos vidurį. Už tilto. 

— Oh, wow! — Astas net pertraukė kramtymą.— Ar tai 
jis negyvas, tėte? 

— Ką tu manai. Ten penkios mylios iki kranto. Be to, 
gal pateko po propeleriais. 

— Na jau žinai, Jurgi! — įsiterpė Dalė— Ne prie 
stalo... 

— Oh, wow! Tiesiai į laivą — pow! Mes taip nedarytu- 
mėm, ar ne, tėte? — Astas tai pabrėžė energingu šakutės 
mostu. | 

— To užteks dabar, Astai!l Gal mes pakeisim temą. Kaip 
tau patiko Korkorano galerija? 

— Įdomi..— numykė Donatas. Valgyt jam sekėsi sun- 
kiai. 

— Iš tiesų moderniam menui pačiame Vašingtone ga- 
lėtų būti geriau pritaikyta vieta,— atkakliai pakeistąją 


27 Oi, ojoji 

temą plėtojo Dalė.— Kažkas panašaus į Gugenheimą Niu- 
jorke. Kaip tu manai, Donatai? 

— Aš manau, kad gerai, jog jau padariau rezervacijas 
Floridon,— tyliai atsakė Donatas. 


Lėktuvan įlipus, jį apgaubė maloni vėsuma. Nors spal- 
vinga ir įdomi buvo ši visų išgirta Florida, jos tempera- 
tūra net ankstyvą pavasarį buvo aiškiai neskirta šiaurie- 
čiams. Donatas prisitvirtino sėdynės diržą ir pažvelgė pro 
langą St. Petersburgo aerouosto pusėn. Ten, tarp ggėlė- 
tais marškiniais apsivilkusių senių ir kiek tamsesnę spalvų 
gamą mėgstančių senyvų moteriškių, stovėjo ir jį išlydinti 
senoji Naudžiuvienė. 

Senutė vėl liko tarp senųjų. Čia, matyt, glūdėjo kažkoks 
amerikietiškas dėsningumas. Pasirodė, kad St. Petersbur- 
gas esąs vos ne visų Amerikos emeritų sostinė. Gatvėse, 
ant parkų suolų, krautuvėse — visur vaikščiojo, sėdėjo, 
šnekučiavosi nesibaigianti virtinė pensininkų. Savotiška, 
jog išbrauktas iš žemėlapio kaip sostinė, St. Petersburgas 
atgimė kitame kontinente kaip miestas, skirtas beveik iš- 
imtinai tik seniesiems. Net tam tikrą istorinę ironiją 
galima buvo čia įžiūrėti. Nors, žinoma, ne dėlei istorinės 
ironijos tie pensininkai čia važiavo. Čia buvo šiltas, sau- 
sas klimatas, čia negėlė reumatas, o gal svarbiausia — 
čia jie nesimaišė po kojomis jauniesiems. Iš esmės gal 
ir racionalus sprendimas. Bent šitaip jį priėmė teta ir pa- 
sigyrė, jog gyventi čia lengva, ir, jei tik jėgų užtenka, 
veiklos bei draugų gali susirasti pagal savo skonį. Mat 
sensta ir kairieji, ir dešinieji, ir tie, per vidurį. 

Racionalus sprendimas, be abejo, kaip daug kas Ame- 
rikoje, tačiau dešimties dienų čia Donatui su kaupu pa- 
kako. Teta buvo paslaugi, maloni ir net per vaišinga, ta- 
čiau juos skyrė daugiau kaip trisdešimt metų. Ir ne tiek 
amžius skyrė, kiek būtent tas istorijoj įšaldytas trisde- 
šimties metų tarpas. Naudžiuvienė buvo vyriausioji moti- 
nos sesuo, ir iš Lietuvos ji išvyko jau su gerokai paaugu- 
siais vaikais. Už vandenyno liko jos jaunystė; liko ir su- 

stingo tenai. Čia užsimezgė kitas gyvenimas su sava laiko 
skale, savom problemom, ir praeitis tapo savotišku ma- 
lonių atsiminimų šaltiniu. Daugiau nieko Naudžiuvienė 
ir nebegeidė iš jos. Būtent šito Donatas iš pradžių nesu- 
prato ir priėmė tetos karštai išreikštą susidomėjimą Lie- 
tuva kaip susidomėjimą dabartine jos padėtimi. Tai jų 
vos neprivedė prie labai nemalonių ginčų, tačiau Donatas 
laiku įsisąmonino savo klaidą. Teta tikrai domėjosi Lie- 
tuva. Domėjosi ja tokia, kokią pati paliko, o apie tą Lie- 
tuvą Donatas nedaug tegalėjo papasakoti. Netrukus tad 
išsibaigė jų pokalbių temos, ir liko dabartis, šilto klimato 
St. Petersburgas, kur laikas sroveno vienodai, visai ne- 
paisydamas darbo dienų ar sekmadienių. Visą jo viešna- 
gės laiką buvo vienodai malonus oras, visą laiką buvo 
panašių susibūrimų, panašių bingo lošimų, panašių tele- 
vizijos programų. Tetos bute televizija nuolat veikė. Ar 
buvo valgoma, ar kalbamasi, ar net snaudžiama, įsikniau- 
bus į minkštakrėslį, televizijos garsai ir šešėliai papildė 
kambario foną. Šitai ir buvo jos esminė paskirtis, nes jau 
aštuoneri metai po tetėno mirties, kai teta gyveno viena. 

— Jurgis mane kvietė pas save, bet...— teta atlaidžiai 
šyptelėjo. Lietuvą jai buvo maloniau palikti jaunystės at- 
siminimų pasaulyje, tačiau esamuoju laiku ji buvo kieta 
realistė.— Aš gi jiems nereikalinga. Dalė maloni moteris, 
ir, kol mes ne toj pačioj virtuvėj, sugyvenam tikrai pui- 
kiai. Jie kasmet aplanko mane. Per Kalėdas aš nuvažiuo- 
ju. Ko daugiau galiu norėt?.. 

Lėktuvo motorai suūžė. Pagreitis jį spūstelėjo prie sė- 
dynės, ir jie pradėjo kilti. Apačioje liko St. Petersburgas, 
palmės, mėlynai žalsvos baseinų dėmės, vienišame tetos 
bute veikianti televizija. 

„Dabar bus atėjęs laikas Čikagai“,— mąstė Donatas. Be 
abejo, tai bus kitokio pobūdžio kelionė negu šitoji. Petras 
Doveika buvo iš tų Žmonių, su kuriais vos kelias dienas 
praleidęs, pasijunti, kad jau esi susidraugavęs visiems 
laikams ir kad varžytis nėra jokio reikalo. Dabar ir pati 
kelionė nebekėlė Donatui problemos, nes teta įtikinamai 
įrodė savo praktišką realybės supratimą, atsisveikinant 
įgrūsdama jam kelis šimtus dolerių. „Pravers“,— tarė ji, 
tr buvo sunku dėl to ginčytis. 

— Kavos ar arbatos, misteri? — išgirdo jis prolesiona- 
liai mandagų balsą. Lėktuvas buvo pasiekęs jam paskirtą 
aukštį, šviesos, draudžiančios rūkyti, užgeso, ir stiuarde- 
sės atlikinėjo savo gyvenimo paskirtį — pateikti miste- 
riaiis keleiviams kavos arba arbatos. Buvo galima užsi- 
sakyti ir stipresnio gėrimo, už tai užsimokant. 

— Arbatos,— tarė Donatas, ir stiuardesė apdovanojo jį 
net reikliausiai dantų pastos reklamai tinkančiu šypsniu. 
Nusišypsojo ir Donatas, tačiau palyginti su stiuardesės 
dantų blykstelėjimu tai buvo tik blankus šešėlis. Su pro- 
fesionalais visgi sunku konkuruoti. Donatas ir nebandė. 
Jis pasilenkė prie dvigubo stiklo lango ovalo ir įsižiūrė- 
jo. Jei mintims reikėjo erdvės, tai čia jos buvo begalės. 
Tik erdvė ir beveik nieko, už ko akis galėtų užkliūti. Ne- 
bent galas lėktuvo sparno, kurio paviršium rikiavosi tan- 
kios eilės apvalių varžtų galvučių. Viršuj buvo melsva ir 
apačioje balta. Tai ir viskas. Tarsi milžiniški sukrešėjusio 
pieno gumulai be properšų driekėsi debesys. Kažkur že- 
mai turėjo būti Džordžija, Virginija ar kaip dar vadinosi 
tos pietinės rytų pakraščių valstijos. Tiesa, ir dvi Karoli- 
nos. Šiaurinė ir pietinė. Vienoje iš Karolinos valstijų, tarp 
pakrantės smėlio kopų, beveik prieš septyniasdešimt metų 
du broliai pirmą kartą įrodė, jog Žmogus vis dėlto suge- 
bės skristi. Tai ten, apačioje, kažkur ir turėjo būti brolių 
Raitų Kiti Hok smėlynai... Paskui, toliau į šiaurę, berods 
Nortolko uostas, upės žiotys ir galop Česapiko įlanka. Tar- 
si didelė vandenyno plaštaka, įsiterpianti nuo atsišako- 
jančių Virginijos valstijos įlankų, pirštais liečianti Bal- 
timorės uostą. 

Kažin ar surado jo kūną? 

Prakeikimas! Net ir po dešimties dienų negalėjai tuo 
atsikratyti! Ir koks pagaliau skirtumas, ar rado?.. Kaip 
len būtų, reikalas dabar baigtas! 

Baigtas, ir viskas. 

Dabar Bertulis galės nusiraminti ir suvynioti į praeities 
vatą tą savo brangiąją draugystę. Kaip teta kad suvy- 
niojo visus Lietuvos atsiminimus. Ir kodėl leisti realybei 
drumsti praeitį?.. 

O tačiau... Kažkur netoli atstatytų Pasėliavos gimnazi- 
jos rūmų tūnojo paslėptas varinis ietigalis, prezidento 
Stulginskio pasirašytas steigiamasis aktas ir kažkiek se- 

nų monetų... Kažkur taip pat turėjo būti ir tie senieji Lic- 
tuvos skatikai, kurių saują tada pasiėmė Vilnius. Materi- 
ja nežūva, be abejo, ji gali keisti formas. Be abejo, taip... 
Kad ir to paties Vilniaus forma jau bus suspėjusi pasi- 
keisti. Tačiau skatikų? Varis pažaliuoja, bet tai tik pa- 
viršius. Berods CuO bus cheminė formulė... 

— Is everything all right, Sir?28 

Arbata jau buvo atnešta. Taip pat ir plastikinis šaukš- 
tukas, maišelis cukraus ir porcija plastike užplombuotos 
grietinės. 

— Oh, yes, fine!?9— užtikrino stiuardesę Donatas. Grie- 
tinės jis atsisakė. 

— I hope you are enjoying your trip. If y0u need anylh- 
ing..30— Ji nusišypsojo lygutėle eile, be abejo, kasdien 
stropiai brūžinamų dantų. 

— No. Everything is all right..3!1— grąžino šypsnį Do- 
natas. To paties stiuardesė dabar klausė priešais sėdin- 
čio solidžiai atrodančio pono. 

— Viskas tvarkoj. Suprask gi pagaliau! — pakartojo jau 
sau Donatas.— Pabūsi dieną kitą pas Jurgį, aplankysi 
Petrą, o mirusius palik ramybėj... In pace3ž, jaunuoli, in 
pace!.. 

Bent šį kartą Donatui patarimą sekėsi pakenčiamai vyk- 
dyti, nes, kai arbatos puoduką mergina nunešė, jis pri- 
snūdo. Tik tuomet, kai lydimas atsisveikinančio stiuarde- 
sės šypsnio blykstelėjimo, kilimu išklotu koridoriumi iš- 
ėjo į Nacionalinio aerodromo laukiamąjį, jis pamatė, jog 
patarimai, kurie beskrendant atrodė tokie puikūs, buvo 
nelengvai pritaikomi nusileidus ant žemės. Pačioje pirmo- 
je lėktuvus pasitinkančiųjų eilėje stovėjo rimtaveidis Al- 
gis Sadauskas. Akimirką Donatas dar vylėsi, jog tai gry- 
nas sutapimas, tačiau išeinančiuosius sekančio Algio akys 
sustojo prie jo. Algis krestelėjo galvą, pabrėždamas, kad 
pamatė Donatą, ir prisibrovė artyn. 

28 Ar viskas gerai, sere? 

2 O taip, puiku! 

30 Tikiuosi, jums patinka kelionė. Jeigu ko reikės. 


31 Ne, viskas gerai. 
32 Ramybėje (Iot.). 

.- Aš atvažiavau tavęs paimt,— tarė jis.— Man ta po- 
nia sakė kur. Hell, manšs, tu žinai, kiek aš tavęs laukiau?! 
Dabar tu man turėsi atsakyti. 


x*X*X* 


— Okay, how abouts* čia? 

— Bus gerai, Algi... Tik leisk man valandėlę pagalvoti. 

Jie buvo sustoję kažkokio nedidelio ištrypto parkelio 
pakraštyje. Sūpynėse suposi vaikai, keletas paauglių mėtė 
sviedinį, po medžiu susėdę, trys negrai iš vieno butelio 
paeiliui gėrė vyną ir garsiai juokėsi. 

Algis nervingai krapštė nagu ir taip jau iki kraujo pra- 
drėkstą kaklo spuogą. Jis buvo pasikeitęs. To bravūriško 
tikrumo, kuris prieš tai jam suteikė subrendimo iliuziją, 
visai neliko, ir jis dabar atrodė jaunesnis kaip aštuonioli- 
kos. Jis buvo pavargęs, susijaudinęs, ir jo nervai buvo 
labai įtempti. Sitai Donatas patyrė, jiems belaukiant ba- 
gažo. Kai Donatas pareiškė, kad čia jis apie jo tėvą kal- 
bėti nežada, Algis buvo begriebiąs jam už švarko atlapų, 
bet turėjo nusisukti ir nubėgti į šoną. Jis grįžo paraudu- 
siom akim ir sunkiai nuvaldoma virpančia lūpa. Dona- 
tas pasijautė nekaip, tačiau to jis nesitikėjo, o pradėti pa- 
sakoti apie Vilnių Sadauską ten pat, prigrūstame aerouoste, 
tarsi nepritiko. Bet Algis to reikalavo. Ne prašė, o reika- 
lavo. Turėjo jis tam dabar ir neginčijamą moralinę teisę. 

— Taiką tu sakei jam ten, Baltimorėj? 

— Aš nesuspėjau nieko pasakyti, Algi. Tik tai, kad esu 
iš Kauno. Toliau tavo tėvas nesiklausė. 

— Tu meluoji! 

Donatas atsiduso. Jie buvo pravėrę žaliojo ,,Folksvage- 
no“ duris, bet mašinoj vis tiek liko trošku. 

— Jei aš meluoju, tai ko mums čia pradėt? Aš tegaliu 
tau papasakoti tik tiek, kiek žinau. 

— Tu turi man sakyti viską! 

— Viską... Nežinau, kiek tai padės, bet... Ar jis tau pa- 
sakojo apie savo draugus — Joną Bertulį ir Kostą Vidu- 
girį? 

33 Velniai griebtų, brolau. 

34 Gerai, o ką jeigu. 

Algis papurtė galvą. Jo ilgieji plaukai buvo dar labiau 
išsidraikę ir atrodė seniai beplauti. 

Donatas pradėjo. Jis apibūdino Joną Bertulį — kaip šis 
sužinojęs, jog Donatas vyksta Amerikon, atėjo pas jį. Kaip 
jam papasakojo apie tris našlaičių prieglaudos draugus. 

Algis klausėsi. Jis klausėsi, nenuleisdamas akių nuo Do- 
nato lūpų, kartais pertraukdamas, prašydamas pakartoti 
ar klausdamas papildymų. Deja, papildyti Donatas netu- 
rėjo iš ko; tegalėjo kiek galėdamas nuosekliau pakartoti 
tai, ką Bertulis jam pasakojo apie Vilnių bei Kostą, apie 
baigines Antrojo pasaulinio karo dienas ir juos užklupusį 
frontą. Papasakojo, kaip Vilnius grįžo susijaudinęs į bul- 
vių rūsį ir kaip tada abu su Kostu išėjo paslėpti mokykli- 
nio muziejaus eksponatų. 

Donatas stabtelėjo. 

— Tai čia maždaug ir priėjom. Būtent to norėjau pa- 
klausti Baltimorėje, kur jis paslėpė tuos eksponatus. Bet 
jis man nedavė progos. Neklausk kodėl. Tikrai nežinau. 

Algis buvo per daug priblokštas negirdėtos tėvo jau- 
nystės istorijos, kad leistų sau abejoti. 

— Go on'35 Kas buvo paskui? Kai jie visi išėjo iš rūsio? 

Donatas pasakojo toliau. Jis pats buvo nustebęs, kaip 
ryškiai jam įsiminė ta tik vieną kartą girdėta istorija. At- 
rodė, tarsi jo lūpomis vėl kalbėtų Bertulis. Kalbėtų panari- 
nęs galvą, patrindamas delnus, lygiu, aiškiai skiemenuo- 
jančiu mokytojo balsu. 

Vos išėję iš rūsio, jie visi trys pamatė du užmuštus vo- 
kiečių kareivius. Vienas neturėjo rankos ir tebekraujavo. 
Dar vis šaudė, ir jie bėgo. Frontas tada nebebuvo linija, 
kurią galima nubrėžti ant žemėlapio, nebebuvo Rusiją ar 
Prancūziją kertanti riba, apie kurią praneša rytmetines 
naujienas skaitantis radiofono diktorius. Frontas buvo ta- 
pęs jų aplinka. Jis buvo už jų ir prieš juos ir iš tiesų uUŽ- 
pildė erdvę virš debesų, nes būtent iš už debesų dangos 
staiga išnirdavo į viską pasiruošę šauti lėktuvai. Dvi die- 
nas jie slapstydamiesi bėgo. Tai keliavo su besitraukian- 
čiais vokiečių daliniais, tai miegojo daržinėje su ne ma- 
žiau išsigandusiais pabėgėliais iš Latvijos. Antros dienos 


39 Pasakok toliau! 

pavakary jie pasiekė Nemuną. Tai buvo netoli Smalininkų 
miestelio. 

— Kur tai yra? — klausė Algis. 

— Apie dešimt kilometrų nuo Jurbarko, — paaiškino Do- 
natas, bet iš klausiamo Algio žvilgsnio suprato, jog ir tai 
jam dar nieko nepasako.— Žinai, kaip Nemunas nuo Kau- 
no plaukia beveik tiesiai į vakarus? Tai Jurbarkas yra 
maždaug viduryje tarp Kauno ir marių. Kitoje pusėje jau 
Vokietija. 

— Ar tai taip toli? 

— Su mašina dabar ir valandos užtektų, bet pėsčiomis 
ir fronto sąlygomis... Be to, jie greičiausiai ne tiesia lini- 
ja bėgo. 

Pasiekus Nemuną, bėgti nebeliko kur. Vietomis tarybi- 
niai daliniai jau buvo prisibrovę prie upės, vietomis dar 
laikėsi vokiečiai. Jurbarkas degė, Klaipėdos pusėje griau- 
dė artilerija, o prie Smalininkų jau manevravo tankai. Tik 
kitoje pusėje buvo ramu. Išeitis tad liko nenuginčijamai 
aiški. Reikėjo plaukti per upę. Kostas buvo geras plauki- 
kas, neblogai plaukė ir Vilnius, Jonas beveik nemokėjo 
plaukti, bet, draugams paklausus, šis juos užtikrino, kad 
irgi perplauks. 

— Sutikau visiškai, pats tuo tikėdamas,— tarsi girdė- 
jo jis Bertulio balsą.— Nežinau, ar mirties tada labiau 
bijojau, ar atsilikti nuo draugų, pasirodyti jų nevertas. 
Tikrai tikėjau, kad tas mūsų bendrumas ir mane kažkaip 
perneš per upę. Palikom beveik visus daiktus, kuriuos ne- 
šėmės, ir įbridom į vandenį. Srovė ten ne per stipri, bet 
užtai upė atsakančio pločio. Matyt, giliai pasąmonėj abe- 
jojau savo pajėgumu net ir tada, nes jau brisdamas at- 
silikau. Kai vanduo man pasiekė kaklą, kiti jau buvo pra- 
dėję plaukti ir tolo. Atsispyriau į dugną, tik truputį pasi- 
taškiau ir žiobtelėjau vandens. Tada aiškiai suvokiau, jog 
iš to nieko nebus. Atsimenu, grįžti vis tiek neturėjau no- 
ro. Norėjau šaukti, bet tada užskrido lėktuvai. Gal trys, 
gal keturi. Tada jų atrodė nesuskaičiuojamai daug. Jie 
pradėjo apšaudinėti paupį. Matyt, netoliese buvo įsitvir- 
tinę kurie nors daliniai, nes užvirė tikras pragaras. Atsi- 
menu, vanduo tiško fontanais; tų fontaniukų išsirikiuodavo 
visa eilė. Serija iš kulkosvaidžio. Visa tai susimaišė man 
išsyk. Vanduo ūžė ausyse, ir pasidarė kažkaip nebesvar- 

bu. Išgelbėjo mane pati upė, nes srovė užnešė ant sek- 
lesnės vietos. Pajutau Žemę po kojom, atsikvėpiau ir tada 
jau mirt nebenorėjau. Tie lėktuvai zujo ir zujo. Tai nusi- 
leidžia visai arti, tai pradingsta už medžių linijos. Bet jų 
motorų burzgesys vis tiek gir dėt. 

— Nedaug ką bepamenu. Žinau tik, kad kapsčiausi pa- 
vandeniui, kol prisikapsčiau prie nendrių. Tik ten drįsau 
pasistiebti ir peržvelgti upę. Pamačiau tik vieną plaukian- 
čią galvą, ir tai jau toli pasroviui. Daug toliau, kaip kad 
tikėjausi. Susišaukti buvo visiškai neįmanoma. 

Toje vietoje Bertulis nutilo. Padarė pauzę ir Donatas. 

— Tik vienas iš tų dviejų pasiekė krantą, Algi,— tarė 
jis lėtai. — Tavo tėvas. Ten krantai lėkšti, ir, nors buvo 
toli, Bertulis matė, kaip vienas išlipo iš vandens ir įsi- 
kapstė į krūmus. Bertulis tūnojo nendrėse, kol sutemo, 
bet antrasis nepasirodė... Ir toliau neturiu tau ką pasa- 
kot. Tai viskas. 

Algis tylėjo. Jo tiesūs plaukai buvo bemaž užkritę akis, 
ir jis atrodė kaip nesusišukavusi mergaitė. 

— Tai tas... Tas Kostas... Jį nušovė? 

— Nuskendo arba buvo nušautas. 

— Jis buvo nušautas! — staigiai ir kategoriškai tarė 
Algis.— Kaip mano tėvas! Jis buvo nužudytas! 

Dabar Donatui atėjo eilė nustebti. 

— Ką tu sakai apie tėvą? 

— Jis buvo nužudytas! Aš žinau! Jie abu buvo nužu- 
dyti! 

— Nužudyti?.. Tu nieko neprasitarei, Algi. Tai vis dėl- 
to rado tavo tėvo kūną? 

— Nieko nerado! Visai nieko! 

— Bet...— Donatas tiriamai pažvelgė į Algį. Jo veidas 
buvo paraudęs, ir pradrėkstas šašas kraujavo.— Tai ko- 
dėl tu manai, kad... 

— Kaip tik dėl to, kad nerado! Jie norėjo paslėpti vis- 
ką. Ir tu turi man padėt! Tai dėl tavo kaltės! Tavo, o ne 
mano! And they killed him! Get that into your headP38 

Jis buvo labai susijaudinęs, ir iš jo negalėjai tikėtis l0- 
gikos, tačiau šitai skambėjo kaip kliedėjimas. 


r Jį nužudė jie! Įsidėk tai į galvą! 

— Palauk, Algi. Palauk valandėlę...— Donatas pasi- 
(raukė į sėdynės kampą.— Bent truputį suprantamiau. 

— You! Its your fault, dammit! Not mine!37 

— Nekalbėk nesąmonių, dammit?š— pats paveiktas tos 
įtampos, kuri buvo sukausčiusi Algį, šūktelėjo Donatas.— 
Atsipeikėk! Kokia kaltė? 

— Kad... Kad...— Algis užsikirto. Su skausminga pas- 
tanga jis nurijo įstrigusį Žodį. — Kad tėvas negyvas. 

— Bet kaltė? Kokia kaltė čia gali būti? Kas tau taip 
sakė? 

— Eglė!.. Sakė, kad aš... Aš nenorėjau kalbėt su juo tą 
sekmadienį, ir užtai... Bet ne! Jį...— jo balsas lūžo. Akys jau 
buvo pritvinusios ašarų, ir jos pradėjo tekėti skruostais. 
Plaukai draikėsi prilipę prie sudrėkusios kaktos. Jis dar 
stengėsi kažką pasakyti, bet nepajėgė ir apsisukęs įsi- 
kniaubė į mašinos sėdynę. Donatas pasijuto visai bejėgis. 
Jis plačiau atvėrė duris ir išlipęs atsilošė į dulkiną maši- 
nos šoną, tų ką tik ištartų žodžių visiškai priblokštas. Ta- 
čiau aplinkui parkas į juos visai nekreipė dėmesio. Oru 
skriejo pailgos formos amerikietiško futbolo sviedinys. Il- 
gaplaukis jaunuolis, pašokęs į viršų, pagavo sviedinį ir, 
panarinęs galvą, stengėsi prasiveržti pro tris jam kelią 
užstojusius bendrus. Jam nepasisekė, ir jis buvo patiestas 
ant žolės. Po medžiu sėdintys negrai, kažkokio anekdoto 
linksmai nuteikti, juokėsi. Per rankas siunčiamas butelis 
dabar gulėjo pamestas ant žemės. 

Algis tebebuvo įsikniaubęs į sėdynę, bet jo pečiai trūk- 
čiojo rečiau. Donatas patapšnojo jam per ranką, ir jis 
kilstelėjo galvą. Ašaros dar vis riedėjo skruostais, tačiau 
dabar jam tai buvo visiškai nesvarbu. 

— Ar truputį geriau? 

Algis palingavo galvą. 

— Bandyk neskubėt. Pagalvok pirma.— Donatas vėl pri- 
sėdo ant sėdynės krašto.— Sakei, kad tavo tėvą nužudė? 

— Aš žinau, kad nužudė! — svetimai dusliu balsu pa- 
tvirtino Algis.— The bastards killed him! I know it89 

— (Gerai. Sutikim. Bet kodėl taip manai? 


37 Tu! Čia tavo kaltė, po velnių! Ne mano! 
38 Po velnių! 
39 Tie niekšai nužudė jį! Aš žinau! 

— Dėl to, kad tai negalėjo būti nelaimė! No way/40 Ma- 
no tėvas nėra durnas. Mes plaukdavom ir per miglą. Ta- 
da šviesų nematai, o tėvas žinojo, kur plaukt. O tas lai- 
vas buvo apšviestas! No, no!..— Jis stabtelėjo ir nubrau- 
kė ašaras.— Jei ne nelaimė?.. 

Pagaliau iš jausmų maišaties išniro logikos grūdas. 

Jei ne nelaimė?.. 

Net nesigilinus, tuoj buvo aišku, jog galimybės susiau- 
rėjo tik iki dviejų: jis buvo nužudytas arba jis pats nusi- 
žudė. Vienas arba nulis, — universaliosios logikos pagrin- 
dais. 

— Taip — Ne! Juoda — Balta! 

Kartais, nepaisant visų civilizacijos šimtmečių sukrautų 
sofistikos klodų, šios paprastos logikos neįmanoma apei- 
ti. Nematė galimybių ją apeiti dabar ir Algis. 

— Palauk, Algi. Pabandykime ramiau. Tą sekmadienį 
po to, kai tu mane nuvežei, tėvas atvažiavo pas tave? 

— Je. 

— Na, ir? 

— Aš... Oh, goddammitl.*!— Jausmo bangos viršūnė 
buvo nuslūgusi, ir Algis atrodė labai pavargęs.— Aš neno- 
rėjau su juo kalbėti... Nenorėjau...— pakartojo jis beveik 
pašnibždom.— Ir jis buvo... Jis buvo kitoks. Nežinau, kaip 
pasakyti. Toks... 

— Ne toks griežtas? 

— Je! Iš kur tu žinai? — Algis kilstelėjo galvą.— Tu vis 
tiek daugiau žinai, ką? 

— Algi, nepradėkim vėl. Aš tik...— Donatas stabtelėjo. 
Nenumaldomoji juodo—balto logika buvo jau pagavusi ir 
jį. Visiškai to toliau neanalizuodamas, jis pagalvojo, kaip 
elgtųsi žmogus, kuris yra nusprendęs nusižudyti. — Gal jis 
norėjo tik šiaip sau su tavim pasikalbėti. Jūs jau seniai 
atvirai besikalbėjot, ar ne? 

— Je, seniai...— sutiko Algis.— Aš... Aš buvau durnas. 
Na, ir jis... O, anksčiau mes plaukdavom meškeriot ir kem- 
pint važiavom į Kanadą. Aš galvojau, kad mano tėvas tai... 
O, kad jis the best guy around“?. Bet... Tada jis man sa- 
kė: „Daryk tą, daryk tą... Kalbėk lietuviškai!“ All that 


40 Jokiu būdu! 
41 Ak, perkūnas!.. 
42 Pats puikiausias vyras. 

crap“3. Aš sakiau: The hell with iiM* Bet tą sekmadienį 
jis buvo kitoks. Ir dėl to, kad susitiko su tavim! 

— Jiš tau tai sakė? 

— No, Not really“. Bet aš žinau. Jis man sakė. „Algi, 
gal tu apie mane išgirsi neteisybės...“ Je, kažką taip. Aš 
iam sakiau: / don't give a damn“9 Aš buvau durnas... 
Stupid! Stupid“? 

— Palauk. Nesijaudinkim. Ir? 

— Ir žhaf's all, dammit'š Jis man tada sakė: „Tai jei 
nenori žinot, laikykis ir sudiev“ Ir išėjo... O paskui Eglė 
sakė, kad dėl to, jog aš nenorėjau kalbėt, jis... Bet tai ne- 
teisybė! Neteisybė! Jį nužudė, tu supranti tai? 

Donatas palingavo galvą. Bent tiek jis dabar puikiai su- 
prato. Suprato, kaip visiškai neįmanoma Algiui buvo min- 
tis apie tėvo savižudybę, o tuo atveju vienas—nulis logi- 
kos sistemoje teliko antroji alternatyva. Tik ta. 

— Ir tu turi padėt! — kimiu balsu savo logiką toliau 
rutuliojo Algis.— Jie netiki, bet aš žinau, kad tėvą nu- 
žudė. 

Nereikėjo net klausti, kas tie „jie“ yra. „Jie“ buvo vi- 
sas likęs pasaulis, kuris nebuvo prislėgtas šios Algiui 
nepakeliamos kaltės naštos. 

— Kad ir norėčiau, aš tau padėt negaliu, Algi. 

— Tu turi! Tu esi policininkas, ar ne? 

— Bet, Dieve mano, ką aš galiu padaryt? 

— Tu gali nuvažiuot pažiūrėt mūsų laivo. Jis suplotas... 
Ot, taip! Taip, kad nieko nebūtų matyt, kas nužudė mano 
tėvą! 

Supratus Algio būtinybių skalę, ir šitas faktas turėjo 
savo vietą. 

— Kur yra tas laivas? — paklausė Donatas. 

— Netoli visai! Anapolyje! — Algis užtrenkė savo du- 
ris, ir žalsvojo „Folksvageno“ prakiuręs duslintuvas su- 
virpino parkelio orą. Algis buvo pasiruošęs važiuoti tuoj 
pat, ir Donatui reikėjo nemažai takto, kol buvo sutarta, 
kad nuvažiuoti bus galima ir rytojaus dieną. 

* Visas tas nesąmones. 

* Velniop visa tai! 

*5 Ne. Ne tiesiogiai. 

* Man nusispjaut! 


*“ Kvailas! Kvailas! 
* Viskas velniop! 

Anapolis pasirodė esąs nedidelis, bet jaukus, Afnerikos 
modernėjimo tempo palyginti mažai paliestas mjėstukas. 
Jis buvo apie penkiasdešimt kilometrų į rytus nuo Va- 
šingtono. Tai žvejybos ir pramoginių laivų uostas ir, tarsi 
visai tarp kitko, Merilendo valstijos sostinė. Sostinės au- 
reolę Anapolis nešiojo kukliai. Net ant kalvos stovintis 
raudonų plytų klasikinio stiliaus kapitolijus imponavo 
labiau savo amžiumi negu dydžiu ar prabanga. Nors ir 
pakiliai pastatytas, jis nedominavo mieste ir liko net tarsi 
už jo ribų, nes pats miestas, kaip senam uostui ir pridera, 
stovėjo apstojęs vieną iš didžiulės Česapiko įlankos įlan- 
kėlių. 

Uostas kvepėjo džiūstančiais tinklais, jūros vėju ir švie- 
žiai išvirtais krabais. Krabai buvo pardavinėjami krante. 
Jie aplenkė krabų pardavinėtojus, praėjo pro eilę tyliai 
besisupančių žvejų laivų, kurių platūs didelių lentų dugnai 
buvo nusėti baltom žvynų akutėm, pro senovišką, kiek pa- 
vargusiai atrodantį ekskursinį laivą, pakrikštytą skambiu 
„Potomako“ vardu, iki pat prieplaukos galo. Gale buvo 
pritvirtinti du akinamai baltai nudažyti uosto policijos ka- 
teriai. Čia stovėjo ir nedidelis vienaaukštis namukas, ant 
kurio frontono tarnybiškai griežtomis raidėmis buvo už- 
rašyta: „Uosto policija“ Visai nesižvalgydamas į juos su- 
pančią uosto įvairovę, Algis apėjo pastatą iš kairės pusės 
ir sustojo. Ten, užkeltas ant prieplaukos, prisišliejęs namo 
sienos, gulėjo sukiužintas motorinės valties karkasas. 
Ypačiai sužalota buvo dešinioji priekinė pusė. Aliumininis 
šonas buvo sulankstytas kaip kokia tuščia konservų dė- 
žutė ir perplėštas beveik pusiau. Tarsi baltai kraujuojan- 
ti Žaizda žvilgėjo šviežiai praplėšto plyšio kraštai. Laivo 
išorė buvo dažyta melsvai. Plokščiajame gale, kur būda- 
vo pritvirtinamas užbortinis motoras, juodom, pradėju- 
siom atsilupti raidėm puikavosi gintarą ir Palangos pušis 
primenantis vardas „Jūratė“ 

— Mes ją turėjom penkerius metus...— Bent tiek pal 
minučių patylėjęs, tarė Algis.— Anksčiau, kai dar — nu, 
žinai... Mes meškeriodavom kartu. Aš ir tėvas. Jis mokėjo 
erai meškerioti. Bet didžiausią žuvį pagavau aš. Ot to- 

kį rocklish“?...— Jis išskėtė rankas, atmatuodamas apie 
metro ilgį, tačiau jokios pagyros tame geste nebuvo. Ka- 
daise tokio ilgio žuvis buvo pagauta ir įkelta į šitą, dabar 
įkypai persisukusį laivą. Vilnius Sadauskas tada, be abe- 
jo, didžiavosi ne mažiau už savo sūnų. 

— Ar motoro nebuvo, kai jį rado? 

Algis papurtė galvą. 

— Kai trenkė, motoras nukrito. Taip būtų paskendę. 
Matai, tas — kaip sakyti? Flotation tank“0 dešiniame šone 
kiauras. 

Tai buvo tiesa. Plyšys prasidėjo borto šone ir tęsėsi iki 
dešinėje pusėje esančio prie borto pritvirtinto suolo. Po 
suolu ir buvo vienas iš dviejų flotacinių bakų. 

— Kiek arklio jėgų turėjo motoras? 

— Dvidešimt. Tėvas norėjo pirkti didesnį, kad galė- 
tumėm water ski?!. Ir laivą didesnį. Mamai šitas nepatiko. 

Donatas pritūpė, kad būtų patogiau apžiūrėti laivą. Dar 
jiems bevažiuojant, jis aštriai jautė susidariusios padėties 
tiesiog teatrališką nerealumą, tačiau dabar tai pasidarė 
daug mažiau svarbu. Pats laivas buvo per konkrečiai rea- 
lus. Sausi, reporteriški laikraščio žodžiai virto nepanei- 
giamai materialiu, sukiužintu metalu. Jis pirštu apvedžio- 
jo dviejų sprindžio pločio skylių kraštus. Sulinkusio me- 
talo formose taip ir liko sustingdyta smūgio kryptis bei 
jėga. Norint ir dabar buvo galima apytikriai apskaičiuoti 
„Jūratės“ ir „Trondheim“ laivo greitį ir susidūrimo kam- 
pą. Metalas plyšo ir lankstėsi, kinetinė energija per tą pa- 
čią sekundės skeveldrą virto šilumine. Kas tad turėjo atsi- 
tikti su ta organine medžiaga, kuri sėdėjo prie motoro ir 
vadinosi Vilnius Sadauskas? 

Užpakalinė laivo dalis atrodė mažiau nukentėjusi ir 
liudijo, kad laivo konstrukcija pagirtinai paprasta ir san- 
dari. Laivo kraštai buvo apvedžioti gerai pritvirtintais kaž- 
kokio kietmedžio strypais. Tai suteikė jam išvaizdumo ir, 
be abejo, plaukiant buvo patogiau laikytis medžio negu 
metalo. Priekyje strypų teliko tik pavieniai pleištai, bet 
laivo gale jie buvo dar visai sveiki. Net jų politūra bliz- 

* Jūros ešerys. 

“9 Plūdrumo bakas. 

1 Važinėtis slidėmis. 

gėjo rausva, į prabangą pretenduojančia spalva. Matyt, 

— O kam reikėjo šito? — paklausė Donatas. Klausimas 
lietė į medį įkaltą stamboką vinį. Įkalta ji buvo taip, kad 
kyšojo kokiais dviem centimetrais virš strypo. 

— Šito?.— pakartojo Algis ir, tarsi pats netikėdamas 
vinies realumu, pasilenkęs ją atsargiai palietė.— Je, čia 
įkalta. Jos nebuvo! Ir tėvas nekaltų... Ne į medį. 

— Esi tikras? Kada plaukei su juo paskutinį kartą? 

— Prieš... Wait a minute...92 O, praeitais metais. Tada 
tai tikrai nebuvo vinies. Aš sėdėjau užpakalyje ir vaira- 
vau. Kai vairuoji, ranką laikai ant atramos. Taip lengviau. 
Būčiau pajutęs. 

Vinis tikrai buvo maždaug toje vietoje, kur ją pasiektų 
užbortinio motoro valdomoji rankena. 

— Tačiau tiek laiko...— sau ir Algiui pabrėžė Dona- 
tas.— Gal jis norėjo prie jos pritaisyti meškerę, kai plauk- 
davo vienas? 

— Aš žinau... Bet į medj...— Algis pritūpė ir paglostė 
lygų išlikusio kietmedžio paviršių. Ranka artėjo į priekinę 
laivo dalį, kur strypas buvo atsišovęs ir supleišėjęs. Su- 
stojo, nepasiekusi laivo žaizdos, ir sugniaužė bortą taip 
stipriai, kad krumpliai pabalo. 

— Good day, Mister Sadausk..53— suskambėjo žemas 
balsas čia pat užnugary. Donatas atsistojo. Už jų sto- 
vėjo stambus apskritaveidis policininkas elegantiška bal- 
ta uosto policijos uniforma. Jo išvaizda nelabai derinosi 
su elegantiška uniforma, bet tai, atrodė, jo nė trupučio 
nejaudino. Ne jo apimčiai skirtą diržą jis buvo nusmau- 
kęs Žemiau pilvo; baltojo švarko apatinės sagos liko ne- 
užsegtos.— Back again...5* 

— Hi..55— numykė Algis. Vien iš balsų tono buvo ga- 
lima spręsti, kad jie pažinojo vienas kitą ir kad pasku- 
tinysis susitikimas nebuvo per draugiškas. 

— Mes jokių kitų žinių neturime,— pridėjo policinin- 
kas.— Jei turėtumėm, būtumėm paskambinę. 

52 Luktelėkit... 

5 Laba diena, misterį Sadauskai... 

54 Sugrįžot... 

$5 Sveikas... 

— Je, je...— demonstruodamas visus užsispyrimo ištek- 
lius, atsakė Algis.— Čia mano draugas. Dabar jis man 
padeda. | 

— Laivą dar turim palaikyti dvi savaites. Po to, jei ne- 
randam kūno, uždarom knygas. Tai turėsit laivą pasiimti... 

Atsako vietoj Algis numojo ranka ir nusisuko. 

— Na, aš gi sutinku, — palingavo galvą policininkas. 
Tarsi užtarimo ieškodamas, jis pažvelgė į Donatą.— Bjau- 
rus reikalas. O iš laivo, žinoma, nieko neliko. Tik į laužą. 

— Atleiskit, norim jus ko paklausti, — atsargiai rinkda- 
mas žodžius, tarė Donatas.— Jūs, žinoma, gerai pažįstai 
įlanką? 

Stambiojo policininko veidas išsiplėtė šypsniu, kuris 
reiškė, jog paliesta jo mėgstamoji tema. 

— Ar pažįstu? Misteri, per dvidešimt metų čia plau- 
kioju. Kiekvieną žuvėdrą pažįstu...— Jo primerktos jūrei- 
vio akys nuklydo įlankos link. Tyvuliavo ji ten vos akim 
aprėpiama. Kitas krantas dūlavo vos įžiūrimu melsvu 
brūkšniu, o žvelgiant į pietus, kranto iš viso nebuvo. Ten 
įlanka tolydžio platėjo, kol toli, už kokio šimto mylių, su- 
siliejo su Atlantu. 

— Man būtų įdomu paklausti apie nelaimes. Tokia ga- 
na bendra, statistikos prasme. Kiek jų apytikriai būna ir 
kokio pobūdžio? 

— Misteri, šia tema aš jums galėčiau tris biblijas pri- 
rašyti ir neužtektų. Geriau klaustumėt, kokių nebūna. Pri- 
važiuoja čia tų savaitgalinių kapitonų! Visus metus zuli- 
na raštinės kėdę, apie vandenį težino tiek, kad jį reikia 
su skačium maišyti, bet atvažiuoja čia, įlipa į savo krei- 
serius ir įsivaizduoja, kad iš karto Nelsonais pasidaro. Štai 
užvakar, pavyzdžiui. Įsilipo toks savaitgalinis admirolas. 
Ką tik laivą pirkęs. Pinigų, matyt, turi kaip šieno, bet pro- 
to nė už nikelį. Aštuoniasdešimties jėgų tas jo motoras, 
ir jis užkriokino jį visa gerkle. Nuplaukė vot iki ten! — Jis 
kilstelėjo ranką ir parodė į uosto molą. Ant stulpo tupinti 
žuvėdra, tarsi laukusi to signalo, suplasnojo ir nusklen- 
dė.— Tvojo į burlaivį. Ištraukėm jį. Tas dar varva, ir Ži- 
not ką? Aiškina, kad bėgiai ne taip sustatyti kaip jo „,Ka- 
dilake“! Per klaidą įjungė užpakalinį! — Pats tuo dar vos 
tikėdamas, jis papurtė galvą.— Nors ne visi tokie, žino- 
Ma. Kad ir šito jauno vyruko tėvas. Atsimenu jį ir jo Iai- 

vą. Atrodė, žinojo, ką daro, bet!.. Išplaukė vienas, sutemo, 
na ir trenkėsi į prekinį... 

— Ar taip dažnai atsitinka? 

— Aisitinka. Deja, atsitinka... Pernai, pavyzdžiui, trys 
motorinės ir vienas burlaivis. Dažniausiai tai, žinoma, mo- 
torinės. Kai kam atrodo, kad mūsų įlanka tai lenktynių 
aikštė. O čiagi susisiekimo arterija. Laivai nuolat plaukia 
į Baltimorę, į kitus uostus. Praleidžiam iki penkiasdešimt 
per dieną. Ot ten! Plaukia tanklaivis. 

Donatas nusekė policininko žvilgsnį. Toli įlankoje, už 
baltuojančių burių trikampių, bet prieš padūmavusiai 
ploną kito kranto siūlą, atrodė, visai nejudėdama tūnojo 
pailga tamsi forma. Storokas policininkas išskaitė jo 
mintį. 

— O, ji plaukia! Daugiau kaip keturios mylios iki jos. 
Tai, atrodo, vos juda. Bet plaukia dvidešimties mazgų 
greičiu. Norėtų greičiau, bet mes neleidžiam. Tokia masė! 
Vien sustot jiems pusės mylios reikia. Kai tie laiviukai 
pasimaišo, tai nedaug jau ką padarysi. Pasitaikė, kad ir 
šipulių neradom. Šito tai nukrito motoras, šiaip būtų nu- 
skendęs. 

— Ar daugmaž tokiam nuotolyje ir atsitiko? 

— Daugmaž. Kelias mylias į šiaurę, bet ten krantas 
dar toliau. Beviltiška... 

— O nuplaukti tokį nuotolį... 

“— Nuplaukti? — Policininkas papurtė galvą.— Vadina- 
si, iki kranto? Vasarą geras plaukikas gal ir pajėgtų. Jei 
ne propeleriai ar dar kas... Bet dabar — jokiu būdu, deja! 
Čia visgi Atlanto dalis. Vanduo dar kaip ledas. Sustirtų per 
penkiolika minučių. Bet gal jums visa tai neįdomu? 

— Anaiptol! — užtikrino jį Donatas.— Labai įdomu. Aš 
mat ne iš čia... 

— Malonu. Svečių pas mus netrūksta. Iš kur jūs? 

— Aš iš Lietuvos. 

— Iš kur? 

— Lithuania*?— išskiemenavo Donatas. 

— Ak, taip. Kaip ir misteris Sadauskas. Man jo žmo- 
na tai minėjo. Ir ji klausė, kiek dar galima gauti už tą 


6 Lietuva. 

raivą... Na, žinot...— Jis truktelėjo pečiais, ir staiga ding- 
telėjo kita mMintis.— Jūs ne reporteris kartais? 

— Ne. Tik turistas ir Sadauskų pažįstamas. 

— Taigi...— nutęsė dar ne visiškai įsitikinęs policinin- 
kas.— Nepagalvokit tik iš to, ką pasakojau, jog pas mus 
čia vien nelaimės. Iš tiesų mūsų įlankos dalyje pernai 
skendimų sumažėjo aštuoniolika procentų. Bet, suprantat, 
laivų labai daug, ir įlanka didelė. 

— Be abejo, taip, — sutiko Donatas.— Nelaimių visur 
pasitaiko, ir geriausiom taisyklėm jų neišvengsi. 

— Teisybę sakot. Visišką teisybę...— vėl atgaudamas 
valandėlę susvyravusį pasitikėjimą Donatu, pritarė poli- 
cininkas.— Mes, žinoma, gaudom, baudžiam prasikalstan- 
čius, mokom žmones, bet... O vis dėlto pernai nelaimių 
kiek sumažėjo. 

— Gražus laimėjimas. Ar daugumą skenduolių galop 
atrandat? 

— Priklauso, kur nuskendo. Jei arti kranto, tai beveik 
visus, bet jei toli įlankoje, tai neretai sunku. 

— Manyčiau. Ypač jei blogi orai užeina. 

— Taip. Ir ne tik tai. Čia pagaliau dalis vandenyno. Iš 
tiesų tai tarsi milžiniška upė. Upė, kuri kasdien su pot- 
vyniais plaukia priekin ir atgal.— Jis ritmiškai mostelėjo 
ranka, vaizduodamas nenumaldomą potvynių pastovu- 
mą.— Tai vanduo maišosi. Srovės visokios. O jei dar vė- 
jas! Mes stengiamės. Kartais tinklais bandom. Narai ne- 
daug tegali padėti. Pas mus vandens matomumas men- 
kas. 

— Tai nėra išimtis, jog kūnas nesurandamas? 

— Deja, ne. Gal apie dvidešimt procentų įlankoje nu- 
skendusių taip ir neatrandam. Tai savotiškai pagilina tra- 
gediją.— Jis pažvelgė Algio pusėn. Algis, demonstraty- 
viai pasitraukdamas iš pokalbio, buvo nuėjęs prie pat do- 
ko krašto ir žiūrėjo į įlanką.— Štai kad ir šiuo atveju. Jis 
jums kalbėjo apie tas savo teorijas. Taip? 

— Taip,— nebandydamas išsisukti, patvirtino Donatas. 

Storasis policininkas atsiduso. 

— Štai jei turėtumėm kūną, galėtumėm net jam įrodyti, 
kad fantazuoja, o dabar... Aš atjaučiu, žinoma. Jam tai 
baisi tragedija. Bet tai gi nepakeičia fakto, kad nėra anei 
kruopelytės įrodymų vadinti šią nelaimę kaip kitaip ne- 

gu — nu, nelaime, ir viskas. Jam būtinai vaidenasi žmog- 
žudystė. Turėjom ir tam tikrų sunkumų dėlei to. Bet mes 
gi negalim bylos perduoti kriminaliniam skyriui, jei ne- 
turim jokių įrodymų! Suprantat gi?.. 

Donatas suprato. Pirmiausia suprato įrodymų stoką. 
Jautė ir natūralų, ir Kauno milicijos skyriui nesvetimą, ne- 
norą perleisti pradėtą bylą kitiems. 

— Jeigu jūs jo draugas, išaiškinkit jam tai,— toliau 
dėstė policininkas.— Jaunuolis užsispyręs. Aš bandžiau 
jam aiškinti, bet... Žinoma, tokia tragedija...— Jis palin- 
gavo galvą, pabrėždamas šio atvejo sunkumą.— Žinote, 
mes turim „Trondheim“ bocmano liudijimą. Jūs perskai- 
tykit ir pats įsitikinsit. Galėsit gal jam geriau paaiškinti, 
kad tai tik nelaimė. 

— Aš mielai. Ar tai leidžiama? 

— O taip! Mes pravedam visiškai viešą tyrimą. Visi liu- 
dijimai visuomenei prieinami. Tik, deja, ne visi tuo nori 
tikėti. — Jis vėl pažvelgė į Algį.— Bent paaiškinti jam, kad 
tikrai nieko neslepiam. Ir kokią mes galėtumėm turėti 
priežastį slėpti? 


*** 


Policininkas atsisveikindamas paspaudė Donatui ranką 
ir draugiškai patapšnojo Algiui per petį. Algis tą gestą 
priėmė kaip besidedančio daugiau žinančiu vyresniojo pa- 
taikavimą jaunesniam. Jis suniurzgė kažką panašaus į 
bye?7 ir pabrėždamas, kad savo nuomonės nė trupučio ne- 
pakeitė, tylėdamas, panarinęs galvą, nuėjo iki pat doko 
galo. 

— Mes pirksim krabų,— tarė jis, atsisukdamas į Do- 
natą. 

— Pirk,— sutiko Donatas. 

Iš paslaugiai šypsančios moters jis nupirko pusę tuzi- 
no plaštakos dydžio su kmynais ir pipirais virtų krabų, 
kurie buvo vikriai suvynioti į kelis laikraštinio popieriaus 
klodus. Vėl tylėdami jie perėjo per daugiausia turistų ap- 
gultą uosto turgavietę ir pasiekė luitais išklotą krantinę. 
Uolų paskirtis buvo apsaugoti krantą nuo paplovimo, ir 
tam kilniam tikslui jų čia buvo privežta negailint. 


97 Iki (sudie). 

Diena pasitaikė pavasariška. Saulė atkakliai šildė, ir 
peveik atrodė, kad galima būtų ir maudytis. Donatas nusi- 
vilko švarką ir, uolų atbrailom nulipęs iki vandens, pa- 
tikrino temperatūrą. Ne, maudytis dar visgi buvo per 
daug anksti. Vanduo dar priminė neseniai praėjusią Žžie- 
mą ir stingdė pirštus. 

Algis sudėliojo krabus ant plokštesnės uolos. 

— Tu turi pabandyti, — tarė jis, pats išsirinkdamas vie- 
ną.— Mes su tėvu juos gaudydavom. 

Jis tai pasakė pagarbiai. Viskas, kas lietė jo tėvą, dabar 
jo lūpose buvo virtę pagarbos vertu reiškiniu. Donatas 
prisėdo ant akmens ir, sekdamas Algio pavyzdžiu, perskė- 
lė krabą taip, kad tuščią jo viršutinį kiautą buvo galima 
numesti, o jo visos kojos ir visa mėsa liko apatiniajame. 
Mėsa priminė vėžio, tačiau buvo visiškai balta ir stang- 
resnė. Kaip ir su vėžiais, valgymas buvo neskubus. Reikė- 
jo perskelti kiekvieną koją ir knibinėtis tarp kiautą su- 
skirsčiusių kaulinių perskyrimų. Laiko mintims tad buvo 
apsčiai ir įlankos fone minčių turinio nebuvo įmanoma nu- 
kreipti kur kitur. 

Sį kartą Donatas to ir nebandė daryti. 

Maždaug ten, kur dabar tarsi pailgas žaisliukas Bal- 
timorės uosto link slinko Saudo Arabijos dykumų naftos 
pritvinkęs tanklaivis, prieš dvylika dienų iš tamsos išni- 
ro motorinė valtis romantiškų „Jūratės“ vardu. Išniro ir 
tiesia linija plaukė į ne taip romantiškai pavadintą, bet 
užtat daug tūkstančių kartų sunkesnį prekinį laivą „Tron- 
dheim“. 

Sitiek buvo nepaneigiama. 

Kai šitų itin nelygios masės objektų koordinatės susi- 
kirto kažkuriame, dabar bangų skalaujamame įlankos taš- 
ke, „Jūratė“ visiškai pakeitė savo formą. Smūgio jėga liko 
įamžinta sulankstytame metale. Tačiau ne tas iškankin- 
tas metalas buvo parinkęs susidūriman vedančią kryptį. 
Ant motorinės valties užpakalinio suolo sėdėjo Žmogus. 
Šitoje aplinkybėje ir glūdėjo mįslės esmė. 

Ne kas atsitiko, bet kodėl. 

Pats faktas pakankamai detaliai buvo aprašytas Knuto 
Samlingo liudijimo protokole, kurį Donatas perskaitė uos- 
lo policijos būstinėje. Aprašytas paprastai, daug kalbėti 
Kepratusio jūreivio žodžiais. 

Klausimas: Jūs buvote išėjęs į denį, kai įvyko nelaimė? 

Knutas Samlingas: Taip. Užsinorėjau rūkyti. Buvom 
išplaukę iš uosto. 

KI.: Ar iš tolo pamatėt motorinę? 

K. S.: Ne. Aš mat visai nesižvalgiau. Plaukiu pro čia kas 
mėnesį. Ir jau buvo gerokai sutemę. Kai pastebėjau, ji 
buvo kokių trisdešimties metrų nuotolyje. Vadinas, ma- 
tuojant vandens paviršium. Žinoma, aš buvau kur kas 
aukščiau jos. 

KI.: Ką darė ta motorinė, kai jūs ją pamatėt? 

K. S.: Ji plaukė tiesiai į mus. Tiėsiai! 

Kl.: Ji jokiu manevru nebandė išvengti susidūrimo? 

K. S.: Ne. Aš ją stebėjau kokias dvi sekundes. Tada ją 
man užstojo denis. Per tą laiką ji plaukė visiškai tiesiai 
į mus. Norėjau šaukti tam žmogui, bet viskas vyko per 
greitai. 

Kl.: Tai jūs motorinėj matėt žmogų? 

K. S.: Taip. Jis sėdėjo gale, kaip ir reikia vairuojant 
motorinę. 

KI.: Kodėl jūs sakote „jis“? Atpažinot, kad tai vyras? 

K. S.: Taip. Nors... Bent man tada atrodė, kad tai vy- 
ras. Galėjo būti kelnėm apsimovusi moteris, bet nemanau. 
Buvo nemažas. 

Kl.: Ką tas asmuo darė? 

K. S.: Nieko. Jis tik sėdėjo. Man atrodo, kad jis per tą 
laiką, kuomet aš jį stebėjau, iš viso nejudėjo. 

Kl.: Kokia buvo jo laikysena? Pavyzdžiui, ar jis buvo 
pakėlęs galvą? 

K. S.: Gal daugiau įtraukęs ją tarp pečių. 

KI.: Kaip manote — jis sėdėjo ar buvo sukritęs ten prie 
motoro? 

K. S.: Manau, kad sėdėjo. 

Kl.: Jūs nesate tikras? 

K. S.: Laivo šviesos mirgėjo ant bangų. Mačiau jį 
trumpą laiką, tada man užstojo laivo bortas. Bet, man 
atrodo, kad susigūžęs sėdėjo. 

Kl.: Ką jūs apie jį pagalvojote? 

K. S.: Tada nieko. Buvau per daug nustebęs. Tik norė- 
jau jam šaukti. 

Kl.: O dabar ką galvojate? 

K. S.: Kad jis buvo beprotis. Neturėčiau gal to sakyti... 
Dabar jo nebėra. Nepažinojau jo, bet savo motorinę jis vai- 
ravo jau labai kvailai. Nesuprantu, kaip jis tai galėjo da- 
ryti. 

Tai ir buvo klausimo esmė. 

Kaip galėjo Vilnius Sadauskas, visiškai nekreipdamas 
dėmesio į pažymėtą laivininkystei kanalą, nežiūrėdamas 
laivo šviesų ir nemažo jo dizelinių motorų keliamo triukš- 
mo, tiesia linija plaukti į pražūtį? Vilnius Sadauskas, ku- 
ris gerai pažinojo įlanką, kuris gerai mokėjo elgtis su lai- 
vu, kuris... 

Ne! Šitaip liko tik klausimai. Reikėjo pradėti iš kito 
galo. 

Susidūrimas įvyko. Tiek yra neginčytina. Sakykim, ne- 
žinotumėm visai nieko apie tą asmenį. Rastumėm tik su- 
kiužintą laivą ir turėtumėm „Trondheim“ bocmano Knu- 
to Samlingo liudijimą, jog, prieš įvykstant avarijai, uŽ- 
pakalyje, prie užbortinio motoro, tikrai sėdėjo žmogus. Ką 
galėtumėm pagalvoti apie tą asmenį? Kokios galimybės 
apskritai egzistuoja? 

Pavyzdžiui: 

Jis galėjo būti visiškai nemokša. Taip blogai valdantis 
laivą, jog nesugebėjo išvengti pavojaus, nors jį aiškiai 
matė. 

Jis galėjo būti katastrofiškai nepastabus. Pusiau aklas, 
apkurtęs ir nesidomintis aplinka. 

Jis galėjo būti vienas iš tų, kurie ieško ekstazės pavo- 
juje. Stengėsi priplaukti kiek galėdamas arčiau ir grei- 
čiau pro pat pavojaus nasrus, bet apsiskaičiavo. 

Jis galėjo būti tiek pavargęs arba nusilpęs, kad užmigo. 

Jis galėjo būti visai girtas. 

Jis galėjo būti apalpęs. 

Jis galėjo būti negyvas. Čia buvo galimi du variantai: 
jis buvo nužudytas arba miręs natūralia mirtimi. Kad ir 
širdies smūgiu. 

Jis galėjo būti savižudis. 

Donatas stabtelėjo ir dar kartą mintimis permetė gali- 
mybes. Sąrašas atrodė pilnas. Nebent šauktumeisi į pa- 
galbą antgamtines jėgas. 

Pasirodė, jog vienas — nulis, juoda — balta nenumaldo- 
moji logika vis dėlto komplikavosi. Nors?.. 

Pirmąsias tris priežastis reikėjo nedvejojant nubraukti. 
Tas, kurios liko, buvo galima suskirstyti į tris poskyrius: 

Pirma. Jis buvo nepajėgus valdyti laivą be pašalinės kal- 
tės. Buvo užmigęs, girtas, apalpęs ar miręs natūralia mir- 
timi. 

Antra. Jis buvo nužudytas. 

Trečia. Jis buvo savižudis. 

Nors Knuto Samlingo liudijimas jų visai neišbraukė, 
tačiau visgi labai susilpnino visas pirmojo poskyrio ga- 
limybes. Širdies smūgiu miręs, apalpęs, girtas ir net užmi- 
gęs Žmogus per bangas plaukiančiame laive neišlaikys 
sėdinčio pozicijos. 

Tada liko vėl tos dvi galimybės. 

Kad ir bijojo Algis, trečioji buvo labiausiai įtikinama. 
Antroji ne tik neturėjo jokio atspirties taško, ji buvo ir 
makabriška. Ji reikalavo, kad, savo darbą atlikęs, žudi- 
kas paremtų ar pririštų lavoną laivo gale! 

Ta prakeikta į poliruotą medį įkalta vinis!.. 

Donatas papurtė galvą. 

Kaip ta realybė — sulankstytas laivas ir iki horizonto 
plytinti įlanka gebėjo sukaustyti jo galvojimą. 

— Aš apgalvojau, kiek išmanau, Algi,— tarė jis.— Klau- 
syk, kokia buvo tavo tėvo sveikata? 

— Jis tau sakė mane atkalbėti, ar ne? Aiškint, kad aš 
fantazuoju, ne? — atšauta buvo staigiai, tarsi Algis per 
visą ilgą tylėjimą, kai ir didžiumą krabų suvalgė, kaip 
tik tam ir ruošėsi.— Aš žinau, jis nori sakyti, kad mano 
tėvas buvo nesveikas, kad apalpo arba buvo aklas... No 
way! No way. Get that into your head. They killed himPš8 

— Palauk, Algi. Aš tik norėjau paklausti. 

— Je, sure99. Aš girdėjau, kaip jis kalbėjo tau. Kad aš 
tik kvailas jaunuolis, kuris fantazuoja! Kad aš durnas, 
kad mano tėvas durnas. Kad jis važiavo į laivą straihgt 
onŠ. Ir tu tai tiki? Sure/ Crazy!“! Tai tik kitas būdas sa- 
kyti, kad jis pats norėjo...— Jo burna liko atvira ir jis gar- 

58 Jokiu būdu! Jokiu būdu. Įsidėk tai į galvą. Jį nužudė jie! 

59 Zinoma. 

60 Tiesiu taikymu. 

61 Zinoma! Beprotis! 

siai įtraukė orą. Patį paskutinį Žodį ištarti jam vis tiek 
buvo neįmanoma.— Užtai, kad tu atvažiavai, jis atėjo 
pas mane... Ir tavo kaltė, bet... Jį nužudė, supranti! Jei čia 
atvažiavai tik klausytis to kvailo policininko, kuris nie- 
ko nenori žinoti... 

— Palauk valandėlę, Algi. Tai tu mane čia atvežei. Aš 
berods neprašiau. 

— Bet tu... Tu turi padėt, o ne...— Iš naujo kruvinai 
pradrėksti spuogai ant kaklo pabrėžė jo lengvai pažeidžia- 
mą ir dėl to taip atkaklią jaunystę. 

— Nebūk mažas! — Pyktį buvo sunku suvaldyti — Aš 
nepratęs su vaikais erzintis! 

Algis prikando lūpą. Jo žandas virpėjo iš įtampos. 

— Tai mano tėvas, o jūs visi norit pasakyt, kad... 

— Užteks tų fantazijų apie „visus“! Jei aš ko noriu, 
tai tik kai ką suprasti. Jei kartoji kaip vaikas, kad jį nu- 
žudė, tai turi bent sutikti, kad turi būti kokia nors prie- 
žastis, kokie nors asmenys. Jei to nesugebi suprasti, tai 
vežk mane namo. 

— Yra! — dusliai atsakė Algis. 

— Kas yra? Priežastys? Asmenys? 

— Yra abu. 

— Tikri asmenys? 

Algis palingavo galvą. 

Donatui šmėstelėjo mintis, jog dabar būtų geriausia 
viską čia palikti ir žingsniuoti atgal. Kaip nors jis pa- 
siektų tą Koledž parką. Vienas krabas dar buvo likęs. 

— Tvarkoj,— tarė jis ir bandė patogiau atsisėsti. Ak- 
muo vis tiek buvo kietas.— Dabar tau eilė kalbėti. Pasa- 
kok! Man reikia pabaigti šitą sumautą krabą. 


**X* 


Algio išvardyti asmenys Donatą apramino. Jei iš tikrų- 
jų tebuvo tik šiedu, kuriuos ir intensyviai ieškanti sūnaus 
vaizduotė gebėjo įrikiuoti priešų gretosna, tai buvo ga- 
lima tarti, jog priešų Vilnius Sadauskas turėjo nedaug. 

Pirmojo iš išvardytųjų Algis net pavardės nežinojo. 
Jaunesnioji Amerikos karta pavardžių beveik nepripaži- 
no, ir Dovydas arba „Deivid“, kaip vardą ištarė Algis, jai 
priklausė. Jis buvo Eglės bendraklasis, tad galėjo turėti 

apie dvidešimt metų, ir būtent su juo Eglė ėjo „s/eady“92, 
Į lietuvių kalbą išverčiant, tai maždaug reiškė, kad jis 
buvo jos pastovus kavalierius, nors sparčiai besikeičian- 
čių socialinių santykių sampratoje tai greičiausia reiškė 
ir kai ką daugiau. Kiekvienu atveju, bent kiek tai lietė 
jo dukrą, Vilnius, matyt, tų modernėjimo tempų nepri- 
pažino, ir kai vieną vakarą grįžęs rado Dovydą dukros 
miegamajame, jį su nemažu triukšmu išmetė. Tai buvo 
praėjusią vasarą, ir po to santykiai tarp Dovydo ir Vil- 
niaus ne tik nepasikeitė, bet susikristalizavo į pastovų an- 
tagonizmą. Eglei išsikrausčius atgal į universitetą, jie 
daugmaž gyveno kartu, to visiškai neslėpdami. Tėvas siu- 
to, per trumpus, itin nemalonius susitikimus su Egle šau- 
kė apie moralę, pareigą bei garbę, tačiau Eglė... 

Algis truktelėjo pečiais nei smerkdamas, nei pritarda- 
mas, ir tas gestas taikliai rodė, jog Dovydas menkai tiko 
į įtariamuosius. Dvidešimtam šimtmečiui besibaigiant, tė- 
vų galia šiuose reikaluose buvo tapusi tiek ribota, kad ji 
nebepajėgė tapti tragedijos ašim. Jaunystė, lytinio potrau- 
kio jėga ir net visuomenės pritarimas šiuo atveju buvo 
Dovydo pusėj. Vilniui teliko tuščias pyktis arba, pyktį nu- 
malšinus, susitaikymas su padėtim. Jei būtų žuvęs ne jis, 
bet Dovydas, tada šiuose santykiuose gal būtų galima ieš- 
koti motyvų. 

O antrojo kandidato Algis žinojo pavardę, bet nežinojo 
vardo. Pavardė O'Donelis, ir jo atvejis buvo sunkiau pa- 
sveriamas. Gal kaip tik dėl to išskaičiuoti pavyzdžiai ir tu- 
rėjo grėsmingumo atspalvį. Vilnius Sadauskas jo ne- 
kentė. Tiek tai buvo tikra. Jis buvo bendradarbis Delstaro 
firmoje, taip pat inžinierius ir galbūt konkurentas. Algis jį 
buvo sutikęs tik kelis kartus. Atsiminė jį kaip stamboką 
žmogų, kvepiantį odekolonu. Sutiko jį pirmą kartą per 
Delstaro kompanijos darbuotojams suruoštą pikniką. Ant- 
rą kartą jie susitiko įlankoje, ir, nors tai įvyko prieš kele- 
rius metus, Algis įvykį prisiminė smulkmeniškai. 

Buvo palyginti rami diena, ir prie jų priplaukė kokius 
du kartus už „Jūrate“ didesnė jachta. Ji turėjo nemažą 
kabiną ir viduje įtaisytą motorą. Net jachtos vardą Algis 


62 Tvirtai. 


84 


atsiminė, nes jis buvo toks savotiškas, o kadangi tą kar- 
1ą O'Donelis pasirodė esąs pusgirtis ir daug keikėsi, Algis 
net pagalvojo, kad tai kažkoks keiksmas. Taip, žinoma, 
nebuvo. Vardas buvo lotyniškas ir išvertus reiškė „Be rū- 
pesčių“, tačiau lotyniškai tai skambėjo labiau intriguoja- 
mai. Būtent: ,,Sine Cura“ O'Donelis priplaukė visai šalia 
„Jūratės“ ir iš viršaus šaukė tėvui, kad tas užliptų pas jį. 
Tėvas griežtai atsisakė. Tada O'Donelis perdavė vairą 
kažkokiai blondinei ir, padoriai nusikeikęs, įsirioglino pas 
juos. Ką jie kalbėjo, Algis gerai negirdėjo, nes jie ir sten- 
cėsi, kad jų neišgirstų, ir, be to, tuo metu Algis labiau 
domėjosi jachta „Sine Cura“ negu pačiu O'Doneliu. Ta- 
čiau balsai skambėjo piktai, ir galop tėvas jam paliepė 
nešdintis. O'Donelis, nesigailėdamas daugybės „goddam- 
mit“93 ir padoresnių keiksmų, užsirepečkojo ant savo jach- 
tos ir taip staiga užburzgino jos galingą motorą, kad su- 
keltoji banga jų vos neužliejo. Ir nukriokė per visą įlanką. 

— Girtas durnius. Tu nekreipk dėmesio,— tarė Algiui 
tėvas, tačiau jo ūpas buvo dingęs, ir jie netrukus grįžo 
namo. 

Be abejo, tai buvo nelabai rimti pagrindai įtarimams, 
tačiau prisidėjo dar vienas įvykis. Atsitiko tai praėjusią 
vasarą. 

— Aš dirbau Baltimorės miestui. Baigiau haiskūlę, nu, 
ir dirbau, kad turėčiau pinigų mašinai nusipirkti. Mes da- 
žėm namus, kur miestas negrams taiso. Oh boy, let me 
tell you! That's hot work“*. Ir vieną dieną buvo streikas. 
Aš nežinau kodėl. Atėjo unijos bosas, sako: ,„Nedirbam 
šiandien. Streikas“ Okay. Aš nuėjau pas tėvą į ofisą. Ten 
jo nebuvo. Buvo tokia sekretorka Ingrida. Ji man pasakė, 
kad tėvo nėra. Sakė: „O, tai tu misterio Sadausko sū- 
nus?“—,,Je“,— sakau. Tai ji sako: „Tu palauk“ Okay, aš 
laukiau. Atėjo Iunchtime“, ir tėvo nėra. Tai ta sekretor- 
ka man sako: „Einam į kafeteriją pavalgyti“ Mes ten kal- 
bėjom, ir paskui ji sako, kad to O'Donelio reikia saugotis. 
Kad jis nori... Nu, kaip sakyti? Nori sunaikinti mano tėvą. 

— Ji tau taip pasakė?! Sunaikint? 

— Je. Sakė „destroy“ Tai sunaikint, ar ne? 

63 Po perkūnais. 


** Ir žinai, vyruti, ką pasakysiu! Dirbti reikia išsijuosus. 
6 Pietų metas. 

— Taip išeitų, bet... Kaip ji tau tai sakė? 

— Nu, ot taip. „Watch out“,—sakė. „Jis yra a bad man. 
He wants to destroy your father“ 99, 

— Kas ji per moteris? 

Algis truktelėjo pečiais. 

— Tokia sekretorka. Vokietka, aš manau. 

„Nejaugi tai viskas?“ — norėjo klausti Donatas, bet to 
neištarė. Tarnybinių erzelių niekur netrūksta, ir šiuo at- 
veju taip ir derėjo viską suprasti. Tačiau vėl pradėti gin- 
čą su Algiu nebuvo noro. Pakako jau jausmų bei ašarų. 
Pagaliau ne logika Algiui reikalą lėmė. Jis iščiulpė pas- 
kutinę krabo koją ir, surinkęs likučius, suvyniojo popie- 
rius į gniužulą. Vėl nusileido uolų atbrailom ir stingdo- 
mai šaltam vandeny nusiplovė rankas. Buvo šiek tiek po 
dvyliktos. 

— Tai važiuojam dabar į Li Harborą,— tarė Algis.— 
Čia netoli. 

— Ko ten? 

— Ten tėvas laikė laivą. Ir mes paklausim Skipą apie 
tą vinį. Aš apie tai nepagalvojau. 

Vinies Algis vis dėlto nepamiršo, ir ją pamiršti ar iš- 
aiškinti tikrai nebuvo lengva. To nebuvo galima paneigti. 

— Kokį Skipą? 

— Nu, jis vadinasi Skipu. Jis ten viską prižiūri. Laivus 
plauna. Jis plaudavo mūsų laivą ir gal matė... 

Donatui nuo vandens šalo rankos, ir šis jas smarkiai pa- 
trynė. 

— Ką gi, pavažiuojam... 

Jie išsisuko iš Vašingtonan vedančio kelio į keliuką, 
kuris vingiavo tarp nendrėm apaugusių balynų. Pavažia- 
vus dar apie pusę mylios, pro tankiai suaugusių krūmų 
brūzgyną vėl sumirgėjo įlankos vanduo. Tačiau šiuo at- 
veju akį traukė ne įlanka, o margas laivų susigrūdimas, 
apspitęs du į vandenį išsišovusius tiltus. Daugiausia tai 
buvo įvairių modelių bei įvairiausių spalvų motorinės, ne- 
trūko tačiau ir burinių. Jų stiebai lėtai siūbavo, ir kai jie, 
pastatę mašiną tam tikslui skirtoje aikštelėje, išlipo, girdė- 
josi pastovus tintiliavimas. Tai vieliniai burėm užtraukti 
skirti laidai daužėsi į aliumininius stiebus. 


66 Blogas žmogus. Jis nori sunaikinti tavo tėvą. 

— Tu matytum! — tarė Algis.— Savaitgaly čia tiek pri- 
važiuoja, kad mašinos nėra kur pastatyti. 

Buvo pirmadienis, ir kokiam šimtui mašinų skirtoje 
aikštėje testovėjo apie tuziną. Panašiai apytuštis buvo ir 
pirmasis pastato aukštas, kuris, matyt, tarnavo kaip susi- 
būrimo vieta savaitgaliniams kapitonams. Vieną patalpos 
galą užėmė laivininkystės ir žvejybos reikmenų krautuvė. 
Už žemo prekybinio stalo rikiavosi eilės blizgių, spiningų 
kotai, dažų skardinės ir ritės įvairaus storumo virvių. Prie 
stalo rymantis išblukusiais plaukais jaunuolis pakėlė akis. 

— Kur Skipas? — paklausė tarpduryje stabtelėjęs Algis. 

Jaunuolis per petį mostelėjo tiltų pusėn ir vėl palinko 
prie žurnalo. 

Jie nuėjo iki tiltų. Tintiliuodami suposi burinių laivų 
stiebai, kelios antys sukinėjosi ant vandens, prie tilto 
stulpo baltavo negyvas krabas. Vyravo ramybė, ir buvo 
galima atjausti žmones, kurie iš miestų susigrūdimo bent 
savaitgaliais čia ieškodavo atvangos. Prieš tiltą stovėjo 
dvi benzino kolonėlės ir tvarkingai išrikiuota eilė užbor- 
tiniams motorams skirtų benzino bakų. Čia turbūt ir bu- 
nesimatė. 

— Paeinam,— pasiūlė Algis.— Jis, matyt, valo kokį lai- 
vą. 

Jie užlipo ant kairiojo tilto. Čia stovėjo daugiausia mo- 
torinės. Su kabinomis ir be, blizgančios chromu ir išdi- 
džių, lakių aliuminio ar stikloplasto karkasų linijų, bylo- 
jančių apie greitį ir tykštančius bangų purslus. Su susido- 
mėjimu ir tik truputėliu pavydo Donatas akim permetė 
kiekvieną. Į tilto galą laivai didėjo, ir kai kuriuos jau 
teisėtai buvo galima vadinti jachtomis. Prie vieno jis su- 
stojo ir apsisuko pažiūrėti, ar ir Algis jį pastebėjo. Laivas 
buvo puošnus. Ne puošniausias prieplaukoje, nors netoli 
to. Tačiau ne tai buvo svarbu. Daugumas laivų buvo pa- 
vadinti mylimųjų ar žmonų vardais. Ne šitas. Šis vadino- 
Si „Sine Cura“ 

— Je, sure! — tarė taip pat sustojęs Algis.— That's (he 
goddamn boat!97 


67 Čia tas prakeiktas laivas! 

x XX 


— Vinj? No, Sir/ė8 Misteris Sadauskas niekad nebūtų 
kalęs vinies į savo ,„Džiūreiti“,— Skipas Džefersonas tvir- 
tai papurtė galvą. Jis buvo kaulėtas, šviesios odos negras 
tankiai susigarbiniavusiais, apšarmojusiais plaukais ir 
stambiomis, žilstelėjusiomis žandenomis. Atrodė jis sa- 
votiškai panašus į žilstelėjusį Puškiną, tik, žinoma, apran- 
ga nei iš tolo neprilygo Puškino elegancijai. Nešiojo 
džinsus su užsiūtais, ne priklijuotais lopais ir alyvuotą, 
neaiškios padermės švarką.— Jis ją prižiūrėjo. Ne taip, 
kaip ikai kurie čia... 

Suraukęs nosį, jis mostelėjo laivų link. Matyt, ten tu- 
rėjo būti keli, kurių savininkai nesilaikė jo nustatytų nor- 
mų. Donatas netruko įsitikinti, kad Skipas žmones verti- 
no pagal tai, kaip jie prižiūrėjo savo laivus. 

— Bet ką jūs sakėt? „Džiūreiti?“ 

— Na, taip. ,„Džiūreiti“ Misterio Sadausko laivas. Kar- 
tais jis valydavo pats, bet pastaruoju metu tai aš. Ne- 
blogas laivas. Gal kiek platokas, bet užtai stabilesnis, ir 
misteris Sadauskas nemėgdavo per greit plaukt. Ir laivą 
piau palei visą bortą, ir jokios vinies nebuvo! 

— Matai! — pusbalsiu tarė Algis. Jie susižvalgė, ir šį 
kartą Donatas nuleido akis. Jei jis nebūtų buvęs milici- 
ninkas, gal būių bandęs Algiui aiškinti, jog šis Iaktas 
banalus ir menkas ir į jį nereikia kreipti dėmesio. Tačiau 
jis pats sau taip aiškinti negalėjo. Tai dar reikėjo pergal- 
voti, ir kol kas nevertėjo Algiui pabrėžti, jog tai jį trikdė. 

— Ar jūs atsimenat misterį Sadauską tą dieną? — pa- 
klausė jis negrą. 

— Yes, Sir!99*— Nebuvo jokio reikalo aiškinti, apie ku- 
rią dieną čia buvo kalbama. Balandžio dvyliktoji Li Har- 
boro prieplaukoje jau buvo tapusi atmintiniausia metų 
diena.— Ir policija manęs to klausė, ir reporteris! — Skipo 
veidas nė nebandė slėpti išdidumo.— Jis tą dieną pirko 
dešimt galionų reguliaraus. Bet kas gi būtų pagalvojęs, 
kad taip atsitiks... 


6ė Ne, sere! 
6 Taip, sere! 

— Jūs tai nieko nepagalvojot? 

— Well...— nutęsė Skipas. Gal jam būtų ir malonu bu- 
vę pasigirti, jog jis iš anksto numatė tragediją, tačiau 
atsispyrė pagundai.-- No! Tiesa, misteris Sadauskas atro- 
dė rimtas, bet kad visada jis būdavo rimtas. Be to, bu- 
vau per daug užsiėmęs, kad kreipčiau ypatingą dėmesį. 
Žinot, sekmadienis, ir buvo graži diena. Tai ne kaip šian- 
dien. Žmonės ant galvų lipo. Žinau, kad pirko dešimt ga- 
lionų, nes viską užsirašiau, ir po to klausinėjo policija. 

Skipas nutilo, akivaizdžiai patenkintas savo tikslumu, 
ir laukė tolimesnių klausimų. 

— O misteris O'Donelis išplaukė tą sekmadienį? — pa- 
klausė Algis. Radus „Sine Cura“ toje pačioje prieplauko- 
je, klausimas buvo neišvengiamas, tačiau Donatas vis tiek 
atsiduso. 

— No, Sir! — Skipas itin kategoriškai papurtė galvą.— 
Ne. Ir galiu tai įrodyti. 

Kadangi pasiūlymas buvo duotas, Algis jį priėmė. 

— Aš viską užsirašiau! — paaiškino Skipas, pabrėžda- 
mas to veiksmo svarbą.— Ne todėl, kad neatsiminčiau. Ma- 
no galva atsimena viską. Bet nenoriu bėdos. Pernai vieno 
savininko brolis išplaukė su laivu ir jį apdaužė. Ot ten, 
tą baltą su kabina. Ir nieko nesakė. Paskui tas ateina ir 
šoka ant manęs: „Skipai, tu mano laivą apdaužei!“, No, 
Sir! Man daugiau tokios bėdos nereikia. Aš dabar viską 
užrašau. Jūs norit pamatyti? 

Algis linktelėjo, ir Skipas pakilo nuo benzino bako, ant 
kurio sėdėjo. Jis pasitaisė diržą ir nuėjo į už benzino kolonė- 
lių stovintį dvilangį pastatą, kuris jam tarnavo kaip būs- 
tinė. Grįžo nešinas kiek alyva suteptu stangrių viršelių 
sąsiuviniu. 

— Žiūrėk! — Jis atkišo sąsiuvinį Algiui ir pats vėl oriai 
atsisėdo. Algis kurį laiką įdėmiai vartė puslapius ir tylė- 
damas skaitė. Matyt, Skipo žodžiai pasitvirtino, nes Algio 
veidas liko niūrus. Pabaigęs jis atkišo sąsiuvinį Donatui, 
jau atvertęs jį prie balandžio dvyliktosios. Balandžio dvy- 
liktoji užėmė tris puslapius. Du lapus, kadangi Skipas 
kiekvieną dieną pradėdavo naujame puslapyje. Stebėtinai 
tvarkinga ranka buvo užrašyta, kas išplaukė ir kiek benzi- 
no ar alyvos buvo pirkta, kieno laivas buvo valytas, ir 
kryžiukas ženklino, ar už tą patarnavimą jau sumokėta. 

Nei O'Donelio pavardės, nei egzotiškojo „„Sine Cura“ var- 
do tarp išplaukusiųjų nebuvo. Užtat trečio puslapio viršuj 
tokia pat lygia, jokios tragedijos nenumatančia ranka bu- 
vo užrašyta: V. Sadauskas. Alone in „Jūratė“ 10 gal. re- 
gular.70 

Donatas pravertė tolimesnius sąsiuvinio puslapius. Jis 
visai pasitikėjo Algio uolumu, tikrinant balandžio dvylik- 
tąją. 

— Jūs čia dirbat visą dieną? — nuodugnumo dėlei pa- 
klausė jis. 

— Yes, Sir/ Be manęs negali apsieiti. — Tai buvo tar- 
ta su neslepiamu pasitenkinimu.— Savaitgaliais man pa- 
deda vienas vaikinas. Ir klube vienas būna. Bet šiaip tai 
aš. 

Klubu, matyt, buvo vadinamas tas kuklios išvaizdos 
dviaukštis namas, kuriame buvo krautuvėlė bei gėrimų 
automatai. 

— Ar yra galimybių, kad kas išplauktų jums nepas- 
tebėjus? 

— Ar jūs juokaujat?! — Skipas atsisėdo tiesiau. Jis at- 
rodė net kiek įsižeidęs.— Va žiūrėkit! Viskas čia matyt!.. 
Ir jei sakau, kad tas O'Donelis nebuvo išplaukęs, tai jis 
nebuvo išplaukęs! — Jis mostelėjo uosto link ir, ton pusėn 
pažvelgus, iš tiesų teiginiu abejoti neteko. Prieplauka bu- 
vo paversta ir mažiems laivams skirtu saugiu uostu, su- 
pylus prieš ir šiaip neplačią sąsmauką iš akmenų luitų 
bangoms kelią pastojantį molą. Išplaukdami laivai pirma 
turėjo sukti į dešinę, praplaukti pro jiems paliktą tarpą, 
tada vėl sukti kairėn, kad patektų įlankon. Visą tą laiką 
jie buvo aiškiai matomi. 

— Mes neabejojam...— paskubėjo jį užtikrinti Dona- 
tas. Jis pavartė sąsiuvinio puslapius ir trumpai paskai- 
tė.— Jūs vedat labai tvarkingai užrašus. 

— Yes, Sir! — to kiek nuramintas, sutiko Skipas.— Aš 
nenorių turėti bėdų. 

— Suprantama. O tas sekmadienis buvo graži diena, 
kiek pamenu. 

— Puiki. Visa diena. Tik į vakaro pusę beveik nebuvo 
vėjo. Ponas Mendelis į savo burinę nenori dėt motoro. 


70 V. Sadauskas. Vienas su „Jūrate“. 10 galonų paprasto. 


90 


Nors tai, suprantu, apsunkina laivą... Bet ot jam net teko 
irkluoti čia per tą įplaukimą... Daug laivų buvo išplaukę. 
Aš laukiau, kol sutemo, ir kai misteris Sadauskas negrįžo, 
tuoj pagalvojau: ,„O-o, čia jau kas ne taip. Jei jis būtų 
nakčiai plaukęs, man būtų sakęs“ Na, ir matot... 

Skipas palingavo galvą. Suraukęs kaktą, jis dar labiau 
panėšėjo | Puškiną. 

— Tai publikos netrūko? 

— Ką jūs! Pavasarį, kai tik graži diena, čia sulekia 
tiek, kad apsisukt negali. Visas valtis buvo išnuomoję. 
Kad ir praėjusį sekmadienį, nors iš tiesų buvo per didelės 
bangos, bet publikos netrūko. Ne tiek, žinoma, bet kiti 
atvažiuoja, jei ir išplaukt negalima. Į savo laivą pažiū- 
rėt. 

— Yra ko žiūrėt...— sutiko Donatas. Jis pervertė dar 
kelis puslapius ir grąžino sąsiuvinį Skipui.— Ačiū labai. 
Gražu čia pas jus. 

— Yes, Sir! — su vietinio patrioto išdidumu sutiko Ski- 
pas. 

— Na, tai... Nebent tu dar ko nori, Algi?.. 

Algis niūriai papurtė galvą. Jie atsistojo ir dar peržvel- 
gė uostą. Prie iškiliojo „„Sine Cura“ priekio sukaliojosi 
antys. 

— Tai tu juo taip ir patikėjai, ar ne?— priekaištavo Al- 
gis, kai jie ėjo prie mašinos. Pats, matyt, sunkiai gebėjo 
to tikėjimo išvengti, tad buvo parankiau kaltę suversti 
kitam. 

Donatas tylėjo, kol jie priėjo mašiną. Jis bandė tai dar 
apsvarstyti, tačiau nerado įtikinamų priežasčių, dėlei ku- 
rių dabar būtų galima meluoti Algiui. 

— Ne...— tarė iis pusbalsiu, kai žalsvojo ,,„Folksvageno“ 
durys jau buvo užtrenktos.— Netikėjau. Palauk! Leisk pa- 
aiškinti. Netikėjau, bet nežinau tiksliai, kuo netikėt. Žinau 
tik, kad iš balandžio dvyliktosios dienos užrašų Skipas iš- 
plėšė vieną puslapį. 

— Tu tą matei?! — susijaudinimas Algio veide maišėsi 
Su abejone.— Kaip tu tai galėjai matyti? 

Klausimas buvo vietoj. Užrašų sąsiuvinio lapai buvo 
nenumeruoti ir surišti spiraline, tankiai susukta vielute. 
Lapo išplėšimas tad nepaliko jokios žymės. 

— Aš tik paskaičiavau -puslapius,— paaiškino Dona- 
tas.— Dvyliktajai buvo trys puslapiai, o vakar dienai, dvi- 
dešimt šeštajai — keturi su trečdaliu. Abu sekmadieniai, 
o jis pats sakė, kad vakar palyginti nedaug teišplaukė. 

— Hey! That's cool! That's real good"'— Algis alsisu- 
ko ir atplėšė mašinos duris.— Tai einam! 

— Kur eisim? 

— Pas jį! Mes jam pasakysim, kad prisipažintų!.. 

— Algi... Prisipažintų ką ir kodėl? Be to, su juo taip 
negalima.— Šituo Donatas buvo visiškai įsitikinęs. Šeše- 
rius metus eidamas milicininko pareigas, visgi šiek tiek 
sužinai apie Žmones, ir šiuo atveju spalva arba visuome- 
ninė santvarka daug skirtumo nesudarė. Skipas priklausė 
lengvai įsižeidžiantiems ir užsispyrusiems. Prieplauka bu- 
vo jo karalystė, ir toje aplinkoje jį priversti arba įbauginti 
buvo neįmanoma.— Tą lapą jis, ko gero, sudegino. Ir ką 
mes jam padarysim? 

— Nu, mes galim... 

— Nieko negalim, Algi. Tik jį įpykinti. Ir tada būtų vi- 
sai beviltiška. 

— Tai tada O'Donelį! Važiuojam pas įį! 

— Neturim jokio įrodymo ir tam O'Doneliui. Gal Skipas 
išplėšė tą lapą dėl visai kitų priežasčių. 

Šitos galimybės nebuvo galima paneigti, tačiau pats 
Donatas ja mažai tikėjo. Lėmė ne tik tas gana įtikinamas 
puslapių skaičiaus nesutapimas. Patį pirmą įtarimą Do- 
natui sukėlė pabrėžtas Skipo noras parodyti užrašus, vos 
paminėjus O'Donelio pavardę. 

— No, no! — Ne logika, bet vidinis būtinumas neleido 
Algiui abejoti. — Tai dėl O'Donelio. Jis išplaukė tą sekma- 
dienį. Važiuojam ten! 

„Folksvagenas“ užsikosėjo, ir prakiuręs duslintuvas bu- 
vo beįgaunąs savo įprastąjį blerbimą, bet Donatas ištiesė 
ranką ir pasuko mašinos raktą. Vėl stojosi tyla. 

— Po šimts pypkių, palaukim truputį! Pagalvokim. Ką 
ten darysi? 

— Nu, sakysiu jam, kad... Ir kad, goddamn, jis prisipa- 
žintų...— Algis mostelėjo ranka. Jam tuo pačiu metu vis- 


"1 Oho! Nuostabu! Tiesiog puiku! 

kas buvo aišku ir nieko nebuvo aišku. Reikėjo tikėti, reikė- 
jo judėti, daryti kažką, bet ką, kad atstumtų tą graužian- 
žią baimę kuo toliau. Net ir nenorom Donatui buvo jo 
gaila. 

— Luktelėkim. Gal geriau aš jam bandysiu paskambinti, 


ką? 

— Mes nuvažiuokim abu ir... 

— Ne. Nežinia, su kuo čia reikalą turim, ir jei tai tikrai 
kas rimto... 

— Come on"? Tu matei — meluoja! Ir ką Skipas sakė! 
Dvylikta buvo rami diena. Be bangų. Tai O'Donelis galėjo 
priplaukt prie tėvo! Kaip tą kartą. Come on! 

— Palauk! Turėk truputį proto, gerai? Jei čia tikrai taip 
rimta, kaip sakai, tai yra policijos reikalas, o ne mūsų. 

— Bullshit"3 Tu matei tą durną policininką! Jis nenori 
tikėti. 

— Gal užtat, kad kol kas jokio pagrindo tam nebuvo. 

— The helf"*, nebuvo! 

— Nebuvo. Ir dabar nežinai, ar kas yra. Bet jei tu nori, 
kad aš tau iš viso padėčiau, tai leisk man daryt, kaip aš 
nusprendžiau. Pirma aš paskambinsiu. Ir tai rytoj. Man 
reikia pagalvoti. 

— O tada? 

— Tada pažiūrėsim. 

Algis atrėmė kaktą į vairą ir kurį laiką garsiai kvėpavo. 

— Be to, tau egzaminai dabar, ar ne? 

— Oh, screw that" 

— Tavo tėvas gerai mokėsi, ir jis būtų norėjęs. 

Algis staiga pakėlė galvą. 

— Iš kur tu žinai? 

— Na, iš jo dėdės. Senadoriuj. 

— Tu ten buvai? 

— Buvau. Aš ten sužinojau, kad gyvenat Baltimorėj. 

— How about that!'8 

o Važiuojam! 

" Sūdas! 

“4 Velniop! 

" Ak, baik! 

"6 Čia tai bent! 

Algis atsisuko į Donatą, prikando lūpą ir valandėlę į įj 
pažiūrėjo. Tada krestelėjo galvą ir, patogiau atsisėdęs, 
pasuko mašinos raktus. ,Folksvagenas“ užblerbė visa 
gerkle. Nebesigirdėjo malonaus ir savotiškai raminančio 
burinių laivų stiebų tintiliavimo. 


**X* 


Bent Merilendo sąvokom žiūrint į orą, antradienis pa- 
sitaikė vėsokas. Dangus apsiniaukė, ir, laukan einant, pra- 
vertė švarkas. Prieš išleisdama vaikus mokyklon, Dalė su 
nepalenkiamu atkaklumu ir nepaisydama jų triukšmingo 
protesto, aprūpino juos lietpalčiais ir guminiais batais. 

— Žinai, mokyklos vis dėlto puikus išradimas,— nus- 
prendė ji, kai visas triukšmas jau senokai aprimo ir ji su 
Donatu prisėdo atsigerti kavos. Buvo netoli dešimtos.— 
Kad ir daug neišmoksta tie vaikai ten, bet žmogus bent 
pailsi. Nevažiuoji šiandien į muziejus? 

— Mmm...— numykė Donatas, suteikdamas tam nega- 
tyvią intonaciją. Jis vartė Naudžių prenumeruojamą ir ką 
tik pašto pristatytą naujausią „Literatūros ir meno“ nu- 
merį. 

— Tu daraisi kaip Jurgis, Donatai. Ar ten jau taip įdo- 
mu? 

— Atsiprašau...— Donatas kilstelėjo akis ir kiek sumi- 
šo.— Ne dėl to laikraščio iš tiesų. Nors žinia įdomi. Avy- 
žius laimėjo Lenino premiją. 

— Ar tai jau toks didelis dalykas? 

— Jau ne iš mažųjų. 

Žinia tikrai Donatui buvo staigmena. Jis tokius dalykus 
nelabai sekė, o ir pati Lenino gimtadienio data šitame ne- 
krikštų krašte praslinko kažkaip nepastebėta. Tačiau ir be 
Donato Vėbros, pasirodo, namie viskas vyko įprasta tvar- 
ka. Nuo „Litmeno“ pirmojo puslapio į jį susimąstęs žvelgė 
naujasis laureatas. Avyžių jis buvo matęs kažkuriame li- 
teratūros vakare, ir šis jam buvo palikęs malonaus, savo 
literato vardu per daug nesusižavėjusio asmens įspūdį. 

— Jis neblogas vyras, tas Avyžius. 

Dalė suraukė nosį ir nusišypsojo. Lenino premijos jos 
nedomino. 

— O man atrodo, kad tu kažko susimąstęs. Kam ten 
skambinai Baltimorėn? 

— Aa... Tokiam tipeliui. 

— Ak, tipeliui...— balso intonacija rodė, kad Dalė tuo 
labai abejojo. Ta prasme ji buvo itin moteriška.— O ką ji 
sakė? Sutiko pasimatyti? 

— Lyg ir taip. Bet tai tikrai ne taip, kaip manai. 

— Taip, taip... Zinoma. Nieko, turėsi paskui man viską 
papasakot, gerai? Daugiau kavos? 

— Okay,— visai nejučiomis pasigavo tą amžinai girdi- 
mą amerikonizmą ir Donatas. Jis tyčia atvertė laikraštį ir 
pataikė straipsnį, kuriame graiikai, paminėię, jog darbo 
tematika vis sėkmingiau plėtojama, pažadėjo ją dar sėk- 
mingiau plėtoti. Tai nelabai gebėjo patraukti jo mintis. 
Tiesa, nelengva jas buvo ir atitraukti. Su O'Doneliu, jo 
paties nustebimui, jau iš tiesų buvo sutarta susitikti. 

Paskambino jis po devintos, prieš tai telefono knygoje 
pats susiieškojęs Delstaro firmos numerį. Atsiliepė recep- 
cionistė. Išskiemenavus, amerikiečių papročiu, savo, o po 
to ir O'Donelio pavardes, jį be niekur nieko tuoj sujungė. 

— What can I do for you?77— suskambo ragelyje minkš- 
tokas, prie telefoninių pasikalbėjimų pratęs balsas.— This 
is the purchasing department. O'Donel speaking'ė, 

— Atleiskite, kad trukdau,— neskubėdamas, bet pakan- 
kamai sklandžiai atsakė Donatas.— Aš pageidaučiau su 
tamsta asmeniškai susitikti. 

— Žinoma, tai labai lengvai įvykdoma. Kuri mūsų pro- 
duktų linija jus domina? 

— Aš, deja, ne dėl to. Aš norėjau pasiteirauti apie vieną 
jūsų kolegą. 

— Aha. Kodėl ne. Mielai. Jei jis dirba Delstaro firmai, 
tai jau neblogas vyras. 

— Jis dirbo. Aš norėčiau pasikalbėti apie misterį Sa- 
dauską. 

Stojosi kokios trys sekundės tylos, ir kai O'Donelis vėl 
prabilo, jo balsas buvo pasikeitęs. Nebeliko nė šešėlio to 
klientams skiriamo nuolankumo. 

77 Kuo galiu būti naudingas? 
"š Čia tiekimo skyrius. Kalba O'Donelis, 

— Deja, neturiu nieko pasakyti apie tą asmenį,— tarė 
jis trumpai. 

— Tamsta su juo vis dėlto dirbot. Būtų tai tik bendro 
pobūdžio klausimai. Aš jūsų daug nevarginčiau. 

— Pakartoju. Jūs gaišinat ir savo laiką, ir mano. 

Sekančią sekundę jis būtų padėjęs ragelį, ir Donatui 
nieko neliko kito, kaip patikrinti, ar ta vienintelė jo turima 
korta buvo koziris, ar paprasta devynakė. 

— Mes žinom, kad jūs buvote išplaukęs į įlanką balan- 
džio dvyliktą...— tarė jis prislopintu balsu. Balso švelnu- 
mas ir daugiskaitinis „mes“ turėjo tam spėjimui suteikti 
tikrumo. Korta visgi pasirodė esanti koziriu. Jis girdėjo, 
kaip kitame telefono laido gale O'Donelis staigiai įkvėpė. 

— Kas jūs toks? Kas jūs esat? — paklausė jis, ir dabar 
balsas buvo susijaudinęs. 

— Sakykim, kad asmeniškas šeimos draugas. Tai kaip? 

— Kada?— pasipriešinimo nedaug bebuvo likę. 

— Kad ir šiandien. 

— Šiandien?.. Dieve mano! Gal popiet? 

— Sakykim, trečią valandą. 

— Aš pabandysiu... 

O'Donelis dar kažką sakė, bet Donatas padėjo ragelį, 
jam dar tebekalbant. Tai buvo gal kiek per dramatiška, 
tačiau ir užtikrino, kad O'Donelis trečią valandą jo lauks. 
Ir lauks iki pat tos minutės, spėliodamas, kas jam čia 
skambino ir kiek tie neapibrėžtieji „mes“ žino. Jei jis iš 
tiesų kuo kaltas, tai tie spėliojimai jį nukamuos. Ir to 
trumpo pokalbio pakako nustatyti, jog misteris O' Donelis 
nepasižymėjo geležiniais nervais. Jei tai būtų įvykę Kaune, 
Donatas būtų buvęs teisėtai patenkintas rezultatu. Tačiau 
O'Donelis gyveno Baltimorėj. Tai sudarė nemažą skirtumą. 

— Na va! Patarnavimas su šypsniu,— Dalė pastatė ga- 
ruojančią kavą prieš jį; — Puiku taip truputį patinginiauti, 
ar ne? Aš iš tikrųjų turėčiau skalbti. Bet kadangi brangus 
svečias... 

— Tai jau dėl manęs, Dale... 

— Leisk ir kitam truputį tavo viešnage pasinaudoti! 
Skalbti suspėsiu. Aš tau papasakosiu paskalų. Nori? 

— Kokių? 

— Bet tu per daug nesijuok! Aš mat...— Dalė siurbtelė- 
jo kavos ir kiek surimtėjo.— Žinau, kad kvaila, bet tas 
jaunuolis čia kelis kartus skambino, kai tu buvai Floridoj, 
ir kai jis būtinai norėjo tave pavėžint, aš pagalvojau... 
Nesijuok, bet tokia moteriška galva. Aš pagalvojau, kad 
reiktų tave perspėti. 

— Mane? Dėl Algio? 

— Ne. Žinoma, ne dėl Algio. Sakiau, tu juoksies. Dėl jo 
motinos. Man Dargienė pasakojo, ir, pasirodo, gandas rim- 
tas. Vėliau girdėjau ir iš kitur. Ta ponia Sadauskienė, ji 
linkusi į... Na, kaip sakoma — avantiūras. Kas be ko, ji 
graži moteris... Tai va, sumaniau tave perspėti. Ar ne 
juokinga? 

— Aš tik tą kartą ją mačiau...— tarė Donatas rimtai. 
Kas lietė Sadauskų šeimą, jam seniai buvo tapę nė tru- 
pučio nejuokinga. 

— O aš tik... Neimk į galvą, Donatai! Bet atsimeni tą 
dailininką prie mūsų stalo? 

— Tonkūnas? 

— Taip, tas. Jei jau pradėjau apšnekas, reikia ir baigti. 
Tai per ją jis turėjo prieš metus iš Baltimorės išsikraus- 
tyti. Pasirodo, jie turėjo aferą, vyras sužinojo, na ir... Taš- 
kas. Baigiau.— Dalė, atrodė, jautėsi trupučiuką nepato- 
giai. — Tai papasakok, apie ką jūs ten, Kaune, plepate? 
Apie Lenino premijas? 

Donatas buvo priverstas nusijuokti. 

— Bent ne tarp mano draugų. Gal daugiau apie mėsos 
kombinatą. 

— Na dabar? Tai ką galima kalbėti apie kažkokias deš- 
ras?.. 

Besimezgančią kalbą apie kai kurias socialistinio ūkio 
ypatybes laimingai nutraukė telefono skambutis. Kaip ir vi- 
sada tokiais atvejais, Krokodilas pabudo ir sulojo. 

— Štuš!l — šūktelėjo Dalė. Kadangi pagal amerikietiš- 
kuosius patogumo dėsnius vienas aparatas buvo įvestas 
ir virtuvėje, jai tereikėjo ištiesti ranką. 

— Hello..*9— tarė ji. Ir po to tuoj: — Yes. He is here...80 


"9 Alio... 
$0 Taip. Jis čia... 

— Ak, Algis.— Donatas atsistojo.— Jis turi mane nu- 
vežti į Baltimorę. 

— Joks Algis! — Dalė plaštaka buvo uždengusi pusę 
ragelio ir plačiai šypsojosi. — Aš taip ir maniau... 

Ne visai susigaudydamas to šypsnio užkulisiuose, Do- 
natas perėmė ragelį. 

— Alio? Ar jūs Donatas? — pasiteiravo moteriškas bal- 
sas lietuviškai.— Tas Algio draugas? 

— Taip. Atseit, Donatas Vėbra. 

— Tai kur jis?— paklausė balsas staigiai. — Čia jo se- 
suo, ir mes esame jau labai susirūpinę. Jūs tai pasakykit 
jam! 

— Aš pasakyčiau, bet... Palaukit, ar supratau?— Rū- 
pestis, matyt, aiškiai atsispindėjo Donato veide, nes jį ati- 
džiai stebinti Dalė ūmai nustojo šypsotis.— Ar jis dingo? 

— Nėra pas jus? 

— Nėr... 

— Tai nuo vakar dienos jo nėra. Oh, God, I'm ajraid 
it's my faultiši 

— Ką jūs su juo darėt? 

— Nieko! Vadinasi, tai jis norėjo... 

— Zinau. Jis turi kažkokią fiksaciją apie jus. Klausykit, 
ar jūs galit čia atvykt? 

— Atvykti? Kur ir kodėl? 

— Na čia. Į bendrabutį! — tai buvo ištarta taip, lyg da- 
lykas turėjo būti savaime suprantamas.— Mes turim lauk- 
ti, kol jis paskambins. Aš negaliu daugiau kalbėt! Jus 
Deividas atveš, gerai? 

Dar Donatui nespėjus atsakyti, kliktelėjo ragelis. Tai 
paliko ne itin malonų įspūdį, ir valandėlę Donatas beveik 
atjautė O'Donelj. 


**X* 


Jis atvažiavo per dešimt minučių. Šitai dar kartą pabrė- 
žė Naudžių artimumą Merilendo valstijos žinijos bei moks- 
lo versmėms. Jis buvo aukštas jaunas vyras ilgokais, tan- 
kiai garbanotais ir užtat sunkiai sušukuojamais tamsiais 
plaukais ir kažkuo Donatui priminė veidą apsiskutusį liūtą. 


8! O Dieve, ko gero, tai mano kaltė! 

— Hi. Pm David. Let's goš?,— tarė jis be įžanginių ce- 
remonijų.— Gil laukia bendrabutyje. 

— Gil?..— pakartojo Donatas, ir garsų sąskambis pats 
paaiškino vardo ištakas.— Na gerai, nors man nelabai aiš- 
ku... 

Dovydas dideliais žingsniais jau ėjo tiesiai per Naudžių 
veją, visai nepaisydamas Krokodilo lojimo. Donatui nieko 
neliko, kaip jį sekti. Jis energingai atplėšė ne naujo, ta- 
čiau švariai laikomo „Fordo“ duris. Donatas įsėdo. 

— Gil bijo, kad jis bandys nusižudyt,— tarė Dovydas, 
jau užvedęs motorą.— Aš su tuo sutinku. Jis turi tam pa- 
lankią psichologinę sandarą. Nepastovus asmenybės po- 
dirvis ir tam tikras laipsnis paranojos...— Mediciniški ter- 
minai plaukė savaime, tarsi jis juos pastoviai vartotų.— 
Jo pasąmonė atsisako priimti įvykusius faktus. Ir, kas 
svarbiausia, šeimoje egzistuoja precedentas. 

— Palaukit valandėlę... Precedentas? 

— Jo tėvas. Misteris Sadauskas,— ramiai ir užtikrintai 
kalbėjo toliau Dovydas.— Nekasdieniškas savižudybės bū- 
das, tačiau tai atitinka jo asmenybę. 

Kurį laiką jie važiavo tylėdami. 

— Tamsta tuo labai tikras...— tarė Donatas. 

— Be abejo. Aš išanalizavau padėtį. Bet nejaugi ir jūs 
turite kitą teoriją? 

Dovydas pasuko vairą, ir mašina įvažiavo į universite- 
to teritoriją. Nei jo balse, nei veido išraiškoje nebuvo vie- 
tos abejonei, ir tai savotiškai pykino Donatą. 

— Na, gal širdies smūgis, — tarė jis. Apie žmogžudys- 
tes čia kalbėti nederėjo. 

— Ne. Aš patikrinau.— Dovydas pristabdė mašiną, nes 
studentų tvanas dabar liejosi gatve.— Studijuoju medici- 
1ą ir žadu specializuotis psichiatrijoj. Man prieinami Klar- 
ko ligoninės duomenys. Ten Delstaro firma tikrindavo sa- 
vo darbuotojų sveikatą. Pasirodo, misteris Sadauskas tu- 
rėjo išskirtinai sveiką širdį. Deja, kitos realios galimybės 
nėra. Tai savižudybė. Gil priėmė tai stebėtinai gerai, ta- 
čiau jos brolis... Deja. 

32 Sveiki, Aš Dovydas. Eime. 

Pro debesų properšą švietė saulė. Jauni žmonės skubėjo 
į egzaminus, jaunas rimtas vyras ramiai kalbėjo apie sa- 
vižudybę. Donatas vėl pajuto tą savotišką nerealybės jaus- 
mą, kuris jį šiame krašte protarpiais apnikdavo. 

— Betgi turėjo būti priežasčių! 

— Be abejo. Ir yra. Gil laikosi nuomonės, jog labiausiai 
lėmė motina. Vadinas, ponia Sadauskienė.— Dovydas pri- 
simerkė, nes, važiuojant prie bendrabučių, kelias kilo į 
kalną ir šiuo dienos metu teko važiuoti tiesiai į saulę.— Aš 
tačiau nepritariau. Ji turi būdingą polinkį pervertinti mo- 
terų svarbą psichologinėje vyrų sandaroje. Priežastys su- 
dėtingesnės. Gal svarbiausia — jis bijojo pasenti. 

— Pasenti...— tegalėjo pakartoti Donatas. Jie sustojo 
ir reikėjo lipti laukan. Dovydas žodį ištarė, tarsi tai būtų 
koks bjaurus nuosprendis, su kuriuo ir mirtis pasidarė vi- 
siškai pateisinama. 

— Jis artėjo prie vyriškosios menopauzės. Kai kuriems 
individams tai smarkiau pasireiškia. Hormonų balanso 
pasikeitimas, lytinio potencialo sumažėjimas. Toliau — vai- 
kų atsipalaidavimas nuo šeimos ir su tuo susiję koniliktai... 
O, priežasčių netrūko! 

Jie užkopė cementiniais laiptais į trečią aukštą. Viena- 
me bei antrame ilgo koridoriaus gale, o gal ir kažkur per 
vidurį, net ir pro uždaras duris trenkė muzika. Radijo sto- 
tys ar plokštelės, žinoma, buvo skirtingos, tačiau pati mu- 
zika buvo panašaus pobūdžio ir susiplakė į savotiškai ne- 
atskiriamą elektroninių gitarų garsinį foną. Be abejo, čia 
gyvenant reikėjo prie to priprasti, kaip turi priprasti ir 
tie, kurie gyvena prie geležinkelio bėgių. Trys šimtai dvy- 
likto kambario tarpduryje juos pasitiko aukštoka mergina. 

— Ne, neskambino,— atsakė ji Dovydui ir laisvai atsi- 
gręžė į Donatą.— Kokie buvo jo paskutiniai žodžiai? Tai 
labai svarbu! — paklausė be jokio pasisveikinimo. Ji turė- 
jo išskirtinai gerą figūrą, nors veidas buvo kiek vyriškas. 
Nutrinti džinsai, prilaikomi gero sprindžio platumo diržo, 
kabėjo žemai ant klubų, ir kai ji traukėsi nuo durų, po 
plona medvilnine palaidinuke laisvai susiūbavo krūtys. 

— Paskutiniai?— Žodis Donatui nuskambėjo makabriš- 
kai.— Dieve mano, kodėl jūs tuoj įsitikinę, kad paskuti- 
niai?) 


100 


— Kai atsisveikinot vakar! — ji elgėsi, tarsi kalbėtų su 
sau lygiu arba net su jaunesniu.— Ką jis sakė? 

— Vakar? Lyg ir nieko...— Donatas stengėsi atsiminti. 
Jei jau reikėjo kartoti visiškai pažodžiui, tai jam, iš maši- 
nos išlipus, Algis greičiausiai tarė „See you/“83 ar kažką 
panašaus. Visą kelią iš Anapolio jie mažai tesikalbėjo.— 
Tikrai nieko išskirtino. Vadinas, atsižvelgiant į jo bendrą 
nuotaiką. Kaip žinot, jis tiki, kad jo tėvą nužudė. 

— Ir jūs padėjote palaikyti tą iliuziją. 

— Kaip tai „,padėjote“? Anaiptol! Aš... 

— Jūs su juo važiavot. Jūs pataikavot jo paranojai... 

— Gil, tu žinai, ką tik Algis tau sakė,— įsiterpė Dovy- 
das.— Leisk jam. Tu vis neleidi kitiem žmonėm kalbėti. 

— O tu jau leidi! 

— Nepradėkim dabar... Gal paaiškinsit jūs. 

Donatas pabandė. Glaustai jis apibūdino vakarykščią 
kelionę, neminėdamas tačiau išplėštųjų užrašų puslapių 
ir juos liečiančio pokalbio. Pabrėžė, jog Algis ir toliau li- 
ko įsitikinęs, kad jo tėvas buvo nužudytas, kad būtinai tai 
reikia išaiškinti ir pateikė nuomonę, jog vien dėl to jis 
neturėtų būti linkęs į savižudybę. Eglei klausytis sunkiai 
sekėsi. Ji prisėdo, neturėjo ką veikti su savo rankom, vėl 
pašoko ir bandė jį pertraukti. 

— Matai, ką aš sakiau...— ji kreipėsi į Dovydą, vos Do- 
natui baigus.— Tai jis vis tiek pataikavo jo fantazijoms! 

— Bet, Gil, šiuo atveju geriau tinka bent truputį sim- 
patizuoti,— ne tiek gindamas, kiek tęsdamas jų, matyt, jau 
ilgokai trunkantį pokalbį, tarė Dovydas.— Jei nuogai pris- 
tatomos tikrovės jis nepajėgia priimti, reikia bandyti pa- 
lengva. Tuo tarpu tu... 

— O Dieve! Argi aš nežinau. Aš kalta, aš žinau! — Ji 
kiek teatrališkai kilstelėjo rankas ir atsisuko į Donatą.— 
Bet aš jam nesakiau, kad tėvas dėl to nusižudė! Tikrai 
ne! Tai jau jo fantazija. Sakiau tik, kad turėjo su tėvu 
bent bandyti pasikalbėti tą sekmadienį. Ir tai teisybė, 
ar ne? 

— Teisybė,—turėjo sutikti Donatas. 


83 Tkil 

— O teisybę reikia priimti. Reikia ją analizuoti, šiaip 
visas pasąmonės pasaulis liks sujauktas... 

— Bet, Gil, tu tai darai per agresyviai, — toliau žinovo 
balsu dėstė Dovydas.— Tavo agresyvumas gal užtušuoja 
baimę, bet jos nepašalina. Geriau prisipažink, kad bijai. 

— Tai, žinoma, bijau! Pats gerai žinai, kad bijau! Ir 
kodėl jis neskambina?... 

— Gil turi emocinių problemų, bet ji visada jas sten- 
giasi išanalizuoti, — pritariamai paaiškino Dovydas.— Tai 
pirmas žingsnis į prisitaikymą prie gyvenimo. 

Eglė žvelgė pro langą, tarsi paaiškinimas jos visai ne- 
liestų. Panašiai, kaip darydavo Algis, ji kramtė savo apa- 
tinę lūpą. Į profilį žiūrint, buvo dar aiškiau, jog ji pavel- 
dėjo ne klasiškai simetrišką motinos veidą, o stambiau 
skaptuotus tėvo bruožus. 

— Ji turi motininę Edipo komplekso atmainą. Per di- 
delį, vaikystėje apviltą prisirišimą prie motinos. Šitai ne- 
mažai apsunkino jos pačios realybės supratimą,— Dovy- 
das kalbėjo toliau, tarsi šnekėtų apie psichiatrijos klasėje 
analizuojamą vadovėlinį pavyzdį.— Ir vėliau tai išsivystė 
į pavydą motinai. Tačiau ji daro pažangą, kovodama su ta 
problema. 

— Aš ne visai sutinku su tavo apibūdinimu,— tarė Eglė. 

— Užtai, kad pati dar ne visai tai išanalizavai. Bet iš 
dalies sutinki. Tai jau pažanga. 

— Iš dalies. Taip. 

— Na, matai. Mūsų įsitikinimu, geriausia neslėpti emo- 
cinių problemų. Deja, jos brolis to visiškai nesuprato. Ir 
matot, prie ko tokia represija gali privesti! Nors aš turiu 
vilties. Tiesa, jis bendrabutyje nemiegojo, bet ir nepaliko 
jokio raščiuko. Motinai neskambino. Savižudybė iš esmės 
yra pastanga į save atkreipti dėmesį, ir jis būtinai pasi- 
stengs tai padaryti, prieš bandydamas ką nors drastiško. 
Užtai Gil ir laukia... 

— Bet iš kur jūs ištraukėt?.. Kodėl jis būtinai bandys 
nusižudyt? — Donatui tų mediciniškų terminų, kurie, atro- 
dė, šiame kambaryje buvo neišvengiama pokalbio dalis, 
trūko, tačiau ir be jų jam buvo instinktyviai aišku, kad ši 
baimė be pagrindo.— Gal jis lik šiaip sau kur išvažiavo? 

— O taip? O gal tada mano tėvas nebandė nusižudyt?! 
Tik, deja, jis negyvas! — Eglė ištarė tai savotiškai agresy- 
viai. —Jūs visiškai nepažinote mano brolio! 

— Jįs buvo labai prisirišęs prie tėvo... Po to iškilo tas 
neišverigiamas kartų koniliktas tarp jų... O, čia gili emo- 
cinė problema! Tu jam papasakok, Gil. 

Iš pradžių kalbą perėmė Eglė, nors iš esmės jie pasakojo 
abu. Vienas kitą pertraukdami, pataisydami ir susigin- 
čydami. Jie abu mėgo kalbėti ir abu buvo susižavėję 
psichologinėmis teorijomis. Pirmą kartą Donatui teko susi- 
durti su tokiu religiniu tikėjimu sąmonės svarba, vaikys- 
tės traumų įtaka, net pusinio amžiaus žmonių problemo- 
mis, visais tais ilgais terminais, kurie iš tiesų nieko neaiš- 
kino, tik klasifikavo. Apibūdinant psichinį Algio pasaulį, 
ilgųjų graikiškos kilmės žodžių išsirikiavo ilgoka virtinė, 
tačiau prie to, ką Donatas jau ir anksčiau buvo apčiuopęs, 
jie pridūrė nedaug. 

Nuo pat mažens Algis buvo „tėtės berniukas“, ir kol jis 
augo, šiaip sau ir šeimai itin griežtas Vilnius Sadauskas 
jam darė nuolaidų. Daugiausia savo nuo darbo atliekamo 
laiko Vilnius paskirdavo jam. Kadangi žmona nerodė jo- 
kio entuziazmo meškeriojimui arba apskritai gamtai, kai 
Algis tik paaugo, plaukdavo su tėvu įlankon meškerioti. 
Kelis kartus vyko su juo į Kanadą pastovyklauti. Atsi- 
žvelgiant į tėvo autoritetinį charakterį, Algiui bręstant, 
ši idilė negalėjo tęstis. Šią takoskyrą priėjus, Dovydas 
išdėstė paskutiniąją girdėtą paskaitą tėvų ir vaikų konilik- 
to tematika. Jis pabrėžė, kad koniliktas normalus ir net 
būtinas, ir didžiuma žmonių su juo sugeba susigyventi. 
Vilniui Sadauskui tačiau tai buvo itin sunku. 

— Mat čia prisidėjo ir kitų kompleksų,— aiškino Eg- 
lė.— Tėvas turėjo tikrą tokio teisėtumo, na, ir apskritai eti- 
nės problemos maniją. 

— Ir etninės, — įsiterpė Dovydas. 

— Ir etninės, — sutiko Eglė.— Bet prie tos dar nepriė- 
jom. Kalbu dabar apie moralę ir etiką. Pareigą, sąžiningu- 
mą ar kaip bevadintum. Tėvui tai jau buvo labai didelis 
dalykas. Kartodavo tai, nė trupučio nepavargdamas. Na, 
ir prieš kelerius metus Algis pradėjo bręsti. Kuo jis kaltas? 
Toje fazėje bręstanti asmenybė stengiasi prisitaikyti prie 

savo bendraamžių. Pradėjo nešioti ilgesnius plaukus, su 
draugais daugiau laiko praleisti. Tėvui tai nepatiko/ Ko] 
kas viskas gana normalu. Tėvas priekaištaudavo, sąkyda- 
vo: „Ko tu bandai apsimesti chuliganu?“ Na, ir vieną die- 
ną Algis atsikirto. Sakė: ,Kad ir tu vaizduoji!“—,, Ka vaiz- 
duoju?!“— klausė tėvas. ,,Kažkokį geresnį, negu egi!“ To 
pakako. Tėvas staiga atsitraukė nuo jo. Baigta. | 

— Pirmasis autoriteto paneigimas,— paaiškino Dovy- 
das.— Tai būna šokas visiems tėvams, bet normaliai su tuo 
susitaikoma. Tačiau, atrodo, misteris Sadauskas to nejs- 
tengė padaryti. O vargšui Algiui tai sukėlė neišsprendžia- 
mų koniliktų. Tačiau čia prisideda dar vienas koniliktas... 

Tų koniliktų bei problemų, pasirodo, buvo nemaža, ir jas 
visas išnarplioti, kreipiant atitinkamą dėmesį į psichologi- 
nes subtilybes bei darant ekskursijas į tas subtilybes, beaiš- 
kinant iškylančius ginčus, trūko laiko. Ypač kai Dovydas 
ir Eglė ginčus sprendė viešai ir be jokio varžymosi. Pro- 
tarpiais Eglė atsimindavo patį Algį ir susirūpindavo, kad 
tas dar vis neskambina. Kartą susisiekė su motina Balti- 
morėje ir patyrė, jog ir ten nieko negirdėti. Dovydo nuo- 
mone, tai buvo pozityvus reiškinys. Juo ilgiau jis dels, juo 
lengviau tada jį bus galima atkalbėti. Manyti, kad jis 
imtųsi ko nors drastiška, visai apie tai nepranešęs, jis sau 
neleido. Tai nesiderino nei su jo išanalizuotu Algio cha- 
rakteriu, nei su naujausiom teorijom. 

Donatas klausėsi ir protarpiais žvilgčiojo į laikrodį. Jis 
įvertino, jog beveik nedalyvaudamas buvo čia taip pat 
reikalingas kaip audiencija ir net kaip savotiškas ginčų 
sprendimo teisėjas. Sprendimų, jis, žinoma, garsiai nepa- 
reikšdavo, bet tie ilgi, Eglei bei Dovydui, be abejo, gerai 
pažįstami argumentai buvo daugiausia skirti jam. Buvo 
savotiškai įdomu klausytis, tačiau tuo pat metu jis pra- 
dėjo ir nerimauti. Laikui slenkant, įkyriai grįždavo mintis, 
kad Algis pats, jo nelaukęs, nuvyko pas O'Donelį. Ši prie- 
laida siejosi su kitomis itin nemaloniomis galimybėmis. 
Kai Algio psichologinės problemos buvo bent prabėgomis 
išspręstos, artėjo dvylikta. Tada diskusija sustojo prie 
Eglės. Tiksliau tariant, prie Eglės santykių su tėvu. Ga- 
lutinai susikirtęs su Algiu, jis pradėjo daugiau dėmesio 
kreipti į dukrą, ir kaip tik tuo laiku scenon įžengė Dovy- 

das. Pasirodo, vėlgi remiantis psichologijos teorijomis, 
buvo visai suprantama ir natūralu, ir teko tik apgailestau- 
ti, kad Vilnius, to visiškai nesuprasdamas, nesugebėjo 
prisitaikyti. 

— Jis dar jautė patriarchališkos šeimos galvos pareigą 
apsaugoti savo dukters nekaltybę,— dėstė Eglė, tarsi ji 
kalbėtų apie pašalinį trečią asmenį.— Tačiau dukra buvo 
jau lytiškai subrendusi, jos supratimu, ta nekaltybė buvo 
grynas anachronizmas, ir, savaime suprantama, esamuose 
socialinių santykių rėmuose tai jam buvo neįmanoma pri- 
imti. 

— Jis nesugebėjo prisitaikyti prie realybės,— pritarė 
Dovydas. 

— Tikra tiesa. Ir tėtė iš tų mano santykių su Dovydų 
padarė kažkokią tragediją! Tarsi aš būčiau lytiškai neat- 
sakinga, gulinėčiau su bet kuo. Tai, žinoma, irgi yra sa- 
votiška psichozė. Bet nieko panašaus! Apskritai aš ištiki- 
ma Dovydui. Ir mūsų santykiai absoliučiai normalūs. Apie 
tris kartus per savaitę. 

— Kartais keturis, — pataisė Dovydas. 

— Kartais keturis. Visi vėliausi tyrimai parodo, jog tai 
arti vidurkio, ir tėvas šitai turėjo suprasti. Bet ne! Jis sie- 
lojosi baisiausiai! Reikia pripažint, prie to prisidėjo dar 
ir etninė problema. 

— Aš mat žydas.— Dovydas truktelėjo pečiais.— Nie- 
kad nesijaučiau, jog dėlei to turėčiau atsiprašinėti — toks 
jau gimiau. Tačiau kai kuriems žmonėms tai sukelia viso- 
keriausių problemų. Be abejo, tai surišta su lytiniais kom- 
pleksais. 

— Ne, ne! Ne su lytiniais. Tai labiau liečia negrus. Tu 
tos problemos nesupranti. 

— Va, matot jos logiką? Aš žydas ir žydiškų problemų 
nesuprantu! 

— Užtai kad šiuo atveju nesupranti! Tėtė buvo nusista- 
tęs ne tiek dėl etninių, kiek dėl religinių ir istorinių prie- 
žasčių. 

— Nekomplikuok to, kas yra paprasta! Jis buvo nusista- 
tes prieš mane užtai, kad aš žydas! Aš to net per daug ne- 
ėmiau į galvą. Nesakau, kad labai patiktų, bet... 

— Ne! Vis tiek nesupranti. Lietuvių atvejis yra kur kas 
komplikuotesnis. Na, jūs jam paaiškinkit! 

Kreiptasi buvo į Donatą, ir dabar abu atsisuko į jį. Sto- 
jo neįprastos tylos akimirka. 

— Atleiskit... Aš šiuo atveju pasuosiu... 

— Matai! — Dovydas tai priėmė kaip savo argumentų 
triumią.— Zydiškuosius kompleksus jau tu geriau palik 
man. Tu ir šiaip turi su kuo dirbt. 

Eglė buvo nusivylusi Donatu ir, tai demonstruodama, 
nusigręžė į langą. 

— Palaukit,— tarė Donatas.— Bet ar mes nenuklystam 
nuo temos? Kas žino, gal Algis tuo tarpu... 

— Na, mes gi laukiam! — Eglė mostelėjo užsispyrusiai 
nebylaus telefono link. 

— Taip, be abejo. Tačiau...— Mintis apie O'Donelį Do- 
natą graužė vis atkakliau. Per paskutinį ginčą jis stengė- 
si atsiminti ne tik vakarykščius Algio žodžius, bet ir into- 
naciją.— Aš mat turėsiu netrukus vykti į Baltimorę, ir tai 
iš dalies siejasi su Algiu... 

— Ar jūs mums ko nepasakėt? — beveik grasinamai pa- 
klausė Dovydas. 

— Taip ir ne. Mat tai neturi nieko bendra su savižudy- 
be, bet su... Pagaliau visgi egzistuoja galimybė, jog Sa- 
dauskas buvo nužudytas! 

Eglė garsiai atsiduso. | 

— Ir pamanyk, — mes eikvojam visą laiką jums išaiš- 
kinti!.. 

— Aš jūsų neprašiau... Tiek to...— Dabar buvo ne laikas 
grimzti į paikus ginčus.— Tik kad aš esu tikras, jog Algis 
nėra linkęs į jokias savižudybes! 

— Matai! Jis įsivaizduoja, kad geriau pažįsta mano tik- 
rą brolį! 

— Aš su juo gi kalbėjau vakar. Po to, kai... 

— Bet jis mano brolis! 

— Shut up“*, Gil! Tvarkoj dabar. Kodėl jūs tuo įsitiki- 
nęs? 

Donatas sėdėjo ant Eglės mergautinės bendrabučio 10- 
vos. Jis atsilošė, atsirėmė pečiais į sieną ir užsimerkė. Iš 
viso vakarykščio pokalbio kritiškiausias, be abejo, buvo 
m Užsičiaupk! 

Li Harboro prieplaukoje prieš išvažiuojant. Tai po to Algis 
iš esmės tylėjo. Tarsi jis jau būtų kažką nusprendęs. 

Egzaminai? Taip! Jam sakė, kad vertėtų susirūpinti eg- 
zaminais. Ir tada iškilo senojo Sadausko Šenadoriuj klau- 
simas. Donatas atsimerkė ir kilstelėjo galvą. 

— Ar jūs skambinot dėdei? 

— Matai! Aš gi neturiu jokio dėdės! — didžiai įsižeidu- 
si dėl paskutiniųjų žodžių, kreipėsi Eglė į Dovydą.— Ką 
jis gali Žinot? 

— Tavo tėvo dėdei. Šenandoa. Ar skambinot? 

— Kodėl turėtumėm? 

— Galbūt jis ten. 

— Kvailesnės minties negirdėjau! Jei jau kalbėti apie 
generacijų skirtumus, tai čia būtų ne plyšys, bet praraja! 

— Dėl visa ko paskambink. Ar tau gaila,— pasiūlė Do- 
vydas. 

Eglė atsiduso, demonstruodama, jog tai daro vien dėlei 
to, kad kartais su vyrais logiškai susikalbėti neįmanoma. 
Ji surado dėdės numerį knygutėje, surinko ir, kai senasis 
Sadauskas atsiliepė, persimetė į lietuvių kalbą. 

— Taip, taip. Čia Eglė,— tarė ji — Ar buvo pas jus 
Algis? 

Ji klausėsi, valandėlę veidą nuplieskė nustebimas ir net 
pykčio šešėlis, bet tuoj pat plačiai ir su akivaizdžiu pa- 
lengvėjimu nusišypsojo. Vis tiek jai brolis buvo svarbesnis 
už teorijas. 

— How do you like tha!85 — sušuko ji, atsisukdama į 
kambarį, prispaudusi telefono ragelį prie krūtinės.— Jis 
buvo ten! Visą laiką! Jis ką tik išvažiavo. 

Lengviau pasidarė ir Donatui. Dovydas sėdėjo susimąs- 
tęs. 

— Ar galėsi mane nuvežti į Baltimorę?— paklausė jį 
Donatas.— Aš sugaišau čia laiko, ir man reikia ten būti 
trečią. 

— Nuvažiavo į Šenandoa...— tarė jis.— Tai įdomu... 
Tai velniškai įdomu. 

— O Baltimorė? 

— Ak, Baltimorė. Na, ką gi. Jei reikia... 


65 Kaip jums tai patinka! 

Delstaro firmos administracinis pastatas buvo statytas 
tam, kad imponuotų pasauliui formos dydžiu bei moder- 
numu. Šitai jis atliko be priekaištų. Bent dvidešimties 
aukštų pastatas šovė į viršų lakiomis metalo ir stiklo li- 
nijomis ir dominavo visoje aplinkoje. Stiklinės paradinės 
durys atsivėrė be garso, tik užlipus plačiais rausvo mar- 
muro laiptais. Vestibiulyje marmurą pakeitė poliruoto juod- 
medžio sienos ir modernus vario plokščių koliažas, simbo- 
lizuojantis cheminių elementų lentelę. 

Donatą pasitiko profesionalus šypsnys. Šypsojosi mer- 
gina, kuri būtų tikusi bet kurio madų žurnalo viršeliui. 
Jos paskirtis buvo pabrėžti Delstaro firmos dėmesį ir es- 
tetinei gyvenimo pusei. 

— Laba diena. Pas ką tamsta? 

— Pas misterį O'Donel]į. 

Gal O'Donelis nebuvo pakankamai svarbus, kad recep- 
cionistė jį įsidėmėtų, o gal, verbuojant modelio figūrą, ne- 
buvo galima viltis ir nepriekaištingos atminties. Mergina 
pavartė didelį sąrašą ir netrukus melodingai tarė: 

— Penktas aukštas, skyrius D. Linkiu jums geros sėk- 
mės. 

Liftų laukė arti pusė tuzino. Donatas įžengė į pirmąjį 
ir paspaudė penkto aukšto mygtuką. Durims užsisklendus, 
pasidarė nejaukiai tylu, ir atrodė, jog liftas iš viso nejuda 
iš vietos. Tačiau netrukus užsižiebė šviesutė, ženklinanti 
penktą skaitmenį, ir automatinės lifto durys nuslydo į šo- 
ną. Jį pasitiko rašomųjų mašinėlių tarškėjimas. Didžioji 
penktojo aukšto dalis lubų nesiekiančiomis pertvaromis 
buvo suskirstyta į įvairuojančio dydžio patalpėles. Kiek- 
vienoje iš jų sėdėjo arba rašomąja mašinėle tarškinanti 
moteris, arba popierių krūvų užgožtas vyriškis. Bet šiame 
aukšte moterys nepasižymėjo nei grožiu, nei jaunyste. Pa- 
talpos gale buvo sandariai atskirtų raštinių eilė, ir pami- 
nėjus O'Donelio pavardę, paklaustoji moteris dėbtelėjo 
ton pusėn. Prieš kiekvieną raštinę, atitvertą tik juosmenį 
siekiančia pertvara, sėdėjo po sekretorę. Trečioji raštinė 
ir sekretorė priklausė būtent O'Doneliui. Sekretorė buvo 
prie keturiasdešimties metų ribos artėjanti moteris, ir artė- 

janti itin nenoriai. Gal kaip tik tai jos apvalokam, bet 
jaukiai moteriškam veidui suteikė rūpesčio atspalvį. Ant 
jos rašomo stalo, tiesiai prieš elektrinę I.B.M. rašomąją 
mašinėlę, buvo pritvirtinta plastmasinė lentelė su užra- 
šu — Ingrida Kalmbach. 

— O, tamsta misteris Vėbra...— tarė ji, pabrėždama 
šios pavardės reikšmingvmą, ir žvilgtelėjo į sieninį laik- 
rodį. Buvo penkios po trijų. — Misteris O'Donelis tamstos 
laukia. 

Ji neryžtingai mostelėjo rankoje laikomu pieštuku, tarsi 
dar kažką norėdama pasakyti, tačiau vietoje to tik blankiai 
šyptelėjo. Donatas nepasibeldęs pastūmė duris ir įėjo. Du- 
rys užsivėrė automatiškai. 

O'Donelis sėdėjo už metalinio, raudonmedžio politūrą 
imituojančio rašomojo stalo. Jis buvo praplikęs, sustorė- 
jęs vidutinio ūgio vyras arti penkiasdešimties, o gal ir 
daugiau. Didžioji jo gyvenimo dalis buvo praleista už ra- 
šomojo stalo. Tai liudijo lygutėliai nuskustų skruostų 
pilkšvumas ir minkštos, sunertos, ant rašomojo stalo pa- 
dėtos rankos. Platus rausvai raštuotas kaklaraištis tiksliai 
pakartojo marškinių spalvą. Jis peržvelgė Donatą vande- 
ningom, truputį paraudusiom akim, simboliškai kilstelėjo 
kėdėje ir vėl sudribo. 

— Tai prašom atsisėst,— tarė jis. 

Donatas tylėdamas atsisėdo ir, pasviręs į priekį, taip 
pat sunėrė rankas. Valandėlę jie žiūrėjo vienas į kitą. 
O'Donelis sumirksėjo ir nudelbė akis. 

— Aš norėčiau pasveikinti jūsų firmą. Jūs darotės sub- 
tilūs,— pagaliau ryžosi pradėti O'Donelis. Balsas skam- 
bėjo ramiai ir net savotiška pasitenkinimo gaida.— Turiu 
prisipažinti, kad ne iš karto susigaudžiau. Tuoj supratau, 
kad jūs ne iš policijos. Tiek supratau. Priėjimas ne tas, 
na ir, žinoma, tas akcentas... Tačiau apdraudos firma — 
jau kitas reikalas. ,„Connecticut Mutual“, ar ne? 

Donatas nepakeitė veido išraiškos. 

— Maždaug taip,— tarė jis. Pats buvo nustebęs, kaip 
abejingai tai skambėjo. 

— Aš taip ir maniau! Žinojau, kuri firma, bet ne koks 
apdraudos pobūdis.— O'Donelis buvo akivaizdžiai paten- 
kintas, jog jo visos prognozės taip tiksliai išsipildė, ir pas- 

laugiai nusišypsojo.— Žinoma! Ištirti reikia! Be abejo, ir 
suma ne tokia maža. O čia betiriant pasimaišo kažkokia 
O'Donelio pavardė. Aš suprantu, visai suprantu. Galėjo 
kilti įtarimų, o gal, tiksliau tariant, vilties? Bet tai se- 
mantika. Iš dalies jūsų tiesa. Aš to asmens nemėgau. To 
niekad neslėpiau ir dabar nematau reikalo slėpti. Beje, ar 
jūs dirbat tik už algą, ar gaunat sutaupytos sumos pro- 
centą? 

Jis tiriamai pažvelgė į Donatą. 

— Bijau, kad tai vidinis firmos reikalas,— kiek patylė- 
jęs tarė Donatas. 

O'Donelis atrodė truputį nusivylęs. Jo paraudusios akys 
sumirksėjo. 

— Na taip. Nors geriau būtų žinoti, kur esame. Tačiau 
grįžkim prie reikalo. Dabar dėlei to išplaukimo sekmadie- 
nį. Šitai jus ir suintrigavo, tiesa?.. Prisipažinsiu, bandy- 
damas prikalbėti tą negrą, kad nieko apie tai nesakytų, 
pasielgiau ne visai apdairiai. Tačiau tai absoliučiai nieko 
bendra neturi su Sadausku. Nežinojau, kad jis išplauks, 
nemačiau jo... O aš tai įrodysiu, bet pirma noriu, kad jūs 
suprastumėt padėtį.— Jis pasilenkė į priekį, stengdamasis 
sukurti intymesnę nuotaiką.— Jūs vedęs? 

— Taip,— linktelėjo galvą Donatas, nes O'Danelio bal- 
so tembras teigė, jog reikalą tinkamiausiai suprastų bū- 
tent vedęs vyras. 

— Bet tik vieną kartą? 

— Vieną. 

— Neveskite antrą kartą...— O'Donelis atsiduso. — Gal 
tai už mano nuodėmes... Aš buvau katalikiška dvasia auk- 
lėtas, tačiau mano antroji žmona... tiek to. Sakykim, jog 
ji kai ko nesuprastų. Nė trupučio nesuprastų. Jums šitai 
dėstau tik dėl to, kad įvertintumėt, jog iš tiesų jūsų firmos 
ir mano interesai sutampa. Jūs norit sutaupyti pinigų, o 
aš — sugyventi su žmona. Nieko nėra brangesnio už prak- 
tiškas teisines bylas. Užtai šitą reikalą reikėtų palikti ra- 
mybėje. Suprantat? 

— Lyg ir pradedu... Tačiau... 

— Aš neprašiau, kad jūs tikėtumėt vien mano žodžiu. 
Aš įrodysiu. Paskleisiu visas savo kortas ant stalo. Buvau 


110 


išplaukęs su moterim tą sekmadienį. Ne su savo žmona. 
Ir grįžom apie septintą. Kada žuvo Sadauskas? 

— Apie devintą valandą. 

— Taip. Berods, taip rašė laikraštyje. Savaime supran- 
įama, šitai turės likti tik tarp mūsų. Jei priimat sąlygas, 
pateiksiu įrodymus. Aš sutaupysiu erzelio, o jūs — nerei- 
kalingų išlaidų. 

— Nematau jokio reikalo to skleisti. 

O'Donelis atsilošė ir perbraukė delnu sudrėkusią kaktą. 

— Mes pradedam vienas kitą suprasti. Matot, reikėjo iš 
karto atvirai. Taip sutaupoma daug laiko.— Jis pasilenkė, 
nuspaudė komunikacinio aparato klavišą ir tarė tarnybiniu 
balsu: — Ingrida, prašau ateiti čia. 

Jis atsisėdo tiesiau ir pasitaisė rausvai raštuotą kakla- 
raištį. Durys atsivėrė, ir tylėdama įėjo prieš raštinę sėdė- 
jusi sekretorė. Ji sunėrė po krūtine rankas ir pasiruošusi 
laukė. 

— Ingrida, šitas ponas supranta padėtį, tai prašau kal- 
bėti atvirai. Kur tu buvai balandžio dvyliktą, sekmadienį? 

— Mes buvom su tamsta išplaukę į įlanką...— tarė ji 
tyliai, bet pakankamai aiškiai. Po atsargiai užbarstytos 
pudros sluoksniu jos skruostais plito raudonis.— Grįžome 
apie septintą. 

— Ir galėtum paliudyti, kur aš buvau bent iki dešimtos 
tą vakarą? 

— Taip. Jūs buvote mano bute. 

— Jei būtų reikalas, paliudytum tai teisme? 

— Jei būtų reikalas. 

— Ačiū. Tai kol kas viskas. Nebent misteris Vėbra no- 
rėtų ko paklausti. 

Donatas papurtė galvą. Sekretorė, dabar visai parau- 
donavusi, išėjo. Tyliai užsivėrė durys, ir vyrai susižvalgė. 
Donatas jautėsi savotiškai kaltas dėlei to moteriškei su- 
teikto nemalonumo, tačiau O'Donelis triumiuodamas nusi- 
šypsojo. 

— Tai matot, — susumavo jis padėtį.— Jei „,„Connecticut 
Mutual“ nori sutaupyti dvigubos sumos išmokėjimą, jai 
teks ieškoti kitų kelių. Jau be mano kuklaus asmens daly- 
vavimo. Dėl šito verta ir atsigaivinti. Jūs neatsisakysit? 

Jis atsistūmė nuo rašomojo stalo ir pasilenkė. Po dešine, 
kur turėjo būti stalčiai, klektelėjo tarsi šaldytuvo durys. 

— Deja, pasirinkimas ne itin platus. Burbonas! „Jim 
Beam“ ar „Old Crow“? 

Donatui patys vardai nieko nereiškė, nors ar tai iš ma- 
tyto Lilmo, ar iš skaityto romano jis nutuokė, kad kalbama 
apie firmines degtinės rūšis. 

— Pabandysiu, ką ir jūs,— griebėsi jis paprasčiausios 
išeities. 

— Tvarkoj. Bus „Old Crow“. Su ledu, žinoma. 

Dzingtelėjo į stiklinę krintantys ledo ketvirtainiai, pasi- 
girdo pilamo skysčio kliuksėjimas. O'Donelis atsitiesė ir 
koja užstūmė į savo rašomąjį stalą įmontuoto šaldytuvo 
dureles. Gėrimo jis nepagailėjo. Donatui skirta stiklinė 
buvo bemaž pilna, jo gal dar pilnesnė. Jis pastūmė Dona- 
to stiklinę per rašomąjį stalą ir atsilošęs atsigėrė. 

— Na, už susitarimą! — tarė jis stabtelėjęs. Pats gėrė 
dideliais, godžiais gurkšniais. Pabandė ir Donatas. Degti- 
nės kvapas ir skonis jam nelabai patiko. 

— Suprantama, tokie patogumai įtaisomi tik atsakin- 
giems darbuotojams,— jautė reikalą paaiškinti O'Done- 
lis.— Aš mat priimu nemaža svarbių klientų. Aa... Skonis 
neblogas! Jums patinka? 

— O taip, — užtikrino Donatas. 

— Na, tai!..— O'Donelis vėl kilstelėjo stiklinę ir šį kar- 
tą pabaigė tai, kas buvo likę. Jo ūpas dabar buvo stebėti- 
nai pasikeitęs, net akys atrodė mažiau pavandenijusios.— 
Taigi kad visos problemos taip spręstųsi. Gal turit kitų 
klausimų? 

— Jūs sakėt, kad Sadausko nemėgot. 

— Sakiau. Ir galiu tai pakartoti. 

— Kodėl? 

— Kodėl? Daug priežasčių, bet iš esmės dėl to, kad jis 
dėjosi, kaip čia pasakius, šventėsnis už popiežių, tuo tar- 
pu... Matau, kad reikės tai paminėti; nes jeigu jau tyrine- 
jot, gal užtikot ir gandą. Mes šį reikalą bandom sutvar- 
kyti vien pačios firmos rėmuose. Visgi tai liečia ir jos re- 
putaciją. Kyšių bylos niekam nebūna malonios... 

O'Donelis pažvelgė į savo tuščią stiklinę, valandėlę pa- 
mąstė, tada, atsidaręs patogiąsias dureles, vėl įsipylė. Do- 
natas savo tebuvo vos paragavęs. 

— Suprantama, dirbant supirkimo skyriuje, per kurį 
eina milijonai dolerių...— durelės vėl klektelėjo. O'Donelis 
atsitiesė ir siurbtelėjo.— Milijonai... Pagundos nemažos. 
Reikalas ne per seniai išaiškėjo, bet jis jau turi savo isto- 
riją. Dabar jį sutvarkysim. Deja, daugiau detalių negaliu 
pateikti. Ir šitai pasakoju tik dėl to, kad suprastumėt mū- 
sų padėtį. Mes nežadam kelti jokios viešos bylos. Jei tai 
būtų iškeliama viešumon, gandus paneigtumėm. Tegul 
ilsisi, kaip sakoma lotyniškai? 

— In pace. 

— Taigi. Knygas uždarome. 

— Ar tai jau senas reikalas? 

— Atrodo, prasidėjo prieš trejus metus. Tačiau, kaip 
minėjau, daugiau... — Jis atsiprašomai nusišypsojo ir siurb- 
telėjo burbono.— Tai šitai yra tarnybiškoji reikalo pusė. 
Manau, jūs manęs klausėt asmeniškai, bet, kaip matysit, 
šitie dalykai siejasi. Sadauskas mat mėgdavo kitiems skai- 
tyti moralus. Apie etiką ir skaistų gyvenimą. Ir dar tokio, 
tarsi aukštesnio, europietiško lygio... Jei jūsų akcentas 
autentiškas, tai nepadarykite tos klaidos. Atvažiavęs į šį 
kraštą, nepradėkite pamokslauti. Mes čia gerai žinom, ką 
darom. Mūsų metodai šitą kraštą padarė galingiausiu pa- 
saulyje, Delstaro firma yra viena iš didžiausių šioje sri- 
tyje. Jei Europa būtų kiek pranašesnė, tai, man atrodo, 
didžiausios firmos būtų ten, o tuo tarpu taip nėra... Ar 
sutinkat? 

— Gal ne visiškai. 

O'Donelis pažvelgė į jį ir palingavo galvą. 

— Na, taip. Jūs europietis. Ir burbono tinkamai neįver- 
tinat. Gaila. Nėra geresnio gėrimo. 

— Neblogas, tik kad aš nepratęs tokiu dieuos metu. 

Donatas tai pasakė tarp kitko, tuo tarpu galvodamas, 
kaip pasukti kalbą atgal prie minėtųjų kyšių. Tik pabaigęs 
sakinį, pajuto, kad nenorėdamas pataikė į vietą. O'Done- 
lio burbono sušvelnintas veidas pastebimai sustingo. 

— Mes čia geriau žinom, ir kada gerti...— burbtelėjo 
jis.— Ir manau, jog viską, ką turiu pasakyti, būsiu pasakęs. 

Jis atsilošė ir, pirštu vesdamas per prieš jį paliestų po- 
pieriaus lakštų kraštus, juos tikrino. Pokalbis buvo baig- 
tas. 

Donatas atsistojo. 

— Tai būsiu tamstai dėkingas, — tarė jis. 

— Nėr už ką,— jau larnybišku balsu atsakė O'Done- 
lis.— Visada abipusiškai naudinga išsiaiškinti padėtį. 

Pabrėždamas, jog dabar visos kortos jo pusėj, jis, pa- 
ėmęs vieną iš atrinktų laiškų, jį ramiai skaitė. Nė akių 
nepakėlė Donatui išeinant. 

Automatinės durys užsivėrė, ir į Donatą žvelgė rudos, 
tarsi kažko prašančios Ingridos akys. Jau primirštas kaltės 
jausmas grįžo. Donatas pabandė nusišypsoti. Ingrida tai, 
matyt, suprato. Ji truktelėjo pečiais ir pastūmė pusiau su- 
lenktą popieriaus lakštą jo pusėn. 

Donatas jį pakėlė ir buvo beklausiąs, kam tai, bet In- 
grida smarkiai papurtė galvą, mostelėjo ranka į prieš ją 
stovintį komunikacinį aparatą ir į raštinę. Rankos grįžo 
prie rašomosios mašinėlės klavišų, ir ta profesionaliu rit- 
mu sutarškėjo. 

Tik įlipęs į tyliai žemyn čiuožiantį liftą, Donatas atlenkė 
popierių. Prie esamų galvosūkių tuoj prisidėjo dar vienas. 
nės I.B.M. mašinėlės šriftu: 

„Jis melavo. Po darbo užsukite pas mane“ 

Toliau buvo adresas. 

Ingridos Kalmbach adresas buvo tik už kokių penkių 
blokų nuo Granto ir Vudo gatvių kampo, kur kilo moder- 
nusis administracinis Delstaro firmos pastatas. Bent taip 
Donatui išaiškino paslaugus barmenas nedideliame, po- 
pietės metu pustuščiame bare toj pačioj Granto gatvėj. 
Donatas kiek galint lėčiau siurbčiojo vandeningą, tačiau 
stebėtinai brangų amerikietišką alų, laukė, suko galvą ir 
rūpinosi. Rūpesčių netrūko. Nepadėjo jų pamiršti ir drau- 
giškai nusiteikęs barmenas, kuris, atrodė, nė trupučio nesi- 
piktino Donato itin lėtu gėrimo tempu. Geriau kad ir toks 

klientas negu jokio, o protarpiais Donatas iš tiesų likdavo 
vienintelis. 

— Pamatysit, pasibaigs darbas apie penktą, šeštą, tai 
čia prieis,— dėstė barmenas, matyt, jau nusprendęs, jog 
šis kažko laukiantis klientas išlauks ir tą likusią valan- 
dą.— Tada lakstyk. Užtai dabar pailsiu. Tai jūs ne iš Bal- 
timorės? 

— Ne,— patvirtino Donatas.— Ne iš čia. O Baltimorė, 
atrodo, neblogas miestas. 

Su tuo barmenas tik iš dalies sutiko ir neskubėd4mas 
išdėstė visas priežastis. Tai lietė mokesčius, klimatą, neg- 
rus ir ne paskutinėj vietoj — Baltimorės profesionalų fut- 
bolo komandą, kuri šiuo metu buvo labiau linkusi prakiš- 
ti, negu laimėti. 

— O kodėl tamsta čia atvykot?— nesibraudamas, tačiau 
įau jausdamasis turįs teisę paklausti, pasiteiravo pilstyto- 
as. 
| Kodėl?..— Donatas pats apie tai pamąstė.— Žinot, 
komplikuota... 

Toks jau gyvenimas,— visiškai sutiko barmenas.— 
Viskas darosi komplikuota. Kai Jonaitis dar žaidė, ,,„Kol- 
tai“ laimėdavo kaip niekur nieko. O dabar?.. Darbo reika- 
lais gal? 

-— Ne. Gal galima sakyt, jog viskas prasidėjo nuo mu- 
2iejaus. 

— Hmm, pamanykit! — barmenas pakraipė galvą, bet 
tai buvo daugiau poza. Iš tiesų jo niekas nestebino.— Zi- 
nau, kad yra kažkoks muziejus Baltimorėje, bet, prisipa- 
žinsiu, niekad nesu buvęs. 

— (Gal dar nueisit. 

— Gal. Nors abejoju. Nebent žmona užsimanytų. Tai 
mat kaip būna. Dėl muziejaus. 

Jam pritardamas, pakraipė galvą ir Donatas. Tikrai Ber- 
lulis dabar atrodė beveik neįsivaizduojamai toli, kažkur 
los tolimos Lietuvos žemėje dūlėjo, greičiausiai jau negrą- 
Žinamai, Pasėliavos gimnazijos muziejuko eksponatai, o 
tos pačios gimnazijos auklėtinis Vilnius Sadauskas gal 
jau buvo nuneštas iki pat Atlanto... Ir visa tai savotiškai 
siejosi, ir nieko neliko, kaip tik laukti ir pažiūrėti, ar pa- 
gyvenusi sekretorė, vardu Ingrida Kalmbach, sugebės ką 

paaiškinti, ar tik užmegs dar vieną mazgą jau ir taip su- 
narpliotoj Vilniaus Sadausko istorijoj. 

Netrukus po penktos bare tikrai ėmė daugėti žmonių, 
o kai atėjo šešta, beveik ir nebeliko laisvos vietos. Donatas 
užleido savo ilgai šildytą aukštą kėdę, be abejo, labiau 
ištroškusiam ir pelningesniam klientui. Barmenas jam iš- 
einant linktelėjo galva. Abi jo rankos buvo užimtos alaus 
stiklinėmis. 

Kelio nurodymai pasirodė tikslūs. Namas buvo senų, 
tačiau neseniai atremontuotų, prie šaligatvio išrikiuotų 
triaukščių namų rajone. Matyt, tai buvo palikimas tų lai- 
kų, kai Baltimorė garsėjo siuvimo fabrikais, ir, mašinų 
erai dar neprasidėjus, miestui net buvo nepatogu plėstis 
į begalybes. Šimtas trisdešimt aštuntas numeris buvo an- 
tras nuo kampo. Prie palangės pritaisytoj dėžėj skaisčiom 
spalvom žydėjo našlaitės ir teikė namui jaukumo. Dona- 
tas palypėjo švariai nušluotais plytiniais laiptais ir pas- 
paudė skambutį. Duris atidarė pati Ingrida Kalmbach. 
Tiesa, akimirką Donatas net suabejojo, ar tai ji, nes pir- 
masis įspūdis buvo griežtai skirtingas nuo ano raštinėje. 
Ten ji atrodė ir jautėsi suvaržyta madingo, bet ne jos ti- 
gūrai sukirpto kostiumo, o dosniai vartojama kosmetika, 
užuot slėpusi jos amžių, jį tik pabrėžė. Dabar to visko ne- 
buvo. Plaukai buvo supinti į tvarkingą, galvą vainiku su- 
pančią kasą, ji vilkėjo rusvą, nėrinėliais papuoštą trumpi- 
kę ir laisvom klostėm krentantį minkštos medžiagos sijo- 
ną. Visa tai jai teikė moteriškumo, ir kadangi apranga ati- 
tiko amžių ir nuotaiką, ji atrodė net pajaunėjusi. 

— Tai atvykot... Bet aš tikiuosi, jūs apie mane blogai 
nepagalvosit,— tarė ji, kai jie įėjo vidun. Balsas skambė- 
jo jaukiai moteriškai, ir dabar net Donatas pastebėjo ak- 
centą.— Bet aš turėjau tai padaryti. Aš girdėjau, ką jums 
papasakojo misteris O'Donelis. Per tą aparatą. Man atro- 
do, jis norėjo, kad aš girdėčiau... Jūs tik nepamanykit, 
kad aš šiaip nepažįstamus vyrus kviečių į savo butą... 

Ji droviai žvilgtelėjo į Donatą, stebėdama jo reakciją. 

— Ne, jokiu būdu...— Donatas nutęsė, nes nebuvo aiš- 
ku, ar ją vadinti ponia ar panele. Žiedo ji nenešiojo.— Tai 
jūs nebuvote su juo išplaukusi tą sekmadienį? 

— Aš ne dėl to. Deja, buvau išplaukusi... O, bet jūs 
nepamanykit...— ji prikando lūpą. Pati per gerai suprato, 
kad iš tiesų „nepamanykit“ čia buvo sunkiai įmanoma.— 
Jūs jo nepažįstat. Visai nepažįstat... 

— Be abejo, taip...— pritarė Donatas. 

— Bet prisėskite pirma. Ko jums atnešti? Kavos? Ar- 
batos? 

— Gal nebūtinai, — Donatas apsižvalgęs suprato, jog 
atsiprašinėjimas bus tuščias. Kelių rūšių trapūs sausainiai 
jau buvo lygiom eilėm sudėstyti melsvo porceliano lėkš- 
tėje. Salia, apversti dugnu į viršų, laukė du tos pačios 
spalvos puodukai. Servetėlės buvo lininės ir akinamai bal- 
tos, šaukšteliai sidabriniai. Jei jau buvo apie ką nors kal- 
bama pas Ingridą Kalmbach, matyt, buvo kalbama gurkš- 
nojant ir užkandant sausainiais. 

— Arbatos,— pasidavęs tarė Donatas. Ji nusišypsojusi 
pasitraukė į vir.uvę, ir jam teliko tik kiek galint atsargiau 
prisėsti ant soios. Atsargumo reikalavo gėlėmis siuvinėti 
kilimėliai, kuriais buvo nuklotos visos sofos atramos, ir 
dvi liaunos, rausvo stiklo vazos, stovinčios ant žemo, lenk- 
tom kojom staliuko abipus sausainių lėkštės, kuriose pui- 
kavosi po vieną gražiai pražydusią rožę. Netrukus grįžo 
Ingrida Kalmbach, nešina garuojančiu fajansiniu arbati- 
nuku. Šeimininkauti ji aiškiai mėgo. 

— Du cukraus ar vieną?— paklausė ji, pildama arbatą 
į melsvąjį puoduką ir sugebėdama tam veiksmui suteikti 
beveik ceremonialią svarbą. 

— Vieną. 

— Įsivaizduokit, mano vyras gerdavo visai be cuk- 
raus.— Cukraus ketvirtainis, pakeltas sidabrinėmis žnyplai- 
tėmis, tiksliai ir be garso įslydo į puoduką.— Su citrinos 
griežinėliu, tiesa? 

Donatas paėmė arbatą ir lėtai atsilošė į siuvinėtus kili- 
mėlius. 

— Tai jūs seniai netekot vyro? — paklausė jis, nes jau 
buvo aišku, jog skubėti šituose namuose laikoma blogu 
tonu. 

— Penkeri metai. Jūs negalit įsivaizduoti, kaip sunku 
šitame krašte vienišai moteriai! Atsivežė jis mane iš 
Frankfurto po karo. O, žadėjo aukso kalnus! Man tada 

Amerika atrodė tarsi svajonė. Buvau tiek tų filmų prisi- 
žiūrėjusi. Maniau, visi tokie elegantiški. O dabar matot, 
kaip išėjo... 

Ji nutęsė ir lėtai siurbtelėjo arbatos, į kurią tuo pačių 
tikslumu buvo įdėjusi du ketvirtainius cukraus. Skundo 
priegaidė nutęsime dar reikalavo patikslinimo. 

-- Kad aš būčiau maniusi, jog man teks dirbti... Ir dar 
raštinėj. Gerai dar, kad mano mamytė to jau nesulaukė, 
Bet pragyvent kaip nors reikia... Sunkiausia, kad čia taip 
maža džentelmeniškumo, o aš tik silpna moteris. Jūs iš 
Europos, ar ne? 

— Iš Lietuvos. Litauen. 

— Tai irgi beveik Europa... Čia, žinot, kitaip. Bet prašom 
sausainių. 

Donatas nesipriešindamas paėmė sausainį. Kaip ir rei- 
kėjo tikėtis, sausainis buvo trapus ir tiesiog tirpo burnoje. 

— Tai pagal mano mamytės receptą. Daug darbo, bet 
užtai gal šiek tiek geresni už pirktinius. 

— Negalima ir lyginti, ponia... 

— Tuojau pastebi skirtumą! Ir ponas Sadauskas toks 
buvo. Labai, labai jo gaila. Ir ką Frenkas, tai yra misteris 
O'Donelis pasakojo apie jį — tai šmeižtas. Tai tik šmeiž- 
tas!.. 

— Jūs jį neblogai pažinojot? 

— Aš dirbau su juo. Iš tiesų dirbau ponui Sadauskui ir 
O'Doneliui. Tik praėjusią savaitę Frenkui buvo paskirta 
nuosava raštinė. O, ponui Sadauskui buvo daug maloniau 
dirbti! Jis įvertindavo mane. Aš nebuvau tik, nu, žinot... 
Sekretorė. Ir Frenkas pavydėjo jam. Iš dalies ir dėl to, kad 
aš mokėjau įvertinti tikrą džentelmeną. To jis negalėdavo 
pakelti. O, kaip aš dėlei jo esu kentėjusi!.. 

Ji nutilo. Nėriniais papuošta dosni krūtinė subangavo. 
Donatas palaukė kurį laiką, bet, užuot pasakojusi toliau, 
ponia Ingrida ištraukė iš rankovės nosinaitę ir jos kraštu- 
ku nubraukė akis. 

— Atleiskit, kad jus taip kamantinėju,— atsargiai tarė 
Donatas.— Tą sekmadienį gal jūs kartais sutikot poną 
Sadauską įlankoje? 

— Ne, ne! Bet jūs esate žiaurus asmuo. Vėl man tai 
primenat. Ačiū Dievui, nesutikom. Aš to nebūčiau pakėlu- 

si...— Ji gniaužė rankoje nosinaitę ir žvelgė virtuvės link, 
tarsi iš ten tikėtųsi pasisemti stiprybės.— Jūs gersit dar 
arbatos? 

Donatas linktelėjo, ir pilstymo ceremonija pasikartojo. 

— O, jūs nepažįstat to žmogaus! Jis seniai mane per- 
sekioja. Pagaliau sutikau išplaukti, ir man nepatiko. Ta 
įlanka tokia didelė. Sakiau, grįžkim tuojau, bet, kol grį- 
žom, buvo po septintos. Aš žinau, nes už Anapolio Fren- 
kas pirko benzino, ir toje stotyje buvo didelis laikrodis. 
Aš dar pagalvojau, kaip vėlu. 

— Kokios firmos stotis? 

— „Standard“ Frenkas visada perka „Standard“ Jis 
turi jų kredito kortelę. 

Kad ji tuo išsidavė, jog apie misterio O'Donelio įpročius 
nemažai žino, ponia Ingrida tarsi nepastebėjo. 

— Ir užmokėjo kortele? 

— Taip. Atsimenu, kad atnešė pasirašyti, o aš pagalvo- 
jau, jog jei mokėtų pinigais, būtų greičiau. Tada atva- 
žiavom čia. Išgėrėm tik kavos. Frenkas labiau mėgsta ka- 
vą. Tai viskas, viskas, kas nutiko... 

— Tr jis čia buvo iki po devintos? 

— Taip. Nedaug vėliau. Aš negaliu to leisti. Aš gyvenu 
viena, ir žmonės čia tik laukia, kad galėtų pradėti kalbėti. 
Buvau iškepusi pyragą su kmynais. Mano vyras jį mėg- 
davo. 

Kodėl? 

Ponia Ingrida nuleido akis prie nosinaitę gniaužiančių 
rankų. 

— Aš suprantu, kaip viskas gali atrodyti. Mat jis turi 
žmoną. Ji tokia agresyvi moteris, be ypatingo išsilavinimo, 
ir... Na, ji to nebūtų supratusi. Paskui kitą dieną, kai pas- 
kambino policija ir pranešė tą baisią naujieną apie poną 
Sadauską, Frenkas labai išsigando. Jis manė, kad policija 
lyrinės. Na, ir jis man sakė niekam, niekam nesakyti... 

— Tai buvo tik kitą dieną. 

— Taip. Pirmadienį. O, tai buvo baisu, baisu... 

Tikros ašaros suspindo jos akyse, ir nebuvo lengva ja 
netikėti. Donatas atsiduso. Tuo pačiu metu jis jautė savo- 
lišką palengvėjimą ir nusivylimą. Nusivylimą, nes su po- 

nios Ingridos liudijimu užsisklendė vienintelė bent mažą 
tikimybę turėjusi galimybė, kad Algis buvo vis dėlto tei- 
sus. Palengvėjimą, nes tuo iš esmės baigėsi tai, ką jis jau 
buvo prisiėmęs kaip savo atsakomybę. 

Vargšas Algis... 

Vienas — nulis, juoda — balta logikos sistema visgi bu- 
vo prakeiktai negailestinga. 

— O tie... Ką ir jūs buvote pradėjusi minėti — tie ky- 
šiai? 

— Tai netiesa! Jis juos ėmė! 

— Atleiskit. Jis? 

— Frenkas! Ir dabar jis viską nori sukrauti ant vargšo 
pono Sadausko! 

— Palaukit. Vadinas, O'Donelis ėmė kyšius, tačiau da- 
bar kaltė tenka Sadauskui? 

Ponia Ingrida pakėlė vieną ranką prie burnos, tarsi ji 
pati sau norėtų užčiaupti lūpas. 

— Aš nedaug žinau. Tikrai nedaug. Jūs nesakysit jam, 
tiesa? O, jūs jo nepažįstat! 

— Nepažįstu,— sutiko Donatas. Ponia Ingrida buvo per 
daug susijaudinusi, kad siūlytų, tai jis pats paėmė sau- 
sainį ir lėtai kramtė.— Nemanau, kad norėčiau jį geriau 
pažinti... 

Likimo ironija Donatas nelabai tikėjo, tačiau vėliau, kai 
prisimindavo šį vakarą, jam sunku buvo atsikratyti min- 
ties, kad be to pareiškimo jis būtų baigęsis ne taip triukš- 
mingai. 

Gal pusvalandžiu vėliau, po to, kai jis jau du kartus 
bandė atsisveikinti, bet buvo prikalbėtas dar pabaigti ar- 
batą ir pabandyti pyrago su kmynais, pasigirdo beldimas 
į duris. Ponia Ingrida sustingo ir išbalo. 

— Tai jis...— sušnibždėjo ji. 

Nereikėjo nei aiškinti, ką ji turėjo galvoje. 

— Palaukit,— tarė Donatas.— Čia ne prancūziška ko- 
medija. Be to, mes tik sėdim, kalbamės... 

Beldimasis pasikartojo ir buvo atkaklesnis. 

— Tai jisl..— tesugebėjo mturmėti ponia Ingrida. 

— Tai gal atidarysit,— pasiūlė Donatas, nors pats da- 
bar pasijuto nejaukiai. 

— Ne, ne! Atidarykit jūs, aš bijau... 

Staigiai iškilusi problema bent iš dalies išsisprendė pa- 
ti, nes durys buvo neužrakintos. Koridoriuje sudundėjo, 
ir į kambarį įžengė O'Donelis. 

Jis dėvėjo tą patį prabangios medžiagos kostiumą, raus- 
vai raštuotus marškinius su pritaikytu kaklaraiščiu, tačiau 
visumos darnumas dabar buvo dingęs. Kaklaraištis karojo 
persisukęs, švarkas atrodė apglamžytas, ir pusiau išpešti 
marškinių galai dribo ant pilvo. Pats O'Donelis buvo iš- 
tuštinęs bent tą pradėtąjį ,,Old Crow“ butelį, o gal pridė- 
jęs ir iš žadėtos „Jim Beam“ 

Jis sustojo vidury kambario, atmetė švarko skverną, 
užkišo nykštį už diržo ir kelias sekundes telkė pastangas, 
kad mažiau siūbuotų. Šitai jam tik iš dalies sekėsi. 

— Ak šitaip! — tarė jis pagaliau. Dialogas ir jo intona- 
cija atitiko kažkada matytą saloninę komediją. Deja, ponia 
Ingrida, atrodė, dėjo visas pastangas tam įspūdžiui pagi- 
linti. Ji atsistojo ir beviltiškai gniaužė rankose nosi- 
naitę. 

— Nėra taip, kaip tu manai, Frenkai! Tikrai nėra...— 
suvaitojo ji. 

Kaip yra ar kaip turėtų būti, ji nesakė, tačiau verksmin- 
gas tonas tegalėjo pabrėžti tik pačią blogiausią galimybę. 
Nelikus kitos išeities, kaip tik įsijungti į pokalbį, atsistojo 
ir Donatas. 

— Mes kalbėjomės apie Sadauską,— tarė jis, stengda- 
masis, kad tai neskambėtų tarsi atsiprašymas.— Buvo likę 
neaiškumų. 

— Taip, taip! Jis labai norėjo kalbėti, skambino man, 
labai prašė... 

— Ak šitaip! — pakartojo O'Donelis. Donatas nustebęs 
pažvelgė į ponią Ingridą, bet tai tik patvirtino, jog iš jos 
jokios pagalbos nesulauks. Ji stovėjo nuleidusi galvą, vi- 
siškai pasidavusi. 

— Ir mes tik kalbėjom, Frenkai... Tik tiek... 

— Shut up! — užgriaudė staiga O'Donelis. Jis atsisuko 
į ją. — Aš neužtenkamai išgėręs, kad sapnuočiau, jog jis 
čia dėl tavęs atėjo! 

Žodžių šaltumas neatitiko jo girtumo laipsnio. Ingrida 
susigūžė. 

— Bet aš jam nieko nesakiau... Tikrai nieko... 

— Nieko nesakiau...— suniurzgė O'Donelis. Jis priėjo 
prie staliuko, pasisėmė saują trapiųjų sausainių ir, visų 
delnu pastumdamas, susigrūdo juos burnon. Kramtė lėtai, 
Trupiniai biro iš burnos. 

— Durna boba... Bet tu landus, gyvate...— tarė jis pil- 
na burna ir pakėlė primerktas akis į Donatą.— Nelengva 
„Connecticut Mutual“ duona, kad reikia apie tokias bobas 
laižytis. Ko čia prisilaižei be šitų sušiktų sausainių? 

Dar prieš šešerius metus, vos pradėjus milicininko tar- 
nybą, panašaus pobūdžio pokalbiai Donatą smarkiai su- 
nervindavo. Tačiau metai po metų tiek jam teko sutikti 
girtų, ir kontinentų nuotoliai jokio skirtumo tarp jų čia 
nerodė. 


— Tamsta girtas...— tarė jis ramiai.— Ir neturiu jokio 
reikalo jums aiškintis. 
— Jis neturi reikalo!..— O'Donelis atbula ranka nubrau- 


kė trupinius. Jie biro ant suglamžytų rausvų marškinių.— 
Ką primelavo tau ta boba? 

— Nesakiau nieko...— tuo pačiu verksmingu tonu aima- 
navo ponia Ingrida. 

— Shut up! — vėl užgriaudė O'Donelis.— Ką sakė? 

— Sakė, kad jūs greičiausiai turite kvitą, kuris mano ir 
jūsų reikalams nemažai padėtų. 

O'Donelis sumirksėjo. 

— Tu, rupūže...— sušniokštė jis.— Ji meluoja... 

— Palaukit. Sakiau — padėtų. Kvitą, kuris įrodytų, kad 
buvote toli nuo įlankos apie devintą valandą. Jūs pirkot 
benzino grįždamas. Ar kvitą turit? 

— Benziną?..— O'Donelis priklausė tai girtųjų rūšiai, 
kurie ir vos pastovėdami sugeba išlaikyti sąmonę. Protas 
veikė vėžlio tempu, bet veikė. Tačiau vienu metu galvoti 
ir stengtis išstovėti reikalavo per daug pastangų. Jis su- 
dribo ant sofos.— Ar pirkom to sušikto benzino? 

— Pirkom, Frenkai! Tikrai! — Ponia Ingrida bent šį 
kartą susigaudė greičiau ir dabar dėl šio įvykio įžiūrėjo 
išsigelbėjimo prošvaistę.— Aš užtai ir kalbėjau su juo. 
„Standard“ stotyje... 

— Aš ir pats žinau, kad „Standard“! Kvaila boba...-- 
Jis neklusniais pirštais ištraukė piniginę ir tėškė ją ant 

<talo. Viena iš liaunųjų vazų apvirto, bet, laimė, pataikė 
sausainius ir nesudužo. Ponia Ingrida aiktelėjo. 

— Žiūrėkit, kad taip norit...— suniurzgė O'Donelis. Jis 
pabadė pirštu į tyžtančių sausainių košę ir, pasiėmęs rožę, 
ją pauostė. 

Ponia Ingrida stvėrėsi piniginės. Ji buvo išpampus, ta- 
čiau ne nuo pinigų, o nuo įvairiausių popiergalių. Viena 
me poskyryje buvo sukišta pluoštas sulankstytų mažos 
kortelės dydžio šiugždančio popieriaus kvitų, kaip tik to- 
kių, kokius gaudavo ir Jurgis, kai pirkdavosi benzino kre- 
dito kortele. Ponia Ingrida juos paskubom lankstė 1r skaitė. 

— Yra, Frenkai!l — sušuko ji, dabar jau radusi išsigel- 
bėjimą.— Va, ar nesakiau? 

— Tai duok jam, po velnių! 

Vieno žvilgsnio pakako. Čia buvo dokumentas, kuris 
gerai atlaikytų ir teisminį tardymą. Automatas ant kvito 
buvo išmušęs laiką ir datą. Balandžio dvyliktą, dešimt mi- 
nučių iki aštuntos. Buvo ir sukeverzotas O'Donelio parašas. 

— Jei jūs nieko prieš, aš šitą paimsiu,— tarė Dona- 
tas.— Tuo mūsų reikalai ir baigsis. 

O'Donelis žvelgė į jį iš padilbų. Jis grąžino rožę į jau 
visai sutižusią sausainių ir vandens tyrę. 

— Aš parašysiu į „Connecticut Mutual“, tu gyvate! — 
tarė jis lėtai. — Parašysiu! Nemanyk, kad neparašysiu... 

— Parašykit. Adresas telefonų knygoj. Sėkmės...— Do- 
natas sulankstė kvitą ir linktelėjo poniai Ingridai. Prieš 
išeidamas jis dar stabtelėjo.— Beje, dėl tų kyšių... Jūsų 
vietoje aš nebandyčiau kaltę suversti Sadauskui. Jei ban- 
dysit, aš, deja, už pasekmes negaliu atsakyti... 

O'Donelis bandė pakilti nuo sofos, ir jo burna išsižiojo. 
Ką jis norėjo atsakyti, Donatas neišgirdo. Užtrenkė duris 
ir, peržengęs neilgą koridorių, išėjo į gatvę. Lauke jau 
buvo pradėję temti. 

pavažiuoti iki gerai apšviestos sankryžos. Algis pristabdė 
Mašiną ir paėmė iš Donato rankos kvitą. 

— So what?*9— tarė jis, kvitą peržiūrėjęs.— Okay, be- 
veik aštunta. Tai gal jis tau melavo. 

— Silas nemeluoja, Algi. Tiek tai galiu garantuoti. 
O'Donelis šiek tiek melavo prieš tai. Sakė, kad iš Li Har- 
boro išvažiavo apie šeštą. Jam gal atrodė kuo anksčiau, 
tuo geriau. Bet kvitą jis net buvo pamiršęs. Matai, kur 
pirktas tas benzinas? 

— Oukdeilyje. Visai netoli Baltimorės. 

— Tai va. Daugiau kaip pusė valandos iki Li Harboro. 
Pats gal geriau žinai, kiek truktų išplaukti iš uosto ir iki 
tos nelaimės vietos. 

Algis negailestingai kramtė savo apatinę lūpą. Jis at- 
rodė pavargęs. 

— F'Il see the bastard myselį!š7 

— Jei tau būtinai reikia, galėsi. Bet atsakyk — kiek truk- 
tų? 

— Gal pusė valandos. Matai, tada išeitų! 

— Jokiu geru, Algi. Ir pats tai žinai. Manau, kad truk- 
tų beveik valandą, kol nuplauktum. O nelaimė įvyko prieš 
devintą. 

Donatas atsiėmė iš jo kvitą ir vėl jį atsargiai sulankstė. 
Algis, stipriai sugniaužęs vairą, žiūrėjo į apytuščią gatvę. 
Buvo jau arti vienuoliktos, ir jis per praėjusią parą su- 
korė kelią į priekį ir atgal į Šenandoa, ir nežinia, kiek tų 
valandų buvo miegojęs. Jo akys atrodė paraudusios. 

— Žinai, dar galas iki universiteto. Gal man vairuoti? — 
pasiūlė Donatas. 

— No. Pamiegosim namie...—,, Namai“ šiuo atveju reiš- 
kė Sadauskų rezidenciją, kur Donatas, pirma pabandęs 
bendrabutį, ir prisiskambino Algį— Goddammit all to 
hell/88 Jis turėjo meluot! Duok man tą! 

— Nieks nepasikeis, Algi. Pamiegokim, tada pagalvo- 
sim. Kaip laikosi tavo dėdė? 

— O, jis senas...— Algis patylėjo dar gerą minutę, ta- 
da staiga užvedė motorą. Tuoj pat atleido sankabą, ir ma- 
šina šovė į priekį. — Jis sakė, kad aš paskutinis Sadauskas! 

865 Tai ką? 

87 Aš pats pas tą niekšą nuvažiuosiu! 

88 Velniop viskas, po perkūnais! 

Gatvės šviesos ir namų fasadai mirgėjo pro šalį, ir Do- 
natas apsižvalgė, ar nepamatys juos besivejančios polici- 
jos mašinos. Bet gatvės buvo kaip išmirusios. 

— Ir žinai ką? Aš dabar supratau, kodėl mano tėvas 
vedė motiną! 

Jis pasuko į kairę taip smarkiai, kad mašina pasviro. 
Ši gatvė buvo platesnė, bet tuščia. 

— Je... Aš vis galvojau. Ir spėk ką? Jis turėjo vesti! — 
Jis tai ištarė tarsi stulbinančią naujieną.— Aš pažiūrėjau 
į tas fotkes. Pas dėdę yra data. Jie susituokė per June. 
Kaip tai yra lietuviškai? 

— Birželis. Bet tu žiūrėk, kaip važiuoji! 

— Okay,— birželis. O Eglės gimtadienis yra beveik per 
Kalėdas! How about that!89 

— Tu geriau sulėtink,— tarė Donatas.— O kada tavo 
tėvas vedė, ne mano reikalas. 

— Tu supranti. Jie tokie skirtingi, ir aš vis galvojau 
kodėl. Bet matai...— Jis vis dėlto truputį sumažino greitį.— 
Užtai, kad jis visada galvojo apie pareigą. Man viskas 
dabar svarbu apie tėvą. O dėdė sako, kad jis turėjo kitą 
merginą. 

Blyškios gatvės šviesos jo veidui teikė griežtumo, ir jis 
dabar neatrodė nei toks jaunas, nei toks naivus. Šį kartą 
ilguosius plaukus buvo suveržęs indėniško stiliaus raiščiu. 
Donatas pats jautėsi pavargęs ir atsilošė. Vilniaus Sadaus- 
ko gyvenimo detalių, kad ir banaliausių, jam, matyt, ne- 
buvo lemta išvengti. O šita iš tiesų priklausė prie bana- 
liųjų. 

— Zinai, kaip vadinosi ta mergina?— toliau kalbėjo 
Algis.— Nijolė Tauginas. Man dėdė rodė totkę. Jis sakė, 
kad pats ją labai „laikino“ 

Šitai buvo tiesa. Ir Donatui tas vardas dabar susisiejo 
su senojo Sadausko pasakojimu. Atsiminus tikrai susidarė 
įspūdis, kad Juozapas Sadauskas ją minėjo su nostalgija, 
tuo tarpu tikroji Sadauskienė buvo tik „olrait moteris“ 
Pasakojo jis apie tą Nijolę, kai kalbėjo apie Vilniaus stu- 
dijų metus. 

88 Kaip tai atrodo! 

— Jis parvažiuodavo iš škūlės kožną vekeišeną. Sakė: 
„Dėde, tu pavatčink televižioną, o aš jau pabūsiu saliūne“ 
Int tą, kur ant Vestern stryto laikiau; ten pats buvau už 
šinkorių. ,,„Dats olrait“,— sakau Augustinui.—,,Tau reikia 
galvą ilsėt, tu mudviem iškepk steiką“.—,,No,— sako jis.— 
Dėde, aš velyk kitąsyk kukorių atsivešiu“ Ot ir atsivežė 
tą Nijolę savo. Meili tokia ir labai geras kukorius buvo. 
Kaip mano mamė...— senukas nusišypsojo. Jo lygūs, per 
balti dirbtiniai dantys savotiškai nesiderino prie susidė- 
vėjusio, bet užtat tikrai tik jam priklausančio veido.— Ant 
pavardės buvo Tauginaitė. „,„Dėde,— sako man Augusti- 
nas,— tai man tinka“ ,,Olrait,— sakau— Aš ją irgi lai- 
kinu“ Bet paskiaus ot paėmė kitą moterį...— jis palingavo 
galvą; pats dar vis stebėdamasis jaunystės nepastovumu.— 
Olrait moteris, ale Nijolę tai aš laikinau. 

Jie važiavo kažkokiuo miesto greitkeliu, ir nebereikėjo 
baimintis dėl per didelio Algio greičio. Pasirodė skydas 
su „Willow Park“ užrašu, ir netrukus jie išsuko į tą, kaip 
pabrėžė Sadauskienė, daktarų bei bankininkų apgyventą 
priemiestį. Buvo tylu, viskas skendėjo medžiuose, ir pro 
pravirą langą kvepėjo žydintys azalijų krūmai. Pavažiavęs 
dar kokius du blokus, Algis sustabdė mašiną. Aplinkui 
juos, apsupti milžiniškų plotų skutamų žolynų ir gatvės 
lempų šviesoje paslaptingai atrodančių dekoratyvinių krū- 
mų, tarsi tikros pilys dunksojo išsidraikę Vilou parko na- 
mai. Donatui ir Naudžių namas atrodė didelis, tačiau šitoje 
apylinkėje jis būtų daugiau panėšėjęs į kokią lūšną. 

— Ten, tas mūsų...— Algis parodė į eilę virš pušaičių 
blankiai žvelgiančių langų. Priekiniame namo fasade ne- 
lyg koks viduramžiškas bokštas kilo milžiniškas stambių 
lauko akmenų kaminas. Šviesų nebuvo matyti. 

Jie praėjo žydinčius azalijų ir kitokius tamsoje neįžiū- 
rimus dekoratyvinius krūmus, ir Algis atrakino priekines 
duris. Matyt, ponia Sadauskienė miegojo, nes juos pasitiko 
tik aiškus varinis didelio laikrodžio tiksėjimas. Jie buvo 
plačiame prieškambary, kuris kairėje ėjo į kažkokį aukštų 
lubų kambarį ir dešinėje leidosi keliom plačių laiptų pako- 
pom žemyn. Nedegę šviesos, jie nulipo kilimuotais laip- 
tais. Šone buvo durys, ir, tik jas užvėręs, Algis uždegė 
šviesą. 

-— Čia mano tėvo kambarys. Tu miegosi čia, gerai? 

Kambarys buvo nemažas ir jaukiai chaotiškas. Vieną 
sieną beveik ištisai užėmė knygų lentynos. Buvo didelis 
rašomasis stalas, dirbtine oda aptraukta nakčiai atveria- 
ma lova bei keletas kitų tarp savęs inenkai susijusių baldų. 

— Mama nemėgsta to kambario, — kažkodėl rado reika- 
14 paaiškinti Algis.— Sako, no style“. Ar tu moki šitą 
atidaryti? 

Jis pats parodė kaip, ir netrukus sofa virto patogia lova. 
Donatas prisėdo. Jis jautėsi šioje aplinkoje nejaukiai, bet 
dabar ne tai buvo svarbu. Visgi pasitaikė varginanti die- 
na, ir svarbiau buvo išsimiegoti. 

— Tai ką mes darysim rytoj? — klausė Algis, atsirėmęs 
į tėvo rašomąjį stalą.— Važiuosim į Li Harborą? 

— Dėl Dievo meilės, ko?! 

— Nu, dabar tikrai žinai, kad Skipas melavo. Taip sakė 
ir O'Donelis. 

Donatas papurtė galvą. Kažkaip Algiui dar vis kažkuo 
reikėjo tikėti, bet bent šiai dienai jam asmeniškai to visai 
pakako. 

— Be manęs, Algi. Bet dabar pirma išsimiegokim. Ir 
tau reikia. 

— Je... Aš nepavargęs.— Jis atsiduso ir paglostė tėvo 
stalo paviršių.— Oh, God!9! Aš buvau toks durnas. Žinai? 

— Kada buvai? 

— Kai tėvas buvo gyvas. Galėjau tiek daug paklausti, 
bet buvau durnas. Žinai, aš paėmiau fotkę iš dėdės. Tu 
nori pamatyt? 

Atsisakyti nebuvo kaip, nes Algis ją jau atkišo. Tai 
buvo paskutinioji iš Lietuvos, kuri vaizdavo visus tris 
draugus. Mažasis Jonas Bertulis, nudelbęs akis, žvelgė 
į Žemę, padauža Kostas Vidugiris šį kartą rimtai žiūrėjo 
į priekį, o Vilnius plačiai šypsojosi. 

— Dėdė sako: „Jei tu nori, imk vieną“ Aš išsirinkau tą. 

Donatas apvertė nuotrauką. Dar vaikiška ranka, ta- 
čiau stropiai sulormuotom raidėrn buvo užrašyta: „Mie- 
lam Dėdei. Aš ir mano draugai Jonas ir Kostas“ 


90 Be stiliaus. 
91 O Dieve! 

— Kodėl šitą? — paklausė Donatas, nors iš dalies nu- 
tuokė pats. Kiek jis prisiminė, tai buvo viena iš nedau- 
gelio, kuriose Vilnius visai nesivaržydamas šypsojosi. O 
gal ir dėl to, kad jis joje tik buvo pradėjęs kopti iš ber- 
niuko amžiaus. 

— Užtai, kad ten tėtė susivėlęs...— tarė Algis. Jis pats 
perbraukė ranka per savo amžinai sutaršytus plaukus.— 
Aš jo niekad tokio nemačiau. Nu, žinai, aš nemaniau, 
kad jis galėjo irgi toks būti... 

Donatas dar kartą peržvelgė fotografiją. Prieš tris- 
dešimt metų trys berniukai sustojo prie mokyklos sienos 
fotografuotis. Jie buvo tik našlaičiai, tad ir šiam veiksmui 
jau reikėjo tam tikrų pastangų. Truputį ankštoki sekma- 
dieniniai švarkeliai, kuriais visi vilkėjo, irgi tarsi tai liu- 
dijo. Kostas ir Jonas buvo tvarkingai susišukavę ir sto- 
vėjo išsitempę. Tik Vilnius ne. 

— Na, taip...— sutiko Donatas ir padavė Algiui foto- 
graliją.— Atsimink, tavo tėvas čia kur kas jaunesnis už 
tave patį. Bet dabar jau labanakt... 

— Visiškai nesigiriant, ponas Vėbra, jei tai būtų pri- 
klausę nuo mano vyro, tai mes tebegyventumėm kokioj, 
atsiprašant, lūšnoj. Bet aš jam pareiškiau: arba gyven- 
sim padoriai, kaip žmonėms pridera, arba... 

Paskutinysis „arba“ buvo palydėtas moteriškai dvi- 
prasmišku šypsniu. Ponia Sadauskienė su neslepiamu 
išdidumu apžvelgė savo saloną. Ji čia buvo valdovė ir iš 
tikrųjų pats turinys viso to, kas ją supo. Namas, kaip su 
kaupu įsitikino Donatas, iš tiesų buvo neeilinis. Keturi 
miegamieji viršuj — du su atskirom voniom,— didžiulis 
salonas, kurio vieną sieną užėmė atviras židinys, kylantis 
tarsi koks akmeninis bokštas iki pat lubų ir suteikiantis 
visam namui dramatišką akcentą. Virtuvė spindėjo pa- 
stelinių spalvų šaldytuvu ir indų plovimo mašinom; va- 
dinamajam poilsio kambaryje buvo biliardo stalas bei di- 
delis spalvotas televizorius; apačioje dar vienas visiškai 
įrengtas aukštas su automatine skalbykla ir tarsi tik tarp 
kitko vyro raštinė. Donatas viską dabar pažinojo inty- 

miai, nes, vos atsikėlusį, jį pagavo ponia Sadauskienė, 
apvedžiojo ir stengėsi, kad būtų įsidėmėta kiekviena dau- 
ciau kaip šimtą dolerių kainavusi detalė. Pigesnių deta- 
lių šiuose namuose beveik ir nebuvo, tad, kainoms besi- 
kartojant, pradžioje nuoširdus Donato nustebimas atbuko. 
Ponia Sadauskienė tą nelabai pastebėjo ir su stebėtinu iš- 
samumu toliau dėstė kiekvieno baldų komplekto vertę ir 
skundėsi, kaip sunku šiais laikais suderinti madą su jos 
kokybės normomis. Galop buvo grįžta į saloną, ir Dona- 
tas atsipūsdamas atsilošė į kažkiek kainavusį minkšta- 
krėslį. Riešo gilumo šerių kilimas, kurį buvo baugu pa- 
liesti mirtingom kojom, kainavo pusantro tūkstančio do- 
lerių, o ant sienos kabantis, didžiajam židiniui atsvarą 
teikiantis gobelenas — visus du. 

— Ir, įsivaizduokit, Vilnius nenorėjo jo pirkti! Tai tik- 
ras flamandų gobelenas. Jis norėjo kažko kaimiško. Ži- 
note, su smūtkeliais ir gubom. ,,Kabink, jei taip nori,— 
sakiau jam,— savo rūsy, bet ne mano salone!“ Žavus, 
ar ne? 

Jokios kalbos apie nepritarimą šiuo atveju negalėjo 
būti, tad Donatas klusniai niūktelėjo galvą. Ponia Sa- 
dauskienė pertraukė kainų vardijimo procesą ir valandė- 
le susimąstė. Jos gražiai išlenktos, tiksliai padažytos lū- 
pos virptelėjo. 

— Stengiausi aš, ponas Vėbra. Stengiausi, ir, kai at- 
rodė, kad jau beveik galima pradėti šiaip taip gyventi, 
jis turi užsimušti tokioj kvailoj nelaimėj!..— Jos atsainiai 
papudruotame veide susiklostė melancholiškos linijos. 
Beveik atrodė, kad ji suvokia, jog ją supantis namas yra 
tapęs ne gyvenimo tikslo, bet jo savotiškos ironijos sim- 
boliu, tačiau, pasakojant toliau, tragika vėl virto kasdie- 
nybe. 

— Aš sakydavau jam: „Ko tu ten plaukioji?!“ Tarsi 
darbo namie neužtektų. Bet jis kiekviena proga vis į tą 
įlanką! O dar blogiau, kai tos žuvies pagaudavo. Tikras 
vargas. Pribjauroja man virtuvę. Užtai pasakiau jam: 
„Jei tą žuvį čia vilksi, tai bent įsitaisyk rūsy vietą jai 
valyti!“ Tik prieš pusmetį baigė. O dabar... 

Ji atsiduso, pasiūlė Donatui cigaretę ir, jam atsisa- 
kius, užsirūkė pati. 

— Neturėčiau rūkyt. Užuolaidos prisigecria dūmų. Bet 
tie rūpesčiai... Reikia kaip nors galvą prablaivyt. Įsivaiz. 
duokit, jis turėjo tik dvidešimt tūkstančių apdraudos! 
Kadangi tai nelaimė, tai „„Connecticut Mutual“ visgi mo- 
kės dvigubai. Tačiau kas tai yra šiom dienom! Ašaros! 
Aš jam sakydavau: ,„Apsidraustum bent už šimtą!“ Ge- 
rai dar, kad per mano pastangas turim bent šį namą. Na, 
ir senasis Sadauskas... Jis, žmogus, pinigų turi. Bet kad 
Vilnius jau toks buvo. Jis turėjo progų uždirbti daugiau, 
net ir toje pačioje kompanijoje. Bet vis ta ambicijos sto- 
ka... Jei ne aš, tai ir to namo niekad nebūtumėm pirkę. 
Kiek, manot, už jį mokėjom prieš penkiolika metų? 

Pasirodė, kad buvo mokėta šešiasdešimt du tūkstan- 
čiai. Tada tai atrodė pasakiška suma, tačiau dabar tai 
buvo beveik juokingai pigu. Namų vertė pakilo stulbinan- 
čiai, ir už jį dabar būtų galima gauti daugiau kaip šimtą 
tūkstančių. 

Nedaug kuo Donatas tesugebėjo prisidėti prie šio po- 
kalbio apie kainas, tad, nutaikęs progą, paklausė, kur 
Algis. 

— Miega. Kaip užmuštas. Nežinau, kas su tuo vaiku. 
Gal pažadint? 

— Ne, ne! Privargo. Tegul išsimiega. 

— Bet ne dėl miego. Jis man problema, ponas Vėb- 
ra... Dabar ypač. Gal pradėkim pusryčius patys? 

— Dėl manęs, aš ir palūkėčiau. Paskaitysiu truputį. 
Pastebėjau, jūsų vyras mėgo knygas. 

Pabrėždamas savo sprendimą, Donatas atsistojo, ir 
Sadauskienė kilstelėjo gražiai išlenktus antakius, tarsi ji 
būtų nustebusi, kad kas nors savanoriškai atsisakytų jos 
žavios kompanijos. 

— Bet ten siaubinga netvarka! Aš jau ten nesikišda- 
vau. Sakiau Vilniui: „Tu bent įsitaisyk lentynas, kurias 
nebūtų gėda žmonėms parodyti“ Bet...— ji truktelėjo pe- 
čiais, pabrėždama tą beviltišką padėtį, į kurią patenka 
vyrai, neklausydami savo žmonų patarimo.— Jūs surasit 
pats, taip? 

— Manau, kad taip,— linktelėjo Donatas. Namas iš 
tiesų buvo pakankamai didelis, jog buvo galima kalbėti 
apie paklydimą. 

Užvėręs Vilniaus kambario duris, Donatas pajuto sa- 
votišką simpatiją tai prieštaringai asmenybei. Gal pirmą 
kartą per šias intensyvaus netiesioginio bendravimo su 
Vilnium Sadausku dienas jis suvokė jį ne kaip mįjslę ar 
nebaigtą koliažą, kuriam reikėjo rinkti ir pritaikyti daž- 
niausiai visiškai nesiderinančias informacijos atkarpas, 
bet kaip žmogų. Pats tiesiogiai pajuto tą palengvėjimą, 
kuris, be abejo, apimdavo ir Vilnių, kai jis užverdavo šias 
duris. Čia buvo jo pasaulis ir jo ne parodai, bet vartoji- 
mui skirti daiktai. Kreivai ant grindų patiestas kojų nuzu- 
lintas kilimukas. Sukamosios kėdės atrama žvilgėjo ne 
poliruotu laku, bet per ilgus metus įsigėrusiu prakaitu. 
Rašomasis stalas jau, be abejo, buvo senas ir dar prieš 
Sadauskui jį atgabenant į šį kambarį, tačiau tarnauti jis 
dar galėjo bent keletai generacijų. Paviršius ir stalčių 
rankenos buvo pajuodę ir nugludinti ilgaamžio vartojimo. 
Tarnavo jis ne vien tik kaip stalas, bet ir kaip kelionių at- 
siminimų galerija. Prie sienos pristumtoje pusėje buvo 
išrikiuota keletas spalvingų jūros kriauklių, rožinio at- 
švaisto koralo šaka, nublizgintas suakmenėjusio medžio 
pavyzdys ir gražiai išgaubtas didelis vėžlio kiautas. 

Donatas atsisėdo į tiek išsėdėtą ir užtat, be abejo, pa- 
togų sukamąjį krėslą ir atsilošė. Medis, trindamasis į 
medį, sugirgždėjo. Po dešine ranka pasiekiamos prasidė- 
jo knygų lentynos. Jas jau spėjo peržvelgti tik atsikėlęs. 
Apatinėje lentynoje stovėjo išrikiuoti stamboki, aptrin- 
tais viršeliais inžinerijos vadovėliai, toliau net penkias- 
dešimt trečiuosius metus siekiantys ,,„Chemical News“ 
komplektai. Aukščiau ir arčiau po ranka buvo įvairuojan- 
čio turinio detektyvinės ir kelionių literatūros, istorinių 
novelių ir bent dvi knygos, siūlančios patarimus biržos 
investitoriams. Pusė lentynos buvo užimta puošniai iš- 
leistais, didelio formato gamtos bei faunos fotografijų 
albumais. Dauguma jų lietė Kanadą ir Aliaską. Tarsi 
kažkokio neįsivaizduojamo pločio ir švaraus skaidrumo 
pasakų šalis atsivėrė Kanados šiaurė jų nuotraukose. 
Rudeninės alksnių giraitės mirgėjo auksu tamsiai žalių 
pušų ir vaiskiai mėlyno vandens fone. Sprendžiant Sa- 
dauskienės kriterijais, atseit pagal kainą, daugiausia pi- 
nigo Vilnius išleido būtent gamtos albumams. 

Trečioje ir ketvirtoje lentynoje buvo nemažas rinkinys 
lituanistinių ir Lietuvos istorijos knygų. Savotiškam Do. 
nato nustebimui, dominavo Lietuvoje spausdintos. Buvo 
pilnas „Lituanistinės bibliotekos“ komplektas, įskaitant 
net taip sunkiai gaunamus Valančiaus raštus, pirmasis 
puošnus Vilniaus miesto istorijos tomas. Toliau, žvelgiant 
į tą pačią lentyną, buvo matyti „Aidų“, „Metmenų“ ir 
„Kultūros barų“ komplektai. Grožinės literatūros buvo 
palyginti nedaug. Tik keletas Žemaitės ir Vaižganto tomų 
bei pora dabartinių emigracijos rašytojų. 

Ką iš to buvo galima spręsti? 

Jis labiau mėgo tiesioginę informaciją negu jos sinte- 
zę. Kai užsidarydavo šitame kambaryje, jo mintys sukda- 
vosi apie gamtą, Lietuvos istoriją ir cheminę inžineriią. 
Gal būtent tokia eile. Paskaitydavo, pasitaikius progai, 
detektyvus ir keliones, bent trumpai galvojo apie akcijų 
pirkimą. Kad ir kokie buvo jo kompleksai žmonių iš Lie- 
tuvos sutikimo atveju, tenykštės literatūros jis nesibaidė. 

Na ir?.. 

Donatas papurtė galvą. Jis buvo vėl bepradedąs leis- 
tis į kažkokius apibendrinimus, ir Vilnius Sadauskas tada 
neišvengiamai tapdavo tik iš atskirų detalių sudurstyta 
abstrakcija. O jis buvo žmogus! Jis sėdėdavo būtent čia. 
Grįžęs iš darbo, kur tekdavo susitikti su O'Doneliu, iš- 
klausęs žmonos priekaištus apie dar nepirktus baldus ir 
gal dar kartą bandęs ir nesugebėjęs pasikalbėti su 
sūnum... 

O kėdę išsirinko patogią... Donatas atsirėmė ir ištiesė 
kojas po stalu. Taip greičiausiai sėdėdavo ir Vilnius. Žiū- 
rėdavo į šį gal senų daiktų krautuvėje išrinktą stalą ir 
galvodavo. Stalas buvo atsakantis. Senas, tvirtas, sunkus. 
Tokių jau seniai nebedaroma. Trys stalčiai dešinėje ir vie- 
nas didelis viduryje. Atviras poskyris kairėj, kuriame jis, 
matyt, laikydavo dar neperskaitytus žurnalus. Jei turėjo 
ką svarbaus ar asmeniško, be abejo, laikė čia. 

Pavyzdžiui, kad ir tą saują skatikų... 

Jis perplaukė Nemuną, neteko dviejų draugų per tą per- 
plaukimą, ir tada jam teliko tik tie pažaliavę variniai pi- 
nigėliai. Nejaugi žmogus nevertintum tokio daikto! 

Donatas pabandė atidaryti vidurinį stalčių. Neatsidarė. 
Neatsidarė ir tie iš šono, nors tik vidurinysis teturėjo rak- 
to skylutę. Matyt, užstūmus tą, kiti trys užsirakindavo 
automatiškai. Telikdavo tada užrakinti vidurinįjį. Žinoma, 
turint visraktį, stalčiaus atidarymas neturėtų kelti dide- 
lių problemų. Spyna buvo senoviška. Tačiau tai būtų kaž- 
kaip neetiška, o be to, nebuvo ir visrakčio. 

Donatas vėl atsilošė ir pusiau prisimerkęs žvelgė į rak- 
to skylutę. Ji buvo nemaža. Ne ką mažesnė už senoviš- 
kos durų spynos. Matyt, nemažas užtat buvo ir raktas. 
Nelabai patogus nešioti... 

Jis, neskubėdamas, tyrinėdamas kiekvieną daiktą paei- 
liui, pasuko kėdę ir apžvelgė kambarį. Zvilgterėjo į viršu- 
tines lentynas. O penktoji lentyna buvo maždaug akių 
lygyje. Nieko ir virš langų rėmų. Moderniųjų namų lan- 
gų rėmai buvo įleisti į sieną be išsikišimo. Gal už kurios 
knygos? Jei vis už tos pačios, ji turėtų būti apystambė ir 
gal išsiskirtų dėlei dažnoko ištraukimo. Nieko panašaus 
nekrito į akį. Dažniausiai tačiau slėpimo vieta buvo kuo 
paprasčiausia ir patogiausia. Greičiausiai net ranka pa- 
siekiama, atsisėdus štai šioje kėdėje. 

Donatas staiga atsitiesė ir, pakėlęs vėžlio kiaulą, jį pa- 
vertė. Pro vėžlio galvai skirtą skylę išlindo žalvarinis 
raktas. Beveik sprindžio ilgumo. 

Ir jis tiko. 

Į vidurinį stalčių Vilnius sudėdavo tai, kas netikdavo 
kituose. Buvo ten įvairios spalvos šratinukų, įskilusi li- 
niuotė, palaidų pašto ženklų, vokų ir kitokių smulkmenų. 
Net ir monetų! Tos tačiau buvo kanadiškos. Donatas nu- 
sivylęs pažvelgė į karalienės atvaizdą ir jas sužėrė atgal 
į stalčiaus kampą. Viršutiniame iš šoninių stalčių Vilnius 
laikydavo einamųjų sąskaitų kvitus ir į namus atsiunčia- 
mus katalogus. Antrasis buvo prigrūstas laikraščių iškar- 
pų. Trečiasis stalčius atsidarė sunkiau, bet ir jame tebu- 
vo tie popieriai. Laiškų pluoštas, o pačiame jo gale senos 
čekių knygutės. 

Daugiau morietų niekur nebuvo. 

Donatas atsiduso. Viltis buvo trumpalaikė ir, be abejo, 
paika. Visko gi galėjo nutikti per trisdešimt metų... Pi- 
nigėliai nuėjo savo keliu, o čia prie stalo sėdėdavo Vil. 
nius Sadauskas. Gal sėdėjo čia grįžęs ir iš "to moterų 
klubo pokylio ir tuo atveju, be abejo, galvojo būtent apie 
jį. Donatą Vėbrą. Tiesa, net nežinojo, kad vardas Dona- 
tas. Ir tai jam buvo visai nesvarbu. Svarbu, kad iš Kauno 
ir kad pažinojo Joną Bertulį. 

Kuklųjį, tikrai nieko iš jo nereikalaujantį Jonuką. Ne- 
drąsų našlaitį, kuris pats, praeities neturėdamas, dabar 
stengėsi jos sąvoką perteikti kitai kartai. 

Netiko... 

Juo jis daugiau sužinojo apie Vilnių Sadauską, tuo 
mažiau tiko draugo atsižadėjimas ir tas atšiaurusis „At- 
stokit su savo provokacijom!“ Jis net nežinojo, ko buvo 
norima. 

Antra vertus, kiek jam tai buvo svarbu? Palyginti su 
sūnaus, dukros, O'Donelio, galop ir žmonos problemom... 

Didžiuliuose, per šimtą tūkstančių vertuose namuose 
buvo tylu. Donatas vėl atitraukė pirmąjį stalčių ir pra- 
dėjo metodiškiau apžiūrinėti jo turinį. 

Sąskaitų kvitai nedaug ką sakė. Nebent tai, kad di- 
džiulio namo priežiūra daug ir kainavo. Šešiasdešimt 
trys doleriai už vasario mėnesį elektrai, trisdešimt keturi 
už telefoną, septyniasdešimt šeši už dujas. Kvitai buvo 
perbraukti melsvu šratinuku, po perbraukimu užrašytos 
dvi raidės: ,Pd.“ Be abejo, tai reiškė „Paid“?2. Toliau ėjo 
prekiniai įvairių firmų katalogai. Kaip Donatas jau spėjo 
patirti, panašaus pobūdžio lektūros į vidutinio amerikie- 
čio namus kas savaitę suplaukia nemažas pluoštas. Stal- 
čiun patekusieji buvo griežtos atrankos vaisius ir tuo ga- 
lėjo šį tą byloti apie atrinkėją. Pirmi du nieko naujo 
nepasakė, nes siūlė pirkti gamtos atvaizdų albumus, trečia- 
sis katalogas skelbė su Žvejyba susijusias prekes, o pas- 
kutiniai trys buvo skirti sportinio nardymo reikmenims. 
Į būsimąjį pirkėją nuo jų viršelių šypsojosi juodais gumi- 
niais kostiumais apsitaisę atletiški vyrai ir išskirtinai ge- 
rų figūrų merginos. Puslapiai mirgėjo įvairaus tipo nar- 
dymo kaukėmis, pneumatiniais žeberklais, akvalangais ir 

kita nardymo atributika. Gal Vilnius planavo atostogas 
pietiniuose vandenyse, nes Česapiko įlankos vanduo buvo 
per daug drumstas nardymui. 

Antrasis stalčius buvo įdomesnis. Čia Vilnius sukrovė 
iš lietuviškų bei amerikietiškų laikraščių iškirptus straips- 
nius. Tematika arba straipsnius parašę autoriai turėjo 
jam tad turėti ypatingą reikšmę. Pirmoji iškarpa lietė 
Lietuvių fondą, dvi kitos — etninių grupių reikalų rėmi- 
mą Amerikos kongrese. Visi trys pasirašyti tik inicialais 
„K.V.“ Ketvirtasis straipsnis buvo iškirptas iš kito laik- 
raščio, gal „Dirvos“, ir pasirašytas V. Tonkūno. Be abejo, 
tas sutiktasis dailininkas, nes buvo aprašoma Čiurlionio 
galerijos Čikagoje paveikslų atranka. Tonas buvo ironiš- 
kas, ir praktikuojamai atrankai Tonkūnas nepritarė. Da- 
tuo:as prieš trejus metus. Paskui kelios iškarpos iš „Wash- 
ingion Post“ Jos lietė Lietuvą arba apskritai Pabaltijo 
kraštus. Toliau ilgokas straipsnis ,„bendravimo“ tema, 
vėl pasirašytas inicialais „K.V“ Ši tema emigracinėje 
spaudoje atrodė neišsemiama, ir Donatas jau buvo spėjęs 
perskaityti bent tuziną straipsnių šiuo klausimu. Jų nuo- 
taikų ir įsitikinimų įvairavimas buvo paties plačiausio 
spektro. Šitas priklausė nuosaikiųjų grupei, bet panašių 
minčių Donatui buvo tekę skaityti ir kitur. Jei iš viso to 
buvo galima daryti tokias išvadas, tai nebent tiek, kad 
Vilnius nepriklausė kraštutiniam dešiniųjų sparnui. Pati 
paskutinė apačion nugrūsta atkarpa nesiderino su kitomis 
keliais atžvilgiais. Tai nebuvo straipsnis, o trumpas nek- 
rologas, ir jis buvo išplėštas iš laikraščio, ne tvarkingai 
iškirptas kaip kiti. Neatitiko ir jo chronologinė eilė, nes 
likusi viršutinė laikraščio dalis rodė 1975-ų4jų metų datą, 
o šiaip prie dugno gulintys straipsniai siekė 68-uosius. 
Pasimirė 75-ųjų gale po ilgos ligos Liudas Dargužis, gy- 
venantis Vašingtono valstijoje. Išskaičiuoti velionio nuo- 
pelnai nebuvo itin dideli, tačiau tragediją didino tai, jog 
jis mirė vos keturiasdešimt septynerių metų sulaukęs. 
Paliko liūdinčią žmoną Nijolę. Be abejo, taip... Amžius 
daugmaž atitiko. Greičiausiai tai buvo koks kolega arba 
mokslo laikų draugas. Kai šią žinią užtiko, Vilnius buvo 
tiek susijaudinęs, kad, neieškodamas žirklių, plėšte išplė- 
šė nekrologą, o paskui jį nugrūdo į patį stalčiaus dugną, 

kad jo nereiktų dažnai matyti. Jo amžiaus žmonės dar 
nebūna pripratę prie draugų mirties... 

Donatas sudėjo iškarpas atgal, išlaikydamas tą pačią 
chronologinę tvarką. Trečiasis stalčius vėl užsikirto. Jis 
truktelėjo stipriau ir vos ne visiškai jį ištraukė. Laiškai 
ir išrašytų čekių knygutės... 

Didžiuma laiškų buvo anglų kalba ir, atrodė, siejosi 
su tarnybos reikalais. Asmeniškų draugų Vilnius, matyt, 
neturėjo per daug. Kažkoks Rutkauskas iš Čikagos ir Če- 
ponis iš Filadeliijos. Čekių knygutės atrodė įdomiau. Iš 
viso jų buvo dvylika, ir Donatas jas sudėstė pagal eilę. 
Praleido ankstesniąsias ir pradėjo nuo 69-ųjų metų. Ga- 
na tikslia ranka įrašyti, rikiavosi skaičiai. Trisdešimt aš- 
tuoni doleriai už pirmą čekį, likęs balansas — šimtas sep- 
tyni. Toliau septyniasdešimt devyni doleriai pažymėti ,,už 
mašiną“, balansas — dvidešimt aštuoni. Toliau šimtas aš- 
tuoniasdešimt trys doleriai už baldus... Balansas? 

Užuot tapus negatyvi, suma staiga pakilo iki dviejų 
šimtų keturiasdešimt dolerių, tačiau tai jau buvo įrašyta 
žalios spalvos šratinuku. Matematikos ir rašalo spalvos 
mįslė paaiškėjo, pavertus dar kelis lapukus į priekį ir pa- 
tikrinus datas. Baldų čekis buvo rašytas kovo 26-3, o ža- 
lios spalvos šratinuką Vilnius pradėjo vartoti būtent ba- 
landžio 1-ą. Tai liudijo tą dieną ištisai žalia spalva išra- 
šyti trys čekiai. Mėnesio pradžia. Atseit algos diena, ir 
tai reiškė, kad algą Vilnius išleisdavo dar prieš ją gau- 
damas. Pervertęs lapukus, Donatas įsitikino, jog ta pa- 
dėtis kartojosi. Nors ne visuotinai. Mėnesiniu ritmu 
kartojosi čekių adresatai, tačiau pačios sumos augo. Už 
mašiną, už baldus, už banko paskolą... Nebyliai, bet iš- 
kalbiai įvairių spalvų rašalu rašyti skaičiai liudijo, jog 
didelė Sadausko alga jau iš anksto būdavo išskirstoma 
dar didesnėm išlaidom padengti. 71-ieji metai rodė toli- 
mesnį padėties pablogėjimą. Alga buvo padidėjusi, ta- 
čiau dar greičiau augo ne tik išlaidos. Išmokamų procen- 
tų sumoje gerokai padidėjo ir mokesčiai... 

Gal ir kasdieniška, tačiau vis tiek liūdnai nuteikianti 
istorija. Gyvenimo stilius perkamas skolon. Nauja skola 
dengiama senoji, tuo tarpu už skolą pirktų liuksusų ap- 
mokestinimo atidėti neįmanoma, ir procentai auga... 

72-aisiais metais reikalai tolydžio blogėjo. Kita pasko- 
la jau buvo gauta ne iš banko, bet iš kažkurios „Finan- 
cing Association“ Ir procentai atitinkamai padidėjo. 
Bankai jau buvo atsisakę finansuoti ponios Sadauskienės 
elegancijos poreikius. Jausdamas net savotišką įtampą, 
Donatas pervertė tolimesnių knygučių iškalbinguosius la- 
pus, bet, priėjus 72 metų galą, vienos knygutės trūko. 
Jis peržiūrėjo likusias, dirstelėjo vėl į stalinę. Ne, čia jos 
nebuvo. Pirmasis kitų metų čekis buvo išrašytas liepos 
mėnesį. Teliko artėjančią krizę sekti pagal tą. 

Tačiau krizės staiga nebebuvo! Anaiptol. 

Procentų išmokėjimui skirtos sumos buvo iš viso din- 
gusios. Tai turėjo reikšti, jog nebebuvo ir skolų. Mėnesi- 
nis banko balansas, užuot buvęs negatyvus, laikėsi prie 
visai apvalaus dolerių skaičiaus. 

Donatas atsilošė, ir kėdė verksmingai sugirgždėjo. Pa- 
togioji sukamoji kėdė dabar pasidarė kieta, ir net pats 
jaukusis kambarys labiau panėšėjo į slėptuvę negu į 
užuovėją. Buvo savotiškai liūdna. 

Tai vis dėlto ne apie Kanados miškus ar melsvus, nar- 
dymui tinkamus Floridos vandenis čia dažniausiai gal- 
vodavo Vilnius. Ir ne apie Kaune paliktą draugą ar Ne- 
mune Žuvusį... 

Apie dolerius... 

Procentus, skolas, augančius mokesčius... 

Ką buvo sakęs O'Donelis? Prieš trejus metus tai pra- 
sidėjo... 

Nieko nepadarysi. Atitiko. Ir suma turėjo būti nemaža. 
Gal keliasdešimt tūkstančių. Donatas atsitiesė, surinko 
knygutes ir sumetė atgal į stalčių. 

Atrodė, tarsi apie Vilnių Sadauską jis dabar žinojo 
daugiau, negu būtų norėjęs sužinoti. Daugiau gal, negu 
buvo verta. 


**X* 


— Ponas Vėbra, jūs nekreipkite dėmesio į mūsų nekul- 
tūringą jaunuomenę ir sau ramiai pavalgykite.— Ponia 
Sadauskienė prieš jį padėjo lėkštę su keptais kiaušiniais 
ir pati atsisėdo. Algis demonstratyviai atstūmė puoduką 

su nebaigta kava. Jis išmiegojo iki dešimtos ir dabar šu 
jam būdingu impulsyvumu buvo pasišovęs tuoj pat iš- 
važiuoti iš Baltimorės. 

— Ir kaip jis tuos plaukus nešioja! — visai nekreipda- 
ma dėmesio į sūnaus nuotaikas, toliau samprotavo Sa- 
dauskienė.— Kad bent susišukuotų. Pas jus, Lietuvoj, be 
abejo, drausmė geresnė. Bet čia matot... 

Ji sau plonai uogiene apsitepė paskrudintos duonos 
riekelę. Ponia Sadauskienė laikėsi dietos, ir labai sėkmin- 
gai. 

— Nešioju, kaip noriu,— burbtelėjo Algis. 

— Na, matote... Jau keleri metai taip. Vargšas Vilnius 
nemažai dėl to sielodavosi. 

— Jau tik ne dėl manęs sielojosi, mama! — ką tik ap- 
simesto abejingumo Algio balse neliko nė ženklo. Ponia 
Sadauskienė atsigręžė į jį. 

— Dėl tavęs daugiausia, branguti... 

Algis norėjo dar ką sakyti, bet, neišlaikęs jos žvilgsnio, 
nuleido akis. Ponia Sadauskienė sėdėjo liekna ir savimi 
pasitikinti. Jos klasiškai taisyklingo veido nedrumstė jo- 
kia abejonė. Ji tarsi įkūnijo moters teisę savo egzistenci- 
ją paversti ir gyvenimo turiniu. Ji čia sėdėjo, ir tai api- 
būdino ne tik ją, bet ir šią virtuvę, visą šį namą ir asme- 
nis, vienaip ar kitaip patekusius į jos įtakos orbitą. Bū- 
tent šitai, o ne nešukuoti Algio plaukai sužadino tarp jų 
įtampos nuotaiką. 

— Gal jūs, ponia, kartais žinotumėt, kas pasirašinėja 
straipsnius inicialais „K. V “? — paklausė Donatas, nes 
kalbą reikėjo nukreipti kita linkme. 

— Lietuviškoj spaudoj? 

— Taip. 

Sadauskienė tiriamai pažiūrėjo į jį. 

— Vilnius,— tarė ji trumpai.— Kodėl jus tai domina? 

Donatas kaip tik kramtė kiaušinį, ir tai jam leido mu- 
slėpti nustebimą. Jis nurijo ir siurbtelėjo kavos. 

— Skaičiau mat tokį straipsnį. Apie bendradarbiavimą. 

— Šitaip... Vis dėlto kas nors juos skaitė... Man vis at- 
rodydavo, jog tai grynas laiko gaišinimas. 

— Anaiptol! Įdomus straipsnis. Gal kartais žinote, ką 
reiškė tie inicialai? 

— Ne. Nors galėčiau paaiškinti, kodėl jis juos varto- 
jo. Aš pareikalavau. Nebūtinai tuos, suprantama. Jums 
gal keista, bet čia jau tokia visuomenė. Gandai ir pavy- 
das. Gink Dieve, jei spaudoje ką ne taip paminėjai arba 
net pamiršai ką nors paminėti! Užtai ir sakiau Vilniui: 
„Jei būtinai tau jau reikia rašinėt, tai bent neįjvelk 
šeimos!“ 

— O pavardė Vidugiris jums ką reikštų? Kostas Vidu- 
giris. 

— Kostas Vidugiris?.. Ne. Nors Vilnius kartais pasi- 
rinkdavo savotiškų draugų,— pabrėždama savo neprita- 
rimą, ji suraukė nosį.— Nesigiriant, bet mes gi gyvenam 
aplinkoje, kurioje beveik kiekvienas kaimynas ką nors 
reiškia. Politikai, žmonės su padėtim. Turim čia puikias 
sąlygas išeiti į visuomenę. Aš stengiausi. Bet ne,— Vil- 
niui, atrodo, geriau patiko „piliečių klubas“ 

— O tu nenorėjai su lietuviais,— irzliai įsiterpė Algis. 

— Branguti, geriau kalbėk, tik kai turi ką pasakyti! — 
Sadauskienė atsiduso.— Žinot, ponas Vėbra, jei padėtis 
nebūtų tokia liūdna, ji gal net būtų savotiškai juokinga. 
Prieš tai viskas, ką tėvas darė, jam buvo negerai, apie 
lietuvius net girdėt nenorėjo, o dabar tarsi būtų kokiu 
šventuoju tapęs. Žinoma, apie mirusius nereikia blogai 
kalbėti, bet reikia išlaikyti ir saiką. Būtų jau per didelė 
neteisybė, jei dabar tvirtinčiau, kad mano gyvenimas su 
Vilnium buvo lengvas...— Ji žiūrėjo į Donatą, tačiau akies 
kraštuku stebėjo ir Algį. Tas sujudėjo, ir ji atsisuko į jį. — 
Nepradėk tik vėl, Alguti! Tu gi su tėvu net atsisakei lie- 
tuviškai kalbėtis. 

Stojo minutė tylos. Algis sėdėjo paraudonavusiu veidu 
ir nedrįso jos pertraukti. Sadauskienė rūpestingai papil- 
dė savo ir Donato kavos puodukus. 

— O kad aš būčiau prieš lietuvius, tai gink Dieve! — 
kalbėjo ji.— Nepamanykit, turim čia puikiai įsikūrusių 
lietuvių. Yra daktarų, yra kontraktorių. Stai ir netolimam 
Vašingtone keletas įsitaisę rezidencijas, kad ne gėda pa- 
rodyti. Gal ne visiškai kaip šita, bet visgi... Padoriai 
žmonės gyvena. Bet Vilnius daugiausia mėgdavo ne tuos, 
o tokius, kurie daug kalba, bet parodyti tai šnipšt! Na, 

rašinėt į laikraščius, pasigirt per susirinkimą. O daugiau- 
sia tai vienas kitą per spaudą komunistais išvadinti. 

Ji žvilgtelėjo į Donatą, ar tinkamai tai buvo suprasta. 

— Aš jau susigaudžiau, kad čia tai turi didelę reikš- 
mę,— tarė Donatas. 

— Labai didelę. Yra ir tokių, kuriems ir popiežius pa- 
raudonavęs, o „Draugas“— komunistinis laikraštis. Ne- 
kalbant apie „Akiračius“ Vargšai tėvai marijonai... Vil- 
nius, žinoma, buvo ne iš tų, tačiau prasidedi su tokiais, 
tai ir galo nėra. Užtai sakiau jam: „Jei apie „bendradar- 
biavimus“ tau būtinai reikia rašyti, tai tik slapyvardžiu. 
Nenoriu, kad čia mums raudonų plytų prie durų krautų“ 
Pasitaiko ir taip. Sakau, jau ir taip pakankamai nusto- 
jau, kai sutikau Sadauskiene tapti... 

— Tu nustojai! Tai dėl tavo kaltės! -— staiga nebesusi- 
valdė Algis. 

— Nekelk balso prie stalo...— nepakeisdama intonaci- 
jos, tarė ponia Sadauskienė.— Ir prašyčiau nekalbėti 
kvailysčių. 

— Tai tu! Tu esi kalta dėl jo! Yes, y0u/93 

Žodžių intensyvumas valandėlę sutrikdė net Sadauskie- 
nę. Ji pirma šyptelėjo Donatui, lyg atsiprašydama už ne- 
paklusnų vaiką, ir atsigręžė į sūnų. 

— Ir kalta dėl to, norėčiau žinoti? Kad tavo tėvui 
stengiausi parodyti, kaip pridera gyventi? 


— Tu kalta! Dėl visko! Dėl...— nebeištverdamas Algis 
pašoko nuo stalo. 
— Dėl visko...— šaltai pakartojo Sadauskienė.— Kai 


subręsi, suprasi, kad jei tavo tėvas ko siekė, tai tiktai per 
mane. Ir darbe, ir šitą namą... 

— Jis iš viso nenorėjo tavęs vesti... Jis... Einam! — 
Algis mostelėjo Donatui. Viskas įvyko taip staigiai, kad 
Donatas dar tebelaikė šakute pasmeigęs keptų lašinių 
kąsnį. Jis padėjo šakutę į lėkštę. 

— Ponas Vėbra, nekreipkite dėmesio.— Sadauskienė 
šluostuku patapšnojo lūpas.— Jis mėgsta būti dramatiš- 
kas. Kaip ir tėvas. Bet, tikėkit manim, tai tik triukšmas, 
ir daugiau nieko. 

93 Taip, tu! 

— Don't you dare! Don't you dare say anything about 
my father!9+ — susijaudinus anglų kalbos žodžiai Algiui 
liejosi lengviau negu lietuviški. — He didn't want to mar- 
ry you! He had to! Because y0u were pregnant!?S 

Sadauskienė pažvelgė į sūnų, tarsi būtų netikėtai paste- 
bėjusi kol kas ignoruotą, bet įdomų keistuolį. 

— Jei nori žinoti, jis maldavo mane, kad tekėčiau. Ant 
kelių maldavo,— tarė ji šaltai. — Mane, o ne tą tavo verks- 
mingą Nijolę. Ir ne jis vienintelis maldavo! — Bet jos pil- 
nos lūpos visgi susiaurėjo.— Ant kelių atsiklaupęs! 

— Tu meluoji! That's not trueP6 Tu pasakyk, kad me- 
luoji! 

— O žinot, kas pasidarė iš to Dargužio? Jis liko brai- 
žytojėliu! Stai tau brangioji Nijolė! 

Donatas irgi buvo pakilęs, bet dabar jis stabtelėjo. 

— Dargužis? — paklausė jis. 

— Kuris pagaliau vedė tą Nijolę. Braižytojėlis! Pasi- 
gėrėkit! 

— Ji meluoja...— Algiui buvo ištryškusios bejėgiškumo 
ašaros ir nesuvaldomos sruvo skruostais.— Ne tėvas mal- 
davo! 

— Apgailėtina charakterio stoka. Visai kaip Vilnius! — 
su nebeslepiamu pykčiu tarė Sadauskienė.— Ir kai aš pa- 
galvojau, už ko būčiau galėjusi ištekėti!.. 

— Mes važiuosim, Algi. Gerai? — Donatas uždėjo jam 
ranką ant peties. Tarsi prisilietimas jį būtų nudilginęs, 
Algis susigūžė ir išėjo iš virtuvės. 

— Jūs per daug nekreipkite dėmesio, ponas Vėbra. Kai 
pataikauji tiems kaprizams, jie niekad nesibaigia,— iš da- 
lies atgavusi savo elegantišką laikyseną, tarė Sadauskie- 
nė.— Aš pakankamai pažįstu tą giminę. 

— Jis jūsų sūnus, ponia...— sumurmėjo Donatas. Bu- 
vo kvailoki žodžiai, ir Sadauskienė nepraleido progos tai 
pabrėžti. 

— Deja, deja... Tai per gerai žinau. Ir sūnų būčiau 
galėjusi turėti kitokį... Bet... 

94 Nedrįsk! Nedrįsk ką nors sakyti ant mano tėvo! 


95 Jis nenorėjo tavęs vesti. Vedė iš reikalo! Nes tu buvai nėščia! 
96 Tai netiesa! 

— Ačiū už pusryčius, — linktelėjo Donatas. 

Jie nelydimi perėjo platųjį kilimuotą saloną, kuriame 
kabojo galbūt ir flamandiškas gobelenas. Išėjęs pro du- 
ris, užuot ėjęs gatve, kur laukė žaliasis ,,Folksvagenas“, 
Algis pasuko į dešinę. Ten, pridurtas prie namo, stovėjo 
dviejų mašinų garažas. 

— Aš paimsiu tėvo „,„Pontiaką!“— metė Algis per petį — 
Kad ji jo neturėtų. Dabar jis mano! Ar tu nori turėti 
„Folksvageną“? 

— Algi, jei tu nieko per daug prieš, aš norėčiau turė- 
ti truputį ramybės, — atsakė Donatas. 

Dalės patarimais buvo galima pasikliauti, užtat grįžęs 
Donatas pirmiausia išsimaudė karštoj vonioj. Paskui skai- 
tė kažkurį „Metmenų“ numerį, kol prisnūdo, ir viešumoj 
pasirodė tik į pavakarę, kai prie televizoriaus jau stumdė- 
si iš mokyklos grįžę vaikai. 

— Matau, kad šiuolaikinės panelės ne juokai,— savo 
nesenstančia tema pasitiko jį Dalė. 

Krokodilas gulėjo ant Jurgio mėgstamiausio minkšta- 
krėslio ir kaip tik, Donatui jeinant, su pavergiančiu nuo- 
širdumu nusižiovavo. Nepajėgė atsispirti ir Donatas. 

— Jokios panelės...— tarė jis, užgniaužęs žiovulį.— Bet 
jei papasakočiau, vis vien netikėtum. 

— Gal ir netikėčiau. Bet pabandyk. 

— Kai grįšiu iš Čikagos. Dabar ir laiko neužtektų. 

— Oho, kokios istorijos! Tai tuoj ir išvažiuoji? 

— Reikia. Rytoj, vėliausiai — poryt...— Donatą vėl su- 
griebė žiovulys.— Petras jau ir taip mane keikia. 

Dalė truktelėjo pečiais. Kai reikėjo, ji mokėjo prisitai- 
kyti, ir ta prasme tikro moteriškumo turėjo daugiau už 
Sadauskienę. 

— S; kartą atleisiu,— tarė ji. — O dabar tave tikrai su- 
žavėsiu. Ką pasakysi, jei prisipažinsiu, kad pakviečiau 
vieną savo draugę vakarienės? 

— Tavo draugės, be abejo, puikios, Dalyt. Ir jei tau 
reikia... 

— Va, ką aš ypač vertinu. Entuziazmą! Užtai ir ne- 
kviečiau. Bet tu atsiilsėk kaip reikiant, nes rytoj bus už- 
tikrintai. 

— Mat aš galvojau, rytoj gal... 

— Tr tavo svajonė išsipildė! Per vakarienę bus Milda. 
Tu jos dar nepažįsti. O Čikaga nepražus. Užtat šiandien 
tau prižadu tipišką amerikietiškos nuobodybės vakarą. 

Dalė taip pat puikiai žinojo, kad atėjo eilė prisitaikyti 
kitiems, tad Donatas pasidavęs truktelėjo pečiais ir, nu- 
vijęs nelabai patenkintą Krokodilą iš minkštakrėslio, su- 
dribo pats. 

— Tebūnie. O kas ta nuobodybė? 

— Pamatysi... 

Daugmaž taip ir buvo, nes prižadėtoji nuobodybė susi- 
dėjo iš televizijos programų, ir tai būtent detektyvinių. 
Po vakarienės Jurgis pasitraukė į savo braižyklą, Astas 
išdūmė pas draugą neva pamokų ruošti, o Dalė su Do- 
natu atsidėjo televizijai. Tiesa, palaikė kompaniją ir To- 
mukas su Krokodilu, bet programos buvo ne visai jų sko- 
nio. Pirma policijos leitenantas Kolumbas, kažkodėl nuo- 
latos nešiojantis  plevėsuojančiais skvernais lietpaltį, 
išsprendė itin painią žmogžudystę kažkokio Kalifornijos 
milijonieriaus viloj. Po to veiksmas persikėlė į Niujorką, 
ir liuksusinius vilos interjerus pakeitė šiukšlina didelio 
uosto prieplauka. Mafija organizavo narkotikų įvežimą iš 
Pietų Amerikos, o plika, žvilgančia kaip kiaušinis galva 
policijos leitenantas Kojakas, suprantama, buvo pasiryžęs 
siuntą sustabdyti. Kojakas buvo ypatingas Dalės numy- 
lėtinis, ir per kiekvieną skelbimų pertrauką ji Donatui 
dėstė jo anksčiau įvykdytus žygdarbius. Reikėjo pripa- 
žinti, kad vaidyba buvo nebloga ir pastatymas gana rea- 
lus. Programai įpusėjus, pagrindinis policijos agentas 
buvo nukautas, ir padėtis atrodė beviltiška. Tačiau nei 
Dalė, nei skustagalvis leitenantas to nepripažino. Įtampa 
augo, reikalai, užuot gerėję, ėjo net blogyn, ir tada, li- 
kus vos dešimčiai minučių iki galo, suskambėjo telefonas. 
Nei Dalė, nei Donatas neskubėjo atsikelti. Pagaliau iš 
gretimo kambario atėjo Jurgis. Jis pakėlė ragelį ir pa- 
klausęs atsisuko į Donatą. 

— Čia tau. 

Donatas neatsistojo, o dar giliau įdribo minkštakrėslin, 

— Ar ten jaunas vaikinas? 

— Atrodo, taip. 

— Tai Algis. Pasakyk jam, kad nieko iš jo išgirsti ne- 
noriu. Nieko! 

Panašiai, nors gal kiek švelnesne forma, Donatas at. 
sižegnojo nuo Algio, kai jie didžiuliu tėvo ,Pontiaku“ 
grįžo į Koledž parką. Algis tada buvo pasiryžęs galvą 
pametęs lėkti toliau, nors jam pačiam nelabai buvo aiš- 
ku kur. 

Jurgis nuosekliai pakartojo, kas jam buvo liepta. Jis 
pasiklausė dar, tada vėl atsisuko į Donatą. 

— Gal jis ten žiūri tą „Ellery Gueen“ programą ar 
kokį velnią,— tarė visiškai nenustebusiu balsu Jurgis,— 
bet jis sako, kad žino, kas įvykdė žmogžudystę. 

— O, Dieve brangus! — Donatas pašoko, ir Jurgis jam 
noriai perdavė ragelį. 

— I know it! I know who did it!“7— pasitiko jį iš susi- 
jaudinimo jau ir angliškai vos besugrabaliojantis Algio 
balsas.— Mano motina, ji turėjo... She had an ajfair!?š Su 
tokiu Tonkūnu, ir po to jis dėl to išvažiavo iš Baltimorės, 
bet paskui... 

— Palauk, Algi! Iš kur tu dabar tą ištraukei? 

— Eglė sakė. Ji viską Žino, ji matė! Ir ji sakė, kad tė- 
vas dėl to turėjo didelį kompleksą, jis sielojosi ir norėjo... 

— Tik tu pamiršk tuos Eglės kompleksus! 

— No! This is for real“? Aš klausiau kitų Žmonių. Visi 
žino! Tik aš nežinojau... Ir tą sekmadienį tas Tonkūnas 
buvo atvažiavęs iš Čikagos... 

Donatas pasidavęs klausėsi. Šiuo atveju pasenę gandai 
ir naujos aplinkybės susiklostė, o Algis, viską naujai iš- 
girdęs, nesugebėjo atskirti vieną nuo kito. 

— Tvarkoj, Algi. Jis atvažiavo čia. Jis atvažiavo čia 
dėl to, kad čia turi parodą. 

— O je! Tu papasakok tą savo bobutei! Jis nekentė 
mano tėvo ir susidėjo su motina, ir tada tą sekmadienį... 

97 Aš sužinojau! Žinau, kas tą padarė! 


98 Ji turėjo romaną! 
99 Ne! Čia rimtai! 

— Valandėlę! Dėl Dievo meilės. Turėk proto! Jis gi 
būtų turėjęs išplaukti į įlanką, ir... 

— You're goddamn right!99 Ir jis išplaukė! Tą patį 
prakeiktą sekmadienį... 

Algiui pagaliau pritrūko oro. Atsikvėpė ir Donatas. 

— Kaip jis galėjo išplaukti į tą įlanką? — paklausė jau 
pakitusiu balsu Donatas. 

— Paprastai. Jis išnuomojo laivą! Iš Li Harboro! 

— Tu turi įrodymų? 

— You're goddamn right, kad turiu! Tą lapą, kur Ski- 
pas išplėšė. Aš tą gavau. Ir spėk ką? Ten yra O'Donelio 
pavardė, kaip tu spėjai. Bet yra ir Tonkūno! Tu netiki? Tu 
nori pažiūrėt? Aš turiu čia! Va! 

Sučežėjo popierius, kurį Algis, matyt, laikė prie pat 
telefono ragelio. 

Algio sugebėjimu išskaityti pavardę vis dėlto abejoti 
neteko, o galimybė, jog ten pasitaikė kitas Tonkūnas, irgi, 
be abejo, buvo itin maža. Donatas stengėsi galvoti, bet 
Algis, žinoma, jau viską buvo apsprendęs. 

— Tai come on! Let's go!V! Aš atvažiuoju tavęs pa- 
imt! 

— Come on kur? 

— Kur? Į Čikagą! 

— Tu važiuosi į Čikagą? 

— Tai žinoma! Tonkūnas ten. 

— Siąnakt? 

— Dabar! Tuoj! 

Donatas atsiduso ir, prispaudęs telefono ragelį prie krū- 
tinės, kokią minutę pagalvojo. 

— Klausyk,— tarė jis, nutraukdamas kažką, ką Algis 
toliau susijaudinęs kalbėjo.— Jei važiuosi rytoj rytą — 
tvarkoj. Bet rytą! 

— For God's sake!'92 Ko mum laukti? 

— Girdėjai! Ir ne prieš devintą. Jei nenori — važiuok 
pats! 

Nelaukdamas atsako, padėjo ragelį. Palaukė dar kokias 
dvi minutes, bet Algis neskambino. Kai grįžo prie tele- 

100 Tavo teisybė, po velnių! 

101 Į priekį! Važiuojam! 

102 Dėl Dievo meilės! 

vizoriaus, maiiozai buvo suimti, o leitenantas Kojakas, 
įsikišęs už žando saldainį ant kotuko, dėstė baigiamąjį 
ironišką moralą. Jo plikė intriguojamai blizgėjo. 

— Tu pražiopsojai labai įdomų galą,— tarė Dalė— 
Viskas gerai baigėsi. Ar jis ne fain? 

— Žavus...— sutiko Donatas. Jis dar pamąstė, ar pa- 
sakyti jai dabar, kad draugės ir rytoj kviesti neteks, bet 
nusprendė tai atidėti rytdienai. 


Algis tik tada pabudo, kai jie, Pensilvaniją pervažiavę, 
sustojo prie greitkelį užtvėrusių būdelių eilės ir Donatas 
į anoniminį pinigams atkištą delną įdėjo jų pravažiuotą 
nuotolį nustatantį taloną ir penkis dolerius. Ranka pra- 
dingo, tuoj vėl grįžo ir padavė jam grąžą. Suspaudęs pi- 
nigus saujoj, Donatas atleido stabdį. Už jų, prie kelią 
užtvenkusių stiklinių būdelių, rikiavosi mašinų eilės, ir 
delsti nebuvo galima. Greitkelis, tiksliai atkartodamas 
sruvenančios upės ypatybes, po užtvankos gerokai prasi- 
plėtė, ir buvo apsčiai vietos sustojimui. Tebelaikydamas 
pinigus saujoj, Donatas nusuko į kelio pakraštį ir išjungė 
bėgius. Didžiojo ,,„Pontiako“ motoro beveik negirdėjai. 

— Tai Ohajas? — paklausė Algis. Dešinysis jo žandas, 
kuriuo jis buvo prigludęs prie sėdynės atramos, buvo pa- 
raudęs. Bet užtat akys dabar atrodė normalesnės. Jis 
miegojo nuo pat įvažiavimo į greitkelį prie Brisvudo mies- 
telio, ir net tos virtinės didžiulių sunkvežimių, kurie tarsi 
kokie pražūtin skubantys priešistoriniai begemotai griau- 
dė ir griaudė pro šalį, jam nė trupučio netrukdė.— Bet, 
jochaidi, jau po pirmos! 

— Po pirmos,— ramiai sutiko Donatas. Priekaištas dar 
buvo likęs Algio balse, nors pamiegojęs jis nebeatrodė 
toks piktas. Nors ir Donato buvo prigrasinta, jis pas Naui- 
džius atsirado tuoj po septintos. Apie valandą tupėjo 
mašinoje, kol Donatas apsirengė ir susipakavo. Išvažia- 
vo jie maždaug aštuntą, ir reikėjo nemažai savitvardos 
pakęsti Algio irzlumą. Jis atrodė visai nemiegojęs, akys 

buvo paraudusios, ir maždaug vienintelė mintis, prie ku- 
rios sugebėjo apsistoti, buvo ta, kad jei jie būtų išvažiavę 
vakar, tai dabar jau būtų netoli Čikagos. Žinoma, ga- 
lima buvo atšauti: „Tai ko nevažiavai?“ Bet erzelio pa- 
kako ir taip, tad Donatas tik taikiai pareiškė, jog pado- 
riems žmonėms naktį reikia miegoti, o nei Čikaga, nei 
Tonkūnas neprapuls. 

— Je, padorūs žmonės! Tu toks padorus žmogus, o kas 
gavo tą popierių, ką? 

Šis triumfas bent truputį pataisė Algiui ūpą. Iš užrašų 
knygos išplėštąjį lakštą Donatas peržiūrėjo, jam vos at- 
vykus, o kai jie išvažiavo iš Koledž parko, patikrino jį 
nuodugniau. Negalėjai užginčyti autentiškumo. Išplėšto- 
jo lapo abiejose pusėse buvo arti trisdešimt nuoseklia 
Skipo ranka įrašytų pavardžių. O'Donelis buvo minimas 
penktoje eilutėje, pirmoje pusėje: „Mr. O'Donel for „Sine 
Cura“ 17 gal. reg., I bag ice. $ 9.20. Paid by check“ 103, 

Vadinasi, jei kas iš tiesų būtų norėjęs tikrinti, būtų at- 
siradęs ir čekis. Greičiausiai mėnesio gale, atgavęs iš 
banko, O'Donelis jį sunaikins. Nebent per girtumą tai 
pamirštų. Apsirūpino tą sekmadienį ir ledu. Ant dar vis 
neišmesto benzino kvito iškeverzotas parašas ir taip liu- 
dijo, kad vargiai ar buvo blaivus grįždamas. 

Bet visa tai dabar tapo nebesvarbu. Svarbusis įrašas 
kitoje lapo pusėje ir beveik pačiame jo viduryje: „Mr. 
A. Tonkūnas. Boat and 5 hr. motor. Half day. Driver's 
license. $ 8. 50 cash“ 104, 

Paneigti negalėjai. Net faktas, jog Tonkūnas nesislaps- 
tė ir panaudojo savo tikrąją pavardę, nedaug tereiškė, nes 
jis to ir negalėjo išvengti. Laivą nuomojant, reikėjo pa- 
likti šoferio leidimą kaip užstatą. 

— Čia suradai tikrą reikalą,— bandydamas Algio irzlu- 
mą užglostyti pagyrimu, tarė Donatas.— Kaip nuspren- 
dei, kad Skipas to puslapio nesuplėšė ar nesudegino? 

— Užtai, kad tu skaičiuoji puslapius, o aš žiūriu į 
biznį! 

103 Misteris O'Donelis su „Sine Cura“ 17 gal. normalaus, 1 ledo 
Paketas, 9,20 dol. Užmokėta čekiu. 


104 Misteris Tonkūnas. Laisvas ir 5 A.J. variklis. Pusė dienos. Vai- 
ruotojo pažymėjimas. 8,50 dol. grynais. 

— Kokį biznį? 

— Nu, pažiūrėk pats. Tas bastard'5 Tonkūnas mokėjo 
cash'06, nes jis nenorėjo, kad jį susektų. Bet ten yra to- 
kių, kur dar neužmokėję, ir Skipas tingėjo perrašyti. 

Stai ką reiškė skirtingų ekonominių santvarkų praktika! 
Ne kad Donatas būtų nežinojęs, jog nemaža dalis Ame- 
rikos piniginės apyvartos vyktų būtent kredito būdu, ta- 
čiau tarp žinojimo ir automatiško tos galimybės patikri- 
nimo liko skirtumas. Dabar, vėl į lakštą pažvelgus, tai 
buvo aišku kaip ant delno. Gal prie trečdalio visų įrašų 
vietoje žodžio „paid“!9' buvo užrašytos raidės „cr.“108, 

— Je. Aš tą mačiau, kai pirma žiūrėjom knygą, užtai 
nuvažiavau ir sakau jam: „Tu perrašyk, ką tau reikia, ir 
duok man tą lapą, arba bus blogai“. Jis dar bandė saky- 
ti, kad neturi, bet aš sakiau: ,,(O'Donelis viską prisipažino, 
o jei neduosi, tai gausi į snukį!“ 

— Tu taip sakei? 

— Aš taip sakiau! — Algio veidas buvo pavargęs, bet 
pilnas ryžto. Tačiau čia vis tiek ne viskas skambėjo įtiki- 
namai. Ypač kad tas apsukrus Puškino išvaizdos negras 
išsigąstų tokio jaunuolio kaip Algis. Suprato tai ir jis 
pats.— Ir sakiau jam: „Jei duosi man, aš tau duosiu dvi- 
dešimt dolerių“. Tai jis man ir atnešė. 

Kurį laiką jie važiavo tylėdami. Donatas vėl sulankstė 
svarbųjį lakštą ir padėjo į šoną. Dabar neišvengiamai 
reikėjo galvoti, kas bus toliau, ir mintys klostėsi ne per 
linksmos. 

Nejaugi šis įvykis iš tiesų buvo pasekmė banalios šei- 
myninės meilės istorijos, nejaugi kažkur įlankoj temstant 
tą sekmadienį susitiko du laivai ir... Kad ir labai norint, 
nebuvo įmanoma pamiršti tos prakeiktos ne vietoj įkaltos 
vinies! 

Donatas bandė prisiminti Tonkūną. Bent ši trikampio 
ašis tiesiog fatališkai netiko savo vaidmeniui. Minkštų bal- 
tų rankų, labai tvarkingas vyras, nuo kurio dvelkė neapsi- 
mestu atsainiu džentelmeniškumu. Ką jis sakė tada tame 


105 Niekšas, 
106 Grynais. 
107 Užmokėta. 
108 Kreditu. 

pokylyje, kai buvo paminėta Sadauskienė? „Atsargiai, ji 
viena iš mūsų pirmaujančių ponių!“ Ir tai su ironijos at- 
spalviu. Bent taip atrodė Donatui. O ironija su aistra ne- 
sisieja. Džiaugsmas, pyktis, neapykanta — visa tai gali 
būti išvirkščioji aistros pusė, tačiau ne ironija... Tai ne- 
paneigė aleros galimybės, bet kad ji privestų prie tokio 
žingsnio... 

— Ir tas bastard neplaukė į įlanką žuvų gaudyt! — su- 
kandęs dantis, tarsi atspėjęs Donato minčių eigą, tarė 
Algis. 

— O kodėl gi ne? Iš kur tu gali žinot? 

— Užtai, kad žinau jį... Tai buvo dar seniai, kai aš iš- 
plaukdavau su tėvu. Ir kartais jis plaukdavo su mumis. 
Jis draugavo su tėvu tada. Aš nežinojau kodėl, bet dabar 
žinau. Ir jis tik sėdėdavo kaip durnius. Aš ir tėvas gau- 
dydavom žuvį, bet jis — oi, ne! Ta žuvis jam buvo... Nu, 
kaip pasakyti? Per slimy'0s, 

— Gleivėta. 

— Je. Gal taip. Ir jis... O, jis yra /00 rejined!9, kad 
galėtų ten slieką ar krabą čiupinėti! Tai kartais jam tė- 
vas ant kablio užmaudavo. Bet daugiausia jis tik sėdė- 
davo. 

— Tai ko jis plaukdavo? 

— Nu, dabar žinai! Kad prie mano motinos kombi- 
nuotų! 

Logikos atsakyme trūko, tačiau Algis to nepastebėjo. 
Gyvenimas jam vėl buvo visiškai aiškus. 

— Nu, ir jis kalbėdavosi su tėvu. Apie visokį meną, 
ar ką... Jis baisiu menininku dedasi. Bet tai viskas — tik 
dedasi. 

Algio tikrumas buvo kategoriškas, ir buvo tuščias daik- 
tas užsiminti, jog gal žmogus išplaukdavo, kad jam pa- 
tiko vanduo ir platūs horizontai, arba ir dėl kompanijos. 
Jie važiavo tuo metu 270 S greitkeliu iš Vašingtono į 
šiaurę, ir kelias buvo prigrūstas mašinų, nes daug kas va- 
žiavo į darbą. Kaip paprastai, Algis stengėsi važiuoti per 
greitai. Jis sukinėjo didįjį tėvo „„Pontiaką“ iš vienos ke- 
lio linijos į kitą, tarsi tai būtų jo mažasis „Folksvagenas“. 

109 Gliti. 

110 Per daug rafinuotas, 

Iš esmės tai nedaug ką padėjo, tik nėrvino šalia važiuo. 
jančius, kurie jam kelis kartus net signalizavo. 

— Gal kiek lėčiau,— pasiūlė Donatas.— Tu, atrodo, ma- 
žai temiegojai. 

— Kas nori miegot! Goddammit!!! Matai, dėl tavęs 
pataikėm į patį rush hour!!!2 

— Tai ką tu darei naktį? 

— Aš? Mums reikėjo važiuoti vakar, ir, kai tu nenorė- 
jai, aš nuvažiavau į Baltimorę. Motinos nebuvo namie,— 
nu, tai aš ieškojau. 

— Palauk truputį. Motinos visai nebuvo? 

Algis papurtė galvą. 

— Iki penktos tai nebuvo. Tada aš važiavau tavęs 
paimti. 

— Penktos ryto? 

— Ką tu manai? Tai aš ieškojau. Nu, laiško ar ko nors. 
Bet ji, matyt, viską sudegino. Nieko, aš vis tiek žinau... 

— Tu nežinai, kur ji? 

— Je? Aš manau, kad žinau. Nuvažiavo pas jį! 

Nevertėjo ir klausti, ką Algis turėjo galvoje. Donatas 
giliai atsikvėpė. Iš pat ryto jam buvo gaila, kad vakar, 
staigiai užkluptas, jis sutiko važiuoti su Algiu į Čikagą, 
nors, tiesą sakant, dabar jam buvo neįmanoma atsikra- 
tyti savotiško atsakomybės jausmo. Pakako sėdėti šalia 
Algio, kad ta įtampa, kuri jį buvo suėmusi tiesiog ap- 
čiuopiamai, persiduotų. Didžioji tyliai judanti mašina, 
kurios sandarūs langai ir dviejų sprindžių storumo du- 
rys juos atribojo nuo likusio pasaulio, tą izoliuotą įtam- 
pos intensyvumą dar padidino. 

— Klausyk, Algi, ar tu kartais nepaėmei kokių table- 
čių? — paklausė Donatas. Mintis jam atėjo staiga, ir jis 
tuoj suvokė, jog tai gali būti netoli tiesos. Ta nervingoji 
energija, ypač po visos nemigos nakties, negalėjo būti 
sutelkta vien tik iš pykčio rezervų. 

— No... I don't know what you mean...!!3— numykė 
Algis. 


1 Velniop! 
12 Piką! 
113 Ne... Nesuprantu, ką tu turi galvoje... 


150 


— Tu labai gerai žinai! — aštriai atkirto Donatas. Da- 
bar jis buvo beveik tikras.— Ar vaikas esi, kad bijai prisi- 
pažinti? 

— Okay. Tik kelis benzedrino... 

— Kiek „kelis“? 

— Tris. Eglė turėjo. Ji sakė, kad jei neturi komplekso, 
tai nieko tokio... 

— O, po šimts!.. Klausyk, ar tu durnas visai, ar?..— 
Dabar jam buvo gera priežastis supykti ir neturėjo ūpo 
tai nutylėti. — Su kompleksais dar! Okay, arba tu dabar 
klausysi manęs ir elgsiesi tarsi turėtum bent šiokią to- 
kią galvą, arba gali mane išleisti tuoj pat. Kaip bus? 

— Okay, okay... What's the big deal?14 

— Aš tau parodysiu „deal“! Piliulių prisirijęs, kaip 
kaubojus važinėja. Sustok ir leisk man vairuoti. 

Algis, matyt, jautėsi kaltas, ir vaistų įtaka blėso, nes 
jis klusniai privažiavo prie krašto ir neprieštaraudamas 
perleido vairą Donatui. 

— O dabar miegok...— įsakmiu tonu tarė Donatas.— 
Kai išsimiegosi, pabandysime pakalbėti iš naujo. 

Tą patarimą, pasirodo, buvo sunkiau priimti, ir Algis 
neužmigo, kol jie neprivažiavo Bridžvudo miestelio, kur 
95-as kelias susijungia su apmokėtiniu Pensilvanijos 
greitkeliu. Tada jo jaunatvė nugalėjo įtampą bei vaistų 
poveikį, jis užmigo ir miegojo kaip užmuštas. Nepabudo 
net, kai Donatas sustojo pasipildyti kuro ir išgerti prieš- 
pietinio kavos puodelio. Greitkelis kilo ir kilo, leidosi ir 
leidosi per, rodės, nesibaigiančius Algeni kalnus, tik ret- 
karčiais aplenkdamas miestelį. Net Pitsburgo miestas, 
Donato sąmonėje aidintis plieno industrijos garsu, iš ike- 
lio pusės atrodė tik kaip daugybė priemiestiniais namu- 
kais aplipusių kalvų. Pats miestas, matyt, pasiliko kažkur 
dešinėje, ir tik slėniuose jaučiamas dulkinas, šnerves ku- 
tenantis rūkas liudijo apie aukštakrosnių artumą. Kai pa- 
galiau, kelis tunelius pervažiavus, pasibaigė kalnai, ne- 
trukus pasirodė ir Pensilvanijos valstijos riba. Algis pa- 
budo nėmaž nepakeitęs savo nuomonės, bet užtat aiškiai 
geresnio ūpo. 


114 Gerai, gerai... Pamanyk, bene čia baisus daiktas? 

— Na, ir?..— paklausė Donatas, kai jie važiavo (olyn 
žaliąja Ohajo valstija. 

— Ką — „ir“? 

— Maniau, jau prasiblaivei pakankamai, kad apgalvo- 
tum, ką žadi daryti, Čikagon nuvažiavęs. 

— Kaip tai ką?! Važiuosim pas tą bastard Tonkūną! 

— Turi adresą? 

— Surasim adresą! Big deal! 

— Ir? 

— For God's sake! Jis prisipažins, na ir... Ką sakei 
anksčiau. Tai tu gi esi policininkas. 

— Milicininkas,— pataisė Donatas automatiškai, nors 
tai tebuvo semantika.— Bet, sakykim, jis nekaltas. Ne- 
šok, sakau — įsivaizduokim. 

— Kodėl įsivaizduokim? Jis kaltas! 

— Tvarkoj. Sakykim, kad jis nebus nusiteikęs prisipa- 
žinti. 

— Jis prisipažins! — kategoriškai tarė Algis.— Aš jį 
žinau. Jis toks bailys. Dedasi baisiu intelektualu. Jie visi 
tokie. 

Sitas įvertinimas gal ir buvo netoli tiesos, nors reikalus 
tai iš esmės mažai tepakeitė. Algis tačiau jokių abejonių 
nepripažino. 

— Tu nebijok. Aš žinau, ką daryt,— kalbėjo jis.— O jei 
motina ten, so much the betier!'S Turėsim juos abu... 

Donatas tylėjo. Galimybės buvo tokios, kad jis nela- 
bai ir drįso apie jas realiais terminais galvoti. Žalieji 
greitkelio skydai skelbė, jog už penkiasdešimties mylių 
bus išvažiavimas į Klivlendą. 

— Ar tu dar turi tų tablečių? — paklausė jis Algj. 

— No. Tu nori? 

— Dėl Dievo meilės, ne! Tik... Tvarkoj, pamiršk. Bet 
kai nuvažiuosim, kad būtų blaivi galva ir kad gerai Ži- 
notum, ką darai! 

— Don't you worry!''6 Aš žinau, ką darau,— užtikrino 
jį Algis. 

US Tai tuo geriau. 

6 Nesijaudink! 

Jau buvo pradėję temti, kai jie artėjo prie Čikagos. Do- 
natas perleido vairą Algiui ir su nenuslopinamu dramos 
pajautimu stebėjo prieš juos atsiveriančio industrinio 
miesto panoramą. Ji atitiko ir net savotiškai viršijo jo 
vaizduotėje sukurtąją. Ar tai dėl Sinklerio „„Džiunglių“, 
ar dėl jaunystėje skaitytos Vitmeno poezijos įtakos Do- 
natui Čikaga simbolizavo nežabotą, rajų, šiurkščia indust- 
rine energija tvinstantį miestą. Užtai, kai žalsvasis greit- 
kelio skydas paskelbė, jog iki Čikagos belikę dvidešimt 
mylių ir derlingos Indianos valstijos lygumos staiga pa- 
virto plieno ir aprūkusio betono mišku, jis jautėsi tarsi 
tą vaizdą būtų matęs anksčiau ir dabar iš naujo atpažin- 
tų. Kairėj nenutraukiama kelių šimtų metrų žingine ri- 
kiavosi laidų nusverti gigantiški aukštos įtampos elektros 
bokštai. Ir tai ne viena, ne dvi eilės, bet pusė tuzino, o 
gal ir daugiau. Vielų ir strypinio plieno miškas traukėsi 
iki tamsėjančio horizonto. Panorama dešinėj buvo verta 
dvidešimtojo amžiaus Dantės. Visa žemė, kiek tik jos ga- 
lėjai akimis užmatyti, buvo nuraizgyta įvairaus storumo 
plieno vamzdžiais. Vamzdžiai ėjo ne pavieniui, bet susi- 
būrę į eiles po penkis ar daugiau, tarsi bendrystę pamilę 
vulgaraus storumo plieno smaugliai. Jie šliaužė pažeme, 
sutikę kitą vamzdžių virtinę, vijosi tarp jų, stiebėsi lau- 
žytais šuoliais virš geležinkelių bėgių ir nėrė tolyn į akim 
nebeatsekamą vamzdžių knibždėlyną. Ten, kur jie susi- 
jungė maždaug į vieną tamsią masę, juosvais, palkšvais, 
vietomis net nejaukiai rausvais dūmais rūko tuzinai aukš- 
tai išsišovusių kaminų. Dar toliau, atliepdami šios pano- 
ramos apimtį, dunksojo aukštakrosnių siluetai. Net iš 
kokios mylios nuotolio buvo matyt, kaip vakaro oras plaz- 
dėjo, atšviesdamas iš vidaus besiveržiantį plieną suly- 
džiusį karštį. Šen bei ten švietė fakelų liepsnos, deginan- 
čios nutekamąsias kokso krosnių dujas. Oras buvo tirštas 
nuo visų tų kaminų išmatų ir dirgino gerklę. 

— Žinai, Čikaga tokia, kaip ją įsivaizdavau...— nes- 
lėpdamas nuostabos, tarė Donatas.— Nemačiau, bet įsi- 
vaizdavau vis tiek... 

— Kad čia ne Čikaga...— burblelėjo Algis ir stipriau 
uždarė savo langą.— Čia Gary. 


— Kas? 
— Susmirdęs Gary. Gal bjauriausia vieta Ainerikoje... 
— Gary...— pakartojo savotiškai nusivylęs Donatas. 


Vardas jam buvo pirmą kartą girdimas ir nė kiek nepri- 
tapo prie Vitmeno poezijos. Algio požiūris į juos supantį 
vaizdą liudijo, jog bent industriniu peizažu susižavėjimo 
prasme Vitmenas buvo beviltiškai pasenęs.— Niekuo šio- 
je Amerikoje negali pasitikėti. 

— Kodėl nepasitikėt? 

— Nekreipk dėmesio. Tai mano atsilikimas... Teisybę 
sakai. Smirdi. 

— Ir kaip. Bet jie uždarys krosnis... Jau iš tiesų pra- 
dėjo. Tu geriau paieškok Čikagos žemėlapio. Turėtų būti. 

Šoninėje mašinos kišenėje žemėlapių buvo daug, ir, 
kadangi pirmos paieškos buvo bevaisės, Donatas išėmė jų 
visą pluoštą ir pradėjo dėlioti nuo vieno kelio ant kito. 
Čikagos žemėlapis buvo beveik gale, bet prieš tai jis už- 
tiko kreidiniame komerciniame popieriuje ryškiom spal- 
vom išspausdintą ploną katalogą, kurį tuoj atpažino. Tai 
buvo vienas iš tų sportinių katalogų, kuriuos Vilnius Sa- 
dauskas laikė viršutiniame savo rašomojo stalo stalčiuje. 

— Yra, va! — tarė Donatas.— O kai tu ieškojai tenai 
to laiško, ar nepaėmei ko nuo tėvo stalo? 

— Ne. Tas stalas užrakintas. Aš pas motiną ieškojau. 
Kodėl? 

— Nieko... Atseit radau šitą katalogą.— Dabar buvo 
nepatogu prisipažinti, jog jis rausėsi, ir nuodugniai, jo 
tėvo stalčiuose. 

— Je. Jis tokių gaudavo daug... Vis apie žvejybą ir 
laivus. 

Tai buvo teisybė, tačiau šito katalogo, skirto daugiau- 
sia vandens sportui, Vilnius Sadauskas turėjo bent du 
egzempliorius. Negalėjai apsirikti jau vien dėl blondinės 
ant viršelio. Jos maudymosi kostiumas buvo dar pabrėž- 
tas ant nugaros pritaisytų dviejų pailgų suspausto oro 
bakų. Mergina nardė tarp įvairiaspalvių tropinių žuvų ir, 
nors buvo įsikandusi kvėpavimo prietaiso kandiklį, atro- 

dė tarsi šypsotųsi. Tam tokios ir buvo parenkamos. Kad 
įsidėmėtum. 

Už mašinos lango plieno industrijos panorama paleng- 
va baigėsi. Kelias kilo į viršų didelį lanką sukančiu pyli- 
mu, apačioje palikdamas geležinkelių bėgių pynę ir išsi- 
kėtojusius, aprūkusius sandėlių blokus. Tamsius kiemus 
apšvicčiantys raiškios baltos šviesos prožektoriai viskam 
suteikė mirusio peizažo vaizdą. Atrodė, kad ten, apačioje, 
tarp tų baltai sustingusių šviesų ir melsvų, aštriai nu- 
rėžtais krantais šešėlių niekas nejudėjo. Prie pylimu ky- 
lančio kelio tankėjo aukštai iškeltos gyvsidabrio lempos 
taip, kad jų šviesų ratilai jungėsi į vientisą ruožą ir ne- 
beliko dar virš Indianos laukų pradėjusios leistis nakties. 

Donatas lėtai vartė katalogo puslapius. Gal, kadangi 
jų turėjo bent du, juos dažniau vartydavo ir Vilnius Sa- 
dauskas. Kas jį daugiausia domino? Kažin ar tie pirmieji 
puslapiai, kurie vaizdavo krepšinio, tinklinio, golio ir kitų 
atmainų sviedinius bei jiems daužyti, mesti ar spardyti 
pritaikytą aparatūrą. Toliau buvo stovyklavimui skirtos 
palapinės, kaproniniai, pūkiniai miegmaišiai, kuriems ne- 
pagailėta sintetikos, kuprinės bei stovyklinės virtuvėlės. 
Prakeikta vis dėlto jų įvairovė... Po to, ir tai buvo kata- 
logo svorio centras, prasidėjo žvejybos ir vandens sporto 
reikmenys. Nesibaigianti serija įvairiausių spiningų, tie- 
siog miškais nufotograiuotų bambukinių, stiklo plastma- 
sės ir kitokio tipo iki plono siūlo ištįsusių meškerykočių. 
Galop akvalangai, glaudūs, blizgantys pūstos gumos 
akvalangistams skiriami nardymo kostiumai. ,Pakankama 
izoliacija ir Niufaundlendo vandenims“,— gyrėsi viena 
firma. Toliau nardymo kaukės, po vandeniu šaudančios 
suslėgto oro stumiamos trišakės ietys... 

Prie šito skyriaus Donatas sustojo ilgėliau. Tai buvo 
savotiška romantika, ir komercinis fotografas, pavaizduo- 
damas šias prekes, mokėjo puikiai išnaudoti šį patrauklų 
aspektą. Puslapio pakraščiais nardė žuvys, tarp kainas 
pateikiančių eilučių juodom spingsinčiom akutėm žvelgė 
tropinių vandenų krabai. Gal tai ir traukė Vilnių?.. Idi- 
liška tropinės salos svajonė, į kurią būtų galima pabėgti, 
kaip kadaise pabėgo Gogenas... 

Už lango ilgasis pylimas pasibaigė, ir jie dabar važia- 
vo tiltu. Tačiau tiltu ne per vandenį, o iškilusiu virš ge- 
ležinkelių ir tamsokų fabrikų bei sandėlių stogų. Donatas 
buvo bepadedąs katalogą atgal, bet, jį užvertęs, pastebė- 
jo kyšantį popieriaus ruoželį. Pasirodė, tai buvo paprastas 
automatinės kasos išmuštas kvitas, kuris čia neišvengia- 
mai palydi bet kokią perkamą prekę. Tad Vilnius ne tik 
svajojo, bet ir pirko. Nebūtinai, žinoma, iš šito katalogo. 
Dėl visa ko Donatas apvertė kvitą. Suma ne tokia maža. 
89,99 dol. Vėl ta kainose mėgstama išrikiuota devynetukų 
serija. Iliuzija, kad prekė kainuoja pigiau. Įdomu... Jis 
pažvelgė į kvito viršų, kur būna išmušta pirkinio data ir 
vieta. Gal kokią sekundę ar dvi net nesuvokė skaičių 
reikšmės. 

Bet taip! Škaičių eilutė nemelavo. 

„4/12/76“. 

Balandžio dvylikta! 

— Algi, tavo tėvas kažką pirko tą dieną. Už devynias- 
dešimt dolerių. Kas tai galėjo būti? 

Algis dabar turėjo atidžiau vairuoti, nes judėjimo srau- 
tas buvo smarkiai padidėjęs. Jis pažvelgė į Donatą, dar 
nesuprasdamas klausimo. 

— Čia va yra kvitas. Iš kažkokios „Green Sport 
Shop“!!7 krautuvės. Ir datuotas balandžio dvyliktą. Jis 
ne tavo? 

Algis papurtė galvą. 

— Tėvo mašinoj, tai tėvo. Motina turi kitą. Devynias- 
dešimt dolerių?..— Jis pamąstė.— Gal?.. Bet ne. Ne! 

— Ką pagalvojai? 

— Nieko. Tik... 

— Algi, kažką pagalvojai. Ką? 

— Sakau — nieko. 

Po velnių, ką mes sutarėm?! Elgiamės atvirai, ar 
ne? 

— Okay, okay... Pagalvojau tik, kad revolverį. Arba jei 
ne revolverį, tai kitą — kaip vadinti? 

— Automatą? 

— Je. Bet ne. Jis turi. Dvidešimt antro kalibro 


T „Zaliojo sporto“. 

Tiltui pasibaigus, kelias visiškai pakeitė savo nusista- 
tymą ir, užuot ėjęs virš namų, nusileido žemiau jų. Jie 
dabar važiavo tarsi mašinom skirtu kanalu. Kelias buvo 
praplatėjęs iki keturių linijų kiekvienai krypčiai. Už nuo- 
žulnių, cemento luitais išklotų kanalo krantų buvo matyti 
viršutiniai sutankėjusių namų aukštai. 

— Automatą!..— Donatas prikando lūpą. To dar be- 
trūko! Nors, žinoma, čia, Amerikoje, juos galėjai pirkti 
panašiai kaip kokį fotoaparatą Lietuvoje. Kad ir tuzinais. 

— Kam jam reikėjo to automato? 

— Nu, žinai... Pašaudyti. Kai mes stovyklaudavom. Į 
skardines dėžutes. Tai nedidelis kalibras. 

Be abejo, tiesa. Tačiau, gerai pataikius, ir mirtingas. 

— Ir kur jis dabar? 

— Nu, namie... Baltimorėj. 

— Tu jį pats matei? 

— Je, je. 

— Kodėl man apie jį anksčiau nesakei? 

— Pamiršau. Ir kodėl sakyt, jor Chrisfs sake? Big 
dea[!iš 

Taigi, didelis daiktas... Donatas atsiduso. Be abejo, 
taip. Žmogus turi automatą, nes mėgsta į taikinius šau- 
dyti. Čia, Amerikoje, ginklų nešiojimo teisė įrašyta kons- 
titucijoj, ir jų yra, berods, keliasdešimt milijonų. Vis tai 
skirtingų santvarkų ypatybės, kurios pavieniams reiški- 
niams suteikia visai kitokią svarbą. Greičiausiai šiuo at- 
veju tai tiesiog jokios svarbos neturi. Nebent tiek, kad 
Vilnius to ginklo nepasiėmė su savim, išplaukdamas tą 
sekmadienį. Atseit, pavojaus nesitikėjo. 

Tačiau vis tiek liko klausimas, ką jis pirko. 

Algis atsiduso. 

— Gal... Gal kokią meškerę? 

— Brangi. 

— Je, bet... Ei, mums jau greit reikės išvažiuoti. Kur 
važiuosim? 

— Na, taip, kad būtų maždaug vidurys Čikagos. Arba 
ne per toli to Market parko. Susiraskim motelį. 

— Aš maniau, kad tu turi čia draugą. 

— Turiu draugą... Bet... Nu, jau vėloka. 


18 Dėl Kristaus meilės? Baisus daiktas! 

Priežastis buvo ne visai ta. Pats vienas jis būtų nesi- 
varžęs pas Petrą Doveiką pasibelsti ir antrą valandą ryto. 

— Oka, tai žiūrėk, kur išvažiuoti. 

Nebeliko laiko svarstymams, ir Donatas ant kelių pra- 
skleidė žemėlapį. Nuožulnieji greitkelio krantai dabar pui- 
kavosi apšviestais reklaminiais skydais. Jie artėjo prie 
miesto vidurio. Ant vieno stambiom blizgančiom raidėm 
buvo užrašyta: ALL CHICAGO LISTENS TO KGWT 
12300!!9, 

Tik tiek. 

Kodėl ir ko ta Čikaga klausosi, nebuvo paaiškinta. 


**X* 


Donatas pabudo septintą. Pro užuolaidas smelkėsi švie- 
sa, ir vos buvo matyti blyškus melsvo neono blykčiojimas. 
Tai didelis, į kažkokią pempę panašus neoninis paukštis 
prieš motelį nepailsdamas mojavo melsvų šviesų sparnais. 
Užrašas po juo skelbė čia esantį ,,Bluebird Motel“!20. Mels- 
vas paukštis, be abejo, turėjo simbolizuoti lakius sapnus, 
kurių galima tikėtis, pasinaudojant motelio paslaugomis. 
Jie tačiau čia sustojo anaiptol ne tų sapnų suvilioti. Bu- 
vo tai maždaug pirmas pasitaikęs didesnis motelis, ir tiek. 
Kažkur prie Arčerio gatvės, netoli Cicero. 

Donatas pasikėlė ant alkūnės ir patikrino gretimą lovą. 
Algis miegojo tvirtu, jaunatvišku miegu ir ritmiškai pūs- 
čiojo. Be abejo, jis lengvai sugebės pamiegoti dar bent 
keletą valandų, ir jo žadinti nebuvo jokio reikalo. Anaip- 
tol. Algis turėtų kiek galėdamas išmiegoti susikaupusį 
nuovargį ir visokių benzedrinų poveikį. 

Na, bet tada:?.. 

Tos minties prablaivintas, Donatas išsikapstė iš lovos. 
Prausykloje vanduo buvo atitinkamai šaltas. Jis apsi- 
šlakstė kaklą ir krūtinę ir, paėmęs vieną iš stirton suU- 
krautų rankšluosčių, nusišluostė. 

Ir tada reikės bandyti susitikti su tuo nelemtuoju Ton- 
kūnu. 


119 Visą Čikaga klausosi KGWT 12300. 
120 „Strazdo motelį“. 

Ir šaltu vandeniu nusiprausęs, čia nieko gudresnio ne- 
išgalvosi. O Sadauskienė?.. Beje, ponia Sadauskienė... Jos 
kitaip vadinti nepriderėjo. Nejaugi ir ji dabar bunda 
kažkur lovoje pas tą patį Tonkūną? Arba greičiausiai dar 
nebunda. Ponia miegotų... 

„Nepradėk iantazuoti dabar ir tul“— tarė jis sau pus- 
balsiu. Gal ji išvyko visai kitur, ne į Čikagą. O kas, jei 
ir į Čikagą? Moteris amžiuje, ir dar, be lo, dabar našlė. 

Ne. Ne tilosolijoms dabar buvo laikas, ir jis, apsimovęs 
kelnes, sėdosi prie staliuko su telefonu. Čikagos knyga, 
dar labiau negu Vašingtono, stebino jį savo tiesiog ne- 
padoriu storumu. Trauk juos velniai! Prie kai ko visgi 
ne lengvai priprantama. Nejaugi iš tiesų tiek Žmonių čia? 
Atsakymas mirgėjo neišsenkamom pavardžių ir numerių 
eilėmis. Pavardės čia nepasitaikydavo po vieną, o rikia- 
vosi tiesiog ešelonais. „Smith“ buvo ištisi puslapiai. 
„Thomas“ ne ką mažiau. Pagaliau ir Tonkūnas. Taip. 
Net ir šitų viso labo trys. Vienas daktaras, kitas vadinosi 
„Mary“. Užtat pats pirmasis iš jų „A. Tonkūnas“ Adre- 
sas — 4371 N. Elm. Raidė „N“, kaip jau suvokė Donatas, 
reiškė „North“ Vadinasi, Tonkūras gyvena šiaurinėje Či- 
kagoje, ir ne taip arti nuo jų apsistojimo vietos. 

Atsikvėpęs ir nieko daugiau nelaukdamas, jis surinko 
numerį. Suskambėjo tris kartus. 

— Hello?..— Laimė, balsas nebuvo mieguistas, ir buvo 
nesunku atpažinti tą dar iš Baltimorės atsimenamą temb- 
ro minkštumą. 

Donatas lietuviškai atsiprašė už trukdymą ir prisistatė. 

— Ak, taip. Taip... Malonu.— Per didelio entuziazmo 
nereikėjo tikėtis ir jo nebuvo, tačiau nebuvo ir jokio irz- 
lumo.— Tai jūs Čikagoje, ponas Vėbra? O, taip. Savaime 
suprantama, aš atsimenu. Ten per tą... Na, kaip jį pava- 
dinsim — pokylį... Gi susitikom. 

Jis vos girdimai nusijuokė. 

— Įdomus pokylis. Man, kaip turistui, viskas čia įdo- 
mu, — kalbėjo Donatas. Prieš skambindamas jis dar ne- 
buvo numatęs pokalbio eigos, nes tai priklausė ir nuo to, 
kaip reaguos Tonkūnas. Dabar pradžia užsimezgė, tad 
buvo galima sukt prie tikslo.— Be to, turėjau progą pa- 
žinti įdomių žmonių. Kad ir tamstą, pavyzdžiui. 

— Na, sakykim, savotiškas folkloras. Taigi gaila, kad 
neturėjom progos ilgėliau pasikalbėti. Kuriam laikui jūs 
čia, Čikagoje? 

— Kelias dienas tai tikrai pabūsiu. 

— Tai gal užsuksit, progai pasitaikius, ponas Vėbra? 
Čia į „Nortsaidus“!2!. Nors kiek toliau, bet irgi įdomi Či- 
kagos dalis. 

— Dėkui. Reikėtų būtinai. 

— Puiku. Gal sutariam ir laiką. 

— O kaip būtų kad ir šiandien? 

— Siandien?..— Tonkūnas nutęsė, bet be jokio ypatin- 
go prieštaravimo.— Šiandien šeštadienis. Žinot, visai ne- 
blogai ir šiandien. Deja, priešpiet turiu tokį projektą 
universitete, o vėliau vakare jau užimtas. Tačiau lieka 
popietė. Aš grįžtu antrą. O gal reikėtų jus paimti? 

— Ne, klausykit, jūs gal kartais žinot, ar ponia Sadaus- 
kienė yra Čikagoj? — Donatas klausimą ištarė tyčia ty- 
lesniu balsu. Jis sulaikė kvapą ir įdėmiai klausėsi pa- 
sekmių. 

— Kaip?.. Sakėt?.. O,— Sadauskienė! Ne. Vadinas, 
bent aš nieko nežinau. Kodėl klausiat? 

— Tarp kitko. Ji mat išvažiavo trumpam iš Baltimorės. 

— Ne... Nežinau nieko. 

Balse buvo daugiau susidomėjimo negu kategorišku- 
mo. Žinoma, tai nebuvo teisminis įrodymas, tačiau Dona- 
tas buvo pasiruošęs laiduoti, jog Sadauskienės Tonkūnas 
nebuvo nei vakar, nei tikrai šį rytą matęs. Jei kas slegia 
sąžinę, tai ir prityrę melagiai meluoja kitaip. Bent šitai 
kiek pataisė padėtį. 

Jie persimetė dar keliom irazėm apie varginančią ke- 
lionę iš Vašingtono, ir tuo pokalbis baigėsi. Donatas pa- 
dėjo ragelį, jausdamas nors nedidelį, bet nepaneigiamą 
sąžinės graužimą. Pasielgta buvo ne visiškai etiškai, ta- 
čiau esamomis sąlygomis gal tai ir buvo pateisinama. 
Šį kartą tokį planą Donatas jau turėjo susidaręs. Visiš- 
kai to nesitikėdamas, Tonkūnas staiga susidurs su kate- 
goriškais Algio kaltinimais ir jausminiu jo intensyvumu. 
Puslapį su išplaukimo įrodymu Donatas žadėjo pasilaiky- 
ti pats, jo iš pradžių neminėti ir panaudoti tik tinkamai 


121 Šiaurinius rajonus. 


160 


psichologinei akimirkai atėjus. Jei Tonkūnas iš tiesų kal- 
tas, tai jam itin sunkiai seksis neišsiduot. Bent čia Algis 
buvo teisus. Jis intelektualas. Su tais visuomet lengviau. 

Tada? 

Na, tam Čikaga ir turi policiją. Tačiau apie tai dar 
buvo neverta spėlioti. 

Algis tebemiegojo. Už lango Arčerio gatve ūžė judėji- 
mas. Buvo pusė aštuonių. 

„Oi, duos man velnių Petras“...— pagalvojo jau daug 
malonesne tematika Donatas. Draugo jis nemeluotai buvo 
pasiilgęs. Kaip ir Naudžių atveju, jis žinojo, kad čia yra 
žmogus, kurio varžytis nereikia. Susitikimas buvo abiejų 
laukiamas, ir buvo galima pamiršti tą mandagumo taisyk- 
lių nubrėžtą ritualą. Pakako kelių vakarų Lietuvoje su- 
kurti šiai bendrai bazei. 

Dėl velnių jis neklydo. Vos tik jis paskambinęs prasi- 
tarė, kad į Čikagą atvyko vakar vakare, taip Petras ir 
pratrūko. 

— Na, tai rupu pupu! Ar nesibažinai Kaune, kad, kai 
būsi Čikagoj, tai tik pas mane? Buvo taip, ar ne? Buvo? 

— Palauk! Susidėjo aplinkybės. 

— Matai kaip! Aplinkybės! Teisybę „Draugas“ rašo, 
kad tais komunistais negali pasitikėt. 

— Atsargiai. Aš jau kapitalistas. 

— Na, tai juo blogiau. O kaip sukapitalistėjai? 

— Teta davė porą šimtų dolerių. Ar ne kapitalas? 

— Toks, kad dar suspėsim pragerti. Tai kur tu, rupu 
pupu? Atvažiuoju! 

Donatas paaiškino. Pasirodė, kad bent Čikagos mastu 
Petras gyveno iš tiesų netoli, vos už dvidešimties blokų, 
Cicero priemiestyje. Bandė Donatas aiškinti ir apie Algį, 
tačiau dėl to Petras nė trupučio neatlyžo. Reikėjo pas jį 
atvažiuoti, ir viskas! Jei jau ne vakar, tai bent dabar. Jis 
atsirado prie motelio durų daugmaž per penkiolika mi- 
nučių, ir iki to laiko Donatas kiek pakeitė nuomonę. Algis 
dar tvirtai miegojo, ir nelabai žavėjo mintis, kad, jį pri- 
kėlus, tas tik nervinsis, trukdys jiems kalbėtis ir lauks 
antros. Tad parašė raščiuką: 

„Sugrįšiu po dvyliktos. Su Tonkūnu susiskambinau, įr 
važiuosim ten antrą valandą. Viskas tvarkoj. Nesijaudink 
ir pailsėk!“ 

Padėjo jį vidury savo lovos ir prislėgė pelenine. 

— Nors ir pavėluotai, bet vis tiek gerai, kad atsimenį 
draugus, — tarė jam Petras, kai Donatas įlipo į jo nebe- 
naują „Ševroletą“.— Tai gal tau ir atleisiu... 


* *X* 


Tik pas Petrą nuvykęs, Donatas tinkamai įvertino, kaip 
labai jis jau buvo pasiilgęs panašios kompanijos. Petras 
Doveika buvo pagyvenęs viengungis su visa gausa tam 
luomui priklausančių privalumų ir ne per daug jo minu- 
sų. Gyveno pats vienas nemažam name, kuris buvo ir 
rezidencija, ir biznio vieta, nes jis užsiėmė iš Lietuvos 
persiunčiamų knygų prekyba. Tiesa, nebuvo pas jį per 
daug tvarkinga, tačiau po ilgų savaičių, praleistų mo- 
terų tvarkomuose namuose, tai buvo tarsi savotiška at- 
gaiva. Sužavėjo Donatą taipgi jo labai jau ne amerikie- 
tiško pobūdžio pusryčiai. Atvažiavę jie nusikraustė vieną 
virtuvinio stalo galą, Petras nuo palangės atnešė rupios, 
pačiame Cicero kepamos lietuviškos duonos, šaldytuve 
sukrapštė lenkiškų raugintų agurkų ir galą sausos pa- 
rūkytos dešros. Prie to butelį vokiško alaus, „Spaten 
Brau“ markės. 

— Tiek teturiu,— pasiteisino.— Bet gal tu jau prie 
tostų pripratęs. 

— Duok man ramybę su tais tostais, žmogau! — nuo- 
širdžiai išsigynė Donatas.— Vien pagalvojus, dantys at- 
šimpa. O ta duona — tarsi rimtas reikalas. 

— Turėtų būt. Doras tautininkas ją kepa. Ir dešra lie- 
tuviška. Tik, matai, agurkai tai jau lenkiškos tautybės. 

Agurkai pasirodė traškūs, ir už juos lenkų nebuvo ko 
peikti, tačiau užvis geriausia buvo duona. Ji netižo bur- 
noj tarsi kokia pažliugusi vata. Dešra buvo kiek kietoka, 
bet užtat ją puikiai papildė šaltas vokiškas alus. 

— Trauk juos pypkės! — tarė Donatas, be ceremonijų 
atsilošdamas kėdėje.— Pasakysiu, neblogai padarei, kad 
atsivežei mane pusryčių. 


162 


— Tai va...— Petras nusišypsojo. Atrodė, kad jis gerai 
suprato potekstę.— Siek tiek vis dėlto vargina ta mūsų 
Amerika? 

— Kas be ko, įdomu. Tačiau... 

— Matai! Sakiau tau dar Kaune, kad turisto ne toks 
jau lengvas gyvenimas. 

— Tai... Kad būtų tik turizmas. 

— Tai kuo tu čia užsiimi? O gal rimtesnės bėdos? 

— Puiki ta duona...— Donatas ją užgėrė alum. Reikėjo 
keisti temą, nes pradėjęs jis Petrui viską ir išpasakotų.— 
O kaip tu čia per tuos metus laikeisi? 

Petras gūžtelėjo pečiais. 

— Saugau namų židinį. Pardavinėju knygas, kad ir 
nedaug kas jas pirkt nori. Va taip... 

Įsismaginus jiems kalbos netrūko. Ir apie pažįstamus 
Lietuvoje, ir apskritai apie tenykštę padėtį. Palietė jie 
emigracinių kovų audreles, pasuko ir į tarptautinės poli- 
tikos vandenis. Jau Lietuvoje per tas kelias dienas ir va- 
karus jie buvo išsikalbėję; dabar temos plaukė dar lais- 
viau. Buvo gera, pamiršus visus Sadauskus ir užkastus 
kažkokios gimnazijos muziejaus eksponatus, pamiršus 
žavias ponias bei šių dienų jaunuolių kompleksus, siurb- 
čiojant nepeiktiną alų, leisti mintims keliauti, kur tik jos 
panorės. Petrui tos mintys paklajojusios sugrįždavo prie 
knygų ir jų leidimo. Knygos buvo daugiau jo pašaukimas 
negu darbas, ir jis jas mylėjo tikra bibliofilo aistra. Visas 
jo apgyventas apatinis aukštas buvo jų pilnas, ir bent jų 
mos tvarkos. Knygos užėmė ištisas lentynų sienas ir buvo 
tiksliai sugrupuotos pagal autorius bei turinį. Tos pačios 
knygos jį susiejo su gera šio žemyno aktyviojo lietuviško 
pasaulio dalimi. Siuntė jis jas pagal užsakymą nuo Mei- 
no valstijos iki kraštutinumus mėgstančios Kalifornijos. 
Nuo Kanados iki Meksikos. 

— Ir Meksikon? — nusistebėjo Donatas. Suprantama, 
tai buvo tas pats žemynas ir tereikėjo pervažiuoti sieną, 
tačiau jam vis tiek atrodė, kad Meksika turėtų priklausyti 
kažkuriam visai kitam pasaulio kampui. 

— Be abejo, Meksikon. Ne tiek daug ten turiu klientų, 
bet ne tokių jau prastų. Pensininkai mat. Meksikoje už 

socialinės apdraudos dolerius dar galima šiaip taip pra. 
gyventi. O pensininkai skaito. Eikš, parodysiu vadina. 
muosius bestselerius. Nors, žinai, knygynuose susidaro 
kaip tik atvirkštinis knygų populiarumo vaizdas. Tų, ku- 
rių Žmonės neperka, pilnos lentynos, o tų, kurių nori, tik 
kelios ar ir visai nelikę. 

— Sena problema. 

— Tai va, kad sena. O nesimoko... Skundžiasi, kad 
jiems ten, Lietuvoj, popieriaus trūksta, bet vis tiek lei- 
džia tokios makulatūros, kurios ir atiduot negali. Ten bent 
gali į bibliotekas išsiuntinėti. O ką aš turiu daryt? 

— Na mat... Kad tik tokias bėdas teturėtumėm... 

Petras nusišypsojo. Užtai ir buvo gera su juo kalbėtis. 
Tarp jų supratimo bazė buvo plati, tad buvo galima dis- 
kutuoti apie pavienius reiškinius, užuot bandžius, ir tai 
dažniausiai nesėkmingai, apibūdinti esmę. 

Apėjo jie lentynas, o kai po dešimtos pas Petrą vienas 
po kito atsirado keli klientai, Donatas, pasiėmęs jį sudo- 
minusią knygą, pasitraukė į galinį kambarį, kuris Petrui 
tarnavo kaip supakavimo ir persiuntimo centras. Prie sie- 
nos stovėjo keli jau parengti ryšuliai; ant pailgo stalo 
keli dar buvo teberišami. Donatas įsitaisė senoviškame ir 
užtat itin patogiame fotelyje ir tik po kiek laiko, jau at- 
sibodus skaityti, susigundė pažiūrėti, kur tos knygos bu- 
vo siunčiamos. Pasirodė, kad pirmasis nedidelis ryšulys 
keliavo į jo jau aplankytą Petersburgą Floridoje, antra- 
sis, susidedantis iš kelių verstinių romanų, buvo adresuo- 
tas Hartiordan. Pats didžiausias ir jau surištas — į Va- 
šingtoną. Bet šį kartą ne į miestą, o į valstiją. Visai ki- 
tas galas Amerikos. Pats miestas vadinosi Okanogan 
Fals. Pavardė? Donatas patikrino dar kartą. Taip, buvo! 
Vidugiris! Jis apvertė paką. Kitoje pusėje visas adresas 
buvo pakartotas. Taigi. Kažkoks N. Vidugiris. 

„Trauk juos plynės, kaip tos pavardės įgauna atspalvį, 
kurio, atrodo, jokiu geru nebegali ištrinti!“ — pagalvojo 
jis. Tvarkoj — N. Vidugiris. Gal Nedas, gal Narcizas... 
Tiek pat niekuo dėtas kaip ir tas vargšas blondinukas jų 
gimnazijoje, kurio pavardė buvo Smetona. 

Donatas vėl prisėdo, tačiau prieš tai laimėta ramybė 
buvo sutrikdyta. Rūpėjo ir Tonkūnas, ir, žinoma, Algis, 

kuris jau, be abejo, pabudęs ir velnias žino, ką ten, mo- 
telio kambaryje, nagus grauždamas, galvoja. Buvo ke- 
lios minutės po dvyliktos. Jis pakilo ir perėjo į priekinį 
kambarį, kur Petras baigė tvarkytis su paskutiniais kli- 
entais. 

— Atleisk, Donatai. Matai, kaip tyčia žmonės užplū- 
do,— tarė jis atsisukęs.— Tuoj va atsiskaitysim ir eisim 
pietų. 

Užtruko dar arti pusvalandžio, nes knygų pirkėjai ne 
iš tų, kuriuos būtų galima skubinti. Paskutiniajam išėjus, 
Doveika griebėsi palto. 

— Na va... Atleisk dar kartą, bičiuli. Bet užtat nevar- 
ginsiu tavęs savo kulinariniais gabumais. Turim čia visai 
neblogų itališkų restoranų. Gal žinai, Cicero gi laikomas 
malijos miestu. Aloyzas Kaponė čia kadaise karaliavo. 

— Įdomu. Bet turėsiu grįžti. 

— Aa... Tiesa, tą jaunuolį palikai. Žinoma, paimsim ir 
JL: 

— Atleisk, bet šį kartą tikrai neturėsim laiko. 

Petras įsižeidė, ir tai kone rimtai. 

— Na, tai rupu pupu, žmogau! Jūs ten taip visus drau- 
gais vadinat, kad nebežinot, kaip su tikru draugu elgtis. 
Kaip tai suprast? 

— Šį vakarą! Tikrai! Bet antrą turim, nu... Pasimaty- 
mą tokį. Tu nepyk, o geriau man pasakyk, ar pažįsti tokį 
Vidugirį. 

Jie jau buvo išėję ir sėdosi į Petro „Ševroletą“ 

— Teko susitikt. Inžinierius, berods. Kalitornijoj gy- 
vena. 

— Ne tą. Iš Vašingtono valstijos. N. Vidugirį. 

— Ak tą! Okanogan Fals, ar ne? Ne, nepažįstu. Bet 
man įdomu. Kas jis toks? 

— Kaip man žinot? Tai tu jam knygas siunti. 

— O, matei tą knygų ryšulį. Taip, atrodo naujas neblo- 
gas klientas. Tik prieš dvi dienas užsisakė per trisdešimt 
lituanistinių ir istorinių knygų. Deja, geros jų dalies jau 
nebeturėjau. Ot tokių ten, Lietuvoje, turėtų daugiau spaus- 
dinti. Tas Okanogan Fals savotiškas miestukas. 

— Kuo savotiškas? 

Jie vėl buvo įsukę į Cicero gatvę, kuri, nevietinių di- 
desniam suklaidinimui, kaip tik skyrė Cicero priemiestį 
nuo Čikagos. Petras mostelėjo į nedidelę neono iškabą. 
Ten buvo vienas žodis: „Luigi's“. 

— Gal nemandriai čia atrodo, bet geriau kažin ar Ro- 
moj rasi. Taigi, tas Okanogan Fals. Jei matei adresą, tai 
ten nei gatvės pavadinimo, nei numerio nėra. Atseit kai- 
mas, kur žmonės patys eina į paštą laiškų atsiimti. O 
staiga lietuviškos knygos ten plaukte plaukia. 

— Tam Vidugiriui? 

— Ne tik jam. Tuo ir įdomu. Na, gal truputį perdedu. 
Tas, kur matei, iš tiesų tik antras siuntinys. Bet ot prieš 
kokią savaitę ten išsiunčiau dar didesnį siuntinį kažko- 
kiam Dargužiui. Irgi man negirdėtas. 

— O vardas? 

— Berods, irgi pasirašė tik N. Taip. N. Dargužis. 

— Koks adresas? 

— Na, sakau. Tas pats. Okanogan Fals, Vašingtonas, 
ir viskas. 

— Dargužis?.. 

— Girdėtas tau? 

— Taip, kažkur... Ar siuntei jiems tų pačių knygų? 

— Ot tas mane ir sudomino. Tiesiog sąrašus patikrinau. 
Irgi lituanistinės, bet ne tos pačios. Na, suprantama. 
Toks mažas miestelis, jie turi pažinti vienas kitą. Gal 
žada dalintis bibliotekom. 

Judėjimas Cicero gatve buvo padidėjęs, prie raudonų 
šviesų susitvenkė eilės, ir jiems teko stoviniuoti. Kažkur 
priekyje, blykčiodama raudonais prožektoriais ir stūgin- 
dama sireną, pravažiavo mėlyna ir balta policijos mašina. 

— Tai ir vardas prasideda iš tos pačios raidės... Čia 
savotiškai intriguojantis dalykas..— Donatas  pagalvo- 
jo.— O, dabar atsimenu. Tas Dargužis pasimirė. 

— Numirė? Kad aš čekį tik prieš savaitę gavau! 

— Ne tas. Tas, kurį bandžiau prisiminti. Tai jau prieš 
metus ar daugiau. Bet... Na, trauk juos plynės! 

— Taip, tas judėjimas čia kai kada užsikerta.— Maši- 
nai dabar teko daugiau stoviniuoti, negu važiuoti. Petras 
perjungė bėgius į neutralią poziciją ir atsilošė. Prieš 

juos tvenkėsi mašinos, net galo nebuvo matyli.— Gal ko- 
kia nelaimė priekyje? 

— Būtų negerai. Klausyk, pagalvojau. O gal tas asmuo 
pakeitė savo pavardę! 

Jie niekur dabar nejudėjo, ir Petras atsigręžė į jį. 

— Tai, sakai, taip ir lieki policininkas. 

— Milicininkas. 

— Tebūnie. Dėl vardo nesiginčysim. Bet kodėl dabar 
doras lietuvis turėtų keisti pavardę? Tiesa, kai kurie čia 
jas trumpina. Bet iš Dargužio į Vidugirį? 

— O vis dėlto ir doriems lietuviams tenka pavardes 
keisti. Pas mus kone pusė tautos taip ir padaro. 

— Eik jau, eik! Maniau, mes čia rimtai filosofuojam, 
o tu... 

— Visiškai rimtai. Gi jūs čia viešoj korespondencijoj 
„ienių“ nevartojat. Tai „N“ nebūtinai turi reikšti kokį 
Nikodemą. Galėtų būti kad ir Nida! 

—- Ak, ta prasmė! — Petras palingavo galvą.— Ir, sa- 
kai, ta Nida ištekėjo už kažkokio Vidugirio! Puiku! Duokit 
tam milicininkui liaudies ordiną! 

— Ta Nida... Arba gal ir Nijolė. Bet, klausyk, ar mes 
čia negalėtumėm pro kur kitur išsukti? 

Mašinų susigrūdimas dabar iš tiesų atrodė beviltiškas. 
Kažkur priekyje buvo girdėti net kelių sirenų kauksmas. 
Nekantresnieji vairuotojai buvo pradėję signalizuoti. Pet- 
ras atvėrė duris, išlipo ir pasistiebęs apsižvalgė. 

— Nėr kaip, brolyti,— tarė jis, sėsdamas atgal.— Kad 
būtumėm anksčiau susigaudę, bet dabar mes užbarika- 
duoti. Ten, priekyje, kažkokia nelaimė. Ar tau tikrai taip 
skubu? 

Laikrodis rodė netoli pirmos. 

— Skubu. Mat... Trauk juos plynės, koks komplikuo- 
tas gyvenimas! 

— Na taip. Ten, priekyje, gal žmogus užsimušė, o 
mes jį Ikeikiam, kad jis tokioj nepatogioj vietoj tai atliko. 

— Arba tokiu nepatogiu būdu. 

— Na, čia pasirinkimo ne taip daug. 

— Aš ne apie jj. Apie tokį Sadauską. Nepažinojai? 

— Ne. 

— Tau sekasi, Petrai. 

Doveika gūžtelėjo pečiais. Jis buvo arti penkiasdešim. 
ties, nevedęs, ir visas jo gyvenimas sukosi apie knygas, 
Kartais jis pats buvo nuomonės, jog, viską krūvon su. 
dėjus, jam visiškai ne taip blogai sekėsi. 


*X*X* 


Beveik valandą jiems teko stoviniuoti ir tik slinkte 
slinkti priekin, kol pravažiavo didžiulį, du trečdalius gat- 
vės užtvėrusį apvirtusį sunkvežimį. Donatas stengėsi mal- 
šinti nekantrumą, bet kai kliūtis pagaliau buvo prava- 
žiuota ir judėjimas pasileido pustušte likusia Cicero 
gatve, buvo sunkiau susivaldyti. Tačiau Petras liko ne- 
pajudinamas. 

— Nesudegs...— murmėjo jis su taikiu viengungišku 
atkaklumu ir griežtai laikėsi nustatyto trisdešimt penkių 
mylių greičio. 

Jie pasiekė mėlynų neonų sparnais plazdantį paukštį 
tik trys minutės prieš antrą. Dar nesustojus buvo aišku, 
jog prieš 19-tą numerį didžiojo „Pontiako“ nebėra. 

— Palauk sekundę! — šūktelėjo Donatas ir iššoko iš 
mašinos. Pribėgęs prie durų, jis griebėsi rakto, bet jos 
atsivėrė vos pasukus rankeną. Kambarys buvo apytamsis 
ir atsidavė nevėdintom antklodėm. Algio, žinoma, nebuvo. 

Lagaminas tebegulėjo ant sulankstomo paaukštinimo 
prie sienos, prieš praustuvę kabojo Algio švarkas. Bet 
šiaip nieko. Donatas akimis perbėgo visą nedidelį kam- 
barį. Nieko! Stambi degtukų dėžutė prie peleninės, ke- 
lios nuorūkos. Telefono knyga buvo padėta ne ten, kur 
įis ją paliko. Net dirstelėjo į šiukšlių krepšį ir iš jo iš- 
traukė suglamžytą popiergalį. Irgi nieko naujo. Tai te- 
buvo jo paties paliktas raščiukas. Tvarką palaikant, jį į 
šiukšlių krepšį buvo galima įmesti ir nesuglamžytą. Jei 
Algis jį pirma sugniaužė saujoj, tai šį tą liudijo apie jo 
nuotaiką. Vien užtai, kad tiesiog nebeliko ko griebtis, jis 
paėmė stambiąją degtukų dėžutę. 

— Remington. 

„Keista markė“,— pagalvojo, bet tiksliai nupieštas š0- 
vinio atvaizdas tuoj viską atstatė į savo vietą! 

„Remington. 22 Caliber High Speed. Noncorrosive. Ma- 
de in U.S.A.“122 

— Tai, atrodo, išvažiavo tas tavo jaunuolis...— lėtai 
tarė Doveika tarpduryje. Donatas sugniaužė šovinių dė- 
žutę. Jis pajuto, kad delnai buvo sudrėkę. 

— Klausyk, kiek toli iki ten? — paklausė jis, stengda- 
masis tramdyti savo įtampą, ir atkišo Petrui Tonkūno 
adresą. 

— Oho! „Nortsaidė“ Čia tau ne Kaunas, žinai. Ar, ma- 
nai, jis ten pas mergas nuvažiavo? 

— Pamiršk mergas! Čia rimtas reikalas, Petrai. Kiek 
truks nuvažiuoti? 

— Na... Gal keturiasdešimt minučių, gal... 

— Važiuojam! Ir spausk, po velnių! 

Jis beveik stumte išstūmė Petrą laukan ir įšoko į auto- 
mobilį. 

— Atrodo, kad tau ne juokais skubu...— pagaliau paju- 
to bent dalį įtampos ir Petras.— Jei važiuosim greitkeliu, 
tai... 

— Kaip greičiau! Tik važiuojam! 

Išjudintas ir Petras pasirodė ne pėsčias. Arčerio gatve 
jie pasiekė Kaliforniją, o iš ten, pataikius šviesas, tuoj ir 
skersai miestą einantį greitkelį. Petras nuspaudė iki sep- 
tyniasdešimties, ir nebeliko mašinų, kurios juos lenktų. 
„Ševroletas“ truputį virpėjo, tačiau traukė klusniai. 

— Jei čia uždirbsim bilietą, tai gal verta būtų Žinoti, 
už ką. Ne boba, sakai? 

— Ne boba! Važiuok tik! 

— Važiuok...— bambėjo Petras.— Manai, tau čia Lais- 
vės alėja, kad galėtum trankytis kaip tinkamas... 

Jei ne tuščioji, kišenėn įgrūsta dvidešimt antro kalibro 
šovinių dėžutė, Donatas būtų tinkamai atsikirtęs, tačiau 
dabar ūpo tam nebuvo. Petras ir važiavo, kiek tas ,,Šev- 
roletas“ beįstengė. Dešinėj pusėj praslinko keistos for- 
mos, tarsi apačia į viršų apverstas dangoraižis, išsišo- 
vęs tarp betoninių konstrukcijų. 

— Ilinojaus universitetas...— mostelėjo Petras.— Neži- 
nau, kiek jie ten mokosi, bet riaušių sukelia. Nors, atrodo, 

tau mūsų šiandieninis jaunimas nelabai dabar galvoj. 

— Įsikiškit jūs tą šiandieninį jaunimą žinot kur!.. Dėl 
vieno tokio durniaus dabar... Ar dar toli? 

— Na, dar galiukas. Bet čia jau Danas Rajanas. 

Iš vieno greitkelio jie dideliu lanku išsuko į kitą ir, po- 
sūkį pabaigę, važiavo šiaurės vakarų kryptim. Dar po de- 
šimties minučių iš greitkelio srovės jie išniro į aprūkusį 
šiaurinės Čikagos kvartalą. Pirmoji gatvė buvo apgyven- 
dinta puertorikiečių ar meksikiečių. Tų skirtybių Donatas 
dar nebuvo perpratęs. Tarp įprastųjų koka kolos ir alaus 
markių reklamų čia mirguliavo iškabos ispanų kalba. Ka- 
daise namai buvę solidūs, impozantiški, dabar atrodė pa- 
vargę. Ispaniškasis gyvumas netiko prie jų sunkių, akme- 
ninių fasadų. 

Pasukę kairėn, jie nėrė į neilgą tunelį, virš kurio pyli- 
mu važiavo elektrinis traukinys dideliais langais. Išnirę 
kiton pusėn, jie atsidūrė tarsi skirtingame pasaulyje. Pa- 
tys namai liko panašūs, bet čia jie buvo išlaikę ir netgi 
pagilinę savo pirmykštę rimtį bei atsainų iškilmingumą. 
Reklamų, net įskaitant tą taip dažną ir įkyrėjusį ovalų ko- 
ka kolos skydą, neliko. Prieš namus augo taisyklingai ap- 
kirptos gyvatvorės, o už jų prieglobsčio pastoviai laisto- 
mos nedidelės vejos tiesiog žvilgėjo smaragdiniu žalumu. 
Po chaotiško ir margai gyvo ispaniškojo kvartalo šis at- 
rodė tarsi išmiręs. Vyravo geometriškai tiksli anglosak- 
siška rimtis ir nuobodybė. 

— Netoli dabar...— sumurmėjo  Petras.— Jis gyvena 
4371 Elm, ar ne? 

Donatas patikrino popieriuką, nors numerį buvo įsika- 
lęs. 

— Taip. 

— Tai toliau einantis blokas. Bet žiūrėk, kas ten? 

Klausimas buvo be reikalo. Ten, ir būtent Elm gatvėje, 
stovėjo balta ir mėlyna policijos mašina. Sirena nekaukė, 
bet virš stogo signalinis prožektorius nebyliai sukosi, ir 
tarsi kokia piktai mirksinti akis raudona šviesa kas se- 
kuūndę blyksėjo jų pusėn. Donatas dar turėjo vilties, kad 
mašina stovi prie kito namo, tačiau greit išsisklaidė ir ta. 
Petras suko prie šaligatvio ir, jam dar ne visai sustojus, 
Donatas iššoko. 

— Ei, ar laukt tavęs? 

— Ne, ne! Būsiu šį vakarą...— šūktelėjo jis ir sušnibž- 
dėjo: „Tikėkimės...“ 

Jis aplenkė tuščią, bet tarsi gyvą ir kažko laukiančią 
policijos mašiną. Jos komunikacinis aparatas buvo neiš- 
jungtas, ir pro pravirą langą aidėjo traškesio lydimas ry- 
šininko balsas. 

Namas buvo keturių aukštų, granitiniais laiptais ir sko- 
ninga durų apdaila. Visa tai dabar Donatas vos pastebė- 
jo. Nekreipė jis dėmesio ir į melsvą koridoriaus kilimą. Li- 
ftas buvo atitvertas geležinėm tvorelėm ir, kai jis nus- 
paudė mygtuką, atsiliepė tingiu metaliniu garsu kažkur 
viršuje. Senoviškas liftas, tad, be abejo, jam truks laiko 
nusileisti ir pakilti. Tonkūno butas buvo ketvirtame aukš- 
te, ir, pasirinkimo galimybių ilgiau nesvarstydamas, Do- 
natas pasileido šalia lifto kylančiais laiptais viršun. Bė- 
go pakankamai greitai, ir, dar prieš pasiekiant trečią au- 
kštą, teko sulėtinti šuolius. Šalia jo, šnarėdamas gerai 
išteptais lynais, lėtai leidosi liftas. Galimas daiktas, kad 
jis irgi buvo kilimu išklotas. Kiekviename aukšte buvo po 
du butus. Pasiekęs trečiąjį, Donatas pamatė, jog durys 
dešinėj buvo pravertos kokią dešimtį centimetrų, ir virš 
grandinės, prilaikančios duris, į jį žvelgė senyvos moters 
akys. Gal tai buvo jo tuometinės dvasinės būklės įtaka, 
tačiau akys atrodė išsigandusios. Jam pažvelgus ton pu- 
sėn, durys užsitrenkė. 

Nestabtelėjęs jis kopė aukštyn. Ketvirtą aukštą pasie- 
kus, deja, neteko abejoti, kuris iš dviejų butų priklausė 
Tonkūnui. Durys dešinėj šį kartą buvo visai atidarytos, 
ir tarpdury stovėjo policininkas. Tai buvo apystoris vyras 
rausvu šlakuotu veidu. Jis didele balta nosine šluostėsi 
prakaituotą kaktą. 

— Hey you!'?š — išsprūdo jam, atsigrįžus į Donatą. 
Prieš tai jo dėmesys buvo nukreiptas kambarin, ir jis pas- 
tebėjo ateinantį žmogų tik tuomet, kai Donatas buvo jau 
šalia jo.— What do y0u want?!?* 

Donatas instinktyviu, per žmogaus evoliucijos tūkstan- 
tmečius išvystytu taiką reiškiančiu gestu skėstelėjo ran- 
komis. Buvo per daug uždusęs, kad tuoj atsakytų. Poli- 
cininkas savo stambiu kūnu užbarikadavo duris, tačiau 
per jo petį Donatas spėjo apžvelgti kambarį. 

Krūtinę spaudusi įtampa atsileido. 

Jie abu buvo gyvi! 

Tik dabar, nepaneigiamai tai matydamas, jis suvokė, 
kaip labai bijojo tos dvidešimt dviejų kalibrų šovinių dė- 
žutės pasekmių. 

Tiesa, Tonkūnas kraujavo. Tačiau ir vieno žvilgsnio pa- 
kako įsitikinti, jog kraujavo būtent nosis. Jis sėdėjo ant 
didelės, kažkokio žvėries kailiu aptrauktos sofos, prisi- 
spaudęs prie nosies raudonai dėmėtą rankšluostį. Tam- 
saus, sukrešėjusio kraujo buvo matyti apie atsegtą mar- 
škinių apykaklę ir net apie ausis. Jis pašnairavo durų pu- 
sėn, pastebėjęs Donatą, sužiuro, tada lėtai, jam pačiam 
kažką reiškiančiu gestu papurtė galvą. Beveik kambario 
viduryje ant kėdės sėdėjo Algis. Jis atrodė tarsi būtų ten 
per jėgą pasodintas ir sėdėjo įtraukęs galvą tarp pečių, pa- 
rietęs po savim kojas, lyg pasiruošęs kiekvieną akimirką 
pašokti. Prieš jį stovėjo kitas policininkas. Tas buvo jau- 
nesnis, aukštas ir ne taip sušilęs. 

— Tai ko jūs norit? — pakartojo klausimą pirmasis. Iš 
aplinkybių susidarė įspūdis, jog jie čia buvo atvykę tik 
prieš keletą minučių ir patys esamoje padėtyje dar nela- 
bai susigaudė. 

— Aš esu draugas... Norėčiau padėti. 

— Ak, padėti! Tai kuriam iš jų padėti? 

Policininko balsas skambėjo irzliai. Algis atsigręžė į 
duris, pamatė Donatą ir stojosi, tačiau aukštasis polici- 
ninkas uždėjo jam ranką ant peties ir nuspaudė jį vėl kė- 
dėn. 

— Na, tai kurio draugas esi? Ir kas čia iš viso deda- 
si? 

— Nieko čia nesideda...— atsako vieton iš po rankšluos- 
čio sušvokštė Tonkūnas. Iš balso buvo galima spręsti, jog 
jo lūpos patinusios. Jo ilgi, šiaip rūpestingai suglostyti 
plaukai buvo išsidraikę, ir prasišvietė praplikęs viršugal- 
vis.— Aš jums karioju — nieko čia neatsitiko|.. 

— Oi tu Dieve brangus!.. Kraujuoja po visą butą, kai- 
mynai pagalbos šaukiasi, o jis savo...— Storasis policinin- 
kas vėl atsisuko į Tonkūną.— Tai pagaliau kaltinsit šitą 
hipį ar ne? 

— Sakiau aiškiai — nekaltinsiu! — Tonkūnas ryžtingai 
papurtė galvą.— Čia mano butas, ir aš nieko nekaltinsiu. 
Aš pats susimušiau šitą nosį. O jūs neturit jokios teisės 
čia brautis! 

— Jis susimušė! — Storasis policininkas, tarytum už- 
tarimo ieškodamas, atsigręžė į Donatą.— Jei čia jūsų 
draugai, tai gal pamokykit juos, kaip reikia su miesto 
tarnautojais elgtis. Atlekiam galvotrūkčiais, kad palaiky- 
tumėm piliečių saugumą, o čia net į butą nenori įleisti! 

— Jūs neturit jokio leidimo čia įeiti! — atkakliai karto- 
jo Tonkūnas.— Niekas čia jūsų nekvietė. 

— Kaimynai skambino. Sakė, užsimuš čia,— tarsi jam 
būtų reikalas aiškintis, toliau dėstė storasis.— Tai kurio 
iš jų pats esi draugas? 

— Abiejų. 

— Abiejų! Ot rinktinė šutvė! Na, ar jums ne gėda, 
pone? 

Tai buvo tiesioginis klausimas, ir Donatas truktelėjo pe- 
čiais. Gėdos jausmo kol kas jis nebuvo spėjęs pajusti. 

— Matot, gal jie truputį susijaudinę, ir... Na, suprantat, 
pasitaiko... 

— O taip! Iš susijaudinimo net kraujuoja ir kaimynus 
gąsdina! 

— Prašom išeit iš čia, arba aš pakviesiu savo advoka- 
tą...— toliau varė savo Tonkūnas. Donatas buvo beprade- 
dąs atjausti ir policininkų padėtį. Storasis įsikišo prakai- 
tuotą nosinę kišenėn ir stipriau užsimaukšlino ant kak- 
tos kepurę. 

— Tvarkoj! Čarli, tu paimk tą vaikėzą, ir einam. Mes 
čia daugiau nebegaišinsim. 

— Jūs neturit teisės! Čia mano butas! — Tonkūnas ati- 
traukė rankšluostį, bet jį vėl tuoj prispaudė. Nosis tebe- 
kraujavo. Storasis policininkas, atrodė, jau buvo nuspren- 
dęs su juo daugiau nebesivarginti. Jis atsigręžė į Algj. 

— Tai tu bent prisipažink. Bus tau lengviau. Jūs čia 
mušėtės, ar ne? 

Algis, kietai užčiaupęs lūpas, papurtė galvą. 

— Ar tu čia gyveni? — paklausė jį aukštasis policinin- 
kas. 

— Ne,— suniurzgė Algis. 

— Tai kaip čia atsiradai? 

— Atvažiavau. Savo mašina. 

— Ak šitaip. Seniai? 

— Neseniai. Gal prieš pusę valandos. 

— Tai matai, kas dedasi mūsų Čikagoje! Girtas ir va- 
žinėja. Dabar jau turėsi eit su mumis,— tarė aukštasis, 
bent dešimčia metų jaunesnis ir apsukrumo turįs daugiau. 
Jis pažvelgė į savo draugą. Tas tuoj pritardamas palin- 
gavo galvą. 

— Be jokios abejonės. Negalime leisti girtam važinėti. 

— Aš ne girtas...— sumurmėjo Algis. 

— Va šitai ir patikrinsim. Einam. Prigaišom čia jau 
pakankamai. 

— Bet klausykit, tamsta,— tarė Donatas.— Jis gi ne- 
girtas. 

Storasis atsiduso. Jis suėmė Donatą už alkūnės ir pas- 
tumėjo koridoriaus link. 

— Jūs tikrai jo draugas? — paklausė jis, pats pažengęs 
keletą žingsnių už durų.— Pažįstat tėvus? 

— Taip. 

— Kol kas atrodot normaliausias čia. Mes užsiėmę 
žmonės. Mūsų darbas ten, gatvėje, o ne čia šluostyti kru- 
vinas nosis tipams, kurie mums advokatais grasina. Čia 
ramus rajonas; jei pradės vėl muštis, vėl visi kaimynai 
skambins... 

— Jie nepradės. 

— Iš tikrųjų. Nepradės, kadangi tą jaunąjį pasiimsim, 
pernakvyndinsim kietoj lovoj, o rytoj jis gal blaiviau gal- 
vos. 

— Jo tik nervai dabar įtempti. 

— Na va,— visai sutiko policininkas.— Geriausias vais- 
tas tam tai ramybė. Ir jam, ir mum. Jūs jį rytoj galėsit 
atsiimti... Kadangi tas ten nekaltina, nebus procedūros. 

Algio reikalas buvo nuspręstas, ir policininkas apsisu- 
kęs grįžo į kambarį. 

— Klausyk, tu... Kaip jo vardas, ČCarli? 

— Misteris Sadauskas,— atsakė aukštasis policininkas. 

— Tai, misteri Sadauskai, jei jis tavo draugas, palik 
jam mašinos raktus. Pats negalėsi važiuoti, kol nebūsi 
patikrintas. 

Algis dvejodamas apsižvalgė. 

— Užtikrinu, kad kalbam rimtai,— tarė policininkas. Iš 
tiesų balsas abejonėms vietos nepaliko.— Eini su mumis. 
Dėl raktų daryk pagaliau kaip nori. 

Net Tonkūnas dabar pasidavė ir paniuręs žvelgė virš 
rankšluosčio. Algis pasirausė kišenėje ir atkišo Donatui 
raktus. 

— Tai einam,— stumtelėjo aukštasis Algį. — O jums sa- 
kau dar kartą: bent atsistokit ir parodykit, kad esate svei- 
kas! 

Tonkūnas susigūžė ir tarsi prilipo prie tos savo sofos. 

— Čia mano butas. Jūs neturit jokios teisės man įsa- 
kinėti. Pirma gaukit leidimą. 

— Et, tegul jis varvina tą nosį! Tegul prasmenga! — 
tarė storasis. Jie išsivedė Algį. Donatas dar norėjo pri- 
eiti ir padrąsinti, tačiau kaip tyčia senasis liftas prasivė- 
rė, aukštajam vos paspaudus mygtuką. Visi trys suėjo vi- 
dun. 

— Aš atvažiuosiu rytoj! — šūktelėjo Donatas Algiui li- 
fto durims beužsiveriant. 

Neliko nieko kito, kaip grįžti pas Tonkūną. 

— Jūs man atneškit vandens,— pavargusiu balsu tarė 
Tonkūnas.— Arba ne. Geriau konjako. Yra ten, spintoj. 
Ir paimkit šitą biesą! 

Jis pasikėlė nuo savo taip atkakliai užsėstos vietos ir 
tuoj vėl žnektelėjo ant kito sofos galo. Įdubime, kurį jis 
buvo išsėdėjęs, gulėjo tamsiu metalu žvilgantis dvide- 
šimt dviejų kalibrų automatas. 

— Kilimas tai sunkiai išsivalys,— niūriai žvelgdamas 
į tamsias kraujo dėmes, tarė Tonkūnas.— Sunkiai. Gerai 
dar, kad ant sotos neprivarvinau. 

Jis sėdėjo fotely prieš ilgąją ruonio kailio imitacija ap- 
trauktą sofą. Buvo persivilkęs marškinius ir stropiai ap- 

sivalęs veidą. Tačiau tai tik dar labiau pabrėžė apatinės 
lūpos ištinimą. Nosis atrodė paraudusi, ir jis laikė galvą 
atsargiai, tarsi ji būtų stiklinė. Plaukai vėl buvo sustumti 
į jiems skirtą vietą, ir praplikimo nebesimatė. 

— Žinote, visas reikalas siaubingai neestetiškas. Baisu 
dabar man ir į veidrodį pažvelgti... Jūs tikrai negersit? 

Donatas papurtė galvą. 

— Man dar teks važiuoti. Gi girdėjot, ką tiedu sakė. 

Tonkūnas patelkšeno ledą savo aukštoje stiklinėje ir siur- 
btelėjo. 

— Tai kaimynų kaltė. Mat Algis šūkavo. O gal ir aš... 
Bet po to, kai atėmiau tą... Tą jo šaudyklę. Ar ji tikrai 
gali šauti? 

— Tikrai. 

Tonkūnas pasipūtė. Iš tiesų mintis, jog būtent šitame 
kambaryje būtų buvę galima šauti į šitą švelnių veido 
bruožų, apkūnų, pagyvenusį vyrą, buvo dabar, automatą 
į popierinį maišą įkišus ir kampe pastačius, kažkaip visai 
neįtikima. 

— Bet esu tikras, kad jis to ir negalėjo padaryti! — lyg 
save drąsindamas, pakartojo Tonkūnas. Jis šios popietės 
įvykių eigą pasakojo jau antrą kartą. Tarsi žodžiais bū- 
tų buvę galima įprasminti šiaip visiškai realybėn netel- 
pantį įvykį. Tačiau bent Donatui įvykių eiga nebuvo tiek 
jau netikėta ir, atsižvelgiant į sąlygas, net labai laiminga. 
Deja, jis nebuvo toks tikras kaip Tonkūnas, jog Algis iš 
tiesų nebūtų pajėgęs šauti. Be abejo, jis iš esmės to ne- 
norėjo daryti, bet įtampos momentu, ypač kai Tonkūnas, 
užuot išsigandęs atkišto automato, paprastai priėjo artyn 
ir griebė už jo, ant gaiduko uždėtas pirštas labai lengvai 
galėjo spustelėti. Automatas buvo užtaisytas, ir apsaugą 
Algis buvo nuėmęs. Šitai Donatas patikrino. 

— Aš tai visiškai nepagalvojau, kad jis galėtų tikrai 
šauti. Na, kaipgi — Vilniaus sūnus, Algiukas!.. Žinot, jis 
laukė, kai grįžau iš universiteto. Toks pablyškęs, bet lyg 
niekur nieko. Pasisakėm labas, įėjom į vidų, aš uždariau 
duris, o jis, man dar neatsisukus, sako: „Prisipažink, tu 
nužudei mano tėvą!“ 

— Na, Dieve mano! Aš atsigręžiu, o jis laiko atkišęs 
tą... Aš sakau: „Ką tu kliedi, Algi?!“ Jis man: „Tu, susi- 

dėjęs su motina, nužudei tėvą! Prisipažink, arba šausiu 
Vadinasi, šaus į mane! 

— „Na taip,— sakau aš.— Gi ten kažkoks pistoletas“. 
Sakau: ,„Nedurniuok su tuo, Algi. Duok man jį“ Nesup- 
rantu... Jie, matyt, per daug televizijos prisižiūri... Tai aš 
priėjau ir griebiau. Ir tada jis man trenkė. Vot čia... 

Tonkūnas patapšnojo sau per lūpą šalta stiklinės briauna. 

— Baisiai nesmagi padėtis, suprantate. Tada aš jau 
išsigandau. Jis man bando atimti tą pistoletą, o aš lai- 
kau įsikabinęs. Ir tada alkūne kad trenks per tą nosį! Ma- 
no nosis visada lengvai kraujuoja. Neestetiška, bet ką 
jau padarysi. Aukštas kraujo spaudimas. Bet to pistoleto 
jau nepaleidau. Viena ranka bandžiau laikyti nosį, kita — 
po pažaste prispaudęs pistoletą. O paskui įsibrovė tiedu, 
neturėjau kur dėt, vos suskubau prisėst. Bet Algis tada 
jau buvo kiek apsiraminęs. Irgi, atrodo, to kraujo išsi- 
gando. Be to, jis kažkodėl manė, kad jo motina turėtų čia 
būti... Kaip ir jūs, beje, šįryt. Na dabar, manau, pats lai- 
kas jums pasiaiškint... 

— Laikas...— sutiko Donatas. Tonkūno nuoširdžios pas- 
tangos apsaugoti Algį, net kai tas nelabai to buvo vertas, 
jam bent suteikė teisę sužinoti, kuo mesti kaltinimai buvo 
grindžiami. Donatas trumpai išdėstė įvykių seką. Apeida- 
mas neesmines smulkmenas, daugiau pabrėždamas dvasi- 
nę Algio būseną, Eglės elgseną, Sadauskienės nebuvimą 
tą naktį, jis privedė prie jų atsiradimo Čikagoje. Pačiam 
galui paliko faktą, jog jie turi įrodymą, kad balandžio 
dvyliktą Tonkūnas buvo išplaukęs įlankon. Tonkūnas pu- 
siau prisimerkęs klausėsi, protarpiais nervingai siurbčiojo 
senkantį konjaką. Išplaukimo faktas jo nesutrikdė. 

— Tą jis man jau sakė...— tarė jis, Donatui baigus, ir 
pašoko.— Ir aš nesigyniau! O dėl Sadauskienės? Dieve 
mano, ką aš galiu pasakyti?! Jos čia nėra ir nebuvo. Bet, 
matau, vis tiek kai ką paaiškinti reikės. 

— Reikėtų, — pritarė Donatas.— Kaip matėt, jaunuolis 
dar nesusigyvenęs su padėtim. Kol jam liks neaiškumų, 
tol nebus lengva su juo. 

— Taip atrodo. Tai nieko nelieka, kaip...— Tonkūnas at- 
siduso ir pažvelgė į savo ištuštėjusią stiklinę.— Taip, 
taip... Bet kad viską paaiškinčiau, man teks išgerti dar 

bent vieną. Palaikykit kompaniją. Tai užtruks. Škačiaus 
ar konjako? 

— Tebūnie skačius, — pasidavė Donatas. 

Tonkūnas neskubėdamas išėjo į virtuvę. Girdėjosi at- 
veriamos šaldytuvo durys, pilamo skysčio gurgėjimas. Do- 
natas atsisėdo į tą pačią ruonio kailio imitacija aptrauktą 
sofą. Netoli jo kojų šviesus kilimas buvo nutaškytas rau- 
donom, dabar kiek pablukusiom, bet vis tiek perdėm aiš- 
kiom dėmėm. Siaip čia neseniai vyravusio chaoso žymių 
nedaug tebuvo likę. Šitame bute jis netiko. Ir tą kėdę, 
kurią policininkas buvo pastūmęs į kambario vidurį, kad 
lengviau galėtų stebėti jon pasodintą Algį, jam išėjus, 
Tonkūnas tuoj grąžino į jos tikslią vietą. Viskas čia turėjo 
savo paskirtą vietą, ir butas nedarė įspūdžio, kad čia gy- 
ventų dailininkas. To jaukaus, kūrybiškumu dvelkiančio 
sujaukimo, kuris dominavo Donato Kaune aplankytų dai- 
lininkų studijose, čia nebuvo nė ženklo. Baldai buvo mo- 
dernūs ir sustatyti tarsi kokiai parodai. Ant sienų kabojo 
tik du paveikslai: japoniško stiliaus graviūra ir geros ko- 
kybės žinomo Matiso paveikslo kopija, vaizduojanti mels- 
vą, tarsi permatomą arlekino siluetą. 

— Nekabinu savo paveikslų, nes nelabai juos mėgs- 
tu...— tarė tyliai iš virtuvės grįžęs Tonkūnas. Jis, matyt, 
pastebėjo, jog Donato žvilgsnis buvo apsistojęs prie japo- 
niškos graviūros.— Gal tai ir savotiškas prisipažinimas, ta- 
čiau aš nusprendžiau, kad man teks būti atviram. Visai 
atviram. Labai svarbu, kad jūs manim tikėtumėt. Nelabai 
norėčiau tą kilimą dar kartą apvarvinti. Ar jūs sugebėsite 
įtikinti tą jaunuolį? 

— Pasistengsiu. 

— Pasistenkit, pasistenkit... Aš matau, kad turite jam 
įtakos. Jis pats kažką sakė, kad jūs jam padedat, kai čia 
sėdėjom ir mano ta vargšė nosis kraujavo. Dar prieš įpuo- 
lant tiems policininkams. Taigi noriu būti atviras. Aš sa- 
vęs iš viso nelaikau dailininku... 

Paskutinį sakinį jis ištarė patylomis, lyg atskleistų ko- 
kią paslaptį. Keistokai nusišypsojo, nes sutinusios lūpos 
perkreipė šypsnį, ir padavė Donatui beveik sklidiną, ledų 
ketvirtainiais tintiliuojančią stiklinę. 

— Na, tai už teisybę ir atvirumą! 

Jis lėtai prisėdo, ir Donatas siurbtelėjo. 

— Taigi. Nelaikau savęs dailininku. Nepamanykit, kad 
kuklinuosi. Anaiptol. Turiu gerai išlavintą estetinį skonį. 
Tuo grindžiama mano profesija, ir tai įpareigoja. Kartais 
patapau. Iš tiesų tapau geriau negu dauguma čia save dai- 
lininkais apsiskelbusių ir negu daugybė ten pas jus pre- 
mijuotų, tačiau to niekad nesumaišau su tikruoju menu. 
Jūs gal save jau klausiate, ką tai bendra turi su visu ši- 
tuo reikalu. O man atrodo, kad turi. Mat noriu pabrėžti, 
kad tas estetikos suvokimas yra mano gyvenimo dalis. 
Svarbi dalis. Ir aš tai priimu integrališkai. Mėgstu šva- 
rą, mėgstu, ką galima vadinti net padorumu. Neapkenčiu 
chaoso, netvarkos, aistros... Aistra, savaime suprantama, 
yra labai arti chaoso. Kokios jūs profesijos Žmogus? 

— Valdžios tarnautojas. Bet vakarais studijuoju fiziką. 

— Aha. Manau, abiem atvejais reikalinga tvarka. Aš 
tai dėstau dailės istoriją. Tai, tarp kitko, yra mokslas, o 
ne menas. Mokslas, reikalaujantis sistemos ir disciplinos, 
nemėgstantis jokių subjektyvumų. Tai tiek įvado vietoj... 

Tonkūnas dar siurbtelėjo konjako ir atsilošė. 

— Na, o prieš gerus metus, kaip žinote, gyvenau Balti- 
morėje. Dėsčiau Džono Hopkinso universitete, šiek tiek 
tapiau. Dalyvavau lietuvių visuomenėje, nors ten sau itin 
artimų žmonių turėjau nedaug. Nedaug, išskyrus Vilnių 
Sadauską... Na, taip. Sitai mus neišvengiamai priveda 
prie gandų ir plepalų. Jūs juos, žinoma, girdėjot. Kiek 
jūs jais tikit? 

— Svarbiau, kuo tiki Algis. Aš čia pašalinis. 

— Anaiptol! Jei būtų įmanoma, aš to jaunuolio iš viso 
mieliau nebesutikčiau. Apskritai, Vilniui žuvus, aš mielai 
visai apsieičiau be Sadauskų. Atseit teks jus įtikinti... Tai- 
gi gandai ir ponia Sadauskienė... Šitą tai jau reikia va- 
dinti ponia. Kitaip neišeina. Nesuprantu, kaip jūs ten, 
Lietuvoje, panašias galite „draugėmis“ vadinti. 

— Tokias irgi vadiname poniom. Bet gal jų mažiau. 

— Nežinau, ar tai jums nuostolis, ar pliusas. Jos turi 
savo vietą, tokios ponios. Aprengti jas reikia gražiai, sa- 
lonui prideda atitinkamo turinio. Ir, nesislepiu, aš tai 
moku įvertinti. Bet grynai iš estetinio taško. Matau, kad 
čia bus keblus momentas. Mat reikalas prakeiktai kom- 

plikuotas... Pakartoju — iš estetinio taško ją įvertinau. 
Bet tik tiek. Grynai tik tiek. Tai yra tik tiek, kol Vilnius 
manęs nepaprašė jos suvedžiot... O, aš jau matau, jūs ne- 
tikit, bet... 

Tonkūnas beviltiškai skėstelėjo rankom ir pašoko nuo 
fotelio. Jis paėjo kelis žingsnius, pažvelgė žemyn ir pas- 
tebėjo, jog stovi kaip tik labiausiai dėmėtoje kilimo vie- 
toje. 

— Klausykit... Pabandykit įsijausti į mano padėtį. Aš 
mėgau Vilnių, jis man daug padėjo, jis buvo... O, ne toks, 
kaip daug kas mano! Jis buvo, galima sakyti, poetas iš 
dūšios, ir kas svarbiau — jis irgi turėjo tą estetinį jaus- 
mą. Ir kaip, kaip aš būčiau galėjęs?! Kaip galima tikėti 
iš viso, kad aš turėčiau šitą savo draugą nužudyti!.. 
Tai neįmanoma. Jūs turite tuo tikėti! 

— Sakykim, jog norėčiau tikėti. Bet grįžkim atgal į 
chronologiją. Gal prisėskit verčiau. 

— Gal ir prisėsti. Aš turiu truputį aukštoką kraujo 
spaudimą, užtai ir ta mano nelemta nosis...— Tonkūnas 
vėl priėjo prie fotelio, bandydamas išvengti kraujo dėmių, 
ir lėtai atsisėdo. Jis paėmė dar apypilnę konjako stiklinę, 
kilstelėjo ir, padėjęs ant staliuko, ryžtingai nustūmė. 

— Pakaks. Jei noriu viską nuosekliai pasakoti, neturė- 
čiau daugiau gerti. O jūs žinote, kad noriu. Taigi. Tie 
gandai, tie gandai... Deja, tie gandai turi teisybės grūdą. 
Bet tik grūdą, ir tai ne dėl mano kaltės. Dėl Vilniaus. 
Taip! Bet nekalbėkim mįslėm... Sakiau jau, mes buvom 
draugai su Vilnium, ir tai nebuvo formos ar patogumo 
reikalas. Tai buvo tikra bendrystė. Jis buvo kitoks, labai 
kitoks, negu kaip visi manė, priskiriant ir žmoną. Ypačiai 
mes pabendraudavom ir žodžiais, ir — na, sakykim, este- 
tiniu pasauliu, kai išplaukdavom su juo įlankon. Aš tai 
plaukdavau grynai dėl tos jo kompanijos. Na, iš dalies ir 
vanduo, vėjas... Truputis to gamtinio atavizmo manyje 
likę. Jis mėgdavo ir meškerioti. Aš tai nelabai. Ypačiai 
jei koks ungurys užkibdavo. Amerikiečiai tai tokiu atve- 
ju paprastai nukerpa valą ir paleidžia su visu kabliu. 
Bet Vilnius ne; — jis tąsydavosi su tuo unguriu... Rankos 
apsiveldavo gleivėm. Toks grynai neestetiškas reginys. Gal 
tik čia mudu su Vilnium ir nesutikdavom. 

— Rūkytas ungurys ne toks jau prastas. 

— Ir rūkytas man per riebus. Bet klystam nuo temos. 
Taigi toj įlankoj pasikalbėdavom. Nuo širdies, kaip sako- 
ma. Ta jo poetiškoji pusė pasirodydavo. Aš nesivaržyda- 
vau parodyti savo... Na, bet tai nesvarbu. Svarbu, kad 
ten, laivelyje, buvome draugai ir galėjome vienas kitam 
bet ką sakyti. Tai štai prieš maždaug — na, bus metai 
su puse — jis man nei iš šio, nei iš to sako: „Antanai, 
ar padarytum man didelę paslaugą?“ Sakau: „Žinoma. 
Jei tik galiu“.— „Galėt tai gali, — sako jis.— Tačiau čia 
truputį prieš tavo dėsnius“. Sakau: „Ar tau svarbus rei- 
kalas?“ Jis sako: „Labai svarbus. Aš pradedu nebematyti 
kitos išeities“. Tai sakau: „Tiek to tuos mano dėsnius. 
Drožk!“ Jis sako: ,,Suvedžiok mano žmoną“. Taip ir sakė: 
„Suvedžiok mano žmoną...“ 

Tonkūnas nutilo, tarsi kiek pasvarstęs prisitraukė stik- 
linę, siurbtelėjo nedidelį gurkšnį, tada nustūmė ją vėl. 

— Ar jūs tikit manim kol kas? 

— Manau, kad taip. Aš šiek tiek pažįstu ponią Sadaus- 
kienę. 

— Aa, jei tikrai pažįstat, tai gal jums lengviau. Aš 
buvau, savaime suprantama, nustebęs, nors ne taip jau 
labai. Vadinas, to jo prašymo buvau nustebintas, bet ge- 
rai supratau tas priežastis, kurios prie to vedė. Mes daug 
apie tai nekalbėjom, bet tai ir nebuvo reikalinga. Vilnius 
buvo pagautas. Jis buvo apsuptas tos aplinkos, tos žmo- 
nos, to namo, o labiausiai tai savo nenumaldomo pareigos 
jausmo. Tačiau vaikai jau buvo paaugę tada, ir jis ieško- 
jo būdo. Ieškojo neįmanomybės iš tiesų. Kaip patenkinti 
savo pareigos jausmą ir kaip tuo pat ja bent truputį nu- 
sikratyti. Ir šiuo atveju jis norėjo, kad visa to išsiskyrimo, 
kurio jis troško, našta kristų ant jo paties. 

— Ant jo, jei žmona suvedžiota? 

— Jūs čia nesuprantat Amerikos ir ponios Sadauskie- 
nės psichologijos. Kaip jūs ją vertinat kaip moterį? 

— Patraukli moteris. 

— Negerai pasakėt. Ji graži moteris. Klasiškai graži. 
Net dabar, būdama arti keturiasdešimties. Ir tai didysis 
jos turtas. Vilnius negalėjo, arba jo pareiga neleido to 
sumenkinti. O ją palikdamas arba, sakykim, susidėdamas 

su kita ir šitaip ieškodamas skyrybų, jis būtent tai būtų 
padaręs. Bet jei ji pati susižavi kitu. Matot, tada ji lieka 
pametusi vyrą. Jos markė nenukentėjusi. Taip jis man tai 
išaiškino. Na, ir aš sutikau. Sutikau, nes jis buvo mano 
draugas. 

— Tik dėl draugystės? 

Tonkūnas pagalvojo, ištiesė ranką ir vėl prisitraukė sti- 
klinę. Dabar atrodė pavargęs. Kairiame paaky buvo iš- 
ryškėjusi tamsi dėmė. 

— Esu save to klausęs,— kalbėjo jis lėtai. — Pasiginči- 
ju kartais ir su savim. Bet nusprendžiau, jog dėl draiu- 
gystės. Ji graži moteris, ir, žinoma, įvertinu tai. Galėčiau 
nutapyti jos portretą, mielai su ja šoku pokylyje, ypač 
kitiems žiūrint. O tai viena iš svarbiausių gražių moterų 
funkcijų. Kad kiti žiūrėtų. Tačiau, kad — na...— Jis bejė- 
giškai mostelėjo, bet šitai nepadėjo surasti tinkamo žo- 
džio.— Nesileisiu į prozą. Sakykim, tai manęs netraukė, 
bet... Pradėjau. Dėl draugystės. 

— Net ir tada man tai negudriai atrodė. Dabar, žvel- 
giant atgal, net ir visai kvailai. Bet tuščia to. Kadangi 
aš pats tais reikaliukais gyvenime esu nedaug teužsi- 
ėmęs — ar tai ūpo, ar progos nebuvo,tai teko sekti lite- 
ratūroje išmėgintais pavyzdžiais. Pradėjau ateidinėti pas 
Sadauskus, kai Vilniaus nebuvo, pradėjau atnešinėti gė- 
lių. Kai kada šokolado. Bet tik labai gero ir nedidelėse 
dėžutėse. Gražios ponios saugo savo linijas. Sunkiausiai 
tai sekėsi su kalba. Teko susipažinti su baldų kainom, su 
įvairiais Baltimorės plepalais, sakiau jai komplimentus... 
Taip tarsi užsimezgė pradžia. Galop pasinaudojau vieno 
seniai matyto filmo scena. Vadinas, per sekantį viešą 
pokylį jos visai neišvedžiau šokti. O šiaip jau visada pa- 
šokdavom. Kai užėjau pas ją kitą kartą, ji man tai primi- 
nė. Priminė tarsi juokaudama, tačiau mačiau, kad jai tas 
rūpėjo. Aš jai labai rimtai paaiškinau, kad man būtų 
buvusi per didelė kančia ir viešumoje nebūčiau sugebėjęs 
dėtis reikiamai abejingas. Ji buvo truputį nustebusi, bet 
ir savotiškai patenkinta. Tai tada pirmą kartą pasibučia- 
vom. Nelabai... zgrebnai, kaip sakoma. Vis mat to paty- 
rimo stoka. Ir pasibučiavome keletą kartų po to, ir... Ir 

tai buvo viskas! Aš nesugebėjau išpildyti savo nažado, 
nes... Jūs nusivylęs gal? 

— Aš manau, kad čia dar ne galas. 

— Ne, ne galas! Gal ir būčiau sugebėjęs, gal po tam 
tikro laiko ponia Sadauskienė būtų perėmusi iniciatyvą. 
Tada, žinoma, reikalai būtų pajudėję, tačiau... Įsikišo, 
kaip sakoma, šalutinės jėgos. Iš tiesų čia laiko atžvilgiu 
trumpas tarpas. Gal tik dvi savaitės po to pirmo nelemto 
pasibučiavimo. Buvo šeštadienis, kaip ir šiandien, ir rytą, 
man vos atsikėlus, pas mane atėjo Eglė. Jūs ją esate su- 
tikęs? 

— Taip. 

— Aha. Tai truputį padeda. Aš manyčiau, kad ji dar 
vis nenešioja, na to... staniko? Nelabai vykęs žodis. Bent 
poetine prasme. 

— Nenešioja. 

— O jai reikėtų. Ji buvo beveik aštuoniolikos tada. Be- 
veik. Ir tai šiuo atveju svarbi smulkmena. Žinoma, ji nė- 
ra tokia graži moteris kaip jos motina. Toli gražu ne 
tokių taisyklingų bruožų; tačiau jai geriau tinka tas api- 
būdinimas, kurį pats vartojot. Patraukli. Ir ji tai moka 
pabrėžti. Tos trumpos suknelės ir tos laisvos krūtys... Ji 
turi labai gražias koa, tarp kitko. 

— Nešiojo džinsus, kai aš ją mačiau. 

— Gaila. Kojos daug ko vertos. Ji įėjo į mano butą, 
atsisėdo ant sofos, suglaudusi tas savo ilgas kojas. Ta 
pati sofa iš tiesų. Atsisėdo ir taip lyg niekur nieko sako: 
„Aš žinau, ką jūs darot su mano mama!“ Atsimenu, no- 
rėjau tikėti, jog aš netiksliai išgirdau, bet, deja, išgirdau 
pakankamai tiksliai. Man tiesiog trūko žodžių. Paraudau 
greičiausiai. Stovėjau ir spoksojau į tas kojas. O ji sako: 
„Aš mačiau!“ 

Tonkūnas pakėlė stiklinę ir dideliu gurkšniu išgėrė, kas 
buvo likę. Atsiduso. 

— Nieko nebus. Kad jau pradėjau, reikia tęsti. Taigi 
sako man: „Aš mačiau!“ Pagaliau atgavau žadą. Sakau: 
„Kad nieko nebuvo, kaip tu galėjai matyti?“ Ji tik nusijuo- 
kė. Sako: „Jei taip bučiavotės, tai buvo. O aš mačiau, kaip 
bučiavotės. Ot, šitaip!“ Ji atsistojo... 

damasis ką apkabinti. 

— Priėjo visai arti. Ji beveik mano ūgio/ Priėjo, apsi- 
kabino, na, ir... pabučiavo! Bet!.. 

Jis skėstelėjo rankom ir jas bejėgiškaj nuleido. 

— Čia detalės svarbios, kad suprastumėt padėtį. Pa- 
bučiavo visai ne kaip motina. Sunkiai alsuodama, prisis- 
pausdama visu kūnu... Taip, tarsi iš karto liepsnotų aist- 
ra, taip, tarsi vos paspaudus mygtuką... Nesiginčysiu — 
tai mane paveikė. Buvau nustebęs ir taip, o dabar... Ap- 
kabinau ją. Ji tiesiog prisiplakė, ir mano viena ranka... 
Dešinė. Taip, dešinė nuslydo prie jos klubų. Ta suknelė 
buvo ne tik trumpa, bet ir tokios labai plonos medžiagos... 
Ir aš aiškiai pajutau, kad ji nešioja tiktai suknelę... Be 
apatinių kelnaičių, suprantate... 

— Na, tada... Bet atleiskit. Pirma vis dėlto turėsiu įsi- 
pilti dar vieną. 

Jis pagriebė stiklinę ir išėjo į virtuvę. Skačius, atskies- 
tas tirpstančiu ledu, pasirodė esąs švelnesnis. Virtuvėje 
vėl trinktelėjo šaldytuvo durys, ir Tonkūnas grįžo. 

— Aš būsiu čia padaręs teatrališkąja prasme efektyvią 
pauzę, — tarė jis.— Bet nemanykit, kad tai buvo planuota. 
Kaip matot, man planuoti pasiutiškai nesiseka. Tiesiog 
turėjau atsigerti ir, bepildamas konjaką, supratau, jog 
pauzė vietoje. Štai jūs dabar sėdit ir galvojat, kas atsi- 
tinka, kai į butą ateina jauna patraukli mergina ir pasi- 
rodo, kad ji be kelnaičių... 

— Na, ką gi. Atsitiko. Kitos išeities kaip ir nebuvo. 
Ji nusivilko tą savo trumpą suknelę. Kad nesusiglamžytų, 
suprantat. Na ir... Bet, žinot, šiais laikais tie lytiniai san- 
tykiai pasiutusiai pervertinami. Mes esame praradę este- 
tinių ir malonumo lygių kriterijus. Man tą reikalą gadino 
ir tai, jog, nepaisant įtampos, nepajėgiau pamiršti, kad 
turiu santykius su savo draugo dukra. Tikslumo dėlei ga- 
lėčiau paminėti, kad tai jai nebuvo pirmas kartas... Bet 
ne tai svarbu, žinoma. Savo atsakomybės čia nežadu ma- 
žinti. Taigi... Bet čia dar ne scenos galas. 

Jis atsisėdo ir susiraukė, lyg jį būtų perskrodęs koks 
diegiantis skausmas. 


Tonkūnas pakilo ir truputį kilstelėjo kia ati ruoš- 

— Gale scenos vis dėlto aš durniaus rolėj. Kai pabai- 
gėm, ji išsitraukė iš rankinuko kelnaites, užsimovė. Tada 
užsivilko tą trumpą suknelę ir sako man: „Tu labai ne- 
kaip mamą myli“. Tik kad nevartojo to žodžio „myli“ 
Vartojo anglišką žodį, ir visai tiesioginį. Ir tada sako 
man: „Žinai, aš dar nesu aštuoniolikos...“ Aš... Na, ką aš 
galėjau sakyti? Kažką, kad man gaila ar panašiai. Dar 
iki to taško jos tikslo nebuvau supratęs. Tai ji sako: „Ar- 
ba tu išsikraustyk iš Baltimorės ir palik mano mamą, ar- 
ba aš eisiu į policiją“. Tai va... Suprantate, aš dėstytojas, 
na, ir... Buvau tikras, kad ji nejuokauja. Štai ir komedijos 
galas. 

Jis paėmė stiklinę ir dabar jau rainiau, neskubėdamas 
siurbtelėjo. Pirmą kartą per visą ilgą pokalbio eigą šyp- 
telėjo. Sutinusi apatinė lūpa pabrėžė šypsnį. 

— Tai matot, visgi papasakojau. Nemaniau, kad su- 
gebėsiu. Ypačiai tą galą. Žmogus nemėgsti žemintis, bet 
tas galas absoliučiai reikalingas. Viliuosi, jog tikit. 

— Tikiu...— paprastai atsakė Donatas, ir tai buvo tei- 
sybė. Neišvengiamąį grįžo Eglės vaizdas ir jos kliniškas 
išskaičiavimas, ae savaitėje normalumo dėlei ver- 
tėtų turėti lytinius santykius. Jam buvo net savotiškai 
gaila Tonkūno.— Tikiu, — pakartojo jis.— Tačiau čia dar 
ne visiškai galas. 

— Kaip tai ne? Aš buvau psžemintas, sukvailintas, aš... 
Net su Vilnium nebegalėjau kalbėti, nes bijojau... Taip. 
Bijojau! Ir per mėnesį išsikėliau iš tos nelemtos Balti- 
morės. Ponios Sadauskienės akyse neregėjau iki pat to 
pokylio, kuriame susipažinome. Galas! Visiškai. 

— Bet jūs tą popietę išplaukėte į įlanką. 

Tonkūnas atsilošė fotelyje ir palingavo galvą. 

— Taip. Išplaukiau. 

— Kodėl? 

— Kodėl? Manau, suprantama. Norėjau pokylyje susi- 
tikti su Vilnium. Visgi su draugais negalima taip... Tame 
pokylyje, žinoma, negalėjom nei pasikalbėti, nei... O po 
metų norėjau truputį pasiaiškinti. Bet pasirodė, kad jis 
nenori... Žinot, čia jau nebe mano istorija, ir, be to, aš jos 
visiškai nesuprantu. Nesuprantu ir neturiu ką jums pa- 
aiškinti. 

Donatas nepajuto, kaip atsisėdo tiesiau ir pasitraukė 
prie sofos krašto. 

— Tai jūs jį sutikot? 

— O taip. Bet... Aš išplaukiau, berods, arti ketvirtos. 
Sukinėjausi ten netoli prieplaukos. Gal kokias tris valan- 
das. Taip. Bent tris. Jau maniau, kad nieko nebus, ir lai- 
kas grįžti... 

Tonkūnas pritilo, ir šį kartą Donatas neiškentė. 

— Na, ir? 

— Ir jis vis dėlto pasirodė. Kodėl taip vėlai; nežinau. 
Bet ne tai keisčiausia. Jis nusigręžė nuo manęs! Savo 
draugo! Jūs dabar girdėjote viską. Tai kiek aš čia kaltas 
dėl šio reikalo? Ar ne dėl jo turėjau ir... 

Tonkūnas pašoko ir žengė kelis žingsnius. Atkovotoji 
ramybė buvo dingusi. 

— Kaip tai — nusigręžė? 

— Nuplaukė! Kai tik pamatė mane, užkriokino tą savo 
motorą visa gerkle ir nuplaukė! Mano buvo nuomotas ir 
daug silpnesnis. Bet, savaime suprantama, aš jo ir ne- 
būčiau vijęsis. Kad buvęs draugas galėtų šitaip... Aš ne- 
suprantu to. 

— Jis tikrai jus matė? 

— Kaip nematys! Mes buvom per kokį — na, gal dvi- 
dešimt žingsnių... Jis tokiu keistu juodu megztuku apsi- 
vilkęs. Aš šūktelėjau jam, pamojau. Jis tik pažvelgė, nu- 
sisuko ir užkriokino tą motorą... Po velnių, dar dabar ti- 
kėti nesinori! Aš, žinoma, apsisukau ir grįžau. Išlėkiau 
iš tos nelemtos Baltimorės tą patį vakarą... 

— Kokį megztuką, sakėt? 

— Juodą kažkokį. Atrodė beveik odinis. 

— Ir tai buvo po šeštos? 

— Velnias juos žino! Gal ir taip. Taip turėjo būt. Taip 
bjauru man pasidarė, kad nekreipiau jokio dėmesio. No- 
rėjau išsinešdint iš ten, ir viskas. Štai! Baigta! Taškas! 

Atsistojo ir Donatas. Susidariusi įtampa jam nebeleido 
sėdėti. Jis nužingsniavo iki Matiso paveikslo reprodukci- 
jos, apsisuko ir grįžo. Tonkūnas tebestovėjo. 

— Kodėl jūs pamanėt, kad tas megztukas odinis? 

— Megztukas? A, velniai jį žino... Tarsi blizgėjo, tarsi 
ką. Ir kam čia svarbu? 

— Manaų, kad svarbu. Ir dabar tikrai paskutinis klausi- 
mas. Ar per tuos ilgus pokalbius Vilnius jums minėjo ką 
nors apie paslėptus gimnazijos muziejaus eksponatus ir 
savo draugą Kostą Vidugirį? 

— Ne. Vadinas, apie kažkokį muziejų tai tikrai ne. Bet 
apie tą Kostą — taip. Kelis kartus. 

— Ką jis sakė apie jį? 

— Jis sielojosi dėl jo. Buvo jo jaunystės draugas, 1a- 
bai artimas, kiek aš supratau, ir jis nuskendo. Nemune. 
Vilnius jį prisiminė kaip žmogų, kuris buvo nesuprastas 
ir kuris neturėjo progos gyventi... Palilosoiavom, atmenu, 
ta tema. Kam verta, kam neverta gyventi ir kodėl. Vil- 
nius jo gailėjosi, o dabar... Kartais vis dėlto prakeiktai 
savotiškas tas gyvenimas... 

Tonkūno tamsia dėme aprėmintose akyse sužvilgo aša- 
ros. Jis kilstelėjo ranką, norėdamas jas nusišluostyti, bet 
susigriebė, jog tai jį tik labiau išduos, ir nusisuko. 

— Ačiū už atvirumą,— tarė Donatas.— Aš pasistengsiu, 
kad Algis jūsų daugiau nevargintų. O tą... Tą automatą 
gal jūs išmeskit kur nors... 

Tonkūnas pavargusiai linktelėjo galvą. 


x *X* 


— Oh, sure!?5 Tu tai įrodysi! 

Po nedidelėje vienutėje praleistos nakties ir ypač po 
tokio akivaizdaus Tonkūno susirūpinimo jo likimu Algiui 
neliko nieko kita, išskyrus užsispyrimą. Tačiau jo atveju 
to pakako. 

— Aš tau įrodysiu, Algi,— kiek galint ramiau užtikrino 
Donatas. Buvo graži sekmadienio priešpietė, ir su Petro 
pagalba iš 31-0s policijos būstinės į Cicero pargabentas 
Algis su jaunatvišku apetitu šlavė svečių proga žymiai 
padidintus Doveikos maisto išteklius. Pats Petras, jau su- 
sigaudydamas, kad ir prie keturių akių su Algiu susikal- 
bėti ne taip lengva, buvo valandėlę atsiprašęs. 

— Taip, žinau... Jis ir man ten bandė meluot, kad ne 
jis. Bet aš ne toks durnas! Jei ne jis, tai... Ne! No way!'28 


125 O, žinoma! 
126 Jokiu būdu! 

— Neskubėk, Algi.— Ta vienas — nulis logika neišven- 
giamai atsekė paskui juos Čikagon, ir Algiui jos nenuma|- 
domumas liko neperžengiama riba.— O jei galėtų egzis- 
tuoti ir kita galimybė? 

— Kokia galimybė? 

— Visai kita. Neskubėkim su sprendimais. Esame sųu- 
augę žmonės, ar ne? Turėtumėm pajėgti priimti įrodomus 
faktus. 

— Taip, jei jis meluoja, tai tau faktas. Bet kokia gali- 
mybė, tu sakai? 

— Palauk. Atsakyk tu man pirma, kaip buvo apsiren- 
gęs tavo tėvas tą sekmadienį? 

— Kaip visada. Svarku ir marškiniais. Bet kokia gali- 
mybė? 

— Kiekvienu atveju ne savižudybė! 

Uždraustasis žodis buvo ištartas, ir Algis nustojo kram- 
tęs. Jo akys susiaurėjo. 

— Tavo tėvas nenusižudė, Algi. Tiek tau užtikrinu. 
Bet reikia dar kantrybės. Pirma dėl Tonkūno... 

— Aš žinau, kad jis ne... Bet Tonkūnas... 

— Su Tonkūnu visai kita padėtis, negu tu manei. 

— Bullshit!'?? Tu sakysi gal, kad jis, nu... nemiegojo 
su mano motina? 

— Būtent. Taip ir sakau. 

— Sakysi, kad jis ne dėl to išvažiavo iš Baltimorės? 
Ką? Visi tai žino! 

— Ne dėl tol 

— Tai tu durnas! 

Donatas atsistojo. 

— Galėčiau ir įsižeisti, Algi. Bet tiek jau to. Ar tu no- 
ri įrodymų, ar tau geriau patinka pravardžiuotis? 

— Kokių įrodymų? 

— Pamatysim. Einam paskambinti. Koks Eglės nume- 
ris? 

Algis, dar vis kažką niurnėdamas, nusekė paskui Do- 
natą į galutinį kambarį, kuriame Petras pakavo savo kny- 
gas ir apskritai tvarkė buhalteriją. Ten buvo ir teleionas. 
Jau vakar paruoštos knygų siuntos, įskaitant ir tą stam- 


127 Sūdas! 

biąją į Okanogan Fals, buvo išvežtos į paštą. Eglės nu- 
merį Algis surado, ir susijungti pasisekė be sutrikimų. 

— Too much!'2š Jūs Čikagoje! — Eglės susijaudinimas 
jam pasirodė pažįstamas.— O Dovydas manė, kad vėl... Aš 
jam bandžiau sakyti, kad ne. Algio kompleksai kitokie, 
bet... 

— Pamiršk bent minutę kompleksus, Egle, ir klausykis! 
Aš kalbėjausi su Tonkūnu. Jis man viską papasakojo. 

— Jis ką?! — Eglė stabtelėjo. Šitai ir jai reikėjo apgal- 
voti.— He wouldn't dare!'?? Jis toks represuotas. Be to... 

— Klausykis, sakau! Kartoju — papasakojo, bet ne man 
tai svarbu. Tu primelavai Algiui, o jam tai skirtumas. 
Dabar tučtuojau tu jam pasakyk visą tiesą! 

— Oh, my God's“ Ar reikia?..— iš balso sunku buvo 
spręsti, tačiau atrodė, jog Eglė paraudo. Modernumas vis 
dėlto turėjo savo ribas. 

— Būtinai reikia! Ir dabar. 

— Bet... Klausykit, jis iš tikrųjų kombinavo prie mo- 
tinos. Ir tada... Dovydas man dar nebuvo išaiškinęs apie 
mano kompleksus, aš tik norėjau, kad... 

— Nesvarbu, ko tu norėjai! Visa tai absoliučiai nes- 
varbu. Pasakyk tiesą, ir viskas! 

— Bet... Nu, okay...— ji lyg dvejojo, bet artėjo prie pa- 
sidavimo ribos.— Tas Tonkūnas buvo toks juokingas... 

*— Ir tai nesvarbu. Tik tiesa svarbu, Egle. 

Algis klausėsi pokalbio iš šalies, ir didžiuma jo užsis- 
pyrimo. nuseko. Čia buvo kalbama apie kažką, ko jis ne- 
įtarė. Jis noriai perėmė ragelį. 

— Je, čia Algis, — tarė jis.— Ką tu jam sakei? 

Jis klausėsi. Suraukė kaktą, nusisuko į sieną ir vėl at- 
sisuko į kambarį. Iš šono girdėjosi tik atskiri Eglės pa- 
sakojimo skiemenys. Kalbėjo ji greitai ir ilgai. Po tam 
tikro laiko pradėjo atrodyti, jog per ilgai. 

— Ką ji ten tau sako? — paklausė Donatas. 

Algis nenuleido ragelio. 

— Sako, kad tas Tonkūnas turi represuotų homoseksu- 
alinių tendencijų, ir kad užtai... Kažką panašaus. 


128 Čia tai bent! 
129 Kaip jis drįso! 
130 O) Dieve! 

— Duok man tą! — nelaukdamas Donatas pagriebė ra- 
gelį. 

— Po velnių, Egle, tu sakyk jam dabar paprastą tiesą, 
arbal!.. 

Tai suriko staigiai ir užpykusiu balsu, Eglei dar kažką 
toliau bedėstant apie homoseksualinių tendencijų ypaty- 
bes. Ji nutilo ir truko kelios sekundės, kol atsikvošėjo. 

— Ei, tu klauseisi...— tarė, tarsi nusiskųsdama.— That's 
not jair...I31 

— Ir klausysiuos. Jei dabar nesakysi tiesos, iškaršių 
tau kailį, kai grįšiu! Užtikrinu tai! 

Jis vėl perdavė ragelį Algiui. Stengėsi klausytis, ir iš 
nugirstų kalbos nuobirų atrodė, kad ji dabar kalbėjo trum- 
pais, dalykiškais sakiniais. Algio antakiai kilstelėjo. 

— You're bitch, Egle...8? — tarė jis.— No, I absolutely 
mean it/13š 

Jis klausėsi toliau, ir jo veido išraiška pasikeitė iš ką 
tik jį apėmusio pykčio į nustebimą. 

— Ką?..— sumurmėjo jis, ir atsisuko į Donatą — How 
about that"'3* Ji sako, kad dėdė serga ir mama nuvažiavo 
tenai. Į Šenandoa. Tai ji ten buvo!.. 

— Paklausk, ar sunkiai serga. 

Klausimas buvo beveik nereikalingas. Devyniasdešimi 
metų peržengus, lengvų ligų nebelieka. Kad ir prieš no- 
rą, jam sąmonėje išniro poliruoto rausvo granito plokštė. 
Pastatyta, užmokėta ir belaukianti paties paskutinio skai- 
čiaus. 

— Sunkiai...— atsakė Algis.— You're still a bitchlšs— 
pakartojo jis ir padėjo ragelį. 

— Ji sakė, kad dėdė gal mirs... Ir dėdė taip sakė, kai 
buvau. O mama nuvažiavo ten! Oh, God!.. 

Jis stovėjo nuleidęs rankas, paklaidžiojo akim po kam- 
barį ir, pažvelgęs į Donatą, nusisuko. 

— Aš buvau durnas... O ta Eglė, ji yra... Kaip sakyt 
lietuviškai? 

Iš Tai negarbinga... 

132 Tu esi kalė, Egle... 

133 Ne, aš kaip tik tą turiu galvoje! 

134 Tik pamanyk! 

135 Tu vis tiek kalė. 

— Ji tavo sesuo, ir gal ne tokia bloga. 

— Je? Ji... Bet ne tai svarbu. Zinai, ką sakė dėdė, kai 
aš ten buvau? Sakė, kad aš paskutinis Sadauskas. Aš sa- 
kiau: ,, Mo, aš nenoriu būti, nes...“ 

Tos priežasties jis dar nemokėjo išreikšti žodžiais, nes, 
be abejo, apie ją vengė ir galvoti. „Paskutinis“ yra labai 
vienišas žodis, ir žmogus retai ko taip bijo kaip vienišu- 
mo. Neturėjo ko dar prie šios temos pridėti ir Donatas. 

— Bet dėl Tonkūno,—tau aišku dabar? 

— Je... Nors nežinau. O ką dabar darysim? 

— Aš nepamiršau, ką tau sakiau. Dabar važiuosim. Į 
vakarus. 

— Toli? 

— Tolokai. Pastovyklausime kelyje, gerai? Tu man pa- 
rodysi, kaip Amerikoj stovyklaujama. 

— Okay. Jei tu nori. Man dabar nesvarbu... 

Ir bent šiuo momentu atrodė, jog iš tiesų jam nieko 
svarbaus nebuvo likę. Žemėlapį Donatas jau buvo pasi- 
tikrinęs. Iki Okanogan Fals Vašingtono valstijoje buvo 
mažiausiai apie pusantro tūkstančio mylių. 


x XX 


Pervažiavę Ilinojaus valstiją, jie persikėlė jau ir čia, 
dar tūkstantis mylių nuo savo žiočių, kaip keli Nemunai 
plačią Misisipės upę. Ji: tekėjo tingi ir dumblina, kelis šim- 
tus mylių pasroviui ir nuo jų telekšendama Hanibalo mie- 
stelio krantines. Miestelio, kuris Donato ir daugelio kitų 
vaizduotėje buvo geriausiai pažįstamas ir svarbiausias iš 
visų Amerikos miestelių. Tai nuo ten nusistūmė Heko Fi- 
no plaustas ir lėtai keliavo į pietus didžiąja upe bei mili- 
jonuose jaunatviškų sapnų. 

Pervažiavę tiltą, jie išlipo ir priėjo iki pat vandens. 
Upė čia atrodė apleista ir vieniša. Krantai buvo apaugę 
krūmais, nebuvo matyti nei prieplaukų, nei laivų. Pats 
tiltas, kuriuo greitkelis šovė virš upės, egzistavo tarsi 
atsietai nuo jos. Keli masyvaus gelžbetonio stulpai laikė 
plačią, aliuminio skydais atitvertą kelio juostą, 0 ja, nė 
sekundės nestabteldamas, ūžė dvidešimtasis amžius. Apa- 
čioje upė liko nepaliesta, per išdidi, kad kreiptų dėmesį į 

skubėjimą. Donatas nusiplovė rankas jos vandenyje. Van- 
duo buvo šaltas ir kvepėjo prerija. 

Už upės juos pasveikino Minesotos valstija. Melsvo 
dugno skyde ji patarė visiems važiuoti atsargiai ir pasi- 
gyrė turinti daugiau kaip dešimt tūkstančių ežerų. Šilai 
bent tuo ruožtu, kuriuo jie važiavo, teliko pasigyrimu. Į 
abi puses traukėsi gležni žalsvi sudygusių kukurūzų lau- 
kai ir metaliniais stulpais aptvertos sodrios ganyklos. 
Ūkiai buvo dideli, tvarkingi ir priminė Pensilvanijos ma- 
tytus. Tos pačios milžiniškos daržinės, tie patys bukom 
viršūnėm siloso bokštai. Pastarųjų, gal jaučiant pareigą 
atsiteisti už žadėtuosius ežerus, nemažai buvo skaisčiai 
mėlynų. 

Pernakvojo jie vienoje turistams skiriamoj stovykla- 
vietėj. Algis vakarienei ant laužo iškepė mėsos ir parodė, 
kaip tos jaunystėje su tėvu Kanadoje praleistos stovyk- 
lavimo savaitės nenuėjo veltui. Mėsa buvo sultinga ir pui- 
kaus skonio. Donatas pagyrė, tačiau Algis tik truktelėjo 
pečiais. Apskritai jie nedaug tesikalbėjo ir važiavo, žiūrė- 
dami į praslenkančius vaizdus, paskendę savo mintyse. 

Naktį Donatas sapnavo vaikystės fantazijoje regėtus 
laukinius Amerikos vakarus, o kitą dieną juos iš tiesų ir 
pasiekė. Pasiekė bent gamtovaizdžio prasme. Kaubojiškų 
smuklių vietoj prie greitkelio išsukimo stovėjo tie patys 
„Holiday Inn“ moteliai, „Exxon“ benzino stotys bei „„Mc- 
Donald“ vaškuotan popierin suvyniotų „Aamburgerių“ 139 
parduotuvės. Bet, pravažiavus tas žmogaus poreikiams 
tarnaujančias salas, gamta čia dar dominavo ir darėsi 
išdidesnė. Pasikeitimas vyko palengva. Kažkur, pasiekus 
Dakotos valstiją, pranyko kukurūzų laukai, praretėjo 
ūkiai, o ganyklų pakraščiai nusidriekė iki horizonto. Nors 
šiuo metu prerija buvo žalia, tačiau ir tas žalumas buvo 
jau kitokio atspalvio. Šiurkštesnis ir kažkuo vienišesnis. 
Medžių tebuvo tik giliai įrėžtose upelių vagose, ir jie to- 
lydžio mažėjo ir nyko. Dar už šimto mylių suskurdo pati 
žolė, o ūkiai visiškai dingo. Horizontas liko tuščias ir 
svaiginamai tolimas. Jie važiavo didžiąja Amerikos pre- 
rija. Spalvų spektre pradėjo dominuoti nebe augmenija, 


136 KČapoti šniceliai. 

bet pati vietomis uolienomis virstanti žemė. Kai kur ji 
buvo rausva, kartais persimesdavo net į sodrų, plytos 
spalvos raudonumą, kai kur nuplautų uolų atodangos 
pateikdavo sluoksniuotą geologinį skerspjūvį, kur kiek- 
vieno milijono metų nuosėdos turėjo savo išskirtinį at- 
spalvį. Paskui prasidėjo kalnai, ir buvo nemaža spygliuo- 
čių miško. Tai buvo vadinamieji Juodieji kalnai. Algis 
norėjo važiuoti tolyn nesustodamas, tačiau, Donato pa- 
siūlymu, jie pasuko truputį iš kelio ir apžiūrėjo vieno uo- 
lėto kalno briaunoje iškaltus keturių Amerikos prezidentų 
atvaizdus. 

Tą naktį jie sustojo prie Velnio bokšto kalno Vajo- 
minge. Kaip pavadinimas teigė, tai iš tiesų ir buvo gi- 
gantiškos apimties bokštas, o ne kalnas. Iš žemės gelmių 
išspausta, kilo tirštėjančios uolienos masė, kuri stingo 
betrykšdama ir amžiams liko tūnoti, išsišovusi virš pre- 
rijos netikėta bokšto forma. 

— Aš žinau... Tu tikiesi, kad aš primiršiu tėvą... Užtai 
važinėjam,— tarė Algis, kai jie, palipę iki pat Velnio 
bokšto papėdės ir pasistebėję jo tarsi nukirstais stačiais 
šlaitais, grįžo prie mašinos, kurioje ir miegodavo.— Tai 
gerai iš tavo pusės, bet...— Jis papurtė galvą. Ne užsis- 
pyrusiai kaip anksčiau, bet liūdnai. Tai tik dar labiau 
pabrėžė jo kategoriškumą. 

— Ne, Algi. Ne pamiršti. Bet reikės bandyti jį suprasti. 

— Suprasti?..— Algis prikando lūpą. Tą sąvoką jis dar 
vis tapatino su baime.— Bet tu gerai žinai, kad ką Eglė 
kalbėjo apie tėvą — tai nonsense!!'37 Ar ne? 

— Absoliučiai! Ji neturi nuovokos apie jūsų tėvą! — 
Jis drąsinamai pažvelgė į Algį ir šyptelėjo.— Ji gi net 
nežino apie jo bėgimą ir draugus! O tu žinai. 

Donatas išsitraukė žemėlapį ir paskleidė jį ant maši- 
nos kapoto. 

— O rytoj mes pavažiuosim toliau į Kanados pusę, 
gerai? 

Žemėlapį jis jau buvo patikrinęs anksčiau ir apycikriai 
nustatęs likusį nuotolį. 

— Kodėl į Kanados? 

— Na, ten daugiau ežerų... Ir... Bet pamatysi. Būtų 
gerai, jei galėtumėm pasiekti maždaug šitą vietą. 

Algis neprieštaraudamas palingavo galvą. Prie Donato 
piršto daug mėlynų dėmių ženklino ežerus, o dar toliau 
į šiaurę, už kokio šimto mylių, beveik Kanados pasienyje, 
buvo vienas iš šitoje žemėlapio dalyje ne taip tankių taš- 
kučių. 

Sitas ženklino Okanogan Fals miestelį. 

Okanogan Fals skelbėsi turįs 920 gyventojų. Jie pasiekė 
jį šeštadienį, apie dešimtą valandą ryto. Centrinė mieste- 
lio gatvė buvo tuščia, tarsi iššluota. Prie ,,Humble“ kom- 
panijos benzino stotelės gulėjo du dideli šunys. Kai Do- 
natas privažiavo, jie pakėlė galvas ir vienas tingiai atsis- 
tojo. Iš stotelės išėjo pagyvenęs vyriškis, apsivilkęs iš- 
blukusiu melsvu kombinezonu. 

— Jie nieko jums nedarys, — tarė jis.— Pripilli? 

— Taip. Premium'š. 

Vyras neskubėdamas susitvarkė su guminėm žarnom. 
Benzino kolonėlės skaitiklis pradėjo suktis stulbinančiu 
greičiu, skaičiuodamas galonus ir dolerius. 

— Telpa nemažai...— tarstelėjo vyras. 

— Deja,— sutiko Donatas.— Ir daug reikia. Ar žinot 
kartais, kur čia gyvena misteris Vidugiris? 

Vyras suraukė kaktą ir pagalvojo. Po to lėtai papurtė 
galvą. 

— Tai gal tada Dargužis? Ar ponia Dargužis? 

— Žinoma. Ak, gal tai, o toks keistas vardas, kurį mi- 
nėjote. To kanadiečio. Mat jis čia dar neilgai. 

— Greičiausiai jo. Kur jis gyvena? 

— Toj pačioj vietoj. Jie susituokė, žinot... Malonus vy- 
ras tas Dargužis buvo... Gaila, gaila... 

Bakas pagaliau buvo pilnas. Vyras dar pridėjo lašą, 
kad būtų lygiai devyni doleriai. Donatas išsitraukė pini- 
ginę. Tetos nuovoka vis dėlto pasiteisino. Amerika kai- 
navo. 

— Gal parodysit, kur jie gyvena, — larė jis atsiskai- 
tes.— Mes mat ne iš čia. 

Vyras paėjėjo porą žingsnių į priekį, tarsi rodymui jam 
reikėtų platesnės erdvės. 

— Tai val — jis ištiesė ranką į dešinę. Susidomėję ton 
pusėn pažvelgė ir abu jo didieji šunys.— UŽ tos pušies. 
Ten pasukt į dešinę ir beveik iki gatvės kampo. Naujai 
nudažytas namas. Negalit nerasti... 

Donatas padėkojo. 

— Tai kas čia bus? — paklausė Algis, kai jis įsėdo ir 
vėl užvedė motorą. Algis buvo paskendęs savo mintyse 
ir visai nepastebėjo įtampos, kuri buvo užvaldžiusi Do- 
natą. 

— Manau... Bet noriu dar būti visai tikras, Algi. Tu 
bandyk sėdėti ramiai. 

— O je. Ko man čia jaudintis? 

Prie nurodytos pušies jie pasuko į šalutinę, Žvyru iš- 
grįstą gatvę. Namai čia skendėjo sodeliuose, ir buvo 
pats sodų žydėjimo metas. Pavasaris į šią kontinento da- 
Iį atkeliaudavo vėliau. 

Buvo arčiau, negu jis tikėjosi. Tik kokie penki nedide- 
li namukai, ir kairėj pusėj priešpaskutinysis švietė šva- 
riom gelsvom sienom. Amerikos mastu tai buvo kuklus 
vienaaukštis. Statūs stogo šlaitai rodė, kad buvo statytas 
dar gerokai prieš Antrąjį pasaulinį karą. Stovėjo įrėmin- 
tas žydinčių vaismedžių, priekyje plytėjo keli metrai įp- 
rastinės apskustos vejos. Tik takelis į namo prieangį ro- 
dė Europos įtaką. Takelis iš abiejų šonų buvo apsodintas 
gėlėmis, ir ankstyvosios jau žydėjo. 

Stabdomos mašinos padangos gurgždino žvyrą. Iš už 
namo kampo pasirodė kauptuku nešinas vyras. Jis buvo 
didesnis nei vidutinio ūgio, vienmarškinis, neilga barz- 
da. Jam teko žiūrėti saulės pusėn, tad, tyrinėdamas su- 
stojusią mašiną, jis prisimerkė. 

Donatas iššoko. Vyras takučiu paėjėjo artyn. Veido iš- 
raiška buvo abejinga. Staiga jis sustojo tarsi įbestas. Kau- 
ptuką laikančios rankos krumpliai pabalo. Donatas jau 
buvo praėjęs vartelius. 

— Sveikas, Kostai Vidugiri! — tarė jis kiek galėdamas 
natūralesniu balsu. 

Vyras prasižiojo, tačiau balso nebuvo. Akys desperati- 
škai dirstelėjo į kairę ir į dešinę. Akimirką atrodė, jog jis 
arba bėgs atgal, arba net užsimos kauptuku, bet tada 
trinktelėjo antrosios mašinos durys. 

— Tėte!l — vaikiškai suskambo Algio balsas.— O Die- 
ve! Tėte!.. Tai tu! 

Algis aplenkė Donatą ir pabėgėjo kokius du žingsnius. 
Jis sustojo, tarsi būtų sustabdžiusi nematoma siena. 

— Tai tu, tėte! — pakartojo jis.— Aš maniau... Dieve, 
tai tu! 

Buvęs Vilnius Sadauskas liežuviu suvilgė lūpas. 

— Ne visai aš, — tarė jis dusliai. 

— Tai tu! — kartojo Algis, nes pažįstamas balsas nu- 
galėjo paskutinius neįmanomumo likučius. Jis puolė ar- 
tyn ir apkabino tėvą. Truko gal dar sekundę, kol Kostas 
Vidugiris paleido kauptuką ir taip pat tvirtai apglėbė 
savo sūnų. 

Jie prisėdo ant suolelio saulėtoje namo pusėje. Algis 
atsinešė sulankstomą kėdę ir pastatė ją taip, kad galėtų 
stebėti tėvo veidą. Barzda jį pakeitė. Atrodė savotiškai 
ir vyresnis, ir jaunesnis tuo pačiu metu. Jaunesnis, nes 
barzda jau spėjo pridengti apie lūpas susiklosčiusias ir 
jų griežtumą pabrėžiančias raukšlės; tai suleikė visam 
veidui daugiau švelnumo. Vyresnis, nes barzdoje mirgėjo 
nemaža žilų plaukų. 

Pati pirmoji juos apėmusi įtampos ir jausmo banga 
buvo atslūgusi, bet pokalbiui reikalinga pusiausvyra dar 
nebuvo pasiekta. 

— Ten ridikėliai...— stengdamasis pertraukti tylą, mo- 
stelėjo gretimon lysvėn buvęs Vilnius Sadauskas.— Pa- 
sėjau tik prieš savaitę ir, matot, sudygo... Tu gerai atro- 
dai, Algi. Tai... Tai nuo ko mes pradėsime? 

— Nuo...— Algis bejėgiškai skėstelėjo rankom. Vėl pa- 
žvelgė į tėvą.— Kodėl tu dabar vadini save Vidugiriu? 

— Ne vadinu, sūnau. Aš esu. Ir šito niekas jau nepa- 
keis. 

— Jis yra Kostas Vidugiris,— patvirtino Donatas.— Ir 
iš tiesų visą laiką buvo. 

— Ne! Deja...— Kostas Vidugiris liūdnai papurtė gal- 
vą.— Nebuvau. Per visą trisdešimtį metų nebuvau. Bet 
su tuo pabaigta. Vilniaus Sadausko dabar tikrai nebėra... 
Gal nuo to reikia pradėti. Kaip jūs sužinojot? Tai vis dėl- 
to Jonas atspėjo? 

— Ne. Bertulis nė nebandė spėlioti. Jis buvo įsitikinęs, 
kad jam siuntinius siuntė Vilnius. Taip buvo užrašyta ant 
ryšulių. 

— Taip ir buvo. Siuntė Vilnius. Bet tada kas? 

— Gal daugiausia Algis. 

Algio galva atsisuko į Donatą, tarsi ji būtų truktelė- 
ta. 

— Aš?! Aš net nesapnavau! Aš ir dabar nieko nesup- 
rantu. 

— Gal taip. Bet tu gerai supratai pačius svarbiausius 
du faktus. Pirmas, kad tai negalėjo būti nelaimė. Ir an- 
tras? Antras savotiškas, ir man reikėjo laiko jį įsisąmo- 
nin.i, bet pastebėjai jį iš karto. Tai yra, kad Vilnius Sa- 
dauskas, eidamas fotografuotis, būtinai susišukuotų. Ar 
ne taip? 

Vidugiris linktelėjo. 

— Būtinai. Bet nesuprantu, kam visa tai... 

— Ta iotogralija! Je! Kur išsirinkau pas dėdę... Bet, 
kad ten...— Algis karštligiškai pasirausė kišenėse.— Val 
Man taip patiko, nes tu ten nesusišukavęs,tėte. Ir aš pa- 
galvojau, koks kitoks tu buvai... 

— Užtai, kad tada jis dar buvo Kostas Vidugiris,— 
kalbėjo Donatas.— Vilnius iš kairės, ir jis tvarkingai su- 
sišukavęs. Visiems trims tai buvo svarbus momentas, bet 
mat Kostas... 

Tėvas paėmė fotograliją iš Algio. Jo ranka pastebimai 
virpėjo. 

— Dieve mano, — sušnibždėjo jis. Iš praeities trys ber- 
niukai žvelgė į Iotoobjektyvą. Jonukas vidury, panarinęs 
galvą. Iš dešinės stovėjo sutaršytais plaukais besišyp- 
santis berniukas.— Atsimenu ją dėdės albume. Atsimenu, 
net patikrinau, kaip užrašyta, bet iš užrašo nieko nebu- 
vo galima spręsti. Na taip. Aš tada nemėgdavau šukuo- 

tik tie plaukai? 

— Ne. Bet, kartą pagalvojus, tai visgi buvo lemiama. 
Buvo keletas smulkmenų. Kad ir tie straipsniams vartoti 
„K. V.“ inicialai. Ir ne smulkmenų. Ypač tie atvejai, kai 
Vilniaus Sadausko asmenybė ir jo poelgiai jokiu geru 
nesutapo. Kai jis buvo priverstas nusigręžti nuo draugų. 
Jono ir galop Tonkūno. Šitai turėjo būti labai sunku. 

— O Dieve, kaip sunku buvo!..— Vidugiris giliai atsi- 
kvėpė.— Nei Nemunas, nei ta įlanka nebuvo taip bai- 
sūs... Bet kad man nebeliko kelio atgal. Nebeliko... Ir 
tada... Bet, palaukit. Įlanka! Kaip jūs galėjote spėti, kad 
likau gyvas? Bet kas, bet kas gi turėjo jums išaiškinti, 
kad tai neįmanoma. 

— Ir išaiškino. Jie visi tuo tiki, ir aš tikėjau. Tikėjo 
ir Algis iki pat dabar. Aš jam nedrįsau nieko sakyti, kol 
pats savo akim nepamačiau. Jau savaitė, kaip žinau, kad 
tą sekmadienį pirkote nardymui skirtą pūstos gumos kos- 
tiumą, bet turėjau įsitikinti, kad iš tiesų sugebėjote iš- 
plaukti. 

— Neteisybė! Jūs negalėjote to žinoti! — Balse blyks- 
terėjo kategoriškumas ir net pyktis.— Meluojat, jei taip 
sakot. Aš pats nepirkau jokio kostiumo! 

— Ar mums verta ginčytis? — lėtai paklausė Donatas.— 
Tą sekmadienį jūs turėjote šaltam vandeniui skirtą piūs- 
tos gumos kostiumą. Apie septintą Tonkūnas jus matė. 

— Tonkūnas nieko nenusimanė apie tokius dalykus. 
Užtai ir nesustojau. Jis negalėjo suprasti! 

— Ir nesuprato. Jis manė, kad nešiojate juodą megz- 
tinį. Bet arti ketvirtos jūs gi buvote pas Algį su marški- 
niais ir sportiniu švarku. Manau, kad tuo metu kostiumas 
jau buvo mašinoje. Ir jis buvo pirktas tą pačią dieną. 

— Bet kad ne aš pirkau! Tiek kvailas gi nesu. Aš au- 
tobusų stotyje paprašiau negrą, kad man nupirktų. Neg- 
rą, kuris tą pačią dieną važiavo į Litle Roką. Jei kokia 
krautuvė jums tvirtino, kad aš pirkau kostiumą — mela- 
vo! 

— Tai mat kaip išeina...— daugiau sau tarė Donatas.— 
Jei būčiau turėjęs kad ir mažiausias galimybes, būčiau 

tuoj nuėjęs į tą „Green Sport Shop“ ir pasileiravęs. O 
dabar teko tenkintis kvitu. 

— Kokiu kvitu? Aš sudeginau įpakavimą laive. Viską 
sudeginau. 

— O vis dėlto... Jūs lam negrui kataloge parodėte, ką 
nupirkti, ar ne? — Jis pažvelgė į Kostą, ir tas krestelėjo 
galvą.— O jis, tvarkingas žmogus būdamas, tą katalogą 
grąžino. Net kvitą įdėjo. Aš paskui patikrinau kainas. 
Juodas kostiumas buvo vienas iš daiktų, kuriuos buvo 
galima pirkti už devyniasdešimt dolerių. Mėlynas šešiais 
doleriais brangesnis. 

— Aš tik pravėriau duris. Jis padėjo ryšulį ant sėdy- 
nės. Dar jam daviau dešimt dolerių, ir jis sakė, kad vi- 
sam laikui išvažiuoja į Litle Roką. 

— Taip, be abejo, ir padarė. Tačiau katalogą su kvitu 
tvarkingai įkišo į šoninę kišenę.— Donatas susimąstęs 
patylėjo.— Vieno reikalo tačiau nesuprantu. Jūs įkalėte 
vinį, kad galėtumėt pririšti motorą. Tačiau paskui plau- 
kėte taip arti laivo, jog tos vinies iš viso nereikėjo. Kam 
tada vinis? 

— Tas žmogus ant borto! — tarė Kostas.— Aš plana- 
vau šokti iš daug toliau, bet tada pamačiau jo cigaretės 
švieselę. Ir tada staiga suvokiau, įog su Vilnium tikrai 
baigta... Baigta! Jog jis viską turės atlikti iki pat galo. 
Pareigingai. Vilnius įplaukė į tą laivą. Jis nešoko. 

— Tu davei į tą laivą?! Tikrai susidūrei? 

Algis iš susijaudinimo buvo palinkęs priekin. Pagaliau 
ir jis sugebėjo sekti pasakojimo eigą. 

— Jis susidūrė. Vilnius, — lėtai ir tvirtai pakartojo Kos- 
tas Vidugiris.— Aš čia nežaidžiu žodžiais. Tada tikrai taip 
jaučiausi... 

— Kodėl nekliudė propeleriai? Nežinau. Susitrenkiau, 
sukunkuliavo... Kažkas prašvokštė pro šoną. Gal ir pro- 
peleris. Tada vanduo nutraukė žemyn. Bandžiau kapsty- 
tis. Bet buvo juoda... Nesuvokiau net, kur viršus. Pradė- 
jo viskas spengti, ir beveik, beveik kvėptelėjau vandens, 
bet tada iškilau. Pats laivas tada buvo... O... Už keleto 
šimto metrų gal. 

— Įr išplaukei? Daugiau kaip tris mylias? 

— Taip. Tada jau aš išplaukiau. Kostas. Jis jaunas, 
atsimink. Jaunesnis už tave, Algi. Ir sliprus. Ne, aš kalbų 
visai rimtai. Nesitikėjau likti gyvas, tačiau, kai iškilau 
į paviršių, tariau sau: „„Dabar vėl esi Kostas! Kostas Vi- 
dugiris! Ir plauk, po velnių!“ 

— Žinoma, be to kostiumo nebūčiau išplaukęs. Per de- 
šimt minučių būčiau sustiręs, o plaukti reikėjo daugiau 
nei dvi valandas. Turėjau, be to, pirštines ir vilnones ko- 
jines. Bet vis tiek buvo baisiau negu tą kartą Nemune. 
Tada, tiesa, šaudė. Bet ar klius, ar ne, tai atsitiktinumo 
reikalas, o šaltis jau nepalieka jokio atsitiktinumo. Po 
kokios pusės mylios nebejaučiau pirštų. Paskui ir viso 
delno. Tik kartojau sau: „Plauk, Kostai...“ Toks ritmas 
pasidaro, ar ne? Ir išplaukiau. 

Jis atsikvėpė, paveiktas vien tos pastangos prisimini- 
mo. Atsikvėpė ir Donatas. 

— O kas tada? 

— Likusi kelionė neįdomi. Anapolyje įsėdau į autobu- 
są... Prieš išplaukdamas buvau pasidėjęs drabužių neto- 
li tilto. Tai taip. Bet kaip jūs galėjote apie šią vietą net 
pasvajoti? 

Šitai ir Algiui buvo mįslė, ir abu pažvelgė į Donatą. 

— Mat jūs, arba kaip sakot — Vilnius, iš laikraščio iš- 
plėšė Dargužio nekrologą. O paskui užsisakėte daug kny- 
gų. Tiesa, žmonos vardu, bet tas keitėsi. Čia padėjo atsi- 
tiktinumas, tačiau, sužinojęs apie guminį kostiumą, aš 
ir be to būčiau pasiteiravęs apie našle likusią Dargužie- 
nę. Bet visa tai šalutinis dalykas. Manau, pats laikas, 
kad Algis sužinotų apie Vilnių Sadauską. 

— Laikas,— sutiko Kostas. Jis pasisuko taip, kad būtų 
atsigręžęs į sūnų.— Jis buvo labai puikus jaunuolis, tas 
Vilnius. Klasės pažiba. Tai buvo Pasėliavos gimnazijoje, 
Algi. Tavo tėvas tada, kaip ir jam pridera, vadinosi Kos- 
tas Vidugiris. Vidugiris buvo jo motinos pavardė. Vadi- 
nas, jis buvo... Benkartas! Ir tai pamestas benkartas. Mo- 
tinos iš viso neatsiminė. Žinoma, niekas iš jo daug nesi- 
tikėjo, o jis pats kuo mažiausiai. 

Neskubėdamas, lygiu, beveik monotonišku balsu jis pa- 
pasakojo apie tris draugus našlaičių prieglaudoje. Ne- 
drąsųjį Jonuką Bertulį, mokytojų mėgstamą Vilnių S5a- 


200 


dauską, kuris turėjo albumą, pilną fotografijų, vaizduo- 
jančių jo tėvus ir dar net dėdę Amerikoje, kuris turėjo 
praeitį ir apie ją pasakodavo savo draugams, o gal, tiks- 
liau sakant,— dalindavosi ta praeitim, nes kiti du jos iš 
viso neturėjo. Netirštindamas įspūdžių, jis papasakojo apie 
fronto artėjimą prie gimnazijos, kaip jie patyrė bombar- 
davimą ir kaip po to, iš dalies Kosto baimės pastūmėti, 
bėgo tolyn į vakarus. Iki Nemuno. 

— Bet, kai įbridom upėn, Jonas atsiliko. Deja, mes, 
arba bent aš, to nesuvokėm, kol nebuvom priplaukę be- 
veik iki vidurio. Srovė nešė, ir tada staiga serija fontanų 
sutiško visai arti manęs. Girdėjau kulkosvaidžio kaleni- 
mą. Girdėjau taip pat, kad Vilnius šaukė. Atsisukau. Jis 
šaukė: „Jonas pasiliko!“ ir atrodė, kad norėjo plaukti at- 
gal, bet tada tas lėktuvas, kuris šaudė į mus, atsisuko ir 
grįžo atgal. Niro tiesiai į mus... O tas jausmas, kurio 
nenupasakosi! Žinau tik, kad plaukiau iš paskutiniųjų, žio- 
pčiojau orą, nėriau po vandeniu ir tik kvėptelėjęs plau- 
kiau tolyn. Pagaliau kojom pajutau smėlėtą dugną. Su- 
sikūprinęs bėgau iki nendrių ir, tik jas pasiekęs, atsisu- 
kau. Kitoje pusėje, toli prieš srovę, įžiūrėjau Jonuką. Ne- 
žinau, ar jis mane matė, nes buvo gana trumparegis. O 
Vilniaus nebuvo. Nekreipdamas dėmesio į šaudymą, at- 
sistojau nendrėse, dairiausi, bet jo nebuvo. Tik staiga 
pamačiau jo melsvų marškinių skiautę. Jau kokį šimtą 
metrų pasroviui. Vanduo jį nunešė, ir... Taip Vilnius Sa- 
dauskas žuvo pirmą kartą. 

— Aš, vadinas, Kostas Vidugiris, pratūnojau ten iki 
vakaro ir gerą dalį nakties. Atsimenu, lyg ir netoliese 
šaudė, skraidė lėktuvai, bet visam tam buvau visiškai 
abejingas. Buvau netekęs abiejų savo draugų, ir tada be 
jų ničnieko neturėjau pasaulyje. Verkiau, kol nebepajė- 
giau verkti, ir vis galvojau, kodėl nebuvo lemta žūti man? 
Kostui Vidugiriui... Niekam jo nebūtų buvę gaila. Jis 
nebuvo „daug žadantis“, kaip mokytojai kalbėdavo apie 
Vilnių, jo niekas negerbė, net motina jo nenorėjo... Gal- 
vojau gerą dalį nakties ir galop priėjau... Ne! Ne prie iš- 
vados. Tai nebuvo kokio nors sąmoningo svarstymo pasek- 
mė, ir jau tikrai nebuvo nė mažiausios minties apie ko- 
kius nors palikimus. Karo sąlygomis tokios mintys ap- 

skritai buvo bereikšmės. Paprastai tariant, tai buvo drau- 
go gailestis. Prisidėjo, be abejo, ir savo nepilnavertišku- 
mo supratimas. Kiekvienu atveju, kai pagaliau tą naktį 
per krūmus nušliaužiau tolyn į pietus, jau nušliaužiau 
ne kaipo Kostas Vidugiris, o kaip Vilnius Sadauskas. Pil- 
navertis asmuo, su praeitim ir užtat su pareigos jausmu. 

Jis nutilo, nes jam reikėjo atsikvėpti. Algis lėtai purtė 
galvą. 

— Bet, tėte, aš nesuprantu, kaip tu galėjai jaustis, na... 
Nepilnavertiškas! Juk tul!.. 

Vidugiris liūdnai nusišypsojo. 

— Ačiū... Nors nežinau. Tas komplimentas iš tiesų pri- 
klauso Vilniui. Aš Vilnium tapau, o ne pasivadinau. At- 
siminkit, mes vienas kitą labai gerai pažinojom. Aš pra- 
dėjau pamėgdžioti jo kalbą, net jo veido išraiškas. Ir tai 
nebuvo jokia vaidyba, nes aplinkoje, į kurią po to pate- 
kau, niekas nepažinojo Vilniaus Sadausko. Tik aš. Ir ne- 
trukus aš tapau Sadausku ir dokumentine prasme. Tai 
buvo po karo sąmyšių. Daug žmonių buvo likę be doku- 
mentų. Kūrėsi UNRRA!š?, aprūpindama pabėgėlių stovy- 
klas. Aš pasisakiau esąs Vilnius Sadauskas ir kaip toks 
gavau asmens pažymėjimą. Kaip toks įstojau į Hutentel- 
do lietuvių gimnaziją ir 1949-ais ją baigiau. Baigiau kaip 
vienas iš pirmųjų mokinių. Mat aš buvau Vilnius Sadaus- 
kas, aš turėjau pareigą ir jos laikiausi... 

— Taip, Vilnius Sadauskas baigė su pagyrimu. Ir tik 
prieš baigiant našlaičių globos komitetas, kuris ten mus, 
kelis našlaičius, aprūpindavo rūbais, patarė man parašyti 
dėdei Amerikoje. Mat, užpildydamas Vilniaus Sadausko 
biografinius duomenis, aš prie eilutės, prieš kurią buvo 
parašytas trumpas, bet labai svarbus žodelis „giminės“, 
buvau įrašęs: „Dėdė. Gyvena JAV“ Kitaip aš gi negalė- 
jau padaryti. Bandžiau dar išsiginti, kad neturiu jo adre- 
so, bet jėe turėjo parapinius Amerikos lietuvių sąrašus ir 
man parūpino. Neliko nieko kito kaip rašyti. 

— Parašiau tą laišką. Tik tada, jį išsiuntęs, pa- 
jutau, kad žengiau jau nebesugrąžinamą žingsnį. Kol kas 

Vilnius Sadauskas buvo tik mano reikalas ir visiškai ne- 
lietė kitų žmonių, bet dabar... Jaučiau baimę, nors ir sa- 
votiškai vyliausi, jog štai ateis laiškas iš dėdės ir jis pa- 
nius Sadauskas!“ Ir man ta našta nukris nuo pečių. Ma- 
tot, pasakiau „našta“, nes jau net tada buvau pradėjęs 
taip jaustis. 

— Tačiau išėjo ne taip. 

— Dėdė atsiuntė siuntinį ir sunkiai įskaitomą, keisto- 
mis raidėmis rašytą laišką. Netrukus taip pat iškvietimą 
ir bilietą į Ameriką. Našlaičių komiteto pirmininkė mane 
sveikino, linkėjo viso gero, ir aš iškeliavau. Atrodė, kad 
jau nebesugrąžinamai buvau Vilnius Sadauskas. 

— Tai maždaug ir galas. Tiksliau tariant,— pradžia 
labai ilgos ir nuobodžios istorijos. Iš dalies ją žinote... 

— Pareiga! Toks labai gražus žodis, tačiau... Vilnių 
tiesiog apsėmė tos pareigos. Pareiga studijuoti, vos tą 
baigus — pareiga vesti, pirkti namą, gauti paaukštinimą, 
auklėti vaikus... Viskas pagal pareigą, ir jis tai stengėsi 
daryti. Kartais tos pareigos susikirsdavo. Tai O'Donelio 
atvejis. Dėl šito jis sielojosi. Dar skaudžiau buvo dėl Jo- 
no Bertulio. Vilnius pridarė klaidų, bet jis, žmogus, sten- 
gėsi. Tiek tai galiu nedvejodamas pasakyti. Tikrai sten- 
gėsi. Ir gal jis net būtų išvežęs, jei prieš kelerius metus 
nebūtų stabtelėjęs ir pamatęs, jog jis iš tiesų niekam ne- 
bereikalingas. Nei Žmonai, nei vaikams... Kad iš tos pa- 
reigos telikę daugmaž mokesčiai bankui už namą, už 
naujų baldų komplektus... Kad net ir sūnus nebenori su 
juo lietuviškai kalbėtis, dukra... 

Algis papurtė galvą. Jis buvo prikandęs lūpą ir vos 
tramdė ašaras. 

— Bet aš norėjau, tėte... Aš... Aš nežinau... Aš buvau 
durnas, durnas! 

— Tu buvai jaunas, ir toks esi. Kaltas lieka iš tiesų 
Vilnius. Arba ta jo pareiga. Jis ją vilko, vilko, ir jam 
buvo pikta, kad kiti gali taip lyg niekur nieko... Ir jis 
pertempė. Žinot, šitai aš tik per paskutines savaites te- 
supratau. Tai matot, kaip skiriasi Kostas nuo Vilniaus. 
Aš nežadu dabar ginti Kosto. Jis bėgo tą kartą Lietuvoje, 
išplaukęs iš Česapiko įlankos, jis bėgo... Kadaise spaudo- 

je buvo diskusija, ar mes tremtiniai, ar pabėgėliai. Dėl 
Kosto klausimo nėra. Jis pabėgėlis. Tačiau ar tai jau taip 
blogai? Pagyvenus abiejuose kailiuose, man atrodo, kad 
Vilniaus padėtis buvo liūdnesnė. Padėtis, kai nebuvo ga- 
lima pabėgti... tai va. Bus ir viskas. Arba, tarkime, kol kas 
viskas. Kas bus toliau, iš dalies priklausys nuo jūsų. 

Jis nutilo ir žvelgė tolyn į žydinčias obelis. Varnėnas 
straksėjo po neseniai išpurentas lysves. Žvirblių pora ne- 
šė šapus į naujai sukaltą inkilą. 

— Per didelę skylę išgręžiau...— mostelėjo inkilo pusėn 
Kostas.— Mat vis patyrimo stoka. Vilnius tokiais daly- 
kais neturėdavo laiko užsiimti. Nieko, bus gerai ir žvirb- 
leliai. 

— O dėl manęs, ponas Vidugiri,— aš čia svečias... Tu- 
riu tik vieną klausimą, ir viskas. Visa kita — tai jau Al- 
gio sprendimas. 

Algis kilstelėjo galvą. Jis buvo paslapčia nusibraukęs 
ašaras. 

— Mano?.. Aš... Tėte, ką tu nori daryti — tvarkoj... Aš 
nesakysiu nieko. Visiškai nieko... 

— Ne mano kiaulės, ne mano pupos...— tarė Donatas, 
kai Kosto akys vėl nukrypo į jį. 

Stojo minutė tylos. Kostas pasikrapštė savo žilais plau- 
kais pamargintą barzdą. 

— Tai šitaip... Vilnius šia pabaiga nebūtų patenkintas. 
Trūktų atgailos. Bet Vilniaus nebėra, o man visiškai ne- 
gaila.— Jis atsilošė į sieną ir prisimerkė.— Kitą savaitę 
pradėsiu dirbti miškų ūkyje. Už trečdalį algos, kurią Vil- 
nius gaudavo Delstaro firmoje... Bet Kostas dar neturi 
patyrimo, ir, kas svarbiausia, jam daug mažiau reikia... 
Čia prakeiktai gražūs miškai, bet turėjote tai pastebėti. 
Visgi taip bus. Beveik sunku tikėti... 

— Ir tai viskas, ko iš manęs norite? 

— Ne viskas. Dar liko tas klausimas. 

Tėvas ir sūnus atsigręžė į Donatą. Jų bendras nusista- 
tymas jau buvo akivaizdus iš žvilgsnio panašumo. 

— Tu negali nieko reikalauti iš mano tėvo! — šokosi 
Algis. 

— Palauk, Algi. Sakėt, klausimas? 

— Taip. Tas, kurio taip ir negavau progos paklausti 
Baltimorėje. Kur paslėpti Pasėliavos gimnazijos muzie- 
jaus eksponatai? 

— Muziejaus?..— Kostas stabtelėjo, bet po valandėlės 
jo akyse sužvilgo suvokimas.— O, Dieve mano! Tai to no- 
rėjo klausti Jonas? 

— Tik to! 

— Dieve, koks aklas gali būti savo pareigose prasme- 
gęs žmogus! Aš pamaniau, kad... Ne, bet žinoma! Ne Jo- 
nas. Tiesa, tiesa... Tie eksponatai! Mes juos sumetėm į 
šovinių dėžę. Vokišką ir labai sandarią. Mokykla dar sto- 
vi? Buvo geras mūrinis pastatas. 

— Stovi. 

— Tai bus lengva rasti. Nuo pietrytinio kampo — tie- 
siai į rytus. Už keturių žingsnių. Ten paraleliai su siena 
ėjo apkasas. Mes įdėjom tą dėžę, lygindami ją su kam- 
pu, ir apkaso dalį užvertėm. Turėtų būti pusantro metro 
gylyje. Tai buvo aliumininė dėžė. Nepermerkiama. Tie 
eksponatai, be abejo, dar gerai išsilaikę. Tikrai tik to no- 
rėjote klausti? 

— Tikrai tik to,— užtikrino Donatas. 

Likimas monetų saujos, kurią buvo pasiėmęs Vilnius, 
jau ir taip buvo aiškus. 


**X 


Jie išvažiavo prieš antrą. Kostas prasitarė, kad žmona 
netrukus grįš iš bibliotekos, kur ji dirba, ir kad jie pasi- 
liktų pietums. Žodį „žmona“ jis ištarė švelniai ir nedrą- 
siai, tuo pat stengdamasis nežiūrėti į sūnų. Bet ir Algis 
jau buvo pakankamai subrendęs, kad suprastų. 

— Ne, geriau važiuosim, tėte,— tarė jis.— Aš tau pa- 
rašysiu. Bandysiu rašyti lietuviškai, bet bus daug klai- 
dų... 

Donatas pirma nuėjo į mašiną, duodamas progą jiems 
vieniems atsisveikinti. 

— Jam tinka barzda, ar ne? — tarė Algis, užtrenkda- 
mas mašinos duris.— Ir tas namukas tinka jam... 

Kelyje į rytus jie praleido tris dienas Jeloustouno par- 
ke, ir, kai grįžo Baltimorėn, Donaio atostogų tebuvo likę 

šešios dienos. Prieš išvažiuodamas jis dar kalbėjosi su 
Algiu apie ateinančius metus, kada jis pakvies jį į Lie- 
tuvą. , 

— Mes nusipirksim ten mašiną ir apvažiuosim ten vis- 
ką, gerai? Aš viską dabar noriu matyti! 

— Pabandysim,— atsakė Donatas.— Nors, matai, Lie- 
tuvoje... 

Algis dar vis dėlto jaunas, ir dar buvo likę nemažai 
jam išmokti. Tai neišvengiama bręstant. 

saliūnas — restoranas 
seilsmenas — komivojažierius 

steikas — kepsnys 

strytas — gatvė 

šipkartė — bilietas 

šopas — parduotuvė 

